
UVOD 


Kroz punih 37 godina nadbiskupske pastirske službe bio je dr. Josip Stadler, prvi 
vrhbosanski nadbiskup i metropolit, trajno upućen na franjevce i u stalnoj povezanosti i 
odnosima s njima, odnosno s upravom franjevačke provincije Bosne Srebrene. Ta 
upućenost, povezanost i odnosi bili su nužni i proizlazili su iz jednostavne činjenice što 
su franjevci u vrijeme ponovnoga uspostavljanja redovite crkvene hijerarhije u Bosni i 
Hercegovini držali sve župe, i što su oni na cijelom tom području tada bih jedini 
dušobrižnici, a vodeću su ulogu u dušobrižništvu zadržali još dugi niz godina nakon 
toga. 

O odnosima nadbiskupa Stadlera i franjevaca dosta se u prošlosti pisalo. 1 Ipak, u 
većini tih napisa zamjetna je izvjesna jednostranost, pa stoga i nepotpunost i 
neobjektivnost, osobito zbog toga što su neka događanja, činjenice i zbilje bile 
prešućivane ili umanjivane, a druge prenaglašavane i uveličavane, što su pojedinačni i 
usamljeni slučajevi generalizirani i iz njih izvlačeni opći sudovi i zaključci, što su 
davana tumačenja događaja i postupaka dviju suprotstavljenih strana već prema 
subjektivnom uvjerenju i interesu onoga tko piše ili govori, i zavisno od strane kojoj on 
pripada ili joj je naklonjen. 

Da bih i sam izbjegao opasnosti od upadanja u istu pogrešku, odlučio sam u ovoj 
studiji što iscrpnije predočiti činjenično stanje, ne ulazeći u njegovo komentiranje i 
ocjenjivanje, i pritom se osloniti gotovo isključivo na izvornu građu, od koje je većina 
arhivske naravi i još neobjavljena. Nadalje, suzdržat ću se i od toga da bilo s kim 
polemiziram ili da bilo čije dosadašnje napise o složenim odnosima Stadlera i 
franjevaca u Bosni kritički prosuđujem i eksplicitno ispravljam. 


1 Navodim neke od napisa: A. VlNCETlĆ, "Sekularizacija franjevaca", u: Franjevački Glasnik, 12/1898, 
20, str. 307-309; 21, str. 324-326; 22, str. 337-340; 23, str. 357-358; P. Dalmata /fra Anto Cikojević, 
Nadbiskup Stadler i franjevci, Spljet 1909; J. VLADIĆ, Memorandum S. Congregationi Episcoporum et 
Regularium exhibitum a Patribus Franciscanae Provinciae Bosnae Argentnae in causa Archiepiscopi 
Vrhbosnensis D. Josephi Stadler accusantis eamdem Provinciam eiusque membra in multis, Ms., u: 
Arhiv franjevačke p provincije Bosne Srebrene - Sarajevo (dalje: AFPS), fasc.: Provincijalat, 2, 
1900-1910., br. 1104; H. HlPTMAlR, "Die Franziskaner und der Weltklerus in Bosnien", u: Theologisch- 
praktische Quartalschrift (Linz), 63/1910, 3, str. 663-667; J. JELENIĆ, "Franjevci i svjetovni kler u 
Bosni", u: Serafski Perivoj, 24/1910, 9, str. 166-167; F. K. Hamerl, "Dr Josip Stadler prvi nadbiskup 
vrhbosanski", u: Spomenica Vrhbosanska, Sarajevo 1932, str. 25-45; B. GAVRANOVIĆ, Uspostava 
redovite katoličke hijerarhije u Bosni i Hercegovini 1881. godine, Beograd 1935, str. 224-233 i 244-248; 
A. PARADŽIK, Dr. Josip Stadler prvi vrhbosanski nadbiskup, Sarajevo 1968; I. Gavran, Lucerna 
lucens? Odnos Vrhbosanskog ordinarijata prema bosanskim franjevcima (1881-1975), Visoko 1978, str. 
27-95 i 165-175; ISTI, "Franjevačka provincija Bosna Srebrena od 1881. do 1918", u: Nova et Vetera 
(Sarajevo), 32/1982, str. 149-175; ISTI, Suputnici bosanske povijesti, Sarajevo, Svjetlo riječi, 1990, str. 
111-117; ISTI, "Franjevačka provincija Bosna Srebrena od 1881. do 1918.", u: Katolička crkva u Bosni i 
Hercegovini u XIX i XX stoljeću (zbornik) - Studia Vrhbosnensia, 1, Sarajevo 1983, str. 197-220; M. 
KaramatiĆ, "Korijeni napetosti unutar Katoličke crkve u BiH od 1878. do 1914.", u: Jukić, 7/1977, str. 
79-91; ISTI, Franjevci Bosne Srebrene u vrijeme austrougarske uprave 1878-1914., Sarajevo, Svjetlo 
riječi, 1992, str. 130-152, 166-174, 185-203, 209-220 i 290-309; P. BabiĆ, "Nadbiskup Stadler u svjetlu 
rimskih arhiva od 1881. do 1903.", u: Katolička crkva u Bosni i Hercegovini u XIX i XX stoljeću 
(zbornik), - Studia Vrhbosnensia, 1, Sarajevo 1983, str. 61-90, posebno str. 78-89; Đ. KokŠA, 
"Uspostava redovite hijerarhije u BiH 1881.", u: Katolička crkva u Bosni i Hercegovini u XIX i XX 
stoljeću (zbornik), - Studia Vrhbosnensia, 1, Sarajevo 1983, str. 21-60; Ž. PULJIĆ (prir.), Josip Stadler. 
Prilozi za proučavanje lika prvog vrhbosanskog nadbiskupa, - Studia Vrhbosnensia, 3, Sarajevo 1989. 

Osvrnut ću se na sva važnija područja odnosa između Stadlera i franjevaca, a bit 
će riječi o sljedećim pitanjima i problemima, ili o ovim temama: 

- Raspodjela župa između franjevaca i svjetovnih svećenika; 

- Postavljanje i uklanjanje franjevaca iz župnog dušobrižništva; 

- Vlasništvo i nadzor nad imovinom župa i briga oko materijalnog uzdržavanja i 
pomoći svećenicima; 

- Sekularizacija franjevaca; 

- Uzajamni napadi franjevaca i svjetovnih svećenika u tisku i borba za prestiž u 
javnom životu; 

- Međusobno uvažavanje franjevaca i nadbiskupa Stadlera i pokušaji 
sporazumijevanja i suradnje, te nastojanja oko uspostavljanja mira i sloge. 

Da bi prikaz o naznačenim pitanjima ili temama bio uvjerljiviji, moje će 
predstavljanje i izlaganje problematike iz odnosa franjevaca i nadbiskupa Stadlera biti 
kroničarsko, s puno datuma, te preuzetih doslovnih navoda i parafraza iz dokumenata 
koji su mi bili dostupni i kojima sam se služio. 

Poglavlje I. 


PROBLEM ŽUPA U BOSNI I NJIHOVA RASPODJELA 
IZMEĐU FRANJEVACA I SVJETOVNOGA KLERA 


Franjevci su u Bosni i Hercegovini kroz više stoljeća, prije i poslije pada Bosne 
pod osmanlijsku vlast, bili jedini dušobrižnički kler. Tako su oni i u vrijeme dolaska dr. 
Josipa Stadlera u Bosnu i njegova preuzimanja službe vrhbosanskog nadbiskupa i 
metropolita držali u Bosni i Hercegovini 114 župa, od toga: u vrhbosanskoj 
nadbiskupiji 66, u banjolučkoj biskupiji 21 i u mostarsko-duvanjskoj i trebinjskoj 
biskupiji 27. Takvo se stanje, dakako, nije u Crkvi smatralo normalnim i nije bilo 
uobičajeno za područja s redovitom crkvenom hijerarhijom. Zato je nadbiskup Stadler 
odmah počeo razmišljati o podizanju metropolitanskog sjemeništa za odgoj i izobrazbu 
svjetovnoga klera, a smatrao je pogodnim trenutkom da na samom početku svoje 
službe postavi i pitanje župa, i da ga riješi povoljno za sebe i dijecezanski kler, kako bi 
ovaj, s vremenom, preuzeo uobičajene službe i zadatke kako u biskupskoj kuriji tako i 
u dušobrižništvu, odnosno na župama u mjesnim Crkvama u Bosni i Hercegovini. 

Iz same bule pape Leona XIII.: Ex hac augusta, od 5. srpnja 1881., kojom je 
uspostavljena redovita crkvena hijerarhija u Bosni i Hercegovini, nije bilo jasno i 
Stadler nije bio siguran kako će se ubuduće riješiti ili urediti pitanje župa. Istina, u 
spomenutoj su buli nabrojene župe koje pripadaju vrhbosanskoj nadbiskupiji i dvjema 
sufraganskim biskupijama, i naglašeno je kako će svjetovni svećenici obrađivati 
vinograd Gospodnji te, povezani ljubavlju i duhom sloge s redovnicima (franjevcima), 
obnašati sve svećeničke službe i ulagati svoje snage u širenje vjere, 2 ali se iz toga još 
nije moglo zaključiti tko će ubuduće držati i kakve će naravi biti sve tadašnje župe, kao 
i one koje će se poslije toga osnivati. O tom će se pitanju između nadbiskupa Stadlera i 
Provincijalata (Redodržavništva) franjevačke provincije Bosne Srebrene voditi 
opetovane i oštre rasprave i sporovi. Nadbiskup Stadler je želio dobiti, ako ne sve, 
onda što veći broj župa koje bi bile slobodnog podjeljivanja (liberae collationis), tj. 
koje će pripadati i biti povjeravane ili podjeljivane da ih vode svjetovni svećenici. S 
druge opet strane, franjevci su se borili da što više župa zadrže za sebe i da ih što 
manje ustupe Nadbiskupu i svjetovnim svećenicima. 


1. Prva odluka Svete Stolice o župama 

Da bi se pitanje župa razjasnilo i problem riješio za Stadlera što povoljnije, on je 
prilikom boravka u Rimu, radi svoga biskupskog posvećenja, uputio Svetom Ocu 
pismo 13. studenoga 1881., a drugo 3. prosinca, i potom odmah još jedno 4. prosinca 
1881. U pismu naglašava kako od početka želi otkloniti sve nejasnoće i poteškoće koje 


2 Vidi: Leon XIII., bula: Ex hac augusta, 5. srpnja 1881, u: Acta Ordinis Fratrum Minorum, 1882, str. 
104; Spomenica Vrhbosanska 1882-1932, Akademija Regina Apostolorum, Sarajevo 1932, str. 20-21. 

mogu nastati u upravljanju nadbiskupijom i predusresti sve nekorisne i štetne rasprave 
i svađe o župama, za koje predviđa da bi mogle izbiti između njega i franjevaca. Zato 
moli Svetog Oca da svojim vrhovnim autoritetom razriješi to pitanje, odnosno da sve 
župe u cijeloj Bosni budu proglašene slobodnog podjeljivanja, ne izuzimajući ni one 
koje su u gradovima ili mjestima u kojima postoje franjevački samostani. Pozivajući 
se na izvještaj bosanske vlade, koji je upućen zajedničkom austrougarskom 
ministarstvu u Beču, Stadler ovako prikazuje dotadašnje činjenično-pravno stanje župa 
u Bosni: “Sve župe što se nalaze u samostanskim distriktima podložne su pojedinim 
samostanima oo. franjevaca; samostani imaju pravo patronata nad svojim župama, 
stoga su župe inkorporirane samostanima.” 3 4 Vezano za taj zahtjev, Stadler nastavlja i 
zaključuje: da se u župama, kojih je u Bosni mnogo, neće nikada uspostaviti svjetovni 
svećenici ukoliko se te župe ne proglase slobodnog podjeljivanja, a što bi bilo na štetu 
katolika, jer je velik dio franjevaca na sablazan puku. 5 

O drugim pitanjima koja su iznesena u navedenom pismu, kako u svezi s 
vlasništvom nad dobrima koja postoje na župama tako i s obzirom na redovnički život 
franjevaca i na njihovo dušobrižničko djelovanje, ovdje ne mogu posebno govoriti, ali 
su ona zasigurno u tom pismu iznesena da bi nadbiskup Stadler njima potkrijepio svoj 
zahtjev da mu se dodijele franjevačke župe. Treba ipak reći da Stadler, moleći Svetog 
Oca da udovolji njegovu zahtjevu, unaprijed ističe da će se u svemu pokoriti sudu koji 
o toj stvari donese vrhovna crkvena vlast. 6 

U pismu od 3. prosinca 1881. Stadler svoju molbu za dodjelu svih župa 
potkrepljuje i ovim razlozima: da mladići koji imaju želju da stupe u klerički stalež, ne 
bi ušli u sjemenište kad ne bi postojala vjerojatnost i sigurnost da će jednom, kad 
postanu svećenici, dobiti župnički beneficij; da austrougarska vlast ne sumnja da su 
potpisivanjem ugovora između nje i Svete Stolice o uspostavi redovite crkvene 
hijerarhije u Bosni i Hercegovini i sve župe postale slobodnog podjeljivanja. 7 

Možda je nadbiskup Stadler nekim kanalima bio obaviješten ili je i sam 
naslućivao da neće moći dobiti sve župe, kako je tražio, pa u pismu od 4. prosinca 
1881. donekle mijenja svoje stajalište s obzirom na vlasništvo nad dobrima koja su u 
župama, a uza što je vezao i na čemu je temeljio svoj prvotni zahtjev. On sad ističe 
kako je nemoguće da se u pojedinim slučajevima, pa i na samom licu mjesta, sazna je 
li neka župna kuća ili neko zemljište izvorno vlasništvo franjevaca ili su ih kupili 
župljani. Zato odustaje od ranijeg zahtjeva da mu se dadnu sve franjevačke župe, te 
predlaže novo rješenje: da Sveta Stolica vrhovnom vlašću pretvori u župe slobodnog 
podjeljivanja one koje nisu spojene sa samostanima, i da mu se dadne puno pravo i 


3 Pismo od 13. studenoga 1881. je opširno, a u njemu se govori također i o drugim nekim pitanjima. Ono 
se, skupa s dosta drugih dokumenata, nalazi u: VATIKANSKI ARHIV, Kongregacija za izvanredne crkvene 
poslove: Affari Ecclesiastici Straordinari (dalje će se navoditi: AES), Austria-Ungheria, pos. 526, fasc. 
240, Bosnia 1881-1883, f. 2-5, a navedena molba ja na f. 4r. To pismo, kao i više drugih dokumenata 
koji se odnose na problem župa u Bosni, tiskani su u zasebnom svesku (dalje: TM) Sacra congregazione 
degli affari ecclesiastici straordinarii. Maržo 1883, (dalje: TM) Sommario, Num. I., str. 1-7. 

4 Vatikanski arhiv, AES, Austria-Ungheria, pos. 526, fasc. 240, Bosnia 1881-1883, f. 2v; TM: Sacra 
congregazione degli affari ecclesiastici straordinarii. Maržo 1883,Sommario, Num. I, str. 2,1. 

5 On piše: “Nisi hae quoque parochiae declarentur liberae collationis, nunquam fieri possit, ut istis locis, 
qui sunt in Bosnia majores numero, instituerentur saeculares clerici, quod certe cederet in damnum 
catholicorum, quum Franciscanorum magna pars scandalo sint populo” - VATIKANSKI ARHIV, AES, 
Austria-Ungheria, pos. 526, fasc. 240, Bosnia 1881-1883, f. 4r; TM: Sacra congregazione degli affari 
ecclesiastici straordinarii. Maržo 1883, Sommario, Num. I., str. 5. 

6 Vidi: Vatikanski arhiv, AES, Austria-Ungheria, pos. 526, fasc. 240, Bosnia 1881-1883, f. 3v; TM: 
Sacra congregazione degli affari ecclesiastici straordinarii. Maržo 1883,Sommario, Num. I., str. 4. 

7 Vidi: Vatikanski arhiv, AES, Austria-Ungheria, pos. 526, fasc. 240, Bosnia 1881-1883, f. 6r-7r. 

sloboda glede podjeljivanja tih župa. 8 Pismo sličnog sadržaja onome od 13. studenoga 
1881. Stadler je 23. studenoga i. g. poslao i franjevačkom generalu fra Bemardinu a 
Portu Romatino. 9 

Na Stadlerovu molbu Svetom Ocu odgovor se nije dugo čekao. Kongregacija za 
izvanredne crkvene poslove je već 12. prosinca 1881. izdala dekret, potpisan od tajnika 
Marija Rampolle. U tom se dekretu kaže kako je Sveti Otac u audijenciji 15. studenoga 
1881., dakle prije nego su uslijedila ona dmga dva Stadlerova pisma, odredio da župe u 
vrhbosanskoj nadbiskupiji, osim onih spojenih s franjevačkim samostanima, ubuduće 
budu liberae collationis - slobodnog podjeljivanja, i da ih, kad ostanu ispražnjene, 
mjesni ordinarij slobodno podjeljuje prikladnim i dostojnim crkvenim ljudima kojima 
hoće. 10 

Franjevci nisu dotad bili uključeni u rješavanje pitanja župa, ali se u spomenutom 
dekretu kaže kako se njima, ako misle da im pripadaju kakva posebna prava u pogledu 
oduzetih župa, daje rok od godinu dana da ta svoja prava iznesu ili dokažu pred 
Svetom Stolicom. 11 Stoga je uprava franjevačke provincije odmah započela s 
pripremom i izradom elaborata kako bi dokazala stečeno pravo franjevaca na župe u 
Bosni. 

Nadbiskup Stadler i provincijal fra Ilija Cavarović su u međusobnom razgovoru 
pokušavali doći do sporazumnog rješenja. U pismu od 22. veljače 1882. Stadler 
podsjeća provincijala na taj razgovor i predlaže da se ne spore pred Svetom Stolicom, 
nego da se franjevci izjasne koliko bi župa bili spremni ustupiti i koje, a da druge 
ostanu njima. Ukoliko se u tome slože, da zajedno pišu Svetoj Stolici da njihov 
dogovor potvrdi, a ako on ne bi bio zadovoljan prijedlogom franjevaca, ili franjevci 
njegovim, da se tada ijedna i druga strana može uteći Svetoj Stolici. 12 

Ne zna se je li bilo kakvih ozbiljnijih pokušaja i kon kr etnih prijedloga za 
postizanje toga dogovora. Ako i jest, do pozitivnih rezultata se nije došlo, jer Stadler 2. 
lipnja 1882. piše provincijalu fra Iliji Ćavaroviću da ga je veoma razveselilo što je on 
odlučio “opet se svojski latiti posla glede zamršenoga pitanja o pravu na župe”. 13 Ipak, 
nadbiskup se odmah potom žali kako je iz pouzdanoga izvora doznao da je jedan 
franjevac išao od župe do župe i bunio svećenike i svijet protiv njega, i nagovarao ih da 
se svjetovnim svećenicima ne ustupi nijedna župa. 14 


2. Pokušaji nagodbe franjevaca i nadbiskupa Stadlera 
i nova - konačna odluka Svete Stolice o župama 

Franjevci su na provincijskom kapitulu u Fojnici, koncem srpnja 1882., ozbiljno 
raspravljali o pitanju ustupanja župa nadbiskupu. Na tom je kapitulu bio nazočan i 
general franjevačkog reda, fra Bemardin a Portu Romatino. Već na prvoj sjednici, 27. 
srpnja 1882., pročitan je dekret Svete Stolice od 12. prosinca 1881. o župama, a 


* Vidi: Vatikanski arhiv, AES, Austria-Ungheria, pos. 526, fasc. 240, Bosnia 1881-1883 , f. 8r-9r; 
TM: Sacra congregazione degli affari ecclesiastici straordinarii , Sommario, Num. II., str. 8-10. 

9 Arhiv franjevačke provincije Bosne Srebrene - Sarajevo (dalje: AFPS), Protocollum 
Provinciae Bosnae Argentinae, IVb (Acta Cavarović), g. 1882-1885., str. 298-299. 

10 Vidi: Acta Ordinis Fratrum Minorum, 1882, str. 106; Conditio iuridica paroeciarum in Bosna a 
franciscanis administratarum, pro ms., str. 21-22 

11 Vidi: Acta Ordinis Fratrum Minorum, 1882, str. 106; Conditio iuridica paroeciarum in Bosna a 
franciscanis administratarum, str. 22. 

12 Vidi: AFPS, Vrhbosanski ordinarijat, 1, 1880-1918, 35. 

13 Vidi: AFPS, Vrhbosanski ordinarijat, 1, 1880-1918, 36. 

u 

također i dva Stadlerova pisma Svetoj Stolici, 15 vjerojatno ona od 13. studenoga i od 4. 
prosinca 1881. Sudionici kapitula su se izjašnjavali pojedinačno, i trojica su bila protiv 
ustupanja župa nadbiskupu, a njih jedanaest je bila da mu se neke župe ustupe, ali uz 
određene uvjete. Na sljedećoj sjednici, 28. srpnja i. g., dogovoreno je koliko župa, i 
koje se mogu nadbiskupu ponuditi, te da general o tome nadbiskupa izvijesti 
napismeno. 16 General franjevačkog reda je napisao dopis za Stadlera 6. kolovoza 1882, 
koji mu je uručen 14. kolovoza, kada je došao u Fojnicu da bi se susreo s generalom, 
ali je general već bio otputovao. U tom je dopisu istaknuto kako franjevci mogu 
dokazati svoje posebno pravo na sve župe, ali da se svojevoljno odriču prava patronata 
nad jednom trećinom svih župa, izuzimajući samostanske, i ujedno da ustupaju neka 
svoja dobra na župama, ali pod određenim uvjetima, koje su i naznačili. 

Navedene su poimence župe i dobra koja bi se ustupila. Franjevci su bili spremni 
ustupiti ukupno 24 župe, i to: 16 u vrhbosanskoj nadbiskupiji i 8 u banjolučkoj 
biskupiji. Ponuđene su u vrhbosanskoj nadbiskupiji ove župe: od fojničkog samostana 
- Golobrdo i Rastovo /!/; od sutješkog samostana: Morančani, Brčki i Gorice; od 
kreševskog samostana - Sarajevo i Žepče; od gučogoranskog samostana - Travnik, 
Dželilovac/Podkraj i Korićani; od plehanskog samostana - Derventa i Brod; od toliškog 
samostana - Garevo, Gradačac i Vidovice; i od ramske rezidencije - Uzdol. Isto tako su 
za banjolučku biskupiju ponuđene slijedeće župe: od livanjskog samostana - Lištani, 
Grahovo i Glamoč; od plehanskog samostana - Popovići; od petrićevačke rezidencije - 
Gradiška i Stara Rijeka; i od jajačke rezidencije - Varcar i Liskovica. 17 

A evo i uvjeta pod kojim bi se navedene župe prepustile dijecezanskim 
svećenicima: 

1. Predaja bi se izvršila kad nadbiskup bude u mogućnosti na pojedine župe 
postaviti svjetovnog svećenika, a provincijal bi i dalje za te župe predlagao 
franjevce kao i dotada; 

2. Ako bi se ispraznila župa koju su franjevci predali i na kojoj je već bio 
svjetovni svećenik, a nadbiskup ne bi imao drugoga da ga postavi, u tom bi slučaju 
pravo da predloži nekoga franjevca za privremenog upravitelja na dotičnoj župi 
spadalo na provincijala, tako da nadbiskup u tu župu ne bi mogao postaviti za 
župnika nekog franjevca ako se prije ne bi posavjetovao i dobio pristanak 
provincijala; 

3. Franjevci koji napuštaju župe nisu dužni nadolazećim svjetovnim 
svećenicima ili sekulariziranim redovnicima ostaviti i dati badava kućni namještaj; 

4. Budući da se samostani uzdržavaju velikim dijelom doprinosima sa župa, 
svjetovni svećenik ili sekularizirani redovnik koji dođe na župu koju su franjevci 
ustupili dužan je barem kroz 25 godina, kao što je nadbiskup jednom prilikom 
obećao, dotičnom samostanu davati doprinos koliki je davao ranije i župnik 
franjevac. 

Uz pređašnji dopis, general Reda je istoga dana poslao nadbiskupu Stadleru i 
jedno privatno pismo. U njemu ističe da želi staviti neke primjedbe. Navodi kako je 
narod u Bosni veoma privržen franjevcima, pa se pita: hoće li se narod uznemiriti kad 
vidi da je uklonjen župnik franjevac, i da ga zamjenjuje svjetovni svećenik kojega 
dotad nije uopće imao prilike vidjeti i upoznati, jer su franjevci tu uvijek bili župnici? 
Pita također: ne bi li bilo razborito, umjesto preuzimanja franjevačkih župa, osnovati 


15 Vidi: AFPS, Protocollum Provinciae Bosnae Argentinae, IV, g. 1870-1891., str. 231. 

16 Isto, str. 231-232. 

17 Dopis se nalazi u prijepisu u: AFPS, Protocollum, IVb, str. 300-302; VATIKANSKI Arhiv, AES, 
Austria-Ungheria, pos. 523, fasc. 241-243, f. 62-68. 

nove, npr. u Ključu, Petrovcu, Livču-Vindhorstu, Dubici, Bijeljini, Zvomiku, 

Čemernu, o čemu je apostolski vikar Paškal Vujičić već ranije pisao vladi, i ona je 

njegov prijedlog povoljno primila. General je uz to napomenuo kako mu je rečeno da 

bi se uskoro mogle osnovati nove župe u Visokom, Agićima, Prnjavoru, Dubočcu, 

v '... . •••18 
Višegradu, Srebrenici, Zivinicama i Janjini. 

Na službeni generalov dopis Stadler je poslao odgovor 2. rujna 1882. On nije bio 
zadovoljan ponuđenom jednom trećinom župa te je nagovijestio da će se stvar, ukoliko 
se njih dvojica ne budu mogli dogovoriti, morati rješavati pred Svetom Stolicom. 
Također je napomenuo da ne može biti zadovoljan s manje od polovicom župa. 19 To je 
nadbiskup ponovio i u napisu u glasilu: Srce Isusovo . 2<) 

Ubrzo nakon provincijskog kapitula došlo je između Stadlera i provincijske 
uprave do razmimoilaženja i oko nekih konkretnih pitanja, odnosno odluka 
provincijskog kapitula u Fojnici. U pismu od 1. rujna 1882. Stadler je stavio prigovor 
na osnivanje franjevačkih rezidencija u Jajcu i Petrićevcu, jer je smatrao da je to 
protuzakonito budući je učinjeno bez njegova pitanja i pristanka, a time se prejudicira 
rješenje pitanja raspodjele župa." U istom pismu Stadler je prosvjedovao i protiv 
osnivanja župe Doljani, smatrajući to osnivanje nekanonskim. 22 Provincijal je u dopisu 
od 24. rujna 1882. izložio kako je ta župa osnovana odlukom apostolskog vikara fra 
Paškala Vujičića. 23 Nakon toga je nadbiskup u pismu od 29. rujna i. g. opozvao svoju 
tvrdnju glede Doljana, te se ispričavao kako je bio pogrešno obaviješten još prije nego 

24 

što je došao u Bosnu." O Stadlerovim je prigovorima provincijal izvijestio generala 
svojim pismom od 20. rujna 1882. 25 

Nakon provincijskog kapitula general Reda se iz Bosne zaputio u Beč. Napisao 
je 19. kolovoza 1882. pismo caru Franji Josipu I. i u njemu prikazao situaciju u Bosni 
glede župa i glede potraživanja nadbiskupa Stadlera, i izvijestio općenito o odnosima 
između njega i franjevaca. Naznačio je kako Stadler očekuje da mu franjevci ustupe 
dio župa, a da se i ne ulazi u raspravu o pitanju samoga prava na župe. Takav je 
prijedlog, piše general, Stadler iznio i njemu, te citira njegove riječi: “Umjesto pitanja 
o pravu, ja tražim od franjevaca da mi dadnu neke, ah ne kažem ni koje ni koliko: neka 
oni dadnu ponudu, i ako me zadovolji, odmah će se posao završiti sa Svetom 
Stolicom”. 26 U tom je pismu car izviješten i o odluci franjevačkog kapitula u Fojnici i 
ponudi koja je dana nadbiskupu Stadlera. U odgovora što gaje Stadler poslao generalu 
fra Bernardinu a Portu Romatino, a u kojemu je, kako smo naprijed vidjeli, tražio 
povećanje broja župa koje bi mu franjevci prepustili, on piše: “Evo, predlažem i molim 
da Mn. PP. 00. franjevci ustupe polovicu župa i stoga da na onih 16 nabrojenih 
nadodaju još 19, a da banjalučkom biskupu osim onih 8 nabrojenih župa ustupe još i 
banjalučku župu”. U pismu Stadler također izjavljuje da će prihvatiti franjevačke 
uvjete koji su postavljeni na kapitulu i navedeni u generalovu pismu od 6. kolovoza 
1882. ako franjevci prihvate njegov prijedlog 0 povećanju broja župa koje bi se 
prepustile dijecezanskim svećenicima. Stadler jedino nije pristao da se u Sarajevu, na 


18 Vidi: AFPS, Protocollum, IVb, str. 303. 

19 Isto, str. 305. 

20 Vidi: Srce Isusovo, 1/1882, br. 8, str. 127-128. 

21 Vidi: AFPS, Protocollum, IVb, str. 34-35. 

22 Isto, str. 35. 

23 Isto, str. 36. 

24 Na istom mjestu. 

25 Vidi: AFPS, Protocollum, IVb, str. 29-32. 

26 Apostolski nuncij u Beču je prijepis toga pisma poslao u Rim, državnom tajniku Svete Stolice, kard. 
Iaccobiniju - VATIKANSKI ARHIV, AES, Austria-Ungheria, Rubrica 242, fasc. 3, 1882, f. 166r-167r. 

~ 7 Vidi: Vatikanski arhiv, AES, Austria-Ungheria, pos. 523, fasc. 241-243, f. 66r. 

lijevoj obali Miljacke, osnuje nova župa koja bi se dala franjevcima. Stadler je na kraju 
izrazio i neslaganje s generalovom tvrdnjom daje narod jedva nešto malo pridonio kod 
podizanja župa, nego da je gotovo sve podignuto ili stečeno doprinosom dotičnoga 
samostana. 28 Uz to pismo Stadler je istoga dana poslao generalu još jedno, privatnoga 
karaktera, u kojemu moli da se prihvati njegov prijedlog, i da se pitanje župa riješi 
mimo. A što se tiče generalova mišljenja i tvrdnje da narod neće rado prihvatiti 
svjetovnoga svećenika, on odgovara kako je siguran da će narod ljubiti svoga 
svjetovnog svećenika ako on bude dobar, kao što će mrziti svoga župnika franjevca 
ako ovaj bude zao. 29 

General franjevačkog reda, fra Bernardin a Portu Romatino, odgovorio je na 
Stadlerova pisma iz Beča 7. rujna i. g. On prigovara Stadleru što nije prije 
provincijskog kapitula u Fojnici, i prije one ponude franjevaca, izrazio svoju želju da 
mu se dadne polovica župa, nego je govorio prijašnjem provincijalu, fra Nikoli Kriliću, 
a zatim i njemu, ”kako on ne kaže ni koliko ni koje župe traži, kako ne kaže ni jednu 
trećinu, ni jednu polovicu, nego neka franjevci predlože”. Također je nadbiskupu 
Stadleru stavio do znanja da se sada s njim ne može o tome dogovarati, a bez 
franjevaca bosanske provincije. General Reda je poslije toga savjetovao provincijalu 
fra Iliji Cavaroviću da se razmotri mogućnost odstupanja još nekih župa svjetovnim 
svećenicima. 

Provincijal je sazvao kongres definitorija Provincije i opunomoćenika iz svih 
distrikata - 7 samostana i 3 rezidencije, da prouče generalov prijedlog. Na prvoj 
sjednici, 30. rujna 1882., nazočni su bili upoznati s onim što je sve poduzimano i 
učinjeno u rješavanju pitanja župa od provincijskog kapitula pa naovamo, te kako i 
civilna vlast - ministar Benjamin Kallay i car Franjo Josip I. - žele da se nadbiskupu 
prepusti još 8 župa. Potoni je pročitano i pismo što gaje Stadler 2. rujna 1882. uputio 
generalu. Na sljedećoj sjednici, 1. listopada i. g., svi su sudionici kongresa, izuzev 
samo jednoga, izjavili da nadbiskupu ne treba ustupati novih župa, nego da se povjeri 
provincijalu neka se zauzme, kako u Beču tako i u Rimu, za očuvanje svih župa koje 
nisu ranije ponuđene. A ako želja cara i pape bude da se preda novih 8 župa, ili manji 
ili veći broj, provincijal neka slobodno učini što mu se bude činilo pravednim u 
Gospodinu/ Na tom su kongresu sastavljena i dva memoranduma koji su se imali 
predati jedan papi a drugi caru. Također je sastavljen odgovor na maloprije spomenuto 
Stadlerovo pismo generalu. Konačan tekst tih spisa je usuglašen i prihvaćen na trećoj 
sjednici, 2. listopada 1882. Razmotreni su zatim i uvjeti ustupanja novih župa i 
odlučeno je da se traži materijalno obeštećenje samostanima kojima su dotične župe 
pripadale, a isto tako i da se provincijal svim silama založi da se franjevcima ostave 
nove župe koje se u budućnosti budu osnivale diobom od franjevačkih župa. 32 

Da bi izložio stajalište franjevaca u pogledu raspodjele župa između franjevaca i 
Stadlera, provincijal fra Ilija Cavarović je skupa s tajnikom fra Grgom Došenom 
pohodio u Beču 19. i 20. listopada 1882. apostolskog nuncija mons. Serafina 
Vannutellija. Prikazavši mu cjelokupno stanje, provincijal je nuncija zamolio usmeno, 
a potom i pismeno, da zagovara pravednu stvar bosanskih franjevaca. Nuncij je 
savjetovao da se postupi po preporuci ministra Kallaya, i da se Stadleru ustupi još 8 
župa, a sam je obećao da će pisati Stadleru neka se s tim zadovolji. 33 Što je obećao, 


2!< Pismo se nalazi u: VATIKANSKI ARHIV, AES, Austria-Ungheria, pos. 523, fasc. 241-243, f. 66r-67v. 

29 Vidi: AFPS, Protocollum, IVb, str. 308-309. 

30 Vidi: AFPS, Protocollum, IVb, str. 309. 

31 Vidi: AFPS, Protocollum, IVb, str. 258-259. 

32 

Na istom mjestu. 

33 Vidi: AFPS, Protocollum, IVb, str. 310. 

nuncij je odmah i učinio. Pisao je Stadleru, ali mu je on odgovorio da na ponuđenih 8 
župa ne pristaje/ 4 

Provincijal je o svom susretu i razgovoru s nuncijem Vannutellijem izvijestio 
generala pismom iz Beča 25. listopada 1882. 15 

Iz Beča je provincijal otišao u Budimpeštu da bi se susreo i s ministrom 
Kallayem. Susreli su se 8. studenoga 1882. i Cavarović je prikazao ministru kako stvari 
stoje u pogledu problema župa, te kako Stadler zahtijeva da mu se preda polovica župa. 
Kallay je preporučio provincijalu da pismeno ponudi Stadleru 8 dodatnih župa, kako ne 
bi mogao kasnije reći da bi na to pristao da mu je pismeno ponuđeno. Također je 
kazao, ako nadbiskup na ponudu ne pristane, da može ići u Rim, a austrougarski 
poslanik će mu biti pri ruci kad se pitanje bude rješavalo kod Svete Stolice. 36 

U Budimpešti se u to vrijeme zatekao i car Franjo Josip I., i provincijal 
Cavarović je zamolio Kallaya da mu omogući susret i s njim. Do toga je susreta došlo 
9. studenoga. Provincijal je caru iznio probleme bosanskih franjevaca, a posebno 
situaciju glede župa. Predao mu je i tri molbe napismeno: o župama, o osnivanju 
zaklade za školovanje i uzdržavanje klerika i o potvrđivanju povlastica koje su 
franjevci imali u Bosni prije nego što je ona došla pod austrougarsku upravu. Car 
Franjo Josip I. je obećao da pitanje župa neće biti riješeno drugačije nego onako kako 

38 

franjevci predlažu, a sukladno i njegovoj želji i preporuci austrougarske vlasti/ 

Držeći se preporuke ministra Kallaya, provincijal je 9. studenoga 1882. uputio 
Stadleru dopis i ponudio mu u vrhbosanskoj nadbiskupiji, na onih 16 naprijed 
navedenih, još 8 župa. U tom dopisu on piše: “Onim 24 župam koje Vam je prečastni 
otac General Reda iz skupa otaca franjevaca držanoga u Fojnici posliednih dana 
mjeseca srpnja o. g. ponudio s molbom da bi se smilovao primiti ih, i tako da se stvar 
medjusobnim sporazumljenjem rieši, pridodajem još osam župah, i to: Bežlju, Pećine, 
Gromiljak, Radunice, Žabljak, Otinovce, Solakova-kulu, i Pećnik. Indi u sve trideset i 
dvi, i to za Vrhbosansku nadbiskupiju 24, a za Banjalučku biskupiju osam”. 
Provincijal je uz tu ponudu postavio i tri uvjeta: 

1. da se ostale župe, koje se ne ustupaju nadbiskupu, proglase “mensae 
conventus” samostana kojemu su dotada pripadale, te da provincijal ima pravo za 
njih određivati i predlagati mjesnom ordinariju župne upravitelje ili župnike, da 
ordinariju pripada predložene ispitivati i postavljati; 

2. da svjetovni ih redovnički župnici, kad odstupaju sa župa i predaju ih jedni 
drugima, nisu dužni ostavljati pokućstvo (namještaj); 

3. da franjevci, dok obnašaju dužnost župnog upravitelja na svjetovnim župama, 
trebaju također i dalje plaćati dotičnome samostanu onaj iznos koji je plaćan i dok 
je određena župa bila franjevačka. 40 

Iz Budimpešte je provincijal s tajnikom pošao 18. studenoga 1882. u Rim. 
Posjetili su najprije austrougarskog poslanika pri Svetoj Stolici, grofa Paara, i upoznali 
ga sa situacijom glede župa, te zatražili i njegovu potporu. On ju je i obećao jer je 
dobio takav nalog od Vlade u Beču. Slijedili su također posjeti protektoru franjevačkog 
reda, kardinalu Biliju, zatim dotadašnjem tajniku Kongregacije za izvanredne crkvene 
poslove, Mariju Rampolliju, te njegovu nasljedniku Alojziju Pallotiju, a također više 


34 Isto. 

35 AFPS, Protocollum, IVb, str. 311-312. 

36 Vidi: AFPS, Protocollum, IVb, str. 312. 

37 Vidi: AFPS, Protocollum, IVb, str. 313-316. 

38 Vidi: AFPS, Protocollum, IVb, str. 313. 

39 AFPS, Protocollum, IVb, str. 319. 

40 r „,„ 

puta državnom tajniku, kardinalu Iaccobiniju. Provincijal Ćavarović je svagdje nailazio 
na razumijevanje i obećavana mu je pomoć, tako da se stjecao dojam kako će pitanje 
župa biti brzo riješeno, i za franjevce povoljno. 41 

Stigao je u Rim i nadbiskup Stadler te su se on i provincijal 9. prosinca 1882. 
našli zajedno kod kardinala Iaccobinija. U njegovoj nazočnosti i uz njegovo 
posredovanje pokušavalo se naći sporazumno rješenje, ali se u tome nije uspjelo. 42 

Usporedno s aktivnostima o kojima je dosada bilo riječi pripremanje i elaborat 
za Svetu Stolicu, kojim bi se dokazalo pravo bosanskih franjevaca na župe. To pravo je 
proizlazilo iz više naslova, tako: temeljem fundacije, dotacije i zakonite preskripcije. 

Elaborat, datiran u Rimu 25. studenoga 1882., predan je Svetoj Stolici. Ovdje 
nije moguće opširnije i iscrpnije prikazivati argumentaciju koju su franjevci naveli sebi 
u prilog. 43 U tom su elaboratu poimence nabrojene 32 župe, i to 24 u vrhbosanskoj 
nadbiskupiji i 8 u banjolučkoj biskupiji, za koje franjevci pristaju da budu ’Tiberae 
collationis”, a nabrojene su isto tako i 51 župa koje trebaju i dalje ostati franjevačke, i 
biti proglašene “incorporatae mensae respectivorum Conventuum et Residentiarum” 
(ujedinjene s odgovarajućim samostanima i rezidencijama), koji su također poimence 
navedeni. 44 Ti samostani i rezidencije su: Kraljeva Sutjeska, Fojnica, Kreševo, Livno, 
Guča Gora, Plehan, Tolisa, Petrićevac i Jajce, a kako su oni istovremeno i župe, izlazi 
daje franjevcima trebalo ostati ukupno 60 župa. 

Na pismo koje je provincijal fra Ilija Ćavarović poslao Stadleru iz Budimpešte 5. 
studenoga 1882., odgovoreno je 18. studenoga i. g., a provincijal je taj odgovor dobio u 
Rimu istom 12. prosinca 1882, i to preko ministra Kallaya i austrougarskog poslanstva 
pri Svetoj Stolici. Stadler je u svom odgovoru odbio ponudu franjevaca kako glede 8 
nadodanih župa tako i glede uvjeta koji su postavljeni. U svom pismu Stadler ističe 
kako je, za ljubav mira i sloge, prepustio franjevcima da ponude koliko i koje su župe 
spremni ustupiti, ali da više ni na to ne može pristati, jer opaža da se izabiru najlošije 
župe i brojem vjernika znatno manje od onih koje bi imale ostati franjevcima. On veli, 
kada bi i pristao na ponuđene mu župe, ne može pristati na zahtjev da nove župe, koje 
bi se ubuduće osnivale cijepanjem franjevačkih, budu također franjevačke budući da 
svjetovnih župa, jer su malene, on ne bi ni mogao cijepati. Nadbiskup zatim iznosi 
podatke o brojčanom stanju vjernika na svjetovnim i na franjevačkim župama, te kaže 
da u vrhbosanskoj nadbiskupiji ima ukupno 118.132 vjernika, a od toga broja bi u 
svjetovnim župama bilo 24.587, a u franjevačkim 93.145 vjernika, dok bi u 
banjolučkoj biskupiji, od ukupnog broja 34.000 katolika, u župama svjetovnih 
svećenika bilo 7.721, a u franjevačkim 26.000 katolika. Prema tome, zaključuje 
Stadler, u vrhbosanskoj bi nadbiskupiji franjevci u svojim župama imali 4 puta više 
duša nego svjetovni svećenici, a u banjolučkoj biskupiji u franjevačkim župama broj 
vjernika bi bio više od 3 puta veći nego u svjetovnim. 45 


41 Vidi: AFPS, Protocollum, IVb, str. 328-329. 

42 Vidi: AFPS, Protocollum, IVb, str. 329-331. 

43 Prijepis toga elaborata vidi u: AFPS, Protocollum, IVb, str. 320-326; VATIKANSKI ARHIV, AES, 
Austria-Ungheria, pos. 523, fasc. 243 - TM: Sacra congregazione degli affari ecclesiastici straordinarii. 
Maržo 1883, Sommario, Num. VII, str. 27-40. 

44 Franjevci su ponudili slijedeće 24 župe u vrhbosanskoj nadbiskupiji: Golobrdo, Brčko, Uzdol, 
Rastovo, Morančani, Gorice, Žepče, Derventa, Travnik, Korićani, Brod, Dželilovac, Garevo, Gradačac, 
Vidovice, Gromiljak, Pećine, Otinovci, Radunice, Solakova kula, Žabljak, Pećnik, Bežlja i Sarajevo. Za 
banjolučku biskupiju ponuđeno je ovih 8 župa: Gradiška, Stara Rijeka, Popovići, Listani, Grahovo, 
Glamoč, Varcar i Liskovica. - Vidi: AFPS, Protocollum, IVb, str. 324 i 325; VATIKANSKI ARHIV, AES, 
Austria-Ungheria, pos 523, fasc. 243 - TM: Sacra congregazione degli affari ecclesiastici straordinarii. 
Maržo 1883, Sommario, Num. VII, str. 37-38. 

45 Vidi: AFPS, Protocollum, IVb, str. 327-328. 

U nastojanju da uvjeri Svetu Stolicu kako bi trebalo riješiti pitanje župa, Stadler 
je uputio još jedan dopis 30. studenoga 1882. U njemu prikazuje što je sve poduzimano 
s njegove i s franjevačke strane da se pitanje riješi dogovorno, ali da to nije uspjelo, te 
on ponovno traži da se proglase liberae collationis sve župe, izuzev 6 samostanskih. U 
tom pismu on pobija tvrdnje franjevaca da imaju posebno pravo na župe, a zatim 
dokazuje kako šteti redovničkoj disciplini i kako se ne proviđa spasenju duša ukoliko 
se ostavi da franjevci i dalje vrše dušobrižništvo u Bosni. A na kraju kaže da bi se 
pitanje župa najlakše riješilo sekularizacijom franjevaca. 46 

U rješavanje problema župa u Bosni izravno se uključio i apostolski nuncij u 
Beču, mons, Serafin Vannutelli. On u svom dopisu državnom tajniku Iaccobiniju, od 
15. rujna 1882., izvješćuje o razgovoru generala franjevačkog reda, fra Bernardina a 
Portu Romatino, s carem Franjom Josipom I., a isto tako i kako na problem župa u 
Bosni gleda đakovački biskup J. J. Strossmayer. 47 Nuncij je uputio i drugi dopis 9. 
studenoga 1882., i u njemu izložio što traže bosanski franjevci u pogledu župa, a što 

4.8 

nadbiskup Stadler, i na čemu jedna i druga strana temelji svoje zahtjeve i stajalište. 
Vannutelli je poslao još jedan dopis 18. siječnja 1883., u kojem priopćuje državnom 
tajniku Iaccobiniju što predlaže austrougarska vlada za slučaj da se odloži donošenje 
konačne odluke o rješenju problema župa u Bosni. 49 

Nadbiskup Stadler se također utekao austrougarskom poslaniku pri Svetoj 
Stolici, grofu Paaru, da podrži njegov zahtjev kod Svete Stolice, ah mu je ovaj 
odgovorio da od Vlade nije dobio nikakav nalog u tom smislu, i da se ne može miješati 

. • 50 

u taj spor. 

Izgleda da je Stadler uvidio da njegov zahtjev neće biti riješen onako kako je on 
želio i zato je istupio s novim prijedlogom, da se o župama još ne donosi definitivno 
rješenje, nego da ostane kako je dotad bilo, a kako on bude dobivao kojega svjetovnog 
svećenika, da mu se, u dogovoru s provincijalom, predaju župe. Tome se prijedlogu 
provincijal snažno odupro jer je u njemu vidio opasnost da bi nadbiskup mogao 
postupno uzimati najbolje župe i na njih stavljati svjetovne svećenike a da i ne pita za 
mišljenje provincijala, a ako bi ga i pitao nije sigurno da bi njegovo mišljenje uvažio, 
niti je sigurno da bi naknadni provincijalov prosvjed ili utok mogao uroditi nekim 
plodom. 51 

Provincijal fra Ilija Cavarović je računao s tim da bi Stadler mogao za svoj 
najnoviji prijedlog zatražiti pristanak i potporu vlade u Beču, i zato je napisao iz Rima 
24. prosinca 1882. pismo ministru Kallayu. Izvijestio ga je o tome kako je Svetoj 
Stolici uručio elaborat kojim se dokazuje pravo patronata franjevaca nad župama u 
Bosni, a zatim što je sve tada poduzimano u Rimu te kako je, na koncu, Stadler istupio 
s prijedlogom da se pitanje riješi samo provizorno. Provincijal ističe da to pitanje treba 
sada riješiti definitivno, bez odlaganja, jer bi provizorno rješenje samo produljilo 
trzavice, a tome treba učiniti kraj, da obje strane budu načistu što je čije i prihvate se 
posla koji na njih spada. Ministar Kallay je odgovorio provincijalu 12. siječnja 1883. 
U svom pismu on napominje kako je teško očekivati da Sveta Stolica sada donese 
rješenje i konačnu odluku, ali da se ne treba bojati privremenog rješenja i da bi na 

46 Vatikanski arhiv, AES, Austria-Ungheria, pos. 523, fasc. 243 - TM: Sacra congregazione degli 
affari ecclesiastici straordinari. Maržo 1883, Sommario, Num. XI, str. 61-81. 

47 Vatikanski arhiv, AES, Austria-Ungheria, pos. 523, fasc. 243 - TM: Sacra congregazione degli 
affari ecclesiastici straordinarii, Sommario, Num. IV, str. 13-18. 

48 Isto, Sommario, Num. V, str. 19-23. 

49 Isto, Sommario, Num. VI, str. 24-26. 

50 Vidi: AFPS, Protocollum, IVb, str. 330. 

51 Vidi: AFPS, Protocollum, IVb, str. 330-331. 

52 Vidi: AFPS, Protocollum, IVb, str. 331-333. 

njega trebalo pristati. Ističe kako bi za Svetu Stolicu to bilo lakše, a s vremenom bi se 
pronašlo konačno rješenje koje bi zaštitilo i osiguralo interes franjevaca. 

Iz takva odgovora bilo je razvidno da je i bečka vlada u to vrijeme bila sklona 
privremenom rješenju. Međutim, stvari su se ipak odvijale drugačije. Svi spisi spora 
obiju strana predani su na proučavanje dvojici konzultora Kongregacije za izvanredne 
crkvene poslove, P. Steinhuberu i P. Camillu Guardiju, da ih prouče i dadnu svoja 
mišljenja. Oni su to i učinili, 54 a nakon toga je, na temelju spisa obiju strana u sporu i 
mišljenja konzultora, sastavljen opsežan opći prikaz s činjenične i pravne strane. 55 
Dokumentaciju vezanu za spor o župama zatim su proučili kardinali koje je odredio 
papa, a na kraju je sve razmatrano i raspravljano na plenarnoj sjednici Kongregacije za 
izvanredne crkvene poslove. 

Provincijal fra Ilija Cavarović je donošenje odluke čekao u Rimu. Iako mu je 
savjetovano da ide u Bosnu, a kad odluka bude donesena da će mu biti javljeno, on to 
nije učinio, jer se bojao da bi rješavanje pitanja župa moglo zastati, a to bi praktično 
značilo daje prihvaćen prijedlog Stadlera, i da će rješenje biti samo provizorno. 56 


53 Vidi: AFPS, Protocollum, IVb, str. 334. 

54 Vidi: Vatikanski arhiv, AES, Austria-Ungheria, pos. 523, fasc. 243 -TM: Sacra congregazione per 
gli affari ecclesiastici straordinarii, Maržo 1883, Num. XIV, str. 110-131, Num. XV, str. 132-147. 

55 Isto, Relazione: Bosnia - Questione insorta fra Monsig. Arcivescovo di Sarajevo ed i Padri 
Francescani sulla collazione delle Parrocchie, str. 3-49. Evo popisa svih dokumenata koji se tiču spora o 
raspodjeli župa između bosanskih franjevaca i vrhbosanskog nadbiskupa J. Stadlera, a koji se nalaze u 
tiskanom svesku: Sacra congregazione degli affari ecclesiastici straordinarii. Maržo 1883: Relazione: 
Questione insorta fra PArcivescovo di Serajevo ed i Padri Francescani sulla collazione delle Parrocchie, 
str. 3-49; Sommario, Num. I. L’Arcivescovo di Seraievo domanda che le Parrocchie della Bosnia 
amministrate dai PP. Francescani siano dichiarate di libera collazione dell’Ordinario (13. studenoga 
1881.), str. 1-7; Num. II. L’Arcivescovo di Seraievo insiste perche le Parrochie della Bosnia siano 
dichiarate di sua libera collazione eccettuate quelle annesse ai Conventi dei PP. Francescani (4. prosinca 
1881.), str. 8-10; Num. III. Disposizioni prese dalla S. C. degli Affari Ecclesiastici Straordinarii in data 
dei 10 Decembre 1881 circa le Parrocchie della Bosnia (10. prosinca 1881.), str. 11- 12; Num. IV. 
Monsig. Nunzio di Vienna riferisce aH’Eminentissimo Sig. Card. Segretario di Stato ii colloquio avuto 
dal P. generale dei Minori osservanti con Sua Maesta l’Imperatore d’Austria sulla questione delle 
Parrocchie nella Bosnia, e ii modo di vedere di Monsig. Strossmayer circa la questione medesima (15. 
rujna 1882.), str. 13-18; Num. V. Monsig. Nunzio di Vienna espone lo stato della questione insorta tra 
PArcivescovo di Serajevo e i PP. Francescani sulle Parrocchie della Bosnia (9. studenoga 1882.), str. 19- 
23; Num. VI. Monsig. Nunzio di Vienna comunica all’Eminentissimo Sig. Card. Segretario di Stato ii 
temperamento proposto dal Governo Austro-Ungarico intorno alla questione delle Parrocchie di Bosnia 
pel caso che se ne dovesse differire la decisione. Relative osservazioni dello stesso Monsig. Nunzio (18. 
siječnja 1883.), str. 24-26; Num. VII. Deduzioni dei P. Provinciale di Bosnia sulla questione delle 
Parrocchie (25. studenoga 1882.), str. 27-40; Num. VIII. II P. Ministra Generale dei Minori in data dei 
15 Gennaio p. p. trasmette ali’ Emo Card. Segretario di Stato alcuni fogli contenenti delle osservazioni 
circa la questione delle Parrocchie nella Bosnia (15. siječnja 1883.), str. 41-43; Alleg. al N. VIII. Lettera 
dei Vescovo di Mostar al P. Generale dei Minori nella quale espone ii suo opinamento circa la questione 
delle Parrocchie (5. kolovoza 1882.), str. 44-45; Num. IX. Osservazioni dei P. Ministra Generale dei 
Minori circa la questione delle Parrocchie nella Bosnia (17. siječnja 1883.), str. 46-55; Aleg. al N. IX. 
Lettera dei P. Commissario Provinciale di Bosnia al P. Generale nella quale fa conoscere le conseguenze 
che avrebbe la decisione della controversia relativa alle Parrocchie, qualora fosse sfavorevole ai 
Francescani (4. siječnja 1883.), str. 56-57; Num. X. Riflessi dei P. Custode Provinciale di Erzegovina 
relativi alle Parrocchie cola amministrate dai PP. Francescani (19. veljače 1882.), str. 58-60; Num. XI. 
Deduzioni di Monisgnor Arcivescovo di Serajevo sulla questione delle Parrocchie della Bosnia (30. 
studenoga 1882.), str. 61-81; Num. XII. Riparto delle Parrocchie proposta dali’Arcivescovo di Seraievo 
coll’indicazione delle rispettive popolazioni (22. siječnja 1883.), str. 83-86; Num. XIII. Relatio status 
Ecclesiae Wrhbosnensis anni 1882 (18. studenoga 1882.), str. 87-109; Num. XIV. Voto dei Rmo P. 
Steinhuber Consultore della S. Congregazione degli affari ecclesiastici straordinarii (početak g. 1883.), 
str. 110-131; Num. XV. Voto dei Rmo P. Camillo Guardi Consultore della Sacra Congregazione degli 
Affari Ecclesiastici Straordinarii (21. veljače 1883.), str. 132-147. 

56 Vidi: AFPS, Protocollum, IVb, str. 335. 

Ali mimo svih predviđanja, odluka je ipak donesena relativno dosta brzo. Nakon 
što je spomenuta Kongregacija donijela svoju odluku, tajnik te Kongregacije, Alojzije 
Palotti, predočio ju je 13. ožujka 1883. papi Leonu XIII., i on ju je potvrdio te naredio 
da se izda odgovarajući dekret. Kongregacija za izvanredne crkvene poslove ga je 14. 
ožujka 1883. i izdala. Tim je dekretom odlučeno da u vrhbosanskoj nadbiskupiji i 
banjolučkoj biskupiji 35 župa postaje liberae collationis ili slobodnog podjeljivanja, što 
je značilo daje na onih 24, koje su bile ponuđene na kapitulu 1882., dodano i 8 koje su 
ponuđene kasnije, i da na to još treba nadodati 3, i to dvije u vrhbosanskoj 
nadbiskupiji, koje će se odrediti zajedničkim dogovorom, i župa Banja Luka u 
banjolučkoj biskupiji. U dekretu su poimenično nabrojene 24 župe u vrhbosanskoj 
nadbiskupiji i 9 župa u Banjolučkoj biskupiji. Za te je župe u dekretu rečeno: 
“evadant in posterum liberae Ordinarii collationis” (postaju ubuduće slobodnog 
podjeljivanja ordinarija), a za sve ostale, njih ukupno 59, koje su i dalje ostale 
franjevačke, kaže se: “erunt Regulares et ad Religiosos Franciscales spectare pergent “ 
(bile su redovničke te i dalje pripadaju redovnicima franjevcima) (n. I.). 

U dekretu je također određeno da na župama liberae collationis redovnici nisu 
dužni ostaviti kućni namještaj svjetovnim svećenicima koji ih nasljeđuju, a ako mjesni 
ordinarij bude htio takvu župu povjeriti na upravljanje kojem redovniku, ovoga će 
provincijal predložiti ordinariju za župnika, dok će ga sa župe moći ukloniti kako 
ordinarij tako i provincijal. Župnik redovnik na župi slobodnog podjeljivanja koja 
pripada svjetovnim svećenicima davat će doprinos svome samostanu kako se dotad 
običavalo davati (n. II.). 

Sto se tiče imenovanja, premještanja i uklanjanja upravitelja na franjevačkim 
župama, određeno je da treba obdržavati sve što o tome propisuje apostolska 
konstitucija: Firmandis i naputci za Bosnu i Hercegovinu koje je dala Kongregacija za 
širenje vjere dana 23. srpnja 1787. i 3. listopada 1852. (n. III.). 

Posljednja odredba dekreta odnosi se na cijepanje franjevačkih župa i 
postavljanje župnih upravitelja ili župnika u novoosnovanim župama. Određeno je da 
se u tome treba držati onoga što je propisano u apostolskoj konstituciji: Romanos 
Pontifices, donesenoj za Škotsku i Englesku (n. IV). 59 

O preostalim dvjema župama koje su se imale ustupiti nadbiskupu Stadleru, i o 
kojima su se strane trebale dogovoriti, zaključeno je na sastanku provincijske uprave u 
Gučoj Gori, 4. svibnja 1883., da se odstupi po jedna iz fojničke i sutješke kustodije. A 
te su kustodije poslije odlučile da se preda župa Crkvica, u gučogoranskom distriktu, i 
Komušina, iz plehanskog distrikta. 60 Navedene dvije župe su zatim ponuđene 
nadbiskupu Stadleru, i on ih je prihvatio. 

O donesenom dekretu Svete Stolice provincijal je izvijestio sve članove 
Provincije okružnicom od 12. travnja 1883. U nju je unesen i cjelovit tekst dekreta. Isto 
je učinio i Stadler u glasilu: Srce Isusovo, pod naslovom: “Župsko pitanje riješeno”. 61 

Moglo se očekivati da je gornja odluka Svete Stolice o raspodjeli župa između 
nadbiskupa Stadlera i franjevaca i konačna, i daje problem župa time riješen. Kako su 


57 Evo tih župa u vrhbosanskoj nadbiskupiji, kako su navedene u dekretu: Golobrdo, Brčki, Uzdol, 
Rastovo, Morančani, Gorice, Žepče, Derventa, Travnik, Korićani, Brod, Dželilovac, Garevo, Gradačac, 
Vidovice, Gromiljak, Pećine, Otinovci, Radunice, Solakovakula, Žabljak, Pećnik, Bežlja i Sarajevo 

58 Župe liberae collationis u banjolučkoj biskupiji postale su ove: Banjaluka, Gradiška, Stararijeka, 
Popovići, Listani, Grahovo, Glamoč, Varcar i Liskovica. 

59 Dekret je objavljen u: Acta Ordinis Fratrum Minorum, 1883, str. 60-61; Conditio iuridica 
paroeciarum in Bosna a francisacnis administratarum , pro ms. 1836, str. 31-32. 

60 Vidi: AFPS, Protocollum, IVb, str. 340-342. 

61 Srce Isusovo, 11/1883, br. 4, str. 53-54; br. 5, str. 75-83; br. 6, str. 85-92; br. 7, str. 102-108; br. 8, str. 
117-121. 

se stvari kasnije odvijale, ona je to i bila. Ipak, ponovno su se pojavili najprije 
problemi i nova neslaganja u pogledu cijepanja franjevačkih župa, o čemu će biti 
govora malo kasnije, ali i o onim župama koje su 1883. ostavljene franjevcima. 

3. Pokušaji revidiranja odluke Svete Stolice 

Poslije nepunih 15 godina nadbiskup Stadler je u Rimu iznova pokrenuo pitanje 
preostalih franjevačkih župa i tražio da se one oduzmu od franjevaca i dadnu 
svjetovnim svećenicima. Činilo mu se da je zgodna prigoda za to provedba reforme u 
franjevačkom redu, koju je tražila apostolska konstitucija: Felicitate quadam pape 
Leona XIII, od 4. listopada 1897. 62 Stadler je 23. siječnja 1898. napisao pismo Svetom 
Ocu i zatražio da mu se dodijele sve franjevačke župe u Bosni. Razlozi kojima je 
opravdavao svoj zahtjev, mogli bi se ovako sažeti: 

- Najveći dio župa je povjeren na upravljanje franjevcima, a mnogo franjevaca 
mu se prijavilo za sekularizaciju jer ne žele prihvatiti reforme, i on mora s njima 
providjeti. To, međutim, neće moći učiniti ako ne bude imao župa koje bi im dao da na 
njima djeluju kao dušobrižnici; 

- Zajednički život na koji su redovnici obvezani nespojiv je s upravljanjem župa. 
Budući da franjevci u Bosni moraju prihvatiti zajednički život, predviđen reformom, 
neće moći ostati dalje na župama. Stoga župe trebaju prepustiti njemu; 

- Franjevci koji ne budu htjeli prihvatiti reformu i zajednički život bit će 
otpušteni iz Reda. U tom slučaju on će biti dužan pobrinuti se i za njih kao svećenike, a 
to neće moći ako ne dobije franjevačke župe. 63 

Mora da je fra Anđeo Ćurić, tadašnji provincijal, doznao za to nadbiskupovo 
pismo Svetom Ocu, pa 2. veljače 1898. piše generalu Reda, fra Alojziju Laueru. U tom 
pismu prikazuje kako je Stadler odmah po dolasku u Bosnu nastojao preuzeti sve župe. 
Nije mu uspjelo onda, ali on iznova pokušava to ostvariti sada obrazlažući svoj zahtjev 
reformom koja se ima provesti u cijelom franjevačkom redu. S tim istim ciljem on 
nastoji potaknuti na sekularizaciju što veći broj franjevaca jer u tom slučaju 
franjevačka provincija Bosna Srebrena ne bi mogla popunjavati sve svoje župe budući 
da ne bi imala dosta svojih svećenika, a isto tako ni on ne bi imao gdje namjestiti 
sekularizirane franjevce, i ne bi se mogao pobrinuti za njihovo uzdržavanje ako mu se 
ne bi predale franjevačke župe. Provincijal moli generala da se kod Svete Stolice 
suprotstavi nadbiskupovom zahtjevu, kako ne bi došlo do rasprava kakve su vođene g. 
1882/1883., i da se spriječi velika šteta kako za katoličku vjeru u Bosni tako i za 
franjevački red i provinciju Bosnu Srebrenu. 64 

Sveta Stolica je vjerojatno od uprave franjevačkog reda zatražila mišljenje u 
pogledu Stadlerovog zahtjeva. A da bi vrhovna prava o tome mogla izreći svoj sud, 
generalni se definitor fra Stjepan K. Bralić, član bosanske provincije, obratio se 
provincijalu pismom negdje početkom 1898. i zatražio odgovore na više pitanja. A ta 
su pitanja bila: 1) Koliko ima franjevačkih župa u Bosni, i da se navedu poimenično? 

2) Koliko ima župa liberae collationis u vrhbosanskoj nadbiskupiji i u banjolučkoj 
biskupiji, i koje su, također poimenično, te koje od njih i dalje administriraju franjevci? 

3) Koliko u dušobrižništvu u vrhbosanskoj nadbiskupiji i u banjolučkoj biskupiji ima 


62 Vidi: Acta Ordinis Fratrum Minorum, 1897, str. 164-168. 

63 Predložak pisma se nalazi u: Arhiv nadbiskupije vrhbosanske - Sarajevo (dalje: ANVS), br. 75, 
23/1. 1898. Vidi također: AFPS, Protocollum Provinciae Bosnae Argentinae, VI, g. 1898-1903., str. 
164-165. 

64 Vidi: AFPS, Protocollum, VI, str. 110-111. 

svjetovnih svećenika, a koliko ih ima u drugim službama; a isto tako i koliko ima 
franjevaca? 4) Koliko su jedan i drugi mjesni ordinarij odgojili svjetovnih svećenika od 
1882. do 1898., a koliko bosanska franjevačka provincija? 5) Koliko ima franjevačkih 
klerika filozofa i teologa, kao i mladića u probandatu? 6) Je li zajednički život potpuno 
uveden u koji od samostana, i ima li utemeljene nade da će u nekom samostanu biti 
uveden, i u kojemu? Je li sigurno da veći dio braće neće prihvatiti zajednički život i da 
će se većina njih sekularizirati? 7) Je li provincija Bosna Srebrena u stanju u svojim 
samostanima odgajati sve mladiće i bogoslove? 65 

Odgovori na ta pitanja poslani su generalnom prokuratoru u pismu od 16. veljače 
1898. Što se tiče franjevačkih župa, odgovoreno je da ih ima ukupno 59 (koliko ih je 
ostalo 1883.), a da franjevci i dalje drže i upravljaju 39 župa liberae collationis, od toga 
na vrhbosansku nadbiskupiju otpadaju 23 župe, a na banjolučku biskupiju njih 16. 
Napomenuto je također da u dušobrižništvu ukupno djeluje 120 franjevaca, od njih 217 
koliko ih ima u Provinciji, a da ima svega 11 svjetovnih svećenika u dušobrižništvu u 
vrhbosanskoj nadbiskupiji 11, a samo 2 ubanjolučkoj biskupiji. 66 

Provincijal je 20. veljače 1898., preko pomoćnika poglavara Zemaljske vlade u 
Sarajevu, Huge Kutchere, uputio pismo ministru za Bosnu i Hercegovinu, Benjaminu 
Kallayu, i zamolio ga da bi se opet zauzeo kod Svete Stolice za franjevačku stvar. 67 

Generalni prokurator Reda, fra Petar da Rocca di Papa, nakon što je primio 
odgovor iz Bosne, uputio je 25. veljače 1898. pismo Kongregaciji za biskupe i 
redovnike u svezi s franjevačkim župama u Bosni, te se snažno zauzeo za obranu prava 
bosanskih franjevaca na župe. 68 U pismu on opovrgava sve Stadlerove argumente, i 
završava ovim zaključkom: da Stadlerov prijedlog i zahtjev nije pravedan, nije 
razuman, nije prihvatljiv i nije oportun. 69 

Nakon što je Kongregacija za biskupe i redovnike razmotrila taj odgovor 
generalnog prokuratora Reda, dostavila je Državnom tajništvu svoje mišljenje. U tom 
se mišljenju o Stadlerovom zahtjevu kaže: “necessario agnosci debet tales petitiones 
esse praematuras et si satisfaceretur talibus, adferrent grave damnum Ordini Fratrum 
Minorum in Bosnia /.../” (mora se priznati da su ti zahtjevi preuranjeni, i ako bi im se 
udovoljilo, nanijela bi se velika šteta Redu Manje Braće u Bosni). Državni tajnik 
Marijo Rampolla je 14. ožujka 1898. obavijestio nadbiskupa Stadlera o zaključku 
rečene Kongregacije, a o njemu je bio obaviješten i provincijal. 

U pismu državnog tajnika, kard. Marija Rampolle, nadbiskupu Stadlera, kaže se 
kako je njegovo pismo od 23. siječnja predočeno Setom Ocu, i da je on naredio da ga 
Kongregacija za biskupe i redovnike pozorno prouči. Nakon što je rečena 
Kongregacija to učinila, zauzela je stajalište da su zahtjevi, izneseni u spomenutom 
nadbiskupovu pismu, barem preuranjeni, i da bi se njihovim prihvaćanjem nanijela 


65 Vidi: AFPS, Protocollum, VI, str. 165-166. 

66 Vidi: AFPS, Protocollum, VI, str. 166-169. 

67 Vidi: AFPS, Protocollum, VI, str. 171-173. 

68 Vidi: AFPS, Protocollum, VI, str. 173-181. 

69 Evo kako doslovce glase ti zaključci: 1° - Che la proposta del Rmo Oratore non e equa perche offende 
diritti e legittimi /!/ dei Religiosi Bosnesi; 2° - Non e ragionevole perche i motivi non sono fondati e ne 
sufficenti; 3° - Non e espediente perche non porterebbe niuna utilita che anzi recherebbe un danno 
positivo /!/ al bene spirituale dei cattolici; 4° - Non e opportuno per le gravi e tristissime conseguenze 
d’ogni genere che sarebbero inevitabili, anche nel caso di sola falcidia delle Parrocchie. - Vidi: AFPS, 
Protocollum, VI, str. 181. 

Na razloge što ih je Stadler iznio u svom zahtjevu 23. siječnja 1898. kritički se osvrnuo I. Gavran, 
Lucerna lucensl Odnos vrhbosanskog ordinarijata prema bosanskim franjevcima (1881-1975), Visoko 
1978, str. 44-45. 

70 Vidi: AFPS, Protocollum, VI, str. 208. 

velika šteta franjevcima u Bosni. Rampolla zatim to obrazlaže, i navodi kako franjevci 
u Bosni žive uglavnom od prihoda sa župa, te kad bi bili uklonjeni sa župa, bili bi 
prisiljeni napustiti to područje, “obilato već natopljeno njihovom krvlju”, a što ne bi 
prošlo i bez velike štete samih vjernika, koji su navikli već kroz 4 stoljeća, da gotovo 
isključivo u franjevcu prepoznaju katoličkog svećenika. Dalje on ističe kako se takva 
posljedica ne bi mogla izbjeći ni time što bi se franjevcima ostavile samo župe koje su 
ujedinjene sa samostanima, budući da je njih svega deset, što je posve nedovoljno za 
uzdržavanje franjevaca. U pogledu Stadlerovog naglašavanja u njegovu pismu, kako 
mnogi franjevci neće prihvatiti reforme franjevačkog reda, te će se sekularizirati, i da 
im treba osigurati službu na župama koje bi se preuzele od franjevaca, Rampolla je 
odgovorio da postoje valjani razlozi za vjerovanje, da će broj franjevaca koji će odbiti 
da se prilagode stezi koja je utvrđena konstitucijom Felicitate cjuadam, i stoga zatražiti 
sekularizaciju, biti mnogo manji od onoga koji Stadler predviđa. Državni tajnik Marijo 
Rampolla na kraju zaključuje: “Poradi toga bi otpao glavni motiv, na kojem počivaju 
izneseni zahtjevi”. 71 

Provincijal je svojim pismom od 27. ožujka 1898. obavijestio Provinciju kako je 
zahtjev nadbiskupa Stadlera na Svetu Stolicu odbijen i da je potvrđeno pravo 

72 

bosanskih franjevaca na župe, onako kako je bilo određeno 14. ožujka 1883. 

Stadler je već 27. ožujka 1898. napisao Svetoj Stolici, odnosno Kongregaciji za 
izvanredne crkvene poslove, novu molbu i ponovio svoj zahtjev u pogledu župa, 

ni 

potkrijepivši ga i teškim optužbama protiv bosanskih franjevaca. U tom dopisu 
Stadler ističe kako mu je stalo da se u njegovoj nadbiskupiji uspješno provede refonna 
franjevačkog reda (kako je zacrtana u apostolskoj konstituciji: Felicitate cjuadam), ali 
on tu reformu povezuje uz napuštanje župa koje franjevci drže u Bosni. Već na početku 
toga svog pisma on naglašava: “Ili se hoće refonna ili neće. Ako se hoće, a što je 
sigurno, onda je sigurno da se našim franjevcima trebaju oduzeti župe”. 74 U pismu 
Stadler navodi kako većina franjevaca krši zavjet siromaštva: da živi dobro, da među 
njima ima bogatih, da samostalno raspolažu dobrima. Dokazuje zatim kako bi franjevci 
mogli živjeti i ako bi im se oduzele župe jer bi mogli od vjernika skupiti dosta 
prošenjem. Tvrdi da samostani imaju mnogo zemlje, i ako bi njome dobro gospodarili, 
mogli bi živjeti od prihoda. On, međutim, u pismu obećava da će svakom samostanu 
davati onoliko koliko je dotad dobivao od župa koje mu pripadaju, i da time otpada 
strah da franjevci neće imati od čega živjeti. Također ističe kako su vjernici u više 
mjesta u Bosni već tražili svjetovnog svećenika za župnika i da su u cijeloj 
nadbiskupiji već dobro poznata djela svjetovnih svećenika, tako da nisu više kao 
katolički svećenici poznati samo franjevci. Naglašava isto tako da je u nadbiskupiji 
podignuto Malo i Veliko sjemenište za odgoj i izobrazbu svećeničkih kandidata rodom 
iz Bosne, te se pita: što će raditi sa svećenicima kad nakon nekoliko godina izađu iz 

n c 

Sjemeništa. Stadler to svoje pismo završava tvrdnjom kako je u nadbiskupiji ostalo 
još neriješeno pitanje franjevaca pa moli državnog tajnika Marija Rampollu da učini 
sve kako bi se u Bosni reforma uistinu provela, i da se franjevcima oduzmu sve župe, 
ili sve izuzev onih spojenih sa samostanima. Ponavlja ono što je već ranije isticao, 

71 Dopis se nalazi u: ANVS, br. 345, 30/III. 1898. 

72 Vidi: AFPS, Protocollum, VI, str. 199-200. 

72 Kritički se osvrnuo na Stadlerove optužbe protiv bosanskih franjevaca i pobijao ih 1910. fra J. VLADIĆ 
u : Memorandum S. Congregationi Episcoporum et Regularium exhibitum a Patribus Franciscanae 
Provinciae Bosnae Argentinae in causa Archiepiscopi Vrhbosnensis D. Josephi Stadeler accusantis 
eamdem Provinciam eiusque membra in multis, pro ms., str. 7-27, u: AFPS, fasc. XV, 1104; I. Gavran, 
o. c., str.47-49. 

74 Vidi: AFPS, Protocollum, VI, str. 228. 

75 Vidi: AFPS, Protocollum, VI, str. 228-233 (na tal. j), postoji i prijevod na latinski j., str. 233-237. 

kako je sad najprikladnije vrijeme za refonnu franjevaca: “Adesso e ii tempo piu adatto 
a questa rifonna. O adesso o mai!” 76 

To je Stadlerovo pismo dano na uvid vrhovnoj upravi franjevačkog reda i 
zatraženo je njezino mišljenje. Da bi bilo moguće dati pravi odgovor Svetoj Stolici, 
general Reda je uputio u Bosnu generalnog definitora fra Davida Fleminga, da cijelu 
stvar ispita. Kako se spomenuti delinitor u to vrijeme nalazio u Mađarskoj po drugom 
zadatku, generalni prokurator Reda, fra Petar da Rocca di Papa mu je poslao naputak 
stoje potrebno u Bosni učiniti, i na koji način. 77 

Kad je Fleming stigao 2. lipnja 1898. u Bosnu, zatražio je od provincijala da mu 
dadne odgovore i razjašnjenja o pitanjima koja mu je generalni prokurator u 
spomenutom svom naputku bio naznačio. Već je 3. lipnja provincijal fra Anđeo Ćurić 
dao generalnom definitora Flemingu sve što je tražio. 78 On je najprije sve proučio, a 
potom je otišao na razgovor nadbiskupu Stadlera. Odmah nakon toga je otputovao u 
Rim te ondje sastavio svoj izvještaj. 

Na Stadlerove optužbe protiv franjevaca i na njegov zahtjev da mu se predaju 
franjevačke župe napisao je svoj osvrt i generalni delinitor fra Stjepan K. Bralić, i 

79 

poslao ga državnom tajniku, kardinalu Mariju Rampolli. 

Generalni prokurator Reda, fra Petar da Rocca di Papa, je na temelju 
Flemingovog izvještaja sastavio odgovor za Kongregaciju za biskupe i redovnike i 20. 
lipnja 1898. ga uputio prefektu spomenute Kongregacije, kard. Serafinu Vannutelliju. 
Nakon što je iznio stav vrhovne uprave franjevačkog reda glede franjevačkih župa u 
Bosni, generalni prokurator ovako zaključuje: “In decisis, seu observetur decretum s. 
Congregationis negotiis extraordinariis praepositae 14 Martii an. 1883” (Kako je već 
riješeno, ili neka se poštuje dekret Kongregacije za izvanredne poslove od 14. ožujka 

1883). On je takav prijedlog dao i u svom ranijem pismu Kongregaciji, upućenom 25. 
veljače i. g. 82 

Generalni prokurator fra Petar je svome pismu Kongregaciji priložio također i 
izvještaj koji je sastavio gen. delinitor Fleming svoga njegova boravka u Bosni, 83 a u 
tom Flemingovom izvještaju se nalazi ovakav zaključak: „da bi bilo dovoljno da 
nadbiskup Stadler preuzme od franjevaca 39 župa koje su liberae collationis, a koje 
franjevci još drže, te da bi Sveta Stolica trebala Stadlera skrenuti pozornost da se više 
ne miješa u unutarnja pitanja franjevaca (vjerojatno se mislilo na unutarnje stanje 
redovničke discipline i na sekularizaciju franjevaca u Bosni). 84 

O Stadlerovom pismu i zahtjevu od 27. ožujka 1898., kao i o stajalištu koje je o 
tome u svojim dopisima izložila vrhovna uprava franjevačkog reda, raspravljano je 
ponovno na sjednici Kongregacije za biskupe i redovnike 28. lipnja 1898. Donijeta je 
odluka ponovno glasila da nije uputno udovoljiti zahtjevu. Tako ni drugi Stadlerov 
pokušaj, da dobije sve franjevačke župe u Bosni, nije uspio. 


76 Vidi: AFPS, Protocollum, VI, str. 231. 

77 Nalazi se u: AFPS, Protocollum, VI, str. 242-244. 

78 Provincijalove “reflexiones” - vidi: AFPS, Protocollum, VI, str. 244-252. 

79 Vidi: AFPS, Protocollum, VI, str. 253-255. 

80 Vidi: AFPS, Protocollum, VI, str. 255-261. 

81 Vidi: AFPS, Protocollum, VI, str. 261. 

82 Vidi: AFPS, Protocollum, VI, 173-181. 

83 Prijepis toga izvještaja se nalazi u: AFPS, Protocollum, VI, str. 261-268. 

84 Taj zaključak doslovce glasi ovako: “Quae cum ita sint, humili meo judicio respondendum foret 
Archiepiscopo Stadler: sufficere ut sua Amplitudo sumat sive semel sive successive, juxta modum cum 
Ministra Provinciali componendum, triginta novem Parochias, quae sunt liberae collationis, juxta 
Decretum anni 1883, quaeque adhuc a Franciscalibus administrantur, simulque ipsi intimetur S. Sedem 
nolle ut in res internas Franciscalium se amplius ingerat”. - Vidi: AFPS, Protocollum, VI, str. 267-268. 

O tome je Sveta Stolica obavijestila vrhovnu upravu Reda, a generalni prokurator 
fra Petar da Rocca di Papa je 9. srpnja 1898. o donesenoj odluci izvijestio provincijala 
fra Anđela Curića. Provincijal je zatim o tome upoznao članove Provincije svojim 
pismom od 25. srpnja i. g., a pismo je naslovio: “Župsko pitanje konačno riješeno“. 86 

Ali nije tako mislio i nadbiskup Stadler. On je 1910. odlučio pokušati još 
jednom, i uputio je novo pismo Svetoj Stolici. 87 Kad je provincijska uprava za to 
doznala, opet je morala dokazivati i braniti svoje pravo na župe. O tome je uputila 

odgovarajući dopis vrhovnoj upravi Reda u kolovozu 1910., a istovjetno pismo je 

88 

poslala i 5. prosinca 1911. 

Kako je krajem 1910. u Bosnu stigao papinski delegat Pierre Bastien, da ispita i 
riješi jedan drugi problem iz odnosa nadbiskupa Stadlera i franjevaca, pozabavio se 
također i pitanjem župa. On je izvijestio provincijala o Stadlerovu obraćanju Svetoj 
Stolici, da mu se predaju sve župe izuzev onih spojenih sa samostanima. Za naknadu 
materijalne štete koju bi franjevci od toga imali, on je predvidio osnivanje posebne 
zaklade (kapitala), čiji bi dohoci bili jednaki prihodima župa, i onoliko koliko su 
dotada župnici doprinosili samostanima ubuduće bi samostani dobivali iz te zaklade. 
Stadler je također iskazao spremnost da prizna franjevačkim one župe koje bi se 
uspostavile cijepanjem župa spojenih sa samostanima, a i da samostanu sv. Ante u 
Sarajevu prepusti župu koja bi se osnovala na dotičnom području, s lijeve strane 
Miljacke. Ako se ne bi prihvatio taj prijedlog, Stadler je imao i drugi: da se nanovo 
izvrši preraspodjela župa liberae collationis i onih koje bi ostale franjevačke, tako da se 
franjevačke bolje i prikladnije rasporede uokolo samostana. Ako bi se prihvatio taj 
prijedlog, između Stadlera i provincijske uprave bi se trebalo dogovoriti koliko i koje 
župe franjevci trebaju ustupiti svjetovnim svećenicima. Izvješćujući o ovom 
Stadlerovu prijedlogu, Bastien je zamolio provincijala da što prije iznese svoje 
mišljenje, kako bi ga on mogao prenijeti Svetoj Stolici. 

Provincijalna uprava je na svojoj sjednici 18. srpnja 1912. raspravljala o 
Stadlerovim pretenzijama na franjevačke župe te zauzela stav da se ne može više 
odstupiti nijedna od onih koje su 1883. proglašene franjevačkim. 90 Nije mi uspjelo u 
arhivskoj građi pronaći nikakav podatak o tome što je provincijal odgovorio Bastienu, i 
što je ovaj u svom izvještaju predložio Svetoj Stolici. U svakom slučaju i poslije toga 
je glede župa ostao status quo, što bi moglo značiti da Bastien nije preporučio, a u 
svakom slučaju nije udovoljeno ni tom novom Stadlerovom zahtjevu i prijedlogu. 

Je li se Stadler definitivno pomirio s podjelom župa iz 1883., nije poznato, ali on 
to pitanje, kako se čini, više nije pokretao kod Svete Stolice. Istina, u arhivu 
Vrhbosanske nadbiskupije postoji rukopisna kopija pisma naslovljenog na Svetog Oca, 
ali bez datuma i ikakve segnature, pa bi se moglo zaključiti da je to možda bio samo 


85 U dopisu koji je poslan Provincijalu stoji: Postulata Rssmi Stadler Archiepiscopi Vrhbosnensis 
exquirenti omnes Paroecias Regulares istius monasticae Provinciae liberae collationis esse a S. Sede 
declarandas, S. Cong. Episcoporum et Regularium in Congressu 28. Junii 1898. Nro 15.448/14 
respondet - “Non expedire”. - Vidi: AFPS, Protocollum, VI, str. 268. 

86 Vidi: AFPS, Protocollum , VI, str. 269. 

87 Fra I. Gavran u svojoj knjizi: Lucerna lucens? Odnos vrhbosanskog ordinarijata prema bosanskim 
franjevcima (1881-1975), Visoko,1978, str. 49, navodi da je to učinjeno u tri navrata - u travnju, 
listopadu i studenom, ali se na to opširnije ne osvrće. Nema o tim Stadlerovim obraćanjima Svetoj 
Stolici detaljnijih podataka ni u spisima provincijskog arhiva. 

88 U tom dopisu 3 su točke koje se tiču župa: 8, 9 i 13. Ova posljednja je na 8 pisanih stranica. - Vidi u: 
Arhiv generalne kurije franjevačkog reda - Rim (dalje: AGKFR), prot. br. 19, 27. 1. 1912. 

89 Bastienov dopis je bez datuma, a na njemu stoji napisano da je primljen 3. rujna 1912. Vidi::AFPS, 
Dopisi Svete Stolice, 1575-1940., br. 976. 

90 Vidi: AFPS, Protocollum Provinciae Bosnae Argentinae, VII, g. 1904-1920., str. 283. 

koncept pisma, koje nije poslano. To će kasnije učiniti njegov nasljednik, nadbiskup 
dr. Ivan Šarić. Ali o tome neću govoriti jer izlazi iz okvira zacrtane teme. 

Ovdje, međutim, treba nešto reći i o napuštanju, odnosno preuzimanju župa koje 
su proglašene liberae collationis. 


4. Postupno povlačenje franjevaca sa župa 
koje su odlukom Svete Stolice postale “liberae collationis” 

Dok je Stadler nastojao da mu se dodijele sve ili što više župa koje su ranije bile 
franjevačke, dotle su franjevci i dalje obavljali službu župnih upravitelja i vršili 
dušobrižništvo na župama koje su postale liberae collationis. Vrlo mali broj župa je 
nadbiskup mogao preuzeti odmah. To je išlo postupno i polagano. 

Na provincijskom kapitulskom kongresu 4. travnja 1899. je zaključeno da se 
odmah preda 11 župa, i to: Gorice, Gradačac, Modriča, Brod, Pećnik, Žabljak, 
Čemerno, Rastovo, Pećine, Rastičevo i Deževice. 91 Stadler je 25. travnja obavijestio 
Provincijalat da će preuzeti te župe, samo je zamolio da franjevci još neko vrijeme 
vode župe Rastičevo i Deževice, najdalje do konca sljedeće godine. Također je molio 
da bi kapelanska mjesta u Brčkom i Modriči franjevci držali i dalje, jer su skopčana s 

92 

katehetskom službom u školama. 

Na postkapitulskoj sjednici 18. lipnja 1900. sudionici su raspravljali o cijepanju 
župa koje nadbiskup vrši po svojoj prosudbi. Tom zgodom je zaključeno da se 
franjevci povuku barem s polovice župa liberae collationis, koje su još držali, i da se o 
tome izvijesti nadbiskup. Stadler je odgovorio da on zbog nedostatka svećenika toga 
trenutka ne može preuzeti nijednu župu. Kad je Provincijalat 23. travnja 1901. javio 
Ordinarijatu da je prisiljen povući franjevce s četiri župe, i to iz Vidovica, Komušine, 
Otinovaca i Gologbrda, 94 iz Nadbiskupskog ordinarijata je odgovoreno 24. travnja i. g. 
da se, iako teško, navedene 4 župe primaju. 95 

Godine 1903. franjevci su još služili u 15 župa koje su bile liberae collationis. 96 
Međutim, 7. ožujka 1908. general Reda, fra Dionizije Schuler, je naredio da se preda 5 
župa liberae collationis koje su franjevci držali u vrhbosanskoj nadbiskupiji, a čim prije 

bude moguće da se predaju i župe liberae collationis u banjolučkoj biskupiji. 
Provincijal je 28. travnja 1908. obavijestio nadbiskupa Stadlera o generalovoj naredbi, 
da mu se, zbog nedostatka svećenika, preda 5 župa liberae collationis. Nadbiskup je 
na to odgovorio 28. svibnja 1908. da prihvaća župe, a istodobno je zahvalio na 
dotadašnjoj brizi za te župe. 99 Tako su te godine nadbiskupu predane župe: Crkvice, 
Gromiljak, Podkraj/Dželilovac, Radunice i Žepče. 100 


5. Cijepanje franjevačkih župa i osnivanje novih 


91 Vidi: AFPS, Protocollum, VI, str. 315. 

92 Vidi: AFSP, Vrhbosanski ordinarijat, 1, 1880-1918., br. 366. 

93 Vidi: AFPS, Protocollum, VI, str. 383. 

94 Vidi: AFPS, Ur. z., 1899-1903, za g. 1901, br. 204. 

95 Vidi: AFPS, Vrhbosanski ordinarijat, 1, 1880-1918., br. 421. 

96 Vidi: AFPS, Protocollum, VII, str. 4. 

97 Isto, str. 150-151. 

98 Isto, str. 156-158. 

99 Vidi: AFPS, Vrhbosanski ordinarijat, 1, 1880-1918., br. 543; Protocollum, VII, str. 158. 

100 Vidi: AFPS, Protocollum, VII, str. 156. 

“liberae collationis” 


Franjevci i Stadler se nisu sporili samo oko raspodjele ili komu trebaju pripasti 
već postojeće župe u nadbiskupiji, nego je do ozbiljnih neslaganja među njima dolazilo 
i kod cijepanja postojećih i osnivanja novih župa. Kako smo vidjeli naprijed, u dekretu 
Kongregacije za izvanredne crkvene poslove od 14. ožujka 1883., u br. IV., je 
određeno da sve nove župe, koje nastanu cijepanjem ranijih, pripadaju svjetovnim 
svećenicima, tj. da su i one liberae collationis. Ubrzo poslije donošenja toga dekreta 
nadbiskup Stadler se odlučio na diobu jedne župe koja je pripadala franjevcima. Naime 
već 2. travnja 1883. on, kao apostolski administrator i banjolučke biskupije, 
obavještava provincijala fra Iliju Ćavarovića da namjerava razdijeliti župu Kotorišće 
(današnji Kotor Varoš). 101 Provincijal je na to odgovorio privatnim pismom 25. travnja 
1883., priopćivši da se tome ne protivi. Ubrzo je odijeljen dio i osnovana je župa 
Vrbanjci. Sukladno odredbi navedenog dekreta, ona je bila liberae collationis, ali je, 

i rvo 

zbog nedostatka svjetovnih svećenika, predana na upravljanje franjevcima. 

Stadler piše provincijalu i 18. rujna 1883., i pita za mišljenje glede odvajanja 
Novog Sela od župe Brod, a što traže vjernici toga sela. 104 Provincijal je otpisao 30. 
rujna 1883. i odgovorio kako ne vidi nikakve potrebe za odcjepljenje Novoga Sela i 
osnivanje nove župe, i smatra da to ne bi bilo uputno, ali da je u nadležnosti 
nadbiskupovoj da odluči kako hoće. 105 U spomenutom Stadlerovu pismu je 
nagoviješteno i osnivanje župe Čemerno, a nastala bi odcjepljenjem od sarajevske 
župe. 

U svom pismu od 8. listopada 1883. provincijal je upozorio na probleme 
materijalne prirode, koji bi mogli nastati za franjevce ako bi oni gradili crkve i župne 
stanove ili kuće na župama liberae collationis, i pritom se morali zaduživati. 106 On 
navodi opasnost da bi dugove koje napravi neki član Provincije morala isplaćivati 
zajednica. Zato stavlja do znanja nadbiskupu da redovnička zajednica nije spremna na 
sebe preuzeti obvezu isplaćivanja eventualnih dugova, ako bi ih napravio fra Mato 
Baljić, koji je predložen za župnog upravitelja novoosnovane župe u Čemernu. Rečeno 
je da to isto vrijedi i za sve druge župe koje su podignute ili koje se budu podizale 
poslije 14. ožujka 1883., tj. poslije raspodjele župa između nadbiskupa i franjevaca. 107 
Dopisom od 11. listopada 1883. nadbiskup se obvezao da Ordinarijat na sebe preuzima 
tako nastale dugove. 108 

O gradnji župnih crkava i kuća u župama liberae collationis raspravljao je i 
kapitulski kongres 23. travnja 1884., i donesena je odluka da treba tražiti od 
Ordinarijata da se pismeno obveže da će na sebe preuzimati dugove koje na župama 
liberae collationis naprave franjevci pri gradnji župnih crkava ili kuća. 109 

Nadbiskup Stadler je 9. kolovoza 1883. javio Redodržavništvu Provincije da će 
se pristupiti osnivanju župe Odžak, i to od sela koja će se odcijepiti od župa Potočani i 


1UI Vidi: AFPS, Protocollum, IVb, str. 50. 

102 Vidi: Isto. 

103 Vidi: AFPS, Protocollum, IVb, str. 69. 

104 Vidi: AFPS, Protocollum, IVb, str. 80. 

105 Vidi: AFPS, Protocollum, IVb, str. 81. 

1,16 Vidi: AFPS, Na istom mjestu. 

107 Vidi: AFPS, Protocollum, IVb, str. 81. 

108 Nema ga u provincijskom arhivu, ali se ono spominje u: AFSP, Protocollum, IVb, str. 81. Izgleda da 
se zagubilo te da nije ni došlo u Provincijalat - vidi pismo Juraja Pušeka, tajnika Nadbiskupskog 
ordinarijata, od 30. listopada 1883, u: AFPS, Vrhbosanski ordinarijat, 1, 1880-1918., u g. 1883. 

109 Vidi: AFPS, Protocollum, IVb, str. 281. 

Dubica. 110 Uprava provincije Bosne Srebrene se tome usprotivila, i to izrazila u pismu 
od 23. kolovoza i. g. 111 Nadbiskupski ordinarijat je 6. prosinca 1883. svojim dopisom 
najavio također da bi se od bihaćke župe, u banjolučkoj biskupiji, trebala odcijepiti 
neka sela i osnovati nova župa. Radilo se o selima: Zelinovac, Vođanica, Suvaj, 
Petrovac, Kolunić, Bilaj, Vrtože, Podkalinje i Gudavac. Uz tu najavu od provincijala je 
zatraženo da se za navedena sela dadne privremeno jedan svećenik, budući da ih, zbog 
daljine bihaćki župnik ne može administrirati. Ne znam je li provincijal išta 
odgovorio u svezi s izraženom Stadlerovom namjerom i najavom osnivanja nove župe, 
ali ona na tom području tada nije osnovana. 

Uprava provincije Bosne Srebrene se u prvo vrijeme nije izričito protivila 
cijepanju franjevačkih župa i osnivanju novih. Međutim, neće tako dugo potrajati. 
Stadler je, služeći se svojim pravom, svakako namjeravao s vremenom osnovati više 
novih župa. Ali su se i franjevci počeli pribojavati da bi im on, cijepajući njihove župe 
i osnivajući nove, koje bi bile liberae collationis, mogao nanijeti ozbiljnu štetu. Zato je 
22. siječnja 1894. provincijal fra Andrija Buzuk uputio Svetom Ocu opsežno pismo u 
kojemu dokazuje kako apostolsko pismo Romanos Pontifices , donijeto prvotno za 
Englesku i Škotsku, a dekretom: Kongregacije za izvanredne crkvene poslove od 14. 
ožujka 1883. protegnuto i na Bosnu, ne bi trebalo na Bosnu primjenjivati jer se u njoj 
ne radi o misijskim postajama nego o pravim župama. Provincijal je zamolio Svetog 
Oca da se br. IV. spomenutog dekreta dokine, i da nove župe, koje budu osnivane 

113 

cijepanjem franjevačkih župa, također budu franjevačke, a ne liberae collationis. 
Istoga je dana provincijal fra Andrija Buzuk poslao pismo slična sadržaja generalnom 
prokuratoru Reda, fra Rafaelu ab Aureliaco. 114 Ne znam je li generalni prokurator što 
poduzeo kod Svete Stolice, ali je 31. siječnja 1894. zatražio da o tome čuje mišljenje 
banjolučkog biskupa fra Marijana Markovića. Ovaj je svoj odgovor poslao 6. veljače i. 
g., a on bi se ukratko mogao ovako sažeti: da franjevcima treba prepustiti nove župe 
ako su nastale cijepanjem neke župe koja njima pripada na temelju odluke Svete 
Stolice od 14. ožujka 1883. Za takvo mišljenje on je iznio i svoje obrazloženje. 115 

Nisam naišao na neki trag o tome je li Sveta Stolica što odgovorila fra Andriji 
Buzuku na njegovo pismo, ali je odredba br. IV. rečenog dekreta i dalje ostala na snazi, 
i na temelju nje osnovat će se veći broj novih župa liberae collationis, nastalih 
cijepanjem franjevačkih župa. 

Nakon toga je prošlo blizu tri godine, i nadbiskup 8. lipnja 1896. obavještava 
Provincijalat da namjerava osnovati župu Doboj, a pripadala bi joj sela Makljenovac, 
Prizade i Ularice, uzeta od župe Sivša. 116 Svoje protivljenje toj namjeri provincijal je 
izrazio u dopisu od 17. lipnja i. g. A na to je pismo Stadler opširno odgovorio 18. 
lipnja 1896., dokazujući svoje pravo na osnivanje novih župa, te da u pogledu 
najavljenog osnivanja župe Doboj ostaje pri ranijoj odluci. On u tom svom pismu piše: 
“Ja naprvo kažem, da ću ja bez sumnje s milošću Božjom iz Vaših takodjer župa skroz 
nove župe ustanoviti, ma sva sela pripadala Vašoj kojoj župi, od kojih će se napraviti 
nova župa, si necessitas aut utilitas id postulet. Ja ću Vam to, istina uviek kazati i za 


110 Vidi: AFPS, Vrhbosanski ordinarijat, 1, 1880-1918., br. 227. 

111 Vidi: AFPS, Protocollum, IVb, str. 162-163. 

112 Vidi: AFPS, Protocollum, IVb, str. 407-408. 

113 Vidi: AFPS, Protocollum, IVb, str. 182-191. 

114 Vidi: AFPS, Protocollum, IVb, str. 193-197. 

115 Vidi: AFPS, Protocollum, IVb, str. 202-205. 

116 Vidi: AFPS, Vrhbosanski ordinarijat, 1, 1880-1918., neobilježeno, ispred br. 303. 

117 Vidi: AFPS, Vrhbosanski ordinarijat, 1, 1880-1918., ubr. 305. 

Vaše mnienje pitati, ali se neću vezati na Vaše protivno mnienje, ako mislim, da veća 

118 

slava Božja uziskuje ustrojenje nove župe”. 

To Stadlerovo pismo bilo je povod da je provincijal fra Stjepan Čičak 30. 
kolovoza 1896. uputio novo pismo i molbu Svetom Ocu. Pismo se odnosilo na 
cijepanje župe Sivša, ali i općenito na cijepanje franjevačkih župa i na osnivanje 
novih. 119 Ono je slična sadržaja i argumentacije kao i ono od 22. siječnja 1894., o 
kojem je ranije već bilo riječi. ~ Svetoj Stolici dopis je uputio 8. rujna 1896. i 
generalni prokurator Reda, fra Rafael ab Aureliaco, i u njemu podržao stajalište i 
molbu provincijala fra Stjepana Čička: da bi trebalo ukinuti br. IV. dekreta od 1883., ili 
dati autentično tumačenje da su franjevačke župe u Bosni župe u pravom smislu, a ne 
misijske postaje, pa stoga kad se one cijepaju i osnivaju nove, da i ove budu 

12i 

franjevačke, a ne liberae collationis. 

O utoku provincijala fra Stjepana Čička raspravljala je Kongregacija za 
izvanredne crkvene poslove, ali nije udovoljila njegovu zahtjevu da se dokine br. IV. 
dekreta iz g. 1883. Zaključeno je da se ostane kod onoga što je spomenuta 
Kongregacija u rujnu 1893. odgovorila biskupu Markoviću, apostolskom 
administratoru Banjolučke biskupije, na njegov upit o cijepanju franjevačkih župa, tj. 
da cijepanje župa treba obavljati prema pravnim normama (što prije svega znači da 
treba tražiti mišljenje zainteresiranih strana, u ovom slučaju provincijske uprave Bosne 
Srebrene), zatim da redovnici nemaju prava na nove župe, niti im ih biskup može dati 
snagom svoje vlasti, nego u slučaju da župu ne može drugačije popuniti, da se treba 
obratiti Svetoj Stolici i zatražiti ovlaštenje da je može privremeno povjeriti 
redovnicima, ali da dotična župa ostaje liberae collationis. “ Papa Leon XIII. je takvu 
odluku odobrio u audijenciji 10. studenoga 1896., a nakon toga je o njoj obaviješten i 
nadbiskup Stadler. 123 

Cijepanje franjevačkih župa i osnivanje novih nastavljeno je i kasnije. 
Nadbiskupski ordinarijat je 22. rujna 1898. obavijestio Provincijalat da je u planu 
osnivanje novih župa u Rastičevu i Deževicama. Župi Rastičevo bi pripadala sela 
Rastičevo, Blagaj i Stražbenica, koja bi se odcijepila od župe Suho polje - Kupres, dok 
bi župu Deževice sačinjavala sela Deževice, Dusina i Crnički Kamenik, dotad u 
sastavu kreševske župe. Od Provincijalata je zatraženo da iznese svoje mišljenje o toj 
namjeri. Kako je Provincijalat na to reagirao, nije mi poznato, a iz Nadbiskupskog 
ordinarijata je 22. kolovoza 1899. javljeno da je toga dana osnovana nova župa u 
Deževicama, sa selima koja su maloprije naznačena. 

Vrhbosanski ordinarijat je 25. siječnja 1900. izvijestio provincijsku upravu 
Bosne Srebrene da namjerava osnovati nove župe u Bosanskom Samcu i u Odžaku. 
Priopćeno je da bi župu Bosanski Samac sačinjavao istoimeni grad i sela Prud i 
Zasavica. Sela Srnava, Prnjavor, Vlaška mahala, Mrka ada i polovica sela Balegovac 
sačinjavala bi župu Odžak. Navedena mjesta su dotada pripadala župama Gornja 


lls Vidi: AFPS, Vrhbosanski ordinarijat, 1, 1880-1918., br. 303; Protocollum Provinciae Bosnae 
Argentinae, V, g. 1891-1897., str. 352. 

119 Vidi: AFPS, Protocollum, V, str. 353-362; VATIKANSKI ARHIV, AES, Austria-Ungheria, pos. 523, 
fasc. 660, br. 744: Bosnia, Sarajevo - 1896, bez oznake listova. 

120 Vidi: AFPS, Protocollum, IVb, str. 182-191. 

121 Vatikanski Arhiv, AES, Austria-Ungheria, pos. 523, fasc. 660, br. 744, Bosnia, Sarajevo - 1896, 
bez oznake listova. 

122 Vidi: Vatikanski Arhiv, AES, Austria-Ungheria, pos. 523, fasc. 660, br. 744, Bosnia, Sarajevo - 
1896, bez oznake listova. 

123 Na istom mjestu 

124 Vidi: AFPS, Vrhbosanski ordinarijat, 1. 1880-1918., br. 355. 

125 Vidi: AFPS, Vrhbosanski ordinarijat, 1, 1880-1918., br. 377 

Dubica i Potočani. Od Provincijalata je zatraženo mišljenje ili da stavi primjedbe, ako 
ih ima. 126 Nisam ustanovio je li provincijal išta na to odgovorio, a u ožujku 1900. iz 
Ordinarijata je upućeno obavještenje daje župa u Bosanskom Samcu osnovana, i da joj 
pripadaju sela kako je bilo odlučeno ranije, i naprijed navedeno. 127 

Iz Ordinarijata je 26. travnja 1900. stigla obavijest da se u Rastičevu, filijali 
suhopoljske župe, postavlja za dušobrižnika dijecezanski svećenik s potpunom 
župničkom jurisdikcijom za sela Rastičevo, Blagaj, Manđebare i Stražbenicu, te da će 
se uskoro od tih sela osnovati nova župa sa sjedištem u Rastičevu. “ Već 31. svibnja 
1900. Nadbiskupski ordinarijat je izvijestio daje toga dana osnovana župa Rastičevo, i 
da su joj, uz istoimeno selo, pripala još sela Blagaj i Manđebare, dok je Stražbenica, za 
koju je ranije bilo najavljeno da će također pripasti novoj župi, ostala i dalje u sastavu 

I ?Q 

župe Suho polje. 

Nadbiskup Stadler je 31. siječnja 1901. izvijestio Provincijalat o namjeri da 
razdijeli i tolišku župu, i da osnuje novu u Boku, a pripala bi joj sela Bok, Matići i 
Oštra luka. ~ Provincijalat je odgovorio da to nije uputno ni opravdano, i da se pričeka 

iii 

pogodnije vrijeme. ~ Uistinu, kroz neko vrijeme se o tome šutjelo, ali kad se sredinom 
1902. počelo opet govoriti, provincijal fra Augustin Čengić je 22. lipnja 1902. uputio 
Ordinarijatu novi dopis i ponovno istaknuo kako nije potrebno cijepati tolišku župu, i 
da nije istina da osnivanje nove župe žele neki oci toliškog samostana, barem ne oni 
utjecajniji i razboritiji. 132 Odgovor na to pismo iz Ordinarijata je poslan 2. srpnja 1902. 
U dopisu se dokazuje kako postoji potreba za osnivanje nove župe i najavljuje se da će 
joj pripadati sela Oštra luka, Bok i Bukova greda, ako sjedište bude u Oštroj luci, a još 
i selo Matići, ako bi sjedište bilo u Boku. Također se na kraju kaže: “Ordinarijata je 
dužnost prijaviti prečasnom Redodržavništvu, da ono svoje mnienje izrazi, a na 
Ordinarijat spada o samoj stvari odlučiti i izjavit, je li umjesno ili nije umjesno podići 
župu”. Provincijal fra Augustin Cengić je na to 17. srpnja 1902. poslao opširan 
odgovor, osporavajući mnoge navode iz prethodnog Stadlerova dopisa i protiveći se i 
dalje cijepanju toliške župe i osnivanju nove. Zatraženo je da se iznesu stvarni razlozi 
za njezino uspostavljanje, a također postavljeno pitanje: Zašto se župe ne otvaraju na 
drugim mjestima, npr. u Olovu, Srebrenici, Vukanovićima, Borovici, gdje je potreba 
mnogo veća. 134 

Svoje nezadovoljstvo s namjerom nadbiskupa Stadlera da cijepa župu Tolisu i da 
osnuje novu provincijal Čengić je iznio i u pismu koje je 23. lipnja 1902. uputio 
prokuratoru Reda u Rim, na što je ovaj odgovorio 25. kolovoza i. g., i uputio 
Provincijala da stvar iznese Kongregaciji za biskupe i redovnike. 136 

Fra Augustin Čengić, provincijal Bosne Srebrene, obratio se 27. kolovoza 1902. 
na Kongregaciju za biskupe i redovnike i izvijestio je o Stadlerovoj namjeri da cijepa 
župu Tolisa i da osnuje novu u Oštroj luci, odnosno Boku, a osvrnuo se i na već ranije 
najavljeno osnivanje župe Odžak. Provincijal je nastojao pokazati neopravdanost 
osnivanja tih župa. Isto tako je izrazio mišljenje kako bi trebalo cijepati dijecezanske 


126 Vidi: AFPS, Vrhbosanski ordinarijat, 1, 1880-1918., br. 411. 

127 Vidi: AFPS, Vrhbosanski ordinarijat, 1, 1880-1918., br. 402. 

128 Vidi: AFPS, Vrhbosanski ordinarijat, 1, 1880-1918., br. 414. 

129 Vidi: AFPS, Vrhbosanski ordinarijat, 1, 1880-1918., br. 406. 

130 Vidi: AFPS, Vrhbosanski ordinarijat, 1, 1880-1918., br. 436. 

131 Vidi: AFPS, Protocollum, VI, str. 436. 

132 Vidi: AFPS, Protocollum, VI, str. 463-464. 

133 Vidi: AFPS, Vrhbosanski ordinarijat, 1, 1880-1918., br. 441; Protocollum, VI, str. 465-466. 

134 Vidi: AFPS, Protocollum, VI, str. 466-470. 

135 Vidi. AFPS, Protocollum, VI, str. 470-471. 

136 Vidi: AFPS, Protocollum, VI, str. 471-472. 

župe (liberae collationis): Modricu i Morančane, kao i franjevačke župe: Žeravac, 
Breške, Sutjesku, Vijaku, Podhum i Bugojno, te osnovati nove u selima: Dobre vode, 

137 

Lipnica, Vukanovići, Borovica, Jelaške, Donji Vakuf, Ostrožac i dr. 

Provincijal je 20. listopada i. g. pisao i generalnom prokuratoru franjevačkog 
reda da se zauzme kod Svete Stolice, da se ne cijepaju barem samostanske župe, a ako 
bi bilo potrebno da se cijepaju, da novoosnovane budu franjevačke, a ne liberae 
collationis. Provincijal Bosne Srebrene je generalnom prokuratoru Reda pisao 
ponovno 14. prosinca 1905. i poslao mu također prijepis dopisa koji je 27. kolovoza 
1902. bio upućen Kongregaciji za biskupe i redovnike. Zamolio ga je da se zauzme 
kod Svete Stolice kako bi se nadbiskupu Stadleru zapriječilo da dalje cijepa 
franjevačke župe. Prije nego što se utekao Svetoj Stolici, prokurator je 7. siječnja 
1906. zatražio od provincijala da mu se dostave podaci o cijepanju župa i o novim 
župama koje je Stadler dotad bio osnovao. 140 

U pogledu cijepanja franjevačkih župa i osnivanja novih nije se ništa ni poslije 
toga promijenilo. Vrhbosanski ordinarijat je 3. kolovoza 1906. obavijestio 
Redodržavništvo da namjerava osnovati župu u Prozoru, napominjući da su prije više 
godina to tražili i franjevci i građani Prozora. Najavljeno je da bi se nova župa sastojala 
od sela koja bi se odcijepila od župa Rame, Uzdola i Gračaca, a također je naznačeno 
koja bi se sela odcijepila od spomenutih triju župa. Kao i obično, zatraženo je mišljenje 
provincijske uprave. 141 Provincijal je odmah poslao upit fra Jerki Vladiću, 
predsjedniku rezidencije u Rami, da javi što on o tome misli. Fra Jerko je odgovorio 
11. kolovoza i. g., i stavio primjedbu kako su neka sela koja bi se dodijelila župi Prozor 
bliža Rami, te da bi ih trebalo i dalje ostaviti u sastavu te župe, a da bi od Rame trebalo 
uzeti neka druga sela i dati ih Prozoru, budući su bliža ovoj župi. Te primjedbe nisu 
uvažene i nadbiskup Stadler je osnovao župu Prozor od sela kako je u početku bilo 
zamišljeno. 142 

Nadbiskupski ordinarijat je 15. studenoga 1909. obavijestio Redodržavništvo da 
vjernici sela Brusnica, svilajske župe, mole da im se osnuje nova župa, jer su udaljeni 
od župne crkve 3 sata hoda, a oni su spremni izgraditi župnu crkvu i kuću. U dopisu se 
kaže kako Ordinarijat ispituje opravdanost te molbe, a traži i od Redodržavništva da 
stavi primjedbe, ukoliko ih ima, protiv osnivanja župe za Brusnicu, kojoj bi pripalo i 
selo Dobra voda. 143 O Provincijalovu eventualnom odgovoru ili prigovorima nisam 
našao vijesti, a Ordinarijat je 10. srpnja 1910. izvijestio da se svilajska župa cijepa, i da 
će se osnovati nova. Naznačene su granice te nove župe i od Provincij alata zatraženo 
da rekne ako ima što u pogledu predloženih granica. 144 Nisam mogao doznati ni je li 
Provincijalat na ovo poslao kakav odgovor. 

Stadler je imao namjeru osnovati župu i u Lukavcu, odcjepljenjem nekih sela od 
župe Tuzla. Obavijest o tome poslana je Provincij alatu 31. listopada 1910., da bi se 
stavile primjedbe ili dalo mišljenje. Provincijalat je izrazio svoje neslaganje s tim u 
dopisu što ga je uputio 10. studenoga 1910, a Ordinarijat je u odgovoru od 18. 
studenoga i. g. saopćio da se od osnivanja župe u Lukavcu ne odustaje. 145 


137 Vidi: AFPS, Protocollum, VI, str. 476-478. 

138 Vidi: AFPS, Protocollum , VI, str. 487. 

139 Vidi: AFPS, Ur. z„ g. 1905, br. 1109. 

140 Vidi: AFPS, Ur. z„ g. 1906, br. 16. 

141 Vidi: AFPS, Vrhbosanski ordinarijat, 1, 1880-1918., br. 517. 

142 Vidi: AFPS, Protocollum Provinciae Bosnae Argentinae, VII, g. 1904-1920., str. 131-132. 

143 Vidi: AFPS, Vrhbosanski ordinarijat, 1, 1880-1918., br. 552. 

144 Vidi: AFPS, Vrhbosanski ordinarijat, 1, 1880-1918., br. 589. 

145 Vidi: AFPS, Vrhbosanski ordinarijat, 1, 1880-1918., br. 593. 

Dopisom od 4. siječnja 1911. Provincijalatu je javljeno da bi se trebala osnovati 
župa u Skopskoj Gračanici, i da bije sačinjavala sela odcijepljena od župa Bugojno, 
Gornji Vakuf i Golobrdo, te da provincijal može staviti svoje primjedbe, ako ih ima. 146 
Predviđalo se da bi novu župu sačinjavala ova sela: Gračanica, Kordići, Škrte, Okolište 
i Zlavast - bugojanske župe, Ričica, gornja i donja, Tihomišlje (Đurbegovića Dolac) i 
Dražev dol - od župe Gornji Vakuf, te Lužani i Zanasovići - župe Golo brdo. Izgleda 
da provincjal nije odmah na to odgovorio, pa je mišljenje zatražene ponovno 24. 
siječnja 1911. 147 Na to je provincijal poslao svoj odgovor 28. siječnja 1911., i nije se 
složio s osnivanjem nove župe Skopska Gračanica. 148 Iz Ordinarijata je ipak 30. 
siječnja i. g. odgovoreno da se od osnivanja nove župe ne može odustati, i da će ona 
biti osnovana i proglašena 1. veljače 1911., onako kako je bilo i zamišljeno. 149 

Kad je provincijska uprava 18. srpnja 1912. raspravljala o Stadlerovom pokušaju 
kod Svete Stolice da mu se dodijele sve franjevačke župe osim, možda, onih koje su 
vezane uz samostane, razmatrano je i pitanje osnivanja novih župa cijepanjem 
franjevačkih. Zajedničko stajalište je bilo da bi nove župe, koje nastanu cijepanjem 
franjevačkih, trebale također biti franjevačke. Jedino ako se oduzima teritorij od više 
župa, i to franjevačkih i svjetovnih svećenika ili slobodnog podjeljivanja, da 
novoosnovana pripadne onome komu je dotad na tom području pripadao veći broj 
vjernika. 150 

Naprijed smo vidjeli kako je provincijal 27. kolovoza 1902. iznio Svetoj Stolici 
mišljenje da bi trebalo cijepati i župe svjetovnih svećenika, a ne samo franjevačke. 151 
Bilo je i takvih slučajeva, iako u veoma malom broju slučajeva, sigurno i zbog toga što 
su te župe bile male ili teritorijem ili brojem vjernika, pa se nije imalo što odcjepljivati. 
Tako je Stadler u vremenu do 1912. osnovao i 7 novih župa, bilo u mjestima gdje ih 
dotad uopće nije bilo, ili cijepanjem svjetovnih župa. Tako su osnovane ove župe: 
Čemerno (1882.), Bijeljina (1885.), Stup (1890.), Novo Sarajevo (1902.), Zvornik 
(1903.), Novo selo (1911.) i Višegrad (1912.). 

Kako se iz dosad izloženoga vidi, puno neslaganja i sporenja između franjevaca i 
nadbiskupa Stadlera bilo je i u pogledu cijepanja franjevačkih župa i osnivanja novih 
koje su postajale liberae collationis. Ali ni to još nije sve u čemu je dolazilo do 
neslaganja. 


6. Mijenjanje granica župa 
i gradnja novih crkava i župnih kuća u župama 

Nesporazuma je bilo i s obzirom na odvajanja sela od jedne i pripajanja drugoj 
župi, osobito ako se oduzimalo od franjevačke i pripajalo svjetovnoj župi. U toj je 
stvari do prvoga neslaganja došlo 1882, dakle prije donošenja dekreta o raspodjeli župa 
između franjevaca i nadbiskupa Stadlera, kad su Visoko i selo Dobuj odcijepljeni od 
Kraljeve Sutjeske i pripojeni župi Brestovsko. “ 


Vidi: AFPS, Vrhbosanski ordinarijat , 1, 1880-1918., br. 611. 

147 Vidi: AFPS, Vrhbosanski ordinarijat, 1, 1880-1918., br. 612. 

148 U Urudžbenom zapisniku Provincijalata za g. 1911. nema ga zavedenog, ali se na njega poziva dopis 
iz Nadbiskupskog ordinarijata od 30. siječnja 1911. 

149 Vidi: AFPS, Vrhbosanski ordinarijat, 1, 1880-1918., br. 613. 

150 Vidi: AFPS, Protocollum, VII, str. 283. 

151 Vidi: AFPS, Protocollum, VI, str. 476-478. 

152 Vidi: I. GAVRAN, o. c., str. 50. 

Nadbiskupski ordinarijat je odlučio, i 14. ožujka 1894. je obavijestio 
Redodržavništvo da se namjerava od župe Vijaka, koja je bila franjevačka, odvojiti 
Kladanj, i pripojiti ga bližoj župi Morančani, koja je bila liberae collationis. Od 
Redodržavništva je zatraženo mišljenje o tome. Isto tako je 3. rujna 1900. 
Provincijalat obaviješten da se od župe Potočani odvaja selo Prnjavor i da se pripaja 
župi Odžak, a da se od Odžaka odcjepljuje selo Srnava i pripaja Potočanima. Potočani 
su bili franjevačka župa, a Odžak svjetovnoga klera. U dopisu se kaže da se to čini po 
dogovoru Ordinarijata i župnika dotičnih župa. 154 

Provincijalatu je 19. srpnja 1902. javljeno daje u Ordinarijat došlo izaslanstvo iz 
deževičke župe, i daje zatražilo da se od fojničke župe odvoje sela Otigošće i Djedov 
do, a od kreševske župe Ponješina, te da se ta sela pripoje župi Deževice. Deževice su 
bile župa liberae collationis, a Kreševo i Fojnica franjevačke. Zatraženo je da 
Provincijalat i župnici iz Fojnice i Kreševa iznesu svoje mišljenje o tome misle. 155 
Provincijal je na to odgovorio 15. listopada 1902. i napomenuo kako se mještani sela 
Otigošće, Djedov do i Ponješina protive odvajanju od svojih dotadašnjih župa, pa je 
predložio da se osnuje mješovita komisija od po dva člana Ordinarijata i Provincijalata, 
koja bi stvar ispitala na licu mjesta. Uz to je provincijal iznio svoje mišljenje, da bi bilo 
potrebnije od fojničke župe odvojiti selo Bistricu, a od bugojanske Donji Vakuf, s 
okolnim selima, i da se od njih osnuju nove župe. Za odcjepljenje tih sela i osnivanje 
novih župa pristanak se odmah daje. 156 

Ordinarijat je 30. listopada 1902. poslao Provincijalatu obavijest da župi gradića 
Zavidovići, koja je bila liberae collationis, pripaja i selo Zavidoviće, a što nije 
naznačeno kod osnivanja spomenute župe budući da se nije znalo da i u tom selu ima 
katolika. 157 Isto tako je iz Nadbiskupskog ordinarijata priopćeno Provincijalatu 7. 
veljače 1903. da su župnik župe Uzdol i vjernici sela Lug izrazili želju da se 
spomenuto selo odvoji od Uzdola, i da se pripoji župi Triešćani. Prva župa je bila 
svjetovnog klera, a druga franjevačka. Mišljenje Ordinarijata je bilo da je zahtjev 
opravdan, i da bi ga trebalo prihvatiti, ali se želi čuti ima li Provincijalat išta protiv 

1 co 

toga. Kakav je o tome bio stav Provincij alata, i je li što odgovoreno Ordinarijatu, 
nisam mogao ustanoviti. Ordinarijat je, međutim, dopisom od 14. ožujka 1903. 
priopćio kako je odlučeno da se selo Lug odcijepi od Uzdola i da se pripoji 
Triešćanima. 159 

Dopisom od 23. svibnja 1911. Provincijalat je obaviješten da Nadbiskupski 
ordinarijat namjerava od franjevačke župe Vareš odcijepiti Podlugove i pripojiti ih župi 
Novo Sarajevo, koja je bila liberae collationis ili svjetovnoga klera. Zatraženo je o 
tome mišljenje Provincijalata. 160 

Vezano uz župe koje su pripadale franjevcima, Stadler je intervenirao i u 
pitanjima gradnje novih crkava i župnih kuća, ili premještanja sjedišta župa. Međutim, 
u tome nije bilo nekih većih neslaganja. Tako Stadler, kao tadašnji apostolski 
administrator banjolučke biskupije, u studenome 1882. pita Redodržavništvo što misli 
o premještaju župnog stana sasinske župe iz Sasine u Sanski Most. I župnik fra Filip 
Jazvić je pisao provincijskoj upravi da većina župljana želi da se sjedište župe 


' Vidi: AFPS, Vrhbosanski ordinarijat, 1, 1880-1918., br. 246. 

154 Vidi: AFPS, Vrhbosanski ordinarijat, 1, 1880-1918., br. 397. 

155 Vidi: AFPS, Protocollum, VI, str. 485-486. 

156 Vidi: AFPS, Isto. 

157 Vidi: AFPS, Vrhbosanski ordinarijat, 1, 1880-1918., br. 444. 

158 Vidi: AFPS, Vrhbosanski ordinarijat, 1, 1880-1918., br. 461. 

159 Vidi: AFPS, Vrhbosanski ordinarijat, 1, 1880-1918., br. 472. 

160 Vidi: AFPS, Vrhbosanski ordinarijat, 1, 1880-1918., br. 620. 

premjesti u Sanski Most. 161 Pošto se provincijal fra Ilija Ćavarović tada nalazio dulje 
vremena u Rimu radi rješavanja raspodjele župa između franjevaca i Stadlera, komisar 
provincije, fra Mijo Batinić je o tome izvijestio provincijala. Ćavarović je javio 
komisaru da može odgovoriti nadbiskupu kako uprava Provincije nema ništa protiv 
toga, ali treba naglasiti da to ne prejudicira pravo franjevaca na spomenutu župu. 162 
Nije poznato je li komisar u to vrijeme išta odgovorio Stadleru, ali je 23. ožujka 1883. 
o toj stvari pisao sam provincijal. U svom pismu ističe kako nije siguran kakvo je 
raspoloženje župljana, pa stoga misli da bi bilo najbolje da najprije dekan fra Marko 
Marić izvidi situaciju i o njoj točno izvijesti. Napomenuo je također da bi se franjevci 
pobrinuli za potrebno zemljište u Sanskom Mostu budući da je župa franjevačka, ako 
Ordinarijat odobri premještaj iz Sasine u Sanski Most. 163 Odgovoreno je 3. travnja 
1884. da sa strane Ordinarijata nema zapreke za premještaj sjedišta. 164 

Župnik u Triešćanima, fra Andrija Jurićević, zatražio je od Ordinarijata da se 
župna crkva ne gradi u selu Triešćani, nego u Ustirami. Ordinarijat je o tome izvijestio 
Redodržavništvo 22. rujna 1883. i zatražio mišljenje. 165 Ordinarijatu je odgovoreno 27. 
rujna 1883. da uprava Provincije nema ništa protiv toga, ali da treba izvidjeti je li to 
samo želja župnika, i što misle župljani, da među njima ne bi došlo do neslaganja i 
dogodilo se kao u Bihaću. 166 Kasnije se ipak odustalo od namjere da se sjedište župe 
premjesti u Ustiramu, i Ordinarijat je 12. kolovoza 1886. obavijestio da će se ono 
premjestiti na pogodnije mjesto, u Gračac. I o tome je zatraženo da provincijal rekne 
svoje mišljenje, a također je najavljeno da bi se s provedbom namisli započelo već 
idućega proljeća. 167 

Nadbiskupski ordinarijat je 15. svibnja 1885. tražio preko Provincijalata da se 
novoimenovani župnik u Kiseljaku, fra Ivo Martinović, založi za prenošenje župne 
kuće u sam Kiseljak, a da će s vremenom tu trebati graditi i crkvu. Istom zgodom je 
također traženo da se nastavi gradnja župne crkve u Pećinama, i da se ozbiljno nastoji 
oko podizanja župne crkve u Pećniku, te da se u Podmilačju župna kuća premjesti uz 
crkvu. 168 

Stadler piše 16. kolovoza 1888. Redodržavništvu o trošnosti župne crkve u Foči i 
o opasnosti da se ona sruši, a isto tako i o potrebi gradnje novoga župnog stana. 
Predložio je da se razmisli o gradnji na nekom drugom prikladnijem mjestu, a 
spomenuo je zemljište “Kunaru” - Rokovac, na kojemu se bogoslužje obavljalo i prije 
nego što je pred desetak godina podignuta postojeća crkva. 169 Što je odgovoreno i je li 
uopće išta odgovoreno, nije poznato. 

Nadbiskupski ordinarijat je uputio upravi Provincije dopis 27. travnja 1889. i u 
njemu iznio kako je župni stan u Donjoj Tuzli loš, i da je vrijeme da se misli na 
gradnju novoga. Također je napomenuto kako ni crkva ne vrijedi mnogo, i da je već 
prije nekoliko godina postojala opasnost da se sruši. A budući da su se kuća i crkva 
nalazili izvan grada, predloženo je da se nove podignu u gradu, na zemljištu koje 
pripada sutješkom samostanu, na kojemu je nekoć već postojao franjevački samostan i 
crkva. Navedeno je kako se diskretorij sutješkog samostana tome neće protiviti, jer je 


161 Vidi: AFPS, Protocollum, IVb, str. 43. 

162 Vidi: AFPS, Protocollum, IVb, str. 43-44. 

163 Vidi: AFPS, Protocollum , IVb, str. 114-115. 

164 Vidi: AFPS, Protocollum , IVb, str. 115. 

165 Vidi: AFPS, Protocollum , IVb, str. 80. 

166 Vidi: AFPS, Na istom mjestu. 

167 Vidi: AFPS, Vrhbosanski ordinarijat, 1, 1880-1918., br. 71. 

168 Vidi: AFPS, Vrhbosanski ordinarijat, 1, 1880-1918., br. 64. 

169 Vidi: AFPS, Vrhbosanski ordinarijat, 1, 1880-1918., br. 119. 

tako odlučio u ožujku te godine, a od Provincijalata se traži da taj prijedlog prihvati ili, 
ako se ne slaže, da iznese proturazloge. 170 

Ordinarijat je 4. travnja 1892. zatražio od Provincijalata mišljenje o izgradnji 
nove crkve i župnog stana u Podmilačju na nekom drugom mjestu. Navedeno je da bi, 
po mišljenju fra Stipe Ladana, najprikladnije mjesto bilo u Divičanima, ali da se mnogi 
drugi tome protive i žele da crkva i župna kuća ostanu na mjestu gdje su i dotad bili. 171 

Poslije toga vremena kroz više godina nije bilo sličnih zahtjeva i prijedloga. A 4. 
kolovoza 1916. Ordinarijat traži od Provincijalata da naredi župniku u Banbrdu da 
izvrši potrebne pripreme kako bi se poslije završetka rata počelo s gradnjom župne 
kuće uz crkvu. 

Treba pretpostaviti daje između g. 1892. i 1916., odnosno 1918., kad je Stadler 
umro, bilo gradnji i premještanja još nekih drugih župnih crkava i kuća, ali nisam 
naišao na podatke o tome u korespondenciji između Ordinarijata i Provincijalata. 
Možda se to uređivalo na liniji Ordinarijat i dotični župnici. 

Vezano za pitanje župa, odnose između Ordinarijata ili nadbiskupa Stadlera i 
franjevaca ili njihove provincijske uprave - Redodržavništva - opterećivao je i problem 
vlasništva nad zemljištem (a i drugom pokretnom i nepokretnom imovinom) koje su 
franjevačke župe posjedovale, ili na kojemu su bile podignute župne crkve i kuće. Ali 
o tome će biti govora na drugom mjestu. 


170 Vidi: AFPS, Vrhbosanski ordinarijat, 1, 1880-1918., br. 137. 

171 Vidi: AFPS, Vrhbosanski ordinarijat, 1, 1880-1918., br. 207. 

172 Vidi: AFPS, Vrhbosanski ordinarijat, 1, 1880-1918., br. 657. 

Poglavlje II. 


POSTAVLJANJE FRANJEVACA NA DUŠOBRIŽNIČKE SLUŽBE 

I UKLANJANJE S NJIH 


Dosada je bilo govora o oduzimanju jednoga dijela franjevačkih župa i o 
pretvaranju dotadašnjih redovničkih župa u župe liberae collationis ili slobodnog 
podjeljivanja, koje pripadaju svjetovnim svećenicima. Sada ćemo pogledati kakvi su 
bili odnosi nadbiskupa Stadlera i uprave provincije Bosne Srebrene u pogledu 
postavljanja franjevaca na dušobrižničke službe i vršenja tih službi, kao i njihova 
ponašanja općenito i nadbiskupova interveniranja u pojedinim slučajevima. 

Poznato je da redovnici uživaju izvjesnu autonomiju u odnosu na redovitu vlast u 
mjesnoj Crkvi, i da se u svom redovničkom životu i djelovanju ravnaju vlastitim 
propisima i podložni su svojim redovničkim poglavarima. Ali se isto tako zna da su 
dušobrižništvo i dušobrižnici povjereni posebnoj brizi hijerarhije i da se dušobrižništvo 
odvija pod njezinom vlašću, pa i kad ga vrše redovnici. Stoga, kad je redovnicima 
povjerena neka dušobrižnička služba u Crkvi, oni dolaze u poseban položaj, a između 
mjesne crkvene vlasti i redovničkih poglavara dolazi do određene razdiobe 
kompetencija i do međuzavisnosti. To, dakako, može dovesti i do određenih 
nesporazuma i sporova, što je bio slučaj i u Bosni, ne samo u vrijeme nadbiskupa 
Stadlera, nego i kasnije tijekom vremena. To se događalo najčešće i najviše u pitanjima 
postavljanja franjevaca na župe i njihova uklanjanja sa župa, zatim u pogledu 
ispunjavanja dušobrižničkih obveza, kao i ponašanja dušobrižnika u osobnom i 
privatnom životu. 


1. Postavljanje franjevaca na župe i dušobrižničke službe 

Tijekom 37 godina Stadlerovog upravljanja vrhbosanskom nadbiskupijom, a 
kratko vrijeme i banjolučkom biskupijom, svake godine su u proljeće vršene redovite 
promjene, a osobito se to činilo svake treće godine na provincijskim kapitulima i 
kongresima. Ali osim tih redovitih, bilo je i vrlo mnogo izvanrednih promjena i 
premještaja, kojima su bili obuhvaćeni na stotine i stotine franjevaca, kako na župama 
franjevačkim, tako i na svjetovnim, koje su, međutim, franjevci i dalje vodili. 

O promjenama je uglavnom odlučivalo provincijsko starješinstvo i predlagalo ih 
nadbiskupu na usvajanje, ali je nekada glavnu riječ imao nadbiskup. I redovito se 
premještanje ili uklanjanje sa župa i postavljanje na druge župe obavljalo bez ikakvih, 
ili bez većih poteškoća. Ponekad je, što je i razumljivo, dolazilo do razmimoilaženja u 
mišljenju i u rješavanju kon kr etnih slučajeva. Ali budući da se ti slučajevi često 
generaliziraju, mislim da stvar treba prikazati i promatrati kakva je doista i bila, 

navodeći konkretne slučajeve, osobito kad se radilo o mjerama uklanjanja sa župa zbog 
zanemarivanja dušobrižničkih dužnosti ili zbog neprimjerena života dušobrižnika. 

Na provincijskom kongresu u Fojnici, početkom kolovoza 1882., izvršen je 
razmještaj članova Provincije, pa tako i u dušobrižništvu. “Tabula” personalnih 
promjena je prihvaćena na kongresu 7. kolovoza, a zatim je podnesena nadbiskupu da 
je odobri. Stadler je izrazio nezadovoljstvo glede razmještaja nekih franjevaca u 
dušobrižništvu, ali je ipak sve potvrdio kako je bilo i predloženo. Zatražio je samo od 
provincijala da neke župnike opomene zbog njihova vladanja, što je provincijal kasnije 
i učinio. Međutim, provincijal je tom prigodom stavio nadbiskupu do znanja da on ne 
može raspolagati franjevcima kao svjetovnim svećenicima, bez njihova redovničkog 
poglavara. A povod tome provincijalovu upozorenju i prigovoru bio je nadbiskupov 
pokušaj da ukloni iz župe Pećine župnika fra Iliju Kalinića te, i ne obavijestivši o tome 
redovničkog poglavara, za novoga župnika postavio fra Antu Debeljakovića. O tome 
nadbiskupovu postupku provincijal je 20. rujna 1882. izvijestio i generala franjevačkog 

,174 

reda. 

Čini se daje za boravka provincijala fra Ilije Ćavarovića početkom 1883. boravio 
u Rimu radi rješavanja “župskog pitanja”, nadbiskup Stadler želio da neki franjevci 
budu postavljeni na župe. Kada je povjerenik (komisar) fra Mijo Batinić o tome 4. 
veljače 1883. izvijestio provincijala, on mu je 12. veljače i. g. iz Rima odgovorio da se 
Nadbiskupskom ordinarijatu ne smije pustiti ni jedanput da predlaže redovnike bilo za 

17S 

župnike bilo za duhovne pomoćnike, jer da to spada isključivo na upravu Provincije. 

Ponekad je provincijal prije razmještaja osoblja pitao nadbiskupa za mišljenje, i 
ima li kakvih prijedloga, a nadbiskup je više puta iznosio svoje prijedloge i 
samoinicijativno. Uglavnom su se promjene na župama vršile i iskrsli su se problemi 
rješavali sporazumno. Tako prigodom podnošenja “Tabule” na potvrdu, provincijal 4. 
svibnja 1883. piše: “Ja se nadam da će istom /tj. Tabulom - op. m./ Vaša Presvietlost 
biti zadovoljna. Vaše su primjedbe uzete u obzir s najvećom pripravnošću, a drugi, 
glede kojih nije Vaša Presvietlost ništa primjetila, što su oli dignuti u samostan, oli na 
druga mjesta premješteni sasma iz opravdanih razloga je učinjeno”. 176 Nakon toga se 
navodi koji su franjevci premješteni, i zbog čega. A kako je nadbiskup stavio 
primjedbe u svezi s nekim premještajima, dio tih primjedbi je uvažen. 177 A kad je 
Nadbiskupski ordinarijat 30. kolovoza 1883. zatražio da se iz Rastova (danas: Rostovo) 
makne župnik fra Andrija Radieljević, 178 provincijal je odgovorio 16. rujna i. g. 
zamolbom da se to odgodi do redovitih promjena. Tražeći tu odgodu, on piše: “Iz više 
prilikah mogao seje uvjeriti Preč. Ordinarijat, daje ovo Redodržavništvo vavjek bilo, i 
bit će sklono, u svih mogućih slučajevih, njegovim željam na susret ići; a opet nada se, 
da i Preč. Ord. neće smetnuti s vida, nego se obazirati na one okolnosti, iz kojih bi se 
šteta bilo redovničkih obćina, bilo poštenja pojedinih redovnika, kao i klera 
diecezanskoga poroditi mogla”. 179 


173 

Vidi: Arhiv franjevačke provincije Bosne Srebrene - Sarajevo (dalje: AFPS), Protocollum 
Provinciae Bosnae Argentinae, IVb (Acta Cavarović), 1882-1885., str. 23. 

174 Isto, str. 30. 

175 Isto, str. 47 

176 Isto, str. 50-51. 

177 Isto, str. 51. 

178 Vidi: AFPS, Protocollum, IVb, str. 73. 

179 Isto, str. 73. 


36 



Provincijal je 21. ožujka 1884. predložio da se na ispražnjenu službu za župnika 
u Dolac stavi fra Jako Gržić. 180 To je odbijeno s obrazloženjem: “s važnih razloga ne 
može se odobriti”. A koji su razlozi bili, nije navedeno. 

Prije održavanja provincijske kongregacije, 19. travnja 1884., nadbiskupu je 
priopćeno da postoji potreba da se izvrše neki premještaji i da će se o tome razmatrati 
na predstojećoj kongregaciji, a zatraženo je da on stavi primjedbe, ako ih ima. 182 Iz 
Nadbiskupskog ordinarijata je odgovoreno 22. travnja i. g. i izražena je suglasnost s 
predloženim promjenama, a stavljene su i određene primjedbe. U dopisu Ordinarijata 
stoji: “Dispoziciju klera biskupije vrhbosanske tako i biskupije banjalučke potvrđujem 
uz ove ipak primjetbe: 1. Veleč. O. Angjeo Šunjić više putih je pogriešio proti 
crkvenom pravu, a što je još gorje, kada sam ga opomenuo i na to oprezna učinio, još 
je sustinirao, što još osudjuje. Zato mu valja kazati, da mu se na savjest privezuje, da 
ima ius canonicum, poimence matrimoniale proučiti. Bude li quoad essentiam u čem 
pogriešio, onda će izgubiti ne samo kreševsku župu, nego neće više nijedne dobiti prije 
nego li načini ispit ex iure canonico u Sarajevu. Ja inače proti njemu ništa nemam, pače 
mislim, da ima liepih sposobnosti, koje samo svojom nerazboritošću i naglošću 

potamnjuje. Molim, da mu moje mnienje o njem izvolite saopćiti”. 

Kad je nakon toga provincijska uprava sastavila “Tabulu” i poslala je 24. travnja 
1884. na odobrenje, u popratnom dopisu su navedeni razlozi zbog kojih nekim 
nadbiskupovim željama nije bilo moguće udovoljiti. Nadbiskup je “Tabulu” 
potvrdio, a stavio je određene primjedbe za dvojicu franjevaca na župama. Istoga 
dana, kada je zatražena od nadbiskupa potvrda “Tabule”, provincijal fra Ilija Cavarović 
je uputio i svoje cirkulamo pismo Provinciji, u kojemu upozorava na nemar nekih 
otaca u obavljanju dušobrižničkih obveza i na neposlušnost kako svojim redovničkim 
poglavarima tako i nadbiskupu. U pismu je rečeno da definitorij Provincije ozbiljno 
opominje te oce i poziva ih na izvršavanje obveza svoje službe i na ispunjenje naredbi, 
inače ne samo da će biti lišeni službi, nego će još biti kažnjeni zasluženim kaznama. 186 

Personalne promjene koje su izvršene na provincijskom kapitulu u Kraljevoj 
Sutjesci i priopćene Ordinarijatu 14. svibnja 1885., potvrđene su dopisom od 15. 
svibnja i. g., ali je stavljeno više primjedbi glede pojedinih župnika, njihovih zadaća i 
ponašanja, a za neke je potvrda i uskraćena. Na kraju dopisa Nadbiskupskog 
ordinarijata stoji: “ Ovaj nadbiskupski ordinarijat se uzda u krepku i odlučnu volju toga 
preč. Redodržavništva, da će ono svim ugledom svoje moći ove navedene ovdje 
opazke naše staviti na srce onim, kojih se tiču; ordinarijat pako bditi će budnim okom 
nad vršenjem njegove opravdane volje velikom trpljivošću očekujući od dotičnika, da 
se s njim kao vrhovnom upravom crkve stave u sporazumak; nu i svom odlučnošću, 
kad bi mu čekanje uzaludno bilo, te bi se osvjedočio o mlitavosti i nemaru dotičnih 
dušobrižnika bilo za stvar Božju i crkvenu, bilo za dobrobit povjerenih im od Boga 
duša, nastojat će pribavit ugled svojim naredbam”. 187 

Ako je nadbiskup Stadler tražio da netko bude uklonjen ili premješten sa župe, ih 
ako je odbio da potvrdi neki premještaj i dadne kanonsku misiju ili jurisdikciju za 
određenu službu, uglavnom je, kako smo dosad vidjeli, iznosio razloge za takvo svoje 
traženje. U svom pismu od 5. studenoga 1885. on piše provincijalu: “Prečastnost Vaša 


180 Vidi: AFPS, Protocollum, IVb, str. 412. 

181 Vidi: AFPS, Isto. 

182 AFPS, Protocollum, IVb, str. 116. 

183 Isto, str. 415. 

184 Isto, str. 120. 

185 Vidi: Isto, str. 415. 

186 AFPS, Protocollum Provinciae Bosnae Argentinae, IV, g. 1870-1891., str. 287. 

187 AFPS, Vrhbosanski ordinarijat, 1, 1880-1918., br. 64, str. 3-4. 

može biti sigurna, da Ordinarijat neće, kako ni do sele, i proti najmanjemu od braće 

postupiti strogo, dok se o krivnji podpuno ne osvjedoči. A dopustit će, da je uviek 

188 

dobro upozoriti starijega, da pripazi na mladjega, ako u istinu ima kakvu manu”. 

Prijedlozi ili planovi razmještaja osoblja na župama često su usuglašavani 
između Provincijalata ili Redodržavništva i Nadbiskupskog ordinarijata. Ali ponekad 
je to bilo teško i nemoguće provesti. Zato se Stadler tuži da ne može staviti svojih 
primjedaba ako se članovi provincijske uprave raziđu sa svoga zasjedanja prije nego 
što “tabula dislocatoria” bude potvrđena, te on zbog toga biva prisiljen da potvrdi sve 
koji su predviđeni ili predloženi za kakvu dušobrižničku službu na župama. On stoga 
piše Redodržavništvu 10. veljače 1887. i upozorava: “da se prigodom buduće proljetne 
kongregacije ovaj nadb. Ordinarijat pogledom na svoje opazke i primjedbe na 
učinjenih po kongregaciji promjenah ne bi mogao dati vezati razpustom članova 
kongregacije; pak zato moli da se članovi ne bi razpustili dotle, dok se učinjene 
promjene konačno ovdje ne potvrde”. Potvrđujući “Tabulu” razmještaja na 
dušobrižničke službe u župama, učinjenu na kapitulu na Plehanu, Stadler je 5. i 9. 
svibnja 1887. također stavio više primjedaba, i neke promjene su odbijene. 190 

O dogovaranju i sporazumnom postavljanju franjevaca na dušobrižničke službe u 
vrhbosanskoj nadbiskupiji govore i međusobno izmijenjena pisma provincijala fra 
Bone Milišića 22. svibnja 1888. i nadbiskupa Stadlera 24. svibnja i. g. Provincijal piše: 
“Mogu Vas uvjeriti na ime moje i ovog Definitorija da smo uzeli savjesno u obzir 
koliko potrebe duhovne pastve i okolnosti pojedinih mjesta, toliko i osobne odnošaje, 
pa dovedavši sve to po mogućnosti u sklad, ovako izradili razmještenje, stoga ponizno 
molim Vas, da to sve tako izvolite odobriti”. 191 A nadbiskup Stadler u otpisu 
provincijalu, između ostaloga, piše: “S velikim upravo veseljem primi Vaš 
velecijenjeni dopis od 22. svibnja t. g., kojim mi poslaste razmještenje svećenika po 
nadbiskupiji vrhbosanskoj te u kojem prekrasno istaknuste, da ćemo samo u suglasju 
moći postići svrhu, za koju nas je Gospodin Isus pozvao”. ' Ovoga posljednjega u 
provincij alovom službenom dopisu nema, " pa bi se moglo zaključiti daje fra Bono 
Milišić uputio nadbiskupu Stadlera i svoje privatno pismo. Isto tako, potvrđujući 
predloženu “Tabulu” i razmještaj osoblja, Stadler 27. travnja 1890. piše provincijalu: 
“Slažući se obćenito sa predlogom Vašim o razmještaju župnika rad priznajem da seje 
gledalo čim seje više moglo ostaviti ih na svojem mjestu. Dužan sam ipak sbog boljka 
nadbiskupije neke promjene učiniti ih zamolit Vas, da se sbog općenite koristi 
zapostavi korist pojedinaca”. 194 

Stadler je imao primjedbi i na prečesto mijenjanje župnika, kao i duhovnih 
pomoćnika i kateheta. On u svom dopisu od 28. svibnja 1889. piše kako ponekad 
postoji potreba da se redovnika, “bud na temelju redovničkih regula, bud radi kojeg 
dragog razloga”, digne sa župe i pošalje u samostan ili premjesti iz jedne u drugu župu, 
ali da su velike promjene dušobrižnog svećenstva, koje se svake godine ponavljaju i 
svakome padaju u oči, na štetu kako pojedinih župa tako i cijele Nadbiskupije. 
Ordinarijat je stoga zamolio da se ubuduće kod razmještaja franjevaca po župama, što 
je više moguće, vodi računa o dekretu Kongregacije de propaganda fide od 3. listopada 
1857., br. 7, u kojem se preporučuje da župnička služba redovnika na jednom mjestu 


Vidi: AFPS, Vrhbosanski ordinarijat , 1, 1880-1918., br. 60. 

189 AFPS, Vrhbosanski ordinarijat, 1, 1880-1918., br. 112. 

190 Vidi: AFPS, Vrhbosanski ordinarijat, 1, 1881-1918., br., 108 i 111. 

191 Arhiv nadbiskupije vrhbosanske-Sarajevo (dalje: ANVS), br. 419, g. 1888. 

192 AFPS, Vrhbosanski ordinarijat, 1, 1880-1918., br. 123 

193 Vidi: ANVS, br. 419, g. 1888. 

194 AFPS, Vrhbosanski ordinarijat, 1, 1880-1918., br. 180. 

traje barem 6 godina, ukoliko svojim vladanjem ne dadnu povoda da ih se digne 
prije. 195 

Uz potvrdu razmještaja dušobrižnika na franjevačkim župama često su iz 
Nadbiskupskog ordinarijata davane i određene preporuke, napomene i upozorenja. 
Tako se 16. travnja 1891. napominje, da su oni koji nisu položili župničkog ispita 
dužni to učiniti do konca mjeseca rujna te godine, barem iz jedne skupine propisanih 
predmeta. Onima kojih se to tiče jurisdikcija se daje samo do toga roka, i svaki koji do 
tada ne položi propisani ispit bit će maknut sa župe. 196 Više dodatnih napomena, uz 
potvrdu “Tabule”, stavljeno je i 13. travnja 1896. Tako se od provincijske uprave 
tražilo: da fra Mirku Sestiću, župniku u Potočanima, naloži da popravi crkvu prema 
Vancašovom planu, a ako to tijekom godine ne učini, da će biti uklonjen sa župe; da 
fra Marka Baotića, župnika u Tišini, opomene da se čuva pića, i ako se dozna da se 
opio i samo jedanput, da će biti odmah “extra tempus” poslan u samostan; da se fra 
Alojzije Kulađević, župnik u Svilaju, također upozori da se čuva pića i drugih 
nepodopština, te da će i on biti maknut izvan vremena za premještaje ako u čemu 
pretjera, a ujedno da mu se stavi na srce da pravi crkvu; da fra Ilija Filipović, župnik u 
Sivši, odmah započne gradnju crkve kako je njegovu predšasniku bilo naloženo. Na 
kraju je, u tom dopisu, provincijal zamoljen da potakne sve svećenike franjevce da se 

više bave knjigom i svetim stvarima kako bi mogli uspješnije djelovati na narod. 

Događalo se i da provincijal nekoga pošalje na neku župu da ondje preuzme 
određenu službu ili zaduženje, a nakon toga bi zatražio da Ordinarijat to potvrdi. Tako 
je fra Teofil Zrakić, duhovni pomoćnik u Dubici, bio poslan za privremenog župnika u 
Ulice i o tome je Nadbiskupskom ordinarijatu poslano obavještenje 12. ožujka 1903. Iz 
Ordinarijata je 14. ožujka i. g. odgovoreno da je to primljeno na znanje, ali s 
primjedbom i upozorenjem da takve privremene promjene treba dojaviti prije negoli se 
učine, da bi se izbjegle neprilike koje bi mogle nastati. 199 Nešto slično se ponovilo i 
kasnije, pa je Ordinarijat, podjeljujući 23. prosinca 1916. traženu jurisdikciju i 
kanonsku misiju fra Serafinu Juriću, duhovnom pomoćniku u Kraljevoj Sutjesci, 
zamolio provincijala “da u buduće, kod eventualnih premještaja, unaprijed upita 
Ordinarijat je li sporazuman s premještajem, a ne da ga, kao u ovom slučaju, samo 
naknadno obavijesti o već provedenom premještaju”. 200 

O dogovaranju i sporazumnim popunjavanjima dušobrižničkih službi u 
vrhbosanskoj nadbiskupiji svjedoči i sljedeći slučaj. Iz Ordinarijata je 16. travnja 1910. 
priopćeno daje “Tabula” prihvaćena i potvrđena, a ujedno je iskazana i zahvalnost što 
je definitorij nastojao urediti razmještaj osoblja na župama onako kako je Ordinarijat 
bio zaželio." 1 

Dok se iz Nadbiskupskog ordinarijata jednom ranijom prigodom insistiralo da se 
župnici ne premještaju sa župa često i da na njima ostanu barem 6 godina, nadbiskup 
Stadler je 2. svibnja 1911. skrenuo pozornost upravi Provincije da ona ne uzima 
dovoljno u obzir odredbu Svete Stolice da redovnici ne ostaju izvan samostana 
neprekidno dulje od 6 godina, jer se inače izlažu pogibli da izgube pravi redovnički 
duh. Uprava je zamoljena da kod idućih promjena na to više pazi." " Istom je zgodom 
nadbiskup također upozorio kako pada u oči da su, kao uz prkos, predloženi za župnike 

195 Vidi: AFPS, Vrhbosanski ordinarijat, 1, 1880-1918., br. 153. 

196 Vidi: AFPS, Vrhbosanski ordinarijat, 1, 1880-1918., br. 182. 

197 Vidi: AFPS, Vrhbosanski ordinarijat, 1, 1880-1918., br. 300. 

198 Isto. 

199 Vidi: AFPS, Vrhbosanski ordinarijat, 1, 1880-1918., br. 473. 

200 Vidi: AFPS, Vrhbosanski ordinarijat, 1, 1880-1918., br. 654. 

201 Vidi: AFPS, Vrhbosanski ordinarijat, 1, 1880-1918., br. 585. 

202 Vidi: AFPS, Vrhbosanski ordinarijat, 1, 1880-1918., br. 614. 

i neki kojima je Ordinarijat tijekom godine, iz važnih razloga, oduzeo ili uskratio 
jurisdikciju i kanonsku misiju. Potvrđujući navedenim dopisom predloženu “Tabulu”, 
zatražio je da se u njoj izvrše neke izmjene. Navedena su šestorica franjevaca - kojima 
se ne može podijeliti jurisdikcija i kanonska misija ni zajedno mjesto u vrhbosanskoj 
nadbiskupiji, a još druga šestorica, 204 koji ne mogu biti potvrđeni za župe za koje su 
bili predloženi, ali da ih se može predložiti za druge." 

Na provincijalovu zamolbu od 3. svibnja 1911., da se odluka izmijeni, istoga je 
dana iz Ordinarijata odgovoreno da se nikako ne može dati aprobacija fra Anđelu 
Franjiću i fra Marijanu Duiću ni za jednu službu u nadbiskupiji, a da se ne mogu 
odobriti na predložena mjesta ni fra Jako Pašalić (za Kupres), fra Bono Brkić (za 
Tolisu), fra Jako Jurić (za Vitez), fra Tugomir Marković (za Zenicu) i fra Anđeo 
Anđelović (za Kraljevu Sutjesku). 206 U preuređenoj “Tabuli” koja je bila podnesena na 
potvrđivanje navedeno je i više “privremenih zamjenika” onima koji nisu dobili 
aprobacije za određene župe u nadbiskupiji, pa je u dopisu od 4. svibnja 1911. 
Ordinarijat skrenuo pozornost Redodržavništvu, da nije moguće postavljati 
“privremene zamjenike”, i da je to vjerojatno učinjeno zbog nepoznavanja kanonskog 
prava. Napomenuto je kako oni ne mogu biti zamjenici prijašnjim župnicima, koji su ili 
skinuti sa župničke službe ili su premješteni na druge župe, a ne mogu biti zamjenici ni 

207 

onima koji su predloženi za župnike, a Ordinarijat ih nije potvrdio." 

Vidjeli smo već više primjera i slučajeva da je nadbiskup kod potvrđivanja 
“Tabula” stavljao određene napomene i preporuke. Tako i 4. kolovoza 1916. priopćuje 
da u cijelosti potvrđuje “Tabulu”, a neka se župniku u Banbrdu naredi da poduzme 
potrebne predradnje kako bi se nakon rata započelo s gradnjom župnoga stana pokraj 
crkve; zatim da se župniku u Varešu dadne kapelan, pa makar i stariji, koji bi 
zamjenjivao župnika u vrijeme njegove odsutnosti zbog dekanskih obilazaka župa. 

Pored redovitih godišnjih razmještaja osoblja, kako sam već naprijed 
napomenuo, bilo je također čestih izvanrednih promjena i premještaja, nekada u godini 
dana i po desetak, npr. 1900., 1901., 1906. i 1907. godine. Većinu tih premještaja je 
željelo Redodržavništvo, a u dosta slučajeva uklanjanje pojedinih franjevaca sa župa 
tražio je nadbiskup Stadler. On se isto tako ponekad zauzimao za neke franjevce, koje 
je provincijska uprava namjeravala ili odlučila premjestiti, da ostanu i dalje na 
određenoj župi, ili da u određenu župu budu postavljeni. Na nadbiskupovo se 
“interveniranje” gledalo, i u ono vrijeme i kasnije, kao na neovlašteno upletanje u 
područje koje spada na redovničke poglavare, odnosno tumačeno je kao bezrazložno 
kažnjavanje franjevaca. 


2. Stadlerovo zauzimanje da se nekim franjevcima 
podijele određene službe, i uskraćivanje jurisdikcije drugima 
koji su za određene službe bili predlagani 


203 To su bili: fra Anđeo Franjić, fra Stanislav Antunović, fra Marijan Duić, fra Jozo Vukić, fra Florijan 
Matuzović i fra Jozo Vukadin. 

204 A to su: fra Jako Jurić, fra Jako Pašalić, fra Augustin Pejčinović, fra Bono Brkić, fra Jako Selak i fra 
Tugomir Marković. 

205 Vidi: AFPS, Vrhbosanski ordinarijat, 1, 1880-1918., br. 614. 

206 Vidi: AFPS, Vrhbosanski ordinarijat, 1, 1880-1918., br. 626. 

21)7 Vidi: AFPS, Vrhbosanski ordinarijat, 1, 1880-1918., br. 624. 

208 Vidi: AFPS, Vrhbosanski ordinarijat, 1, 1880-1918., br. 657. 

Smatram opravdanim pozabaviti se posebno i tim pitanjem, i prikazati kon kr etne 
slučajeve kao i njihovo rješavanje. 

Na provincijala i definitorij - Redodržavništvo je spadalo da Ordinarijatu 
predlažu franjevce za razne službe i mjesta dušobrižništva, a treba prihvatiti kao posve 
normalno i to što je nadbiskup Stadler ih Nadbiskupski ordinarijat u nekim slučajevima 
iznosio svoje želje, odnosno uskraćivao potvrdu nekima koji su bili predlagani za 
službe, smatrajući da za to postoji dovoljan razlog. 

Kada je Stadler 6. svibnja 1883. potvrdio proljetne promjene osoblja, zauzeo se 
za fra Filipa Ljubasa, da ostane kao župnik u Kotorišću. A budući da je provincijal i 
dalje insistirao na fra Filipovom uklanjanju s navedene župe “zbog ispada protiv 
redovničke discipline”, dok je fra Filip svoj premještaj tumačio time da ga se kažnjava 
zato što je radio na diobi župe i osnivanju nove (Vrbanjci), iz Ordinarijata je stigao 
brzojavni odgovor: “Ljubas amoveatur” (neka se Ljubas ukloni). U istoj poruci je 
također rečeno: “Kolarević nusquam sit parochus. - Benković sit parochus Brodensis” 
(Kolarević da ne bude župnik nigdje. - Benković da bude župnik u Brodu). 209 
Međutim, 29. svibnja 1883. nadbiskup je ponovno zatražio da Ljubas ostane u 
Kotorišću, jer to, navodno, traže civilne vlasti." Provincijal je ipak ostao pri svojoj 
odluci i 2. lipnja i. g. je Ordinarijatu odgovorio negativno, uz napomenu da neće 
iznositi razloga Ljubasovog premještaja jer bi se to moglo prenijeti Visokoj zemaljskoj 
vladi. 211 

Nadbiskup Stadler je 18. rujna 1883. zatražio da provincijska uprava stavi fra 
Matu Baljića, tada duhovnog pomoćnika u Banbrdu, za župnika u Čemernom gdje je 
trebalo uspostaviti novu župu" " diobom od sarajevske župe, o čemu je naprijed već 
bilo riječi. Tome je zahtjevu bilo udovoljeno, a odgovor je iz Provincijalata poslan 8. 
listopada 1883. 213 

Ordinarijat je 29. studenoga 1883. uputio provincijalu zamolbu da dadne nekoga 
za kapelana u Volaru, banjolučka biskupija, kako bi se na taj način moglo providjeti 
duhovnim potrebama vjernika katolika u Prijedoru, u kojemu tada još nije bilo 
katoličke župe. Tome nije udovoljeno zbog nedostatka svećenika, ali je 12. prosinca i. 
g. odgovoreno da će iz Petrićevca biti poslan fra Bono Kalamut, da bi vjernici u 
Prijedoru imali misu za Božić." Isto tako je 6. prosinca 1883. zatraženo od 
Redodržavništva da se odredi jedan svećenik za više sela bihaćke župe (ona su ranije 
već navedena), koja su udaljena od Bihaća i koja bi se imala odcijepiti od te župe i od 
njih osnovati nova." I na taj je zahtjev odgovoreno da mu se, i uz najbolju volju, ne 
može udovoljiti zbog nedostatka svećenika. U nastojanju da uvjeri Stadlera kako je to 
istinito, provincijal mu piše: “Ja se uzdam, da je i Preč. Ord. osvjedočen, da ja ni 
najmanju korist nemogu odatle imati, kad se ne bi odazvao, a mogao to učiniti; dapače 
kažem, da bi bio dužan i pred Bogom i pred ljudima to učiniti; jerbo se ne radi o stvari 
osobnog nego obćeg interesa”. 216 

Ordinarijat je 18. lipnja 1885. izrazio želju da se kapelan i vjeroučitelj u 
osnovnim školama u Sarajevu, fra Bono Oršolić, zamijeni sposobnijim i za rad u školi 
oduševljeni]'im franjevcem, te da bi bilo dobro da provincijal porazgovara s 
nadbiskupom o kandidatu prije nego što nekoga predloži. Nadbiskupovo je, pak, 

209 Vidi: AFPS, Protocollum, IVb, str. 52. 

210 Na istom mjestu. 

211 Vidi: AFPS, Protocollum, IVb, str. 52-53. 

212 Vidi: AFPS, Protocollum, IVb, str. 81. 

213 Vidi: Isto. 

214 Vidi: AFPS, Protocollum, IVb, str. 84. 

215 Vidi: AFPS, Protocollum, IVb, str. 90. 

216 Vidi: AFPS, Protocollum, IVb, str. 90-91. 

mišljenje bilo da su za navedenu službu zgodni fra Ignacije Strukić ili fra Rafael 

Babić. 217 Dopisom od 5. kolovoza 1885. Ordinarijat je dao do znanja provincijalu da iz 

Bežlje ne bi trebalo micati župnika fra Pavu Pavlovića, i da bi fra Mato Popović, koji 

se nalazio u Kulašima, mogao otići u Bijeljinu, a fra Grgo Odić za župnika u 
• 218 
Popoviće. 

Zahtjevi ili želje Ordinarijata su uvažavani kad god je to bilo opravdano i 
moguće, ali se ponekad kasnije pokazalo da su oni bili pogrešni. Tako je Ordinarijat 
10. veljače 1887. zamolio provincijala da se na idućoj proljetnoj kongregaciji premjesti 
fra Martin Vučković, župnik u Goricama, a kao razlog je navedeno: “da nije obljubljen 
kod puka i tako ne može podpunim uspjehom kao župnik ni djelovati”; a u istom 
dopisuje zatraženo i da se makne iz Bijeljine fra Mato Živković, koji je tu postavljen 
na preporuku Ordinarijata, kao i fra Jerko Vincetić, duhovni pomoćnik u 
Morančanima, i da ih se stavi u samostan, budući da se nadbiskup osvjedočio o 

910 

njihovoj potpunoj nesposobnosti za službu u duhovnoj pastvi." 

Provincijalna uprava je 5. svibnja 1887. poslala Nadbiskupskom ordinarijatu na 
potvrdu prijedlog promjena koje su izvršene na proljetnoj skupštini. Na taj je prijedlog 
Ordinarijat stavio niz primjedbi i dao više svojih prijedloga. Tako: da u Bijeljini, do 
daljnjega, ostane fra Mato Živković, za kojega je nešto ranije bilo zatraženo da bude 
maknut budući da fra Augustin Slišković, koji je predložen za župnika u spomenutoj 
župi, nije ništa sposobniji od fra Mate; da se ne može odobriti za dušobrižništvo fra 
Jakova Božića, određenog za kapelana u Dubravama, nego neka ide u samostan (razlog 
nije naveden); isto tako da se ne mogu potvrditi fra Filip Mijić, dotada župnik u 
Solakovoj kuli, ni fra Matija Mišković, predviđen za kapelana u Tramošnici (ni za ovu 
dvojicu nisu navedeni razlozi uskraćivanja aprobacije). Uz to je izražena želja da i 
dalje ostane u Kreševu dotadašnji župnik, fra Stjepo Momčinović, a u Žepču fra Jakov 
Marić, za kojega je rečeno daje puno učinio u pripremi za gradnju župne crkve, i da bi 
trebao ostati dok gradnju ne dovrši. " Kad je na to Redodržavništvo 7. svibnja 1887. 
dostavilo novi prijedlog promjena i razmještaja, Ordinarijat ih je 9. svibnja i. g. 
odobrio, ali opet stavljajući neke primjedbe. Dana je suglasnost da se fra Stjepu 
Momčinovića razriješi župničke službe u Kreševu i da ide za župnika u Ponievo, a da 
župnik fra Jakov Marić iz Žepča ide u samostan, ali je izraženo žaljenje što u pogledu 
njih dvojice nije uvažena nadbiskupova želja. Zatraženo je, dalje, da u Korićanima 
ostane fra Ilija Klarić, jer se ne misli da bi fra Mijo Kalinić bio od njega sposobniji na 
župi, ali neka provincijal očinski opomene fra Iliju “da čim više pazi na sebe, da bude 
u istinu učitelj ne samo riečju, nego i životom”. Dat je također pristanak da fra Anđeo 
Žarkić i dalje ostane u Gornjem Skoplju, ali da mu ozbiljno treba staviti na dušu “da ne 
dieli više zapisa, jer bi nadb. ovaj ordinarijat, čim bi doznao, da je spomenuti fra 
Angjeo jedan put samo tu zabranu prekršio, bio prisiljen onaj čas zahtijevati, da se 
odanle digne”. 221 

Iz Nadbiskupskog ordinarijata je stavljeno više primjedbi i na promjene koje su 
odlučene na kapitulu 1888. U dopisu od 24. svibnja i. g. je predloženo da 
Redodržavništvo u Bijeljinu stavi za župnika fra Marijana Topića, a u Gromiljak da ide 
fra Pavao Pavlović; da se u Domaljevac stavi netko drugi umjesto fra Ivana Oršolića; 
da fra Augustina Kristića, koji je tjelesno vrlo slab, zamijeni netko jači. Iskazana je i 
bojazan da fra Pavao Kolar neće biti u stanju graditi crkvu u Čemernu, pa je zatraženo 


" Vidi: AFPS, Vrhbosanski ordinarijat, 1, 1880-1918., br. 45. 
2I!< Vidi: AFPS, Vrhbosanski ordinarijat, 1, 1880-1918., br. 40. 

219 Vidi: AFPS, Vrhbosanski ordinarijat, 1, 1880-1918., br. 114. 

220 Vidi: AFPS, Vrhbosanski ordinarijat, 1, 1880-1918., 108. 

221 Vidi: AFPS, Vrhbosanski ordinarijat, 1, 1880-1918., br. 111. 

da ondje i dalje ostane fra Mato Baljić “koji je za tamošnje potrebe pokazao i volje i 
sposobnosti”. Za fra Matu Oršolića, župnika u Garevu, rečeno je da je protiv njega 
podignuta tužba, i ako se pokaže istinitom, bit će uklonjen sa župe, makar i izvan 
uobičajenog vremena. Također je za fra Andriju Radieljevića istaknuto kako je već bilo 
odlučeno da ga se ukloni iz župe Rastovo, i to je bilo zatraženo još 30. kolovoza 1883., 
ali se od toga odustalo, a sada su nastupile takve okolnosti da ga je bolje ondje i dalje 
ostaviti. Od provincijala je samo zatraženo da fra Andriju pozove na 14 dana u 
samostan, na duhovne vježbe, a da ga kroz to vrijeme netko zamijeni. Još je 
Redodržavništvo obaviješteno da dr. fra Lovro Senjak, zbog nastalih okolnosti (izričito 
se ne navodi koje su, ali je vjerojatno da su provincijskoj upravi bile poznate), ne može 
dalje uspješno djelovati kao vjeroučitelj u Sarajevu, te je sugerirano da se na njegovo 
mjesto predloži fra Nikolu Momčinovića, u to vrijeme kapelana u Sarajevu. 222 O tim 
primjedbama i prijedlozima Nadbiskupskog ordinarijata raspravljalo se na 
postkapitulskoj sjednici definitorija Provincije, 25. svibnja 1888., te je zaključeno da 
provincijal fra Bono Milišić ode osobno nadbiskupu i s njim stvar uredi. 223 

Više primjedbi i prijedloga za izmjenu “Tabuie” dano je iz Nadbiskupskog 
ordinarijata i 16. travnja 1891. Želja nadbiskupa Stadlera je bila da fra Jako Marić ide u 
Banbrdo, da fra Rafael Čondrić ostane u Čemernu, a fra Blaž Pordusić da ide u 
Solakovu kulu; zatim da u Bežlji bude fra Pavao Pranjić, u Brčkom da ostane fra Bono 
Nedić, a da fra Luka Vidović ide u Tišinu; isto tako da u Dubicu ide fra Juraj Ćosić, a 
da fra Mijo Matić iz Dubice ide u Koraće, zatim da fra Petar Tolić ide u Sivšu i fra Ivo 
Oršolić u Gorice. Također je zatraženo da fra Stjepan Čičak ostane u Foči jer je već sve 
pripremio da gradi župnu kuću, a poslije toga i crkvu. Napomenuto je i kako bi u 
žepački kraj trebalo staviti barem jednog kapelana, npr. fra Pavla Kolara, fra Bonu 
Ostojića ili fra Matu Živkovića, i to u Žepče, Osovu ili Ponievo, ili u ta sva tri mjesta, 
ako je moguće. 224 

Nadbiskup Stadler je 27. travnja 1892. uputio pismo u kojemu je izrazio čuđenje 
i negodovanje što je za kapelana u Sarajevo predložen fra Anto Androšević. On piše 
provincijalu: “Da Vas ne poznam, morao bih reći, da sprdnju htjedoste nanieti ovomu 
ordinarijatu, što tako malo uvažavate glavnu župu u Bosni ter predlažete za kapelana 
veleč. O. Antu Androševića, koga nitko od Vas ne smatra sposobnim ni za kapelana na 
selu. Tako Vam je dakle puno stalo do ovoga velevažnoga mjesta”. 225 Nadbiskup je bio 
nezadovoljan i zbog toga što se sarajevski kapelani mijenjaju tako često - u dva tri 
mjeseca da su promijenjena četiri. 226 

Iz Nadbiskupskog ordinarijata je 27. srpnja 1899. predloženo da se iz Doca 
premjesti kapelan fra Ivo Martinović, “ a 13. rujna 1900. da se premjesti župnik iz 
Domaljevca, fra Filip Oršolić. 228 Stadler je 31. ožujka 1901. zamolio provincijala da za 
Breške predloži nekoga za kapelana jer tamošnji župnik ne može sam zadovoljavati 
sve pastoralne potrebe. 229 Vjerojatno tome nije bilo moguće udovoljiti, pa je nadbiskup 
24. travnja i. g. zatražio da se iz Brežaka digne tadašnji župnik, a isto tako i iz Vijake, i 
predložio je da se za župnika u Breškama postavi fra Anđeo Ikić.“ 


Vidi: AFPS, Vrhbosanski ordinarijat, 1, 1880-1918., br. 129. 

223 Vidi: AFPS, Protocollum, IVb, 377. 

224 Vidi: AFPS, Vrhbosanski ordinarijat, 1, 1880-1918., br. 182. 

225 AFPS, Vrhbosanski ordinarijat, 1, 1880-1918., br. 206. 

226 Isto. 

227 Vidi: AFPS, Vrhbosanski ordinarijat, 1, 1880-1918., br. 380. 
22!< Vidi: AFPS, Vrhbosanski ordinarijat, 1, 1880-1918., br. 393. 

229 Vidi: AFPS, Vrhbosanski ordinarijat, 1, 1880-1918., br. 433. 

230 Vidi: AFPS, Vrhbosanski ordinarijat, 1, 1880-1918., br. 421. 

Stadler je 7. kolovoza 1901. priopćio provincijalu da se nikome ne podjeljuje 
jurisdikcija ako prije ne položi ispit, ali da iznimno daje jurisdikciju na godinu dana 
trojici svećenika, a poslije toga da se trebaju podvrći jurisdikcijskom ispitu. Također 
je i 31. listopada i. g. javljeno da Ordinarijat ne može dati jurisdikciju fra Anti 
Juriljeviću jer je na ispitu pokazao nedovoljno znanje iz gotovo svih predmeta. 232 
Nadbiskupski ordinarijat je 3. lipnja 1905. obavijestio Provincijalat da je fra Domin 
Batrović, župnik u Vijaci, na prosinodalnim ispitima odgovarao veoma slabo i o 
stvarima koje se moraju svakako znati, te da mu se zato mora što prije naći zamjena, i 
kada dođe nasljednik da mu se oduzima jurisdikcija. 233 

Iz Nadbiskupskog ordinarijata u Sarajevu javljeno je 4. prosinca 1902. 
provincijalu da se fra Jozi Vukadinu ne može dalje produžiti jurisdikcija zbog “dosta 
visokog stupnja duhovno-religioznog ludila” (skrupuloznosti). 234 Gotovo godinu dana 
kasnije, 10. studenoga 1903., provincijal je zamolio Ordinarijat da se fra Jozu postavi 
za duhovnog pomoćnika u Vitezu. 235 Odgovoreno je 12. studenoga i. g. da se zamolba 
prihvaća, uz napomenu da župniku fra Jakovu Selaku treba naložiti neka pazi da fra 
Jozo ne bi počinio kakvu nepravilnost u duhovnoj pastvi, kakve je nekoć činio, te čim 
primijeti da nije normalan, ne smije mu dopustiti slavljenje mise, propovijedanje ni 
ispovijedanje. Pod tim uvjetima mu se daje jurisdikcija na godinu dana. 236 A kako je 
fra Jozo ponovno neispravno postupao u ispovijedi, Ordinarijat je 10. studenoga 1904. 
obavijestio Provincijalat da mu se po savjesti ne smije dalje dopustiti da podjeljuje 
sveti sakrament ispovijedi, te mu se jurisdikcija oduzima i treba ga smjestiti u neki 
samostan. Budući da to nije odmah izvršeno, iz Ordinarijata je ponovno pisano 10. 
ožujka 1905., da se fra Jozu smjesta digne iz Viteza i stavi u samostan.' 
Nadbiskupski ordinarijat je reagirao i 18. travnja 1905. i izvijestio kako se čulo da fra 
Jozo Vukadin, iako mu je oduzeta jurisdikcija, i dalje djeluje u župi. Na to je 
provincijal uzvratio da je fra Jozo premješten u Guču Goru, ali da ga je fra Jakov 
Selak, župnik u Vitezu, zadržao na svoju ruku još kod sebe. 240 

Fra Jozo Vukadin, kojemu je jurisdikcija bila oduzeta koncem 1902. pa vraćena u 
studenom 1903., te ponovno oduzeta poslije godinu dana, zamolio je Stadlera da mu je 
opet dadne. Nadbiskup je molbu uslišao i podijelio mu jurisdikciju, ah je 7. lipnja 
1907. upozorio provincijala da se izvršenje te odluke stavlja njemu na savjest, jer bolje 

241 

zna u kakvom se stanju fra Jozo nalazi, i je li sposoban da mu se dadne jurisdikcija.' 

Kad je provincijska uprava odlučila da promijeni kateheta u Sarajevu, fra Nikolu 
Momčinovića, koji je tu službu vršio 20 godina, Ordinarijat se tome usprotivio, ističući 
u dopisu od 19. kolovoza 1909. da za promjenu nema razloga, i da ne bi htio u njoj 
sudjelovati. 242 

Nadbiskupski je ordinarijat 17. lipnja 1912. obavijestio Provincijalat da se 
“Tabula” u svemu odobrava, kako je bila predložena, samo je zatraženo da se iz Viteza 


231 Vidi: AFPS, Vrhbosanski ordinarijat, 1, 1880-1918., br. 426. 

232 Vidi: AFPS, Vrhbosanski ordinarijat, 1, 1880-1918., br. 417. 

233 Vidi: AFPS, Vrhbosanski ordinarijat, 1, 1880.1918., br. 491. 

234 Vidi: AFPS, Vrhbosanski ordinarijat, 1, 1880-1918., br. 447. 

235 Vidi: AFPS, Ur. z,, g. 1903., br. 719. 

236 Vidi: AFPS, Vrhbosanski ordinarijat, 1, 1880-1918., br. 463. 

237 Vidi: AFPS, Vrhbosanski ordinarijat, 1, 1880-1918., br. 482. 

23!< Vidi: AFPS, Vrhbosanski ordinarijat, 1, 1880-1918., br. 486. 

239 Vidi: AFPS, Vrhbosanski ordinarijat, 1, 1880-1918., br. 494. 

240 Vidi: AFPS, Vrhbosanski ordinarijat, 1, 1880-1918., br. 492, na poleđini. 

241 Vidi: AFPS, Vrhbosanski ordinarijat, 1, 1880-1918., br. 526. 

242 Vidi: AFPS, Vrhbosanski ordinarijat, 1, 1880-1918., br. 566. 

svakako premjesti fra Grgu Kotromanovića, te da na njegovo mjesto dođe fra Anz elmo 
Alaupović ili fra Ilija Đebić. 247 

Uz potvrdu “Tabule” 4. kolovoza 1916. Ordinarijat je stavio napomenu da 
župniku u Banbrdu treba narediti da poduzme potrebne predradnje kako bi se, kad 
završi rat, pristupilo gradnji župnog stana pokraj crkve. Izražena je i želja da se, po 
mogućnosti, župniku u Vitezu dadne kapelan, makar i stariji, koji bi ga zamjenjivao u 
vrijeme njegove odsutnosti zbog obavljanja kanonskog obilaska dekanata. 244 

Naprijed su spominjani jurisdikcijski, a također i prosinodalni ispiti. 
Jurisdikcijski ispiti su bili obvezatni na temelju općeg kanonskog prava, a Stadler je 
odmah u početku razmišljao i iskazivao namjeru da zavede prosinodalne ili župničke 
ispite, kojima bi morali pristupati i franjevci. Znajući za tu Nadbiskupovu namjeru, o 
njoj se raspravljalo na kapitulskoj kongregaciji 2. svibnja 1883., i definitorij Provincije 
se složio da se ti ispiti uvedu, ali su dali neke svoje prijedloge. Ti su prijedlozi bili 
sljedeći: 1) da se župnički ispiti drže redovito sredinom listopada; 2) da se od 
polaganja izuzmu svi koji su zaređeni do 1882. isključivo; 3) da se ispiti polažu iz 
moralne i pastoralne teologije, kanonskog prava i Tridentskog katekizma; 4) da se 
preporuče autori prema kojima bi se za ispite spremalo, i to za moralnu teologiju - 

74c 

Gury, za pastoralnu teologiju - Rodlynski, i za kanonsko pravo - Aichner. 

Kad je nadbiskup Stadler konačno odlučio zavesti župničke ispite, o tome je 
pisao provincijalu 16. prosinca 1884., te zatražio i njegovo mišljenje. 2 6 Provincijal je 
odgovorio 6. siječnja 1885. i izvijestio da će se o tome raspravljati na predstojećem 
provincijskom kapitulu, a također predložio da se o tome postigne dogovor i s 
banjolučkim biskupom budući da franjevci djeluju u objema biskupijama. Provincijal 
je u svom odgovoru nadbiskupu Stadleru napisao: “Ne jedanput, kako je Vašoj 
Presvietlosti poznato, o župničkih ispitih mi smo razgovarali kroz prošle dvi godine, i 
svakom prigodom mogla se Vaša Presvietlost potpuno uvjeriti, da nijesam bio u načelu 
drugoga od Vašega mnienja u toj stvari, i to iz druge ma koje svrhe ne, do jedino iz te, 
što ta namisao cilja kako na privatnu svećenstva korist, tako na obći ugled crkve, i spas 
pravoviernih duša”. Nadbiskup je prihvatio provincijalov prijedlog i o tome ga 
izvijestio 15. siječnja 18 8 5, 248 a dopisom od 16. veljače i. g. javio je daje dogovor 
postignut i s banjolučkim biskupom, te da se stvar može iznijeti pred provincijski 
kapitul. 249 

Na provincijskom kapitulu 5. svibnja 1885. predočenje nadbiskupov dopis kojim 
se najavljuje uvođenje župničkih ispita za svećenike koji su ređeni poslije 1882., i to 
prema ovoj proceduri: 1) da se oni koji žele pristupiti ispitu prijave Ordinarijatu 14 
dana prije polaganja; 2) da se ispiti drže 2. tjedna poslije Uskrsa ili posljednjih dana 
mjeseca rujna; 3) da se tome ispitu podvrgavaju oni koji su 3 godine proveli u 

250 

dušobrižništvu; 4) da položeni ispit ima vrijednost na 6 godina. 

Na kapitulu je izneseno i mišljenje koje je o toj stvari zauzeo definitorij 
Provincije. A on je dao podršku za zavođenje župničkih ispita, ali je predložio neke 
izmjene u odnosu na prijedlog koji je došao iz Ordinarijata. Definitorij je predlagao: 1) 
da se prijave za ispit ne vrše izravno Ordinarijatu, nego preko Provincijalata; 2) da se 


Vidi: AFPS, Vrhbosanski ordinarijat , 1, 1880-1918., br. 636. 

244 Vidi: AFPS, Vrhbosanski ordinarijat, 1, 1880-1918., br. 657. 

245 Vidi: AFPS, Protocollum, IV, str. 266. 

246 Vidi: AFPS, Protocollum, IVb, str. 163. 

247 Vidi: AFPS. Protocollum, IVb, str. 163-165. 

248 Vidi: AFPS, Protocollum, IVb, str. 165. 

249 Na istom mjestu. 

250 Vidi: AFPS, Protocollum, IV, str. 297. 

ispiti ne drže 2. tjedna poslije Uskrsa jer se tada redovito održavaju provincijski 
kapituli i kongregacije, nego da se prenesu na neko prikladnije vrijeme; 3) da se na 
ispite pripuste svi koji su proveli u svećeništvu tri godine, makar ne bili u 
dušobrižništvu; 4) da među ispitivačima budu i dvojica franjevaca. Provincijski 
kapitul je podržao prijedlog definitorija, i on je upućen Nadbiskupskom ordinarijatu. 

Iz Ordinarijata je 25. lipnja 1885. priopćeno Redodržavništvu da se prihvaćaju 
sljedeći prijedlozi: 1) da se prijave za ispit vrše preko Provicij alata kada se radi o 
kandidatima koji nisu toga časa u dušobrižništvu; 2) da ispite polažu svi nakon 3 
godine svećeništva; i 3) da među ispitivačima budu i dvojica franjevaca. 252 Nije 
prihvaćen prijedlog da preko Provincijalata vrše prijavu za ispit i oni franjevci koji su u 
dušobrižništvu, jer se, navodno, to protivi izričitim odredbama vrhovne crkvene vlasti, 
i o tome je Provincij alatu poslana posebna obavijest 30. srpnja 18 8 5. 253 

Pregovaranje između Nadbiskupskog ordinarijata i provincijala u svezi sa 
župničkim ispitima vođeno je i nakon toga. Na postkapitulskoj sjednici 25. svibnja 
1888. provincijal fra Ilija Cavarović je izvijestio de li ni to rij da se dogovorio s 
nadbiskupom Stadlerom još o sljedećem: 1) župnički ispit se može obaviti u dvije 
godine; 2) dvojica franjevaca će se imenovati prosinodalnim ispitivačima na prijedlog 
provincijala; 3) lektori teologije se izuzimaju od polaganja župničkog ispita. 254 

Nadbiskupski ordinarijat je dopisom od 23. lipnja 1889. izvijestio Provincijalat 
da će se među prosinodalne ispitivače uvrstiti i četvorica franjevaca, te je zamolio da se 
predlože na odobrenje oni za koje se drži da su sposobni.” To je pismo razmotreno na 
izvanrednom kongresu definitorija i odlučeno je da se predlože, na prvom mjestu: fra 
Bono Milišić, aktualni provincijal, fra Ilija Cavarović i fra Anto Ćurić, bivši 
provincijali, i fra Franjo Omrčenović, lector iubilatus, a na drugom mjestu: fra Danijel 
Ban i dr. fra Vid Miljanović, fra Augustin Čengić i fra Stjepan Bralić. 256 Na traženje 
Ordinarijata, i kasnije su u više navrata predlagani po dvojica franjevaca za ispitivače 
na pojedinim župničkim ispitima. 


3. Stadlerova upozoravanja na ponašanje nekih franjevaca 

i njihovo kažnjavanje 

Nadbiskup Stadler je već u početku svoje službe nastojao spriječiti ili ispraviti 
neke negativne pojave i neprimjereno ponašanje u životu i djelovanju nekih franjevaca 
na župama. Protiv nepokornih primjenjivane su sankcije, najčešće uklanjanje sa službe 
i oduzimanje jurisdikcije ili uskraćivanje jurisdikcije i kanonske misije onima koji su 
bili predlagani za određene dušobrižničke službe i mjesta. 

Za izricanje ili primjenu određenih sankcija nadbiskup Stadler ili Nadbiskupski 
ordinarijat su redovito iznosili razloge. U više je slučajeva zatraženo da župnici budu 
uklonjeni sa župa zbog zanemarivanja ili zbog lošeg vršenja dušobrižničke službe, 
odnosno zbog nepravilnog odnosa prema svojim crkvenim poglavarima i 
predstavnicima crkvene vlasti, a također i prema organima građanske uprave; dosta 


Vidi: AFPS. Protocollum, IV, str. 297. 

252 Vidi: AFPS, Vrhbosanski ordinarijat, 1, 1880-1918., br. 48. 

253 Vidi: AFPS, Vrhbosanski ordinarijat, 1, 1880-1918., br. 52. 

254 Vidi: AFPS, Protocollum, IV, str. 376. 

255 Vidi: AFPS, Vrhbosanski ordinarijat, 1, 1880-1918., br. 157. 

256 Vidi: AFPS, Protocollum, IV, str. 413. 

257 Vidi: AFPS, Protocollum, V, str. 11; AFPS, Vrhbosanski ordinarijat, 1, 1880-1918., br. 523, 529, 
534, 546 i 560. 


46 






puta je uklanjanje iz dušobrižništva traženo i izvršeno zbog opijanja i zbog nedoličnog 
ili nemoralnog ponašanja, osobito zbog sumnjivih i zabranjenih veza sa ženskim 
osobama. Bilo je i slučajeva kad je zatraženo kažnjavanje pojedinih franjevaca a da 
nije izričito naznačen razlog zbog kojega bi to trebalo učiniti. 

Najčešće je nadbiskup Stadler zahtijevao uklanjanje iz dušobrižništva onih koji 
su provodili sablažnjiv i nemoralan život. Tako on već 2. lipnja 1882. piše 
Redodržavništvu kako je čuo “da život njekih upravitelja župnih jako sablažnjava i puk 
i druge svećenike”. 258 Poimence je spomenuo dvojicu: fra A. K., župnika u Crkvici, i 
fra I. K.“ , župnika u Kotorišću, te naveo o kakvim se postupcima i nedozvoljenim 
vezama radi. Istaknuo je kako misli da ne bi bilo dobro voditi službenu javnu istragu u 
tako delikatnoj stvari jer bi se sablazan mogla samo povećati, nego je zatražio da se 
njih dvojicu premjesti u neki samostan. 260 Istraga je ipak provedena i nadbiskup je 5. 
kolovoza 1882. o tome dostavio Provincijalatu odgovarajuće dokumente. 261 Na to je 
provincijal odgovorio 7. kolovoza i. g. i priopćio da je spreman udovoljiti zahtjevu 
Ordinarijata, te će fra I. K. maknuti iz Kotorišća, a poduzet će odlučne korake da se iz 
Crkvice odstrani župnikova kuharica. 262 

Stadler je u svom dopisu od 2. lipnja 1882. također podsjetio provincijala kako 
mu je, dok je boravio u Sarajevu, spomenuo nešto o fra Jakovu Selaku i njegovim 
nepodopštinama u Travniku. Budući da još nije dobio izvještaj o istrazi koja se o 
njemu trebala provesti, ne može unaprijed ništa suditi, ali sebi pridržava pravo da ga 
skine sa župe ako se dokaže da je kriv. Isto tako u tom dopisu nadbiskup napominje: 
“da si pridržaje pravo sve one osobe na odgovornost pozvati, koje se ogrieše o čem na 
župi, a poslie budu premješteni u samostane, prije nego li je ovaj Ordinarijat za to 
mogao doznati”. 263 

Stadler je 23. rujna 1882., dakle uskoro nakon prvih razmještaja franjevaca na 
dušobrižničke službe u vrhbosanskoj nadbiskupiji koje je potvrdio, zatražio od 
provincijala da se fra Filip Dujmušić, duhovni pomoćnik u župi Dolac, odande 
digne. 264 Nisam našao nadbiskupov dopis, pa ne znam koji je bio razlog njegovu 
traženju. Provincijal je taj zahtjev prihvatio i odlučio je Dujmušića maknuti iz Doca, 
samo je zatražio od nadbiskupa suglasnost da ga može staviti za kapelana u Varcar. 265 

Nadbiskupski ordinarijat je u svom dopisu Provincij alatu od 27. travnja 1890. 
upozorio da: “velečasni otac B. I. ne može i ne smije biti nigdje župnik”, i da se 
suspendira, a na koliko vremena, odredit će se u dogovoru s provincijalom. Također je 
najavljeno da će provincijal moći pročitati prikaz fra B.-og skandaloznog života. 266 
Nekoliko godina kasnije, 22. srpnja 1896., Ordinarijat opet izvješćuje o fra B. I. i 
navodi kako ga župljani iz Morančana optužuju da već dulje vremena održava 
nedopuštene veze s jednom ženom, i da je čak zatečen in flagranti. Provincijalu je 
predano da stvar ispita i da poduzme potrebne mjere, a ako fra B. ne prizna krivnju, 
istraga će se provesti i od strane Ordinarijata, te ako se pokaže da je kriv, bit će 
kažnjen. 267 Provincij alatu je 12. prosinca 1899. iz Nadbiskupskog ordinarija priopćeno 


258 Vidi: AFPS, Vrhbosanski ordinarijat, 1, 1880-1918., br. 36. 

259 Njihovih punih imena i prezimena, iz razumljivih razloga, ne navodim, kao što neću navoditi ni u 
drugim sličnim slučajevima. 

260 Vidi: Na istom mjestu. 

261 Vidi: AFPS, Protocollum, IVb, str. 22. 

262 Vidi: Na istom mjestu. 

263 Na istom mjestu. 

264 Vidi: AFPS, Protocollum, IVb, str. 37. 

265 Vidi: AFPS, Protocollum, IVb, str. 37-38. 

266 AFPS, Vrhbosanski ordinarijat, 1,1880-1918., br. 180. 

267 AFPS, Vrhbosanski ordinarijat, 1, 1880-1918., br. 298. 

kako je stigla prijava protiv fra F. M., župnika u Špionici, da održava sumnjive veze s 
jednom ženom, te da je provedena istraga i utvrđena istinitost prijave. Ordinarijat je 
zatražio da i Redodržavništvo ponovno ispita slučaj, te ako nađe daje istinito ono zbog 
čega je fra F. M. okrivljen, da ga se stavi u samostan. 268 

Nadbiskupski ordinarijat je u dopisu od 13. rujna 1900. stavio provincijalu do 
znanja da se fra F. O., župnik u Domaljevcu, “vladao nećudoredno” i zbog toga da ne 
može dalje ostati na župi, nego ga treba premjestiti u samostan. 269 Za nedopuštene veze 
s jednom ženom osumnjičen je i fra A. A., a optužbu protiv njega iznijela je dotična 
žena. Provincijal je proveo istragu, i Stadler mu je 25 studenoga 1900. na tome 
zahvalio, ali je napomenuo da će biti potrebno istragu u nekim pitanjima još 
nadopuniti, te ako se dokaže daje fra A. posve nevin, Ordinarijat će se s provincijalom 
dogovoriti o tome da fra A. podigne tužbu na građanskom sudu protiv osobe koja gaje 
lažno okrivila. - Kako je krivnja fra A. A. ipak dokazana, nadbiskup Stadler ga je 
kaznio suspenzijom a divinis, i o tome izvijestio Provincijalat 31. siječnja 1901., 
priloživši svom dopisu i osudu kojom se izriče navedena kazna. A budući da je fra 
A. A. i dalje osporavao djelo koje mu je pripisivano, a i njegova tužiteljica je poricala 
što je ranije tvrdila, kazna suspenzije je dignuta, a fra A.-i je sugerirano, ako je doista 

272 

nevin, da dotičnu osobu tuži građanskom sudu za lažnu optužbu protiv njega. 

Nadbiskupski ordinarijat je 19. studenoga 1918. upozorio Provincijalat i na 
nedolično ponašanje dr. fra A. C., profesora Franjevačke bogoslovije u Sarajevu i 
prefekta klerika, na plesnoj zabavi Hrvatskoga kluba, u noći od 14. na 15. studenoga. 
Uz to je napomenuto i kako je fra A. tajnik društva Radikalne demokratske narodne 
omladine, čiji je program blizak socijalizmu. U uvjerenju daje to suprotno redovničkoj 
i crkvenoj disciplini, Ordinarijat je zatražio da se fra A. udalji iz Sarajeva, i da mu se 
nigdje ne povjerava služba po kojoj bi dolazio u dodir s mladima kao njihov odgojitelj 
ili učitelj. Zatraženo je također da provincijal u roku od 10 dana izvijesti Ordinarijat o 
tome što je poduzeto, a ako se ništa ne učini, da će o svemu morati izvijestiti Svetu 
Stolicu 272 

U više je navrata, a neke slučajeve smo već ranije vidjeli, traženo uklanjanje iz 
dušobrižništva onih koji su se odavali piću. Tako se fra I. K., župnik u Korićanima, 
češće i prekomjerno opija, i bio opominjan da se toga kloni, ali nije koristilo. U 
Ordinarijatu su bili mišljenja da bi bilo nekorisno ponavljati opomene, pa je 10. 
siječnja 1889. zatraženo od provincijala da ga se stavi u samostan. 274 Iz Ordinarijata je 
28. ožujka 1889. zatraženo da se iz Gromiljaka makne župnik fra M. T., budući daje 
odan piću i nekoliko je puta zbog toga i pučku misu ispustio. Provincijalatu je 25. 
rujna 1896. upućena iz Ordinarijata prijava da je fra M. K., kapelan u Dobretićima, 
sablažnjiva života, da se opija i govori smutljivo pred vjernicima i o samoj svetoj 
ispovijedi. Budući daje nepopravljiv, kaže se dalje, treba ga odmah staviti u samostan, 
a Ordinarijat mu oduzima jurisdikciju. 276 

Nadbiskup Stadler je u nekoliko navrata intervenirao kod provincijala i zbog 
nepravilnosti, nemarnosti i manjkavosti franjevaca u vršenju dušobrižničke službe. 


268 AFPS, Vrhbosanski ordinarijat, 1, 1880-1918., br. 236. 

269 AFPS, Vrhbosanski ordinarijat, 1, 1880-1918., br. 393. 

270 AFPS, Vrhbosanski ordinarijat, 1, 1880-1918., br. 388. 

271 AFPS, Vrhbosanski ordinarijat, 1, 1880-1918., br. 434. 

272 AFPS, Vrhbosanski ordinarijat, 1, 1880-1918., br. 427. 

273 AFPS, Vrhbosanski ordinarijat, 1, 1880-1918., br. 674. 

274 AFPS, Vrhbosanski ordinarijat, 1, 1880-1918., br. 140. 

275 AFPS, Vrhbosanski ordinarijat, 1, 1880-1918., br. 142. 

276 AFPS, Vrhbosanski ordinarijat, 1, 1880-1918., br. 288. 

Dopisom od 22. lipnja 1883. Nadbiskupski ordinarijat je od Redodržavništva 
zatražio da se iz Vareša digne fra Franjo Komadanović, i da ga se stavi u samostan.. 
Razlog je bio taj stoje on tajno prijavio Ordinarijatu žandannerijskog upravitelja daje 
bludničio s maloljetnicom od oko 12 godina. U javnoj sudskoj istrazi koja je o tome 
provedena fra Franjo nije potvrdio ono o čemu je podnio prijavu Ordinarijatu, te je 
time doveo u nezgodan položaj samog Nadbiskupa koji je o slučaju informirao 

277 

nadležnu civilnu vlast. 

U svom dopisu od 10. veljače 1887. Stadler je zatražio da se fra Mato Živković, 
župnik u Bijeljini, i fra Jerko Vincetić, duhovni pomoćnik u Morančanima, dignu sa 
svojih službi i stave u samostan budući da se on uvjerio o njihovoj potpunoj 
nesposobnosti za službu u duhovnoj pastvi.” Nadbiskup Stadler se za svoga 
pastirskog pohoda župi Korićani osvjedočio kako župnik fra Ilija Klarić ne udovoljava 
svojim dušobrižničkim dužnostima i da vjernici nisu s njim zadovoljni. Ordinarijat je 
10. kolovoza 1898. o tome izvijestio provincijala i zatražio da fra Iliju premjesti.” 

Dopisom Nadbiskupskog ordinarijata od 30. prosinca 1895. zatraženo je da 
uprava Provincije odmah zabrani dr. fra Ljudevitu Laušu daljnje predavanje biblijske 
znanosti u Kreševu, a kao razlog je navedeno da on u svojim tumačenjima 
omalovažava Svete Oce, a oslanja se na protestantske tumače. 280 

Nadbiskupski ordinarijat je 24. srpnja 1899. izvijestio provincijala da je fra Ivo 
Martinović, kapelan u Docu, govorio javno s oltara protiv jednoga župljanina, te da ga 
je ovaj tužio građanskom sudu. Predloženo je da se fra Ivu na idućim promjenama 

OOI 

premjesti iz Doca na neko drugo mjesto. Banjolučki biskup fra Marijan Marković je 
obavijestio Stadlera da je jedan građanin Jajca tužio fra Augustina Bilandžića 
građanskom sudu zbog uvredljivih riječi i psovke. Nakon toga je nadbiskup 1. rujna 
1906. iznio provincijalu svoje mišljenje kako bi bilo dobro da se o. Bilandžića ne 
ostavlja dalje na župi. 282 

Već smo ranije vidjeli kako je prilikom potvrđivanja jedne “Tabule” za jednoga 
franjevca napomenuto da ga treba upozoriti da više ne daje “zapise”. Nadbiskup 
Stadler piše 12. travnja 1907. provincijalu kako je nekoliko takvih “zapisa” došlo u 
ruke nekih liječnika koji su liječili bolesnike, te su se oni zbog toga izrugivali s 
katoličkim svećenicima, a nekoliko je “zapisa” stiglo i u Ordinarijat. Dekani su bili 
upozoreni da nastoje u svojim dekanatima iskorijeniti zloupotrebu “zapisa”, i da 
prijave Ordinarijatu svakoga tko od toga ne odustane. Tako je od fra Ante Čagelja, s 
Plehana, stigla prijava da se fra Filip Oršolić u toj stvari nikako ne pokorava naredbi i 
opomenama Ordinarijata. Od provincijala je zatraženo da ponovno opomene fra Filipa, 

283 

inače bi mogao izgubiti jurisdikciju, a možda potpasti i pod druge kazne.” 

Nadbiskupski ordinarijat je nastupao s kaznenim sankcijama i na intervenciju 
državnih vlasti. Tako je 2. veljače 1894. Provincijalatu dostavljena pritužba Zemaljske 
vlade protiv fra Pavla Franjića. Ordinarijat je zamolio provincijsku upravu da što prije, 
a najdalje u roku od 6 tjedana, fra Pavla makne sa župe.” Nadbiskupski ordinarijat je 
6. studenoga 1916. izvijestio Provincijalat o pritužbi koju je, kako je Ordinarijatu 
dojavila Zemaljska vlada, Anđa Kubat podigla protiv fra Marka Trogrančića, u to 


Vidi: Protocollum, IVb, str. 61-62. 

27!< Vidi: AFPS, Vrhbosanski ordinarijat, 1, 1880-1918., br. 114. 
279 Vidi: AFPS, Vrhbosanski ordinarijat, 1, 1880-1918., br. 345 
2!<0 Vidi: AFPS, Vrhbosanski ordinarijat, 1, 1880-1918., br. 251. 
2!<l Vidi: AFPS, Vrhbosanski ordinarijat, 1, 1880-1918., br. 380. 
2!<2 Vidi: AFPS, Vrhbosanski ordinarijat, 1, 1880-1918., br. 520. 
2!<3 AFPS, Vrhbosanski ordinarijat, 1, 1880-1918., br. 521. 

2!<4 Vidi: AFPS, Vrhbosanski ordinarijat, 1, 1880-1918., br. 244. 

vrijeme gvardijana u Fojnici. Prema toj pritužbi, fra Marko Trogrančić, kao župnik u 
Gornjem Vakufu, nije htio vjenčati Luku Kubata i Anđu Kubat zato što je Lukin otac 
dugovao župniku 60 kruna, i nije ih vratio. Zbog toga su Luka i Anđa živjeli skupa 
nevjenčani i imali su dvoje djece. Luka je kasnije pozvan u vojsku i poginuo je na 
ratištu. Kad je Anđa podnijela državnim vlastima zahtjev za materijalnu potporu za 
sebe i djecu, nastao je problem, jer Anđa s Lukom nije bila vjenčana. Zemaljska vlada 
je zatražila da Ordinarijat ispita slučaj i da o tome podastre izvještaj. Ustanovilo se 
kako je istinito da župnik nije htio vjenčati Luku i Anđu, i to je priopćeno Zemaljskoj 
vladi u Sarajevu. Tu prigodu je Nadbiskupski ordinarijat iskoristio i da u navedenom 
dopisu Provincijalatu istakne kako je više puta strogo zabranjivao župnicima da na 
temelju svoga “teftera” stavljaju zapreke za vjenčanja. Pošto fra Marko Trogrančić 
nije više bio u dušobrižničkoj službi, Ordinarijat nije protiv njega primijenio nikakve 
sankcije. 

Pred Ordinarijatom se našao još jedan slučaj za koji je intervenirala Zemaljska 
vlada. Ona je tražila smrtni list za Tomu Marušića, koji je poginuo na željezničkoj 
postaji u Velikoj. Ordinarijat se s tim u svezi obratio župniku u Foči, a napomenuo da 
se dopis proslijedi na Plehan ako je spomenuti smrtni slučaj ubilježen u maticu umrlih 
te župe. Kako ni na višekratno urgiranje nije stizao nikakav odgovor, Ordinarijat je 27. 
ožujka 1917. o tome izvijestio provincijala i priopćio da se fra Mirku Šestiću, 
plehanskom župniku, oduzima jurisdikcija i kanonska misija, i da ga se uklanja iz 
župničke službe. Fra Mirko je poslije ipak dokazao da u tome nije bilo nikakve 
njegove krivnje jer nije od Ordinarijata uopće primio nikakvog dopisa. Ordinarijat je 
nakon toga, 18. travnja 1917., poslao Provincij alatu obavijest da se ispravlja odluka o 
kažnjavanju fra Mirka Šestića, i da se odustaje od ranijeg zahtjeva da ga se ukloni iz 
službe župnika jer je utvrđeno daje krivnja bila na poštanskoj službi. 

Bilo je intervencija nadbiskupa Stadlera i zbog određenih sporova između 
franjevaca i svjetovnih svećenika. Evo jednog takva slučaja. Nakon što je fra Vinko 
Vernazza, kapelan u Rami/Sćit, tužio vlč. Matu Momčinovića, kapelana u Travniku, 
kotarskom sudu u Prozoru, iz Ordinarijata je pod prijetnjom kazne suspenzije naređeno 
da on tužbu povuče, a 10. prosinca 1907. je od provincijala zatraženo da fra Vinka 

premjesti u samostan ako ostane pri svome i ne povuče podnesene tužbe.' 

Stadler je kod Provincij alata negodovao i zbog javne nepokornosti crkvenoj 
vlasti, osobito u vrijeme političkih kampanja. 

Iz Nadbiskupskog ordinarijata je 2. travnja 1910. poslan dopis provincijalu fra 
Alojziju Mišiću, u kojemu se tvrdi da se među franjevcima sve više “širi neki oporbeni 
duh proti svome Nadbiskupu, a time se ugušuje i vjerski duh u katoličkom narodu”. 
Naročito su spomenuta mjesta Bugojno, Kreševo i Zenica, i donekle Fojnica. U dopisu 
je također rečeno: “Na ovo se skreće pozornost prije nego se stvar iznese pred sv. 
Stolicu”. 289 Nedugo poslije toga, 16. travnja 1910. Ordinarijat je zamolio da provincijal 
upozori fra Jaku Pašalića i fra Franu Ćosića kako na njih stižu pritužbe, te da moraju 
paziti da svojim javnim nastupima ne dadnu povoda Ordinarijatu da protiv njih bude 
morao nastupiti kaznama. 290 A 16. rujna 1910. Provincij alatu je javljeno da Ordinarijat 
ne može dopustiti da fra Mirko Mačuga vrši u nadbiskupiji bilo kakvu duhovnu službu 


2!<5 Vidi: AFPS, Vrhbosanski ordinarijat, 1, 1880-1918., br. 647. 
2!<6 Vidi: AFPS, Vrhbosanski ordinarijat, 1, 1880-1918., br. 647. 
1X1 Vidi: AFPS, Vrhbosanski ordinarijat, 1, 1880-1918., br. 660. 
2lili Vidi: AFPS, Vrhbosanski ordinarijat, 1, 1880-1918., br. 533. 
2!<9 Vidi: AFPS, Vrhbosanski ordinarijat, 1, 1880-1918., br. 584. 
290 Vidi: AFPS, Vrhbosanski ordinarijat, 1, 1880-1918., br. 585 

dokle god javnim načinom ne popravi svoju javnu nepokornost prema nadbiskupu, i 
zatraženo je od njega da javno požali svoju izjavu kako je on dužan nadbiskupa slušati 
samo u stvarima vjere i morala." Mačuga ne samo da nije opozvao tu izjavu, nego je 
svojim pisanjem u glasilu: Hrvatska zajednica potvrdio da pri njoj i dalje ostaje. Zato 
je Ordinarijat i u dopisu od 23. rujna 1910. ponovio provincijalu, da zbog tih razloga 
ne može pristati da se fra Mirko Mačuga namjesti bilo gdje u nadbiskupiji. 292 

Stadler je kaznio suspenzijom a divinis na mjesec dana fra Stanislava 
Antunovića, kapelana u Fojnici zato što je nagovorio djecu da se nabacuju jajima na 
dijecezanske svećenike Alaupovića i Veseličića, zbog čega je i od kotarskog suda u 
Fojnici bio osuđen na 3 dana zatvora ili na globu od 30 kruna. Kaznom suspenzije bilo 
mu je zabranjeno da kroz navedeno vrijeme propovijeda, katehizira, dijeli sakramente i 
slavi sv. misu. O izricanju te kazne Ordinarijat je izvijestio provincijala 24. rujna 

293 

1910., a istodobno je zatraženo i da ga se premjesti iz Fojnice. 

Istoga je dana Provincijalatu poslan i dmgi dopis, kojim je javljeno da je fra 
Bonaventura Brkić, gvardijan i župnik u Tolisi, dignut sa župničke službe. A razlog za 
to kažnjavanje bio je taj što je fra Bonaventura, kad je čuo da u kanonski pohod dolazi 
biskup Ivan Šarić, otišao od kuće da se s njim ne bi susreo, a što je protumačeno kao 
krajnji prezir biskupa i kao teška povreda župničke dužnosti. 294 Ta je odluka, izgleda, 
ipak kasnije povučena, jer je 1912. fra Bonaventura Brkić ponovno potvrđen za 
gvardijana i župnika. 295 

Bilo je i nekoliko slučajeva da je od provincijala ili provincijske uprave traženo 
kažnjavanje nekih franjevaca, a da nisu navedeni nikakvi konkretni razlozi zbog kojih 
bi to trebalo učiniti. Tako je Nadbiskupski ordinarijat 30. kolovoza 1883. zatražio od 
provincijala da digne sa župe fra Andriju Radieljevića, župnika u Rastovu, ne navodeći 
nikakav kon kr etan razlog. 296 Vjerojatno je provincijalu ipak bilo poznato o čemu se 
radi, pa je samo zamolio, kako smo već naprijed vidjeli, da se to odgodi do redovnih 
proljetnih promjena iduće godine. Ordinarijat je na to pristao, ali je Radieljević ostao u 
Rastovu i nakon idućih promjena," što upućuje na zaključak da je vjerojatno prestao 
razlog zbog kojega je njegovo uklanjanje bilo zatraženo. Dopisom Nadbiskupskog 
ordinarijata od 7. prosinca 1899. provincijal je obaviješten da fra Marko Ružić, uslijed 

908 

poznate afere, neće moći dalje ostati u Zenici kao duhovni pomoćnik." O kakvoj se 
aferi radilo, o tome se u dopisu ne govori, ali je provincijalu moralo biti poznato o 
čemu je riječ. Predloženo je i da fra Marko ide u Dolac, a fra Ivo Martinović iz Doca u 
Zenicu, te rečeno da se to može provesti odmah, ne čekajući redovite proljetne 
promjene, ako se Redodržavništvo s tim slaže. 299 

Provincijalatu je 21. studenoga 1910. priopćeno iz Nadbiskupskog ordinarijata 
da, iz važnih i opravdanih razloga, ne mogu dalje ostati na župama fra Jako Selak u 
Vitezu, i fra Marijan Duić u Gučoj Gori. 300 Može se pretpostaviti da su ti “važni 
razlozi” bili politička agitacija koju su oni, možda, vršili, a koja je franjevcima bila 
zabranjena. Nadbiskupski ordinarijat je 17. lipnja 1912. zatražio da se iz Viteza 

291 Vidi: AFPS, Vrhbosanski ordinarijat, 1, 1880-1918., br. 590. 

292 Vidi: AFPS, Vrhbosanski ordinarijat, 1, 1880-1918., br. 596. 

293 Vidi: AFPS, Vrhbosanski ordinarijat, 1, 1880-1918., br. 597. 

294 Vidi: AFPS, Vrhbosanski ordinarijat, 1, 1880-1918., br. 598. 

295 Vidi: Tabula dislocationis Fratrum minorum Provinciae Bosna Argentinae pro anno Domini 1912., 
str. 5. 

296 Vidi: AFPS, Protocollum, IVb, str. 73. 

297 Vidi: Na istom mjestu 

298 Vidi: AFPS, Vrhbosanski ordinarijat, 1, 1880-1918., br. 385. 

299 Vidi: Na istom mjestu 

300 Vidi: AFPS, Vrhbosanski ordinarijat, 1,1880-1918., br. 600. 

svakako premjesti fra Grga Kotromanović. U dopisu se razlog za to ne navodi, ali je 
zahtjev uvažen, što bi moglo značiti daje provincijalu razlog bio poznat. 

U jednom slučaju, koliko sam mogao ustanoviti, a koji navode i drugi koji su 
pisali o odnosima bosanskih franjevaca i nadbiskupa Stadlera, “ izrečena je novčana 
kazna ili globa. Ne bi se trebalo čuditi zbog primjene takve sankcije jer nju predviđa 
kanonsko pravo, i ona je i drugdje primjenjivana. Radilo se o kažnjavanju g. 1885. 
župnika u Podmilačju, fra Augustina Tometinovića, koji nije Ordinarijatu poslao 
crkvene račune o upravljanju vremenitim dobrima i nije čuvao Presveti sakrament u 
kućnoj kapeli, a da zavara kanonika Antona Jegliča koji je došao u kanonski obilazak 
župe, pred oltarom je držao upaljeno “vječno svjetlo”. Zbog toga je bio kažnjen 
novčano s 25 forinti. Izricanje takve kazne nije bilo nenajavljeno i proizvoljno. 
Naime, Ordinarijat je izdao 20. veljače 1882. naredbu, koja je i kasnije u raznim 
prigodama ponavljana, pa tako i u dopisu dekanima u veljači 1884., da u župnim 
crkvama treba držati Presveti sakrament. Budući da se ta odredba nije posvuda 
provodila, u dopisu na dekane je priopćeno kako je odlučeno da se ima kazniti globom 
od 25 forinti svaki župnik koji u svojoj crkvi ne bude držao Presveti sakrament, te da 
će se taj novac koristiti u crkvene svrhe u nadbiskupiji. 104 To je i bila osnova po kojoj 
je kažnjen župnik u Podmilačju. 

Iz prikaza koji je ovdje donesen vidljivo je kakvih je sve kon kr etnih situacija i 
slučajeva bilo, i čime su sve bili opterećivani odnosi između franjevaca ili 
Redodržavništva Bosne Srebrene, s jedne, i nadbiskupa Stadlera odnosno 
Nadbiskupskog ordinarijata, s druge strane. 

Treba na ovom mjestu nadodati još i to da je između dvaju navedenih 
poglavarstava i vlasti dolazilo i do pitanja njihovih kompetencija. Tako je 24. rujna 
1910. iz Ordinarijata prigovoreno što provincijal izdaje naredbe “velečasnoj braći 
župnicima”. Navodi se, naime, kako se u “’Serafmskom Perivoju’ već po treći put 
izdaju službene naredbe dušobrižnom svećenstvu u nadbiskupiji. Time se”, stoji dalje u 
dopisu, “stvara osobito kod neposlušnih franjevaca osjećaj da oni u nadbiskupiji imaju 
svoj posebni ordinarijat u osobi preč. Oca provincijala.» Najavljuje se da će Ordinarijat 
ubuduće u svemu najstrože tražiti «od podređenog mu redovnog svećenstva da ima u 
svakom pogledu poštivati svoju pretpostavljenu crkvenu vlast i pokoravati se njezinim 
naredbama. A da franjevci ne budu u nedoumici: koga trebaju slušati u svom 
dušobrižničkom djelovanju, neka Provincijalat više ne izdaje nikakvih naredaba 
velečasnoj braći svećenicima”. Također i kasnije, 19. studenoga 1918., iz 
Nadbiskupskog je ordinarijata napisano kako se doznalo da je Provincijalat izdao 
okružnicu franjevcima koji su na župama, da je pročitaju narodu. Naglašeno je kako 
takve okružnice može upućivati samo Ordinarijat, a da u djelokrug redovničkog 
poglavarstva spada jedino nadzor da li redovnici koji su postavljeni u duhovnu pastvu 
obdržavaju pravilno svoju redovničku disciplinu. 306 


Vidi: AFPS, Vrhbosanski ordinarijat , 1, 1880-1918., br. 636. 

302 

" Vidi: I. Gavran, Lucerna lucensl Odnos vrhbosanskog ordinarijata prema bosanskim franjevcima 
(1881-1975), Visoko 1978., str. 80; M. KaramatiĆ, Franjevci Bosne Srebrene u vrijeme austrougarske 
uprave 1878-1914., Svjetlo riječi, Sarajevo 1992, str. 202. 

303 Vidi: AFPS, Vrhbosanski ordinarijat, 1, 1880-1918., br. 56. 

304 Vidi: AFPS, Protocollum, IVb, str. 348. 

305 Vidi: AFPS, Vrhbosanski ordinarijat, 1, 1880-1918., br. 599. 

306 Vidi: AFPS, Vrhbosanski ordinarijat, 1, 1880-1918., br. 675. 

Poglavlje III. 


SPOROVI I PITANJA VEZANA ZA MATERIJALNA DOBRA 


Raspodjela župa između franjevaca i svjetovnih svećenika u Bosni pokrenula je i 
različita pitanja u svezi s materijalnim ili vremenitim dobrima na župama koje su 
franjevci osnovali i pastorizirali do zavođenja redovite crkvene hijerarhije. Kasnije su 
se pojavljivali i drugi problemi, a ticali su se uzdržavanja dušobrižnika na župama i 
prihoda koje su dobivali od vjernika. 


1. Vlasništvo nad nekretninama u župama 
koje su osnovali franjevci 

Franjevci su tvrdili i dokazivali kako su vlastitim sredstvima i trudom kupovali 
zemljište i na njemu gradili župne crkve i kuće, ili ga obrađivali radi vlastitog 
uzdržavanja, te da su temeljem toga oni i vlasnici toga zemljišta i zgrada koje su 
podigli. S druge strane, nadbiskup Stadler je bio mišljenja i dokazivao daje na župama 
sve, ili veći dio, stečeno i sagrađeno pretežito doprinosima vjernika i darovima 
dobivenim od dobrotvora izvan Bosne, te da su, stoga, župe nositelji vlasništva nad 
navedenim nekretninama. 307 

Raspravljanje o tome započelo je odmah nakon Stadlerova imenovanja za 
vrhbosanskog nadbiskupa i metropolita. U već ranije spomenutom njegovom pismu 
Svetom Ocu od 13. studenoga 1881. on iznosi problem vlasništva nad nekretninama u 
župama. Pritom se oslanja na izvješće bosanske vlade Zajedničkom ministarstvu u 
Beču, i iz njega prenosi sljedeće: “Sva nepokretna dobra na župama vlasništvo su 
samostana. Na župljane spada podizanje župne kuće i njezino održavanje, na to nije 
obvezan dotični samostan; često se dogodi da samostan podigne župnu kuću ili kupi 
njive, ali se poslije naređuje župljanima da uloženi novac isplate. Župna kuća 
podignuta od župljana ili njive koje oni kupe za župu ne smatraju se vlasništvom župe, 

, „ 308 

nego samostana . 

Sveta Stolica nije zasebno razmatrala i rješavala pitanje vlasništva nad 
nekretninama na župama. Kod donošenja odluke o raspodjeli župa, a naprijed smo 
vidjeli kakva je ta odluka bila, nije ni bilo od presudne važnosti tko je do tada bio 
vlasnik nekretnina, jer župe nisu ni raspodijeljene na temelju vlasničkih prava. Osim 
toga, bilo je veoma teško, ako ne i posve nemoguće, utvrditi što je doista stečeno i 
izgrađeno samo osobnim trudom franjevaca i sredstvima koja su bila njihova, a što 

307 Nije, dakako, problem bio samo ili isključivo u tome tko je vlasnik nekretnina na župama, nego je za 
jednu i drugu stranu to bilo važno prvenstveno radi dokazivanja prava (ex fundatione) i na same župe. 

308 Vatikanski arhiv, AES, Austria-Ungheria, pos. 526, fasc. 240, Bosnia 1881-1883, f.2r; Tiskani 
materijal (TM): Sacra congregazione degli affari ecclesiastici straordinarii. Maržo 1883, Sommario, 
Num. I., str. 2 

doprinosom vjernika ili drugih darovatelja. Toga je postao svjestan i sam Stadler, kako 
se vidi iz njegova pisma Svetom Ocu od 4. prosinca 1881. 309 

U želji da se pitanje vlasništva nad nekretninama, i uopće pitanje vremenitih 
dobara na župama, što temeljitije razjasni, Stadler je 6. studenoga 1882. razaslao dopis 
svim dekanima, i u njemu zatražio da posve otvoreno i istinito odgovore na više pitanja 
(njih 10), najviše vezanih za podizanje župnih crkava i kuća i gospodarskih zgrada, za 
kupovinu zemljišta u pojedinim mjestima ili župama. Trebalo je, zapravo, da 
odgovore: jesu li franjevci to činili bez ikakve pomoći vjernika, ili je kod toga glavni 
doprinos dolazio od naroda, a od župnika i dotičnoga samostana prema mogućnostima 
i okolnostima. 310 

Među franjevcima je, a i u javnosti općenito, protumačeno da Stadler tim 
potezom želi dokazati da imovina na župama nije franjevačko vlasništvo, pa prema 
tome da se iz toga ne može izvoditi ni njihovo pravo na župe (ex fundatione i ex 
dotatione). Daje doista to i bila Stadlerova namjera, može se zaključiti iz dopisa Svetoj 
Stolici od 30. studenoga 1882., u kojemu on navodi odgovore što ih je dobio od dekana 

311 

i župnika za određene župe, a koji su išli njemu u prilog. 

Sljedeći je potez Nadbiskupskog ordinarijata bio dopis i naredba od 29. rujna 
1883., da se na svim župama, bez razlike jesu li franjevačke ili slobodnog 

312 ^ 

podjeljivanja, naprave inventari ili imovnici svih dobara. Provincijal je na to 
reagirao tako što je 21. studenoga 1883. zatražio od Nadbiskupskog ordinarijata 
razjašnjenje: odnosi li se naredba o imovnicima i na župe koje su ostale franjevačke i 
poslije 14. ožujka 1883., i znači li, isto tako, da se priznaje pravo i ovlaštenje dekanima 
da kod mijenjanja župnika nadziru i primopredaju kućnog inventara također na tim 
franjevačkim župama?' Na te provincijalove upite Ordinarijat je odgovorio 6. 
prosinca 1883. potvrdno, ali je zatražio da i Redodržavništvo o tome iznese svoje 
mišljenje i želje. 114 Na to je provincijal 24. prosinca 1883. poslao Ordinarijatu svoj 
odgovor i mišljenje, koje bi se ukratko moglo sažeti ovako: inventare i sredstva 
potrebna za uzdržavanje župnika u svakoj franjevačkoj župi osigurava redovnička 
zajednica, i ona slobodno o njima odlučuje, te ti inventari i sredstva ne podliježu 

31c 

nadzoru mjesne crkvene vlasti. 

Iz Nadbiskupskog ordinarijata je 3. siječnja 1884. poslan odgovor u kojemu se 
kaže da Ordinarijat ne želi prisvajati nikakvu vlast nad dobrima koja pripadaju 
redovničkoj zajednici, nego vršiti vlast samo nad onima koja pripadaju misiji - župi, a 
u skladu s odredbama apostolske konstitucije pape Leona XIII.: Romanos Pontifices, 
Nadbiskup Stadler u tom dopisu ističe kako se njegov stav bitno ne razlikuje od 
provincijalovoga, i da Ordinarijat nije namjeravao presizati u prava Redodržavništva, 
te da drži kako će se “međusobnim sporazumkom riešiti i ovo pitanje”. 316 


309 Vidi: Vatikanski arhiv, AES, Austria-Ungheria, pos. 526, fasc. 240, Bosnia 1881-1883, f. 8v, TM: 
Sacra congregazione degli affari ecclesiastici straordinarii, Maržo 1883., Sommario Numll, str. 9. 

310 Vidi: Arhiv franjevačke provincije Bosne Srebrene - Sarajevo (dalje: AFPS), Protocollum 
Provinciae Bosnae Argentinae, IVb (Acta Cavarović), 1882-1885, str. 344, prijepis dopisa koji je 
upućen dekanu livanjskog kraja. 

311 Vidi: Vatikanski arhiv, AES, Austria-Ungheria, pos. 523, fasc. 246, TM: Sacra congregazione 
degli affari eccleiastici straordinarii. Maržo 1883, Sommario Num. XI: Deduzioni di Monsignor 
Arcivescovo di Serajevo sulla questione delle Parrocchie della Bosnia, str. 67-71. 

312 Dopis je objavljen u glasilu: Srce Isusovo, 11/1883, br. 10, str. 167-176. 

313 Vidi: AFPS, Protocollum, IVb, str. 345. 

314 Vidi: AFPS, Na istom mjestu. 

315 Vidi: AFPS, Protocollum, IVb, str. 345-346. 

316 Vidi: AFPS, Protocollum, IVb, str. 409-410. 


54 



Nadbiskupski ordinarijat je u veljači 1884. uputio dekanima dopis u svezi s 
njihovim dužnostima i nekim obvezama župnika. U tom su dopisu dana i određena 
razjašnjenja u pogledu ranije naredbe o izradi imovnika ili inventara dobara koja 
posjeduje svaka župa. Ponovljeno je da se u svim župama, bez ikakve razlike, imaju 
sastaviti imovnici župnih crkava, a što se tiče župnih nadarbina ili beneficija 
redovničkih župa, da treba razlučivati dvije vrste dobara: ona koja pripadaju župnicima 
redovnicima i druga koja pripadaju župi kao takvoj. O prvima župnici redovnici polažu 
račun svojim redovničkim poglavarima, i to ne treba unositi u imovnik župne 
nadarbine, dok o drugima trebaju polagati račun biskupu i, dosljedno, treba ih unijeti u 
imovnik župne nadarbine. U dopisuje izražena želja i glede dobara koja na župama 
pripadaju redovnicima, da se i za njih naprave posebni popisi, i da se, s dopuštenjem 
Redodržavništva, dostave Ordinarijatu, kako bi se dobila što potpunija slika o 

317 

cjelokupnom materijalnom stanju svake župe/ 

Provincijal je na taj dopis reagirao 19. ožujka 1884. i iznio primjedbe i prigovor 
što Ordinarijat to pitanje uređuje izravno s dekanima i župnicima koji nisu ni 
mjerodavni ni sposobni za to, mimoilazeći Redodržavništvo. 318 Istoga je dana 
provincijal poslao i okružnicu na sve dekane i župnike te u njoj pobliže naznačio što 
treba a što ne treba upisivati u imovnik koji je Ordinarijat tražio. Naređeno je također 
da se jedan primjerak imovnika župskih dobara dostavi i Provincijalatu, a da mu se, 
preko samostanskih uprava, dostave dva primjerka popisa redovničkih dobara koja 
postoje u pojedinim župama. 319 

Na to je 3. travnja 1884. odgovoreno iz Ordinarijata i predloženo da se dobra 

^90 

“sporazumno točno popišu koja su strogo redovnička, a koja strogo župska”. 
Provincij alat je 10. travnja 1884. uzvratio da se ne mogu poduzimati nikakvi koraci u 
tom smjeru prije nego što budu napravljeni popisi koje je Ordinarijat tražio od dekana 

u mjesecu veljači 1884. 

Na provincijskoj kapitulskoj kongregaciji se 27. travnja 1884. raspravljalo o 
tome i određena su trojica definitora: fra Anđeo Ćurić, fra Stjepan Čičak i fra Mijo 
Batinić, da s Ordinarijem razmotre pitanje nekretnina na župama i potraže 
odgovarajuće rješenje. 322 

Budući da se mnogi župnici nisu odazvali naredbi 0 izradi i dostavljanju 
imovnika Ordinarijatu, a puno je imovnika bilo pogrešno napravljeno, 
Redodržavništvo je 20. svibnja 1884. ponovno razaslalo naputak što se treba unijeti u 
različite vrste imovnika, i na koji način. 321 Zadatak je, na kraju, ipak obavljen, a onda 
su, na temelju svih pristiglih imovnika, u Provincij alatu izrađena dva tabelarna popisa 
sve imovine na franjevačkim župama u vrhbosanskoj nadbiskupiji. Jedan je nosio 
naslov: Imovnici svih župskih nadarbina u vrhbosanskoj nadbiskupiji popisani godine 
1884., a sadržavao je ove odrednice za svaku župu: crkva, župni stan, kuhinja i stan za 
poslugu, žitnica, kućni inventar, konjušnica, škola, raznovrsne zgrade, milć, šljivik, vrt, 
vinograd, opaska, zemlje. Drugi je naslovljen: Imovnici pokretninah i nepokretninah 
franjevačkih u župah Vrhbosanske nadbiskupije popisani godine 1884., a u njemu su 
iskazane ove odrednice za svaku župu: kućni inventar, razno (vrt, šljivik, milć, zgrade), 


31 ' Vidi: AFPS, Protocollum, IVb, str. 346-349. 

318 Vidi: AFPS, Protocollum , IVb, str. 349-350. 

319 Vidi: AFPS, Protocollum , IVb, str. 350-351. 

320 Vidi: AFPS, Protocollum , IVb, str. 413. 

321 Vidi: AFPS, Protocollum , IVb, str. 351. 

322 Vidi: AFPS, Protocollum Provirtciae Bosnae Argentinae, IV, 1870-1891., str. 284. 

323 Vidi: AFPS, Protocollum , IVb, str. 351-352. 

zemlje. Ti su popisi dostavljeni Nadbiskupskom ordinarijatu 23. rujna 1884., a 
dodan im je i detaljan popis kućnih inventara. 

Time je bilo razmršeno vrlo osjetljivo pitanje o posjedovanoj imovini te o 
vlasniku i vlasništvu nad nekretninama u župama franjevačkim i onim koje su 
dodijeljene svjetovnim svećenicima u vrhbosanskoj nadbiskupiji. Još je Ordinarijat 
kasnije, 20. svibnja 1886., zatražio da mu se predaju “tapije” za sve nekretnine u 
župama slobodnog podjeljivanja, kako bi se vlasništvo nad njima proknjižilo na 
dotične župe, dok je glede župa koje su franjevačke prepušteno da Redodržavništvo 
uređuje stvar. 325 


2. Neslaganja oko vlasništva nad nekim zemljišnim parcelama 

Pored pitanja evidentiranja i razvrstavanja imovine na župama, dolazilo je u isto 
vrijeme, a i kasnije, između Stadlera i franjevaca do neslaganja i sporenja u pogledu 
nekih kon kr etnih nekretnina. 

Izbio je najprije problem u svezi sa školom u Docu, kod Travnika, koju je 
podigao fra Jakov Baltić na zemljištu gučogorskog samostana, a zatim je prodao 
sestrama milosrdnicama. Međutim, taj je spor riješen sporazumno između 
Redodržavništva i Nadbiskupskog ordinarijata. 326 Okapanja između Nadbiskupskog 
ordinarijata i Provincijalata bilo je i glede zemljišta koje je za gradnju crkve u župi 
Korićani kupio župnik fra Nikola Mandić, a župljani obećali da će ga isplatiti, i da će 
se ono potom uknjižiti na župnu nadarbinu. Kad je o tome kasnije došlo do spora 
između župnika i župljana, jer ovi nisu htjeli isplatiti zemlju, a župnik namjeravao 
zemlju opet prodati, nadbiskup Stadler je 21. travnja 1883. zatražio provincijalovu 
intervenciju. 327 Prepiska je vođena kroz neko vrijeme, i Ordinarijat je na kraju pristao 
da otkupi tu zemlju za župu, iako franjevci iz Guče Gore tvrde daje ona samostanska, 
po cijeni od 100 forinti, koliko je ona i plaćena kod kupovine, a ne 200 forinti koliko je 
gučogorski samostan tražio. 328 

Problem je iskrsnuo i s dvjema zemljišnim parcelama u Tolisi. Fra Martin Nedić 
je 1882. kupio jednu oranicu, zvanu “Filipovača”, i šljivik “Bukovaču”, za 1.125 
forinti, i dao ih crkvi da se od prihoda udovoljava njezinim redovitim potrebama. 
Stadler je 1. svibnja 1884. zatražio od Redodržavništva da mu se pošalje prijepis 
“tapije” navedenih zemljišnih parcela, “ smatrajući vjerojatno da ta zemljišta imaju 
pripasti župi, odnosno da se prihodi od njih trebaju upotrebljavati za potrebe župe 
budući da je i crkva župna. Provincijal je odgovorio nadbiskupu 10. svibnja i. g. i 
stavio mu do znanja kako je fra Martin postupio protupravno, jer ono što je učinio, kao 
redovnik nije mogao onako učiniti, i zato su navedene zemljišne parcele samostanske, 
a ne crkvene, pa stoga župa ne može postati vlasnikom nad njima. Da bi potkrijepio 

33Q 

svoju tvrdnju, provincijal je donio više navoda iz raznih papinskih konstitucija. 
Stadler se nije složio s iznesenim argumentima pa je 18. lipnja 1884. ponovno tražio da 
mu se dostavi prijepis odgovarajućih tapija, uz napomenu da će se, u protivnome, 


321 Vidi: AFPS, Protocollum, IVb, str. 354-358. 

325 Vidi: AFPS, Vrhbosanski ordinarijat, 1, 1880-1918., br. 65. 

326 Vidi: AFPS, Protocollum, IVb, str. 37-38 i 92-99. 

327 Vidi: AFPS, Protocollum, IVb, str. 394-395. 

328 Vidi: AFPS, Protocollum, IVb, str. 100-102, 401, 404. 

329 Vidi: AFPS, Protocollum, IVb, str. 416. 

330 Vidi: AFPS, Protocollum, IVb, str. 142-144. 

obratiti na Svetu Stolicu. ~ I taj je zahtjev provincijal odbio, te 17. rujna 1884. piše: 
“Ako prečastni Ordinarijat ostaje pri svomu zahtjevu od 1. svibnja t. g. br. 332, nek je 
ovim obavišćen, da mu se iz navedenih razloga odavde udovoljit ne može, - dakle u 
slučaju, ostaje da se Prečastni Ordinarijat obrati na sv. Stolicu”. 3 2 

Ne postoji druga prepiska između Redodržavništva i Nadbiskupskog ordinarijata, 
iz koje bi se vidjelo daje rasprava o rečenim dvjema parcelama i dalje vođena. Stoga 
se može pretpostaviti daje posljednjim provincijalovim pismom taj spor bio i okončan 
ili obustavljen. 

Postavljalo se, isto tako, i pitanje u svezi sa zemljištem kupljenim u Donjoj Tuzli 
za novu župnu crkvu. Ordinarijat je 31. srpnja 1884. pisao Provincijalatu kako su neki 
vjernici iz župe Donja Tuzla izjavili usmeno i pismeno da su zemljište i župna kuća u 
Varoši kod konaka, gdje su župnici ranije stanovali, crkveni a ne franjevački, pa da 
stoga i prihod od iznajmljivanja toga zemljišta treba ići u crkvenu blagajnu. 333 U svom 
odgovoru od 9. kolovoza i. g. provincijal je iznio dokaze daje zemljište franjevačko, 334 
nakon čega se više o tome nije postavljalo pitanje. 

Pokrenuto je također pitanje zemljišta na kojemu je u Gromiljaku bila župna 
crkva. Iz Nadbiskupskog ordinarijata je o tome pisano 19. kolovoza i 21. listopada 
18 8 6. 335 Ne znam je li se provincijal na to obazirao i kako je stvar riješena. 


3. Narav određenih prihoda na župama i pravo nadzora nad njima 

Osim o vlasništvu nad nekretninama u župama, postavljalo se i pitanje o naravi 
različitih prihoda na župama, a s tim u svezi i o pravu nadzora i o traženju da se polažu 
računi o korištenju i upravljanju tim prihodima. 

Nadbiskup Stadler je od svih župnika tražio da Ordinarijatu šalju izvješća o 
primljenim i zadovoljenim obvezama slavljenja misa, ili o predanima misnim 
stipendijima da bi obvezu zadovoljio netko drugi. 336 Istim je dopisom zahtijevao da se 
redovito izvješćuje koliko je koje nedjelje skupljeno milostinje. ~ O tim 
Nadbiskupovim potražnjama provincijal je 11. siječnja 1893. pisao u Rim vrhovnoj 
upravi franjevačkog reda i zatražio mišljenje. 338 Generalna kurija je dala odgovor 24. 
siječnja i. g., koji je glasio: da, osim “misa za puk”, redovnici snagom egzempcije nisu 
dužni davati ordinariju račun o misama, kao ni o milostinjama koje se daju franjevcima 
kao redovnicima. O tom odgovoru provincijal je 29. siječnja 1893. izvijestio sva 
samostanska područja i naglasio da franjevci nisu dužni slati Ordinarijatu izvještaje i 
polagati račune o misama i o skupljenoj milostinji. 340 Istoga dana je opet pisao 
generalu reda i postavio novi upit: jesu li župnici dužni davati Ordinariju račun o 
mrtvačkoj milostinji i o “liberi”. 341 Na to pitanje je iz generalne kurije odgovor dan 7. 
veljače 1893. 342 


331 Vidi: AFPS, Protocollum, IVb, str. 419-420. 

332 Vidi: AFPS, Protocollum, IVb, str. 148. 

333 Vidi: AFPS, Protocollum, IVb, str. 420. 

334 Vidi: AFPS, Protocollum, IVb, str. 135-136. 

335 Vidi: AFPS, Vrhbosanski ordinarijat, 1, 1881-1918., br. 75 i 76. 

336 Vidi: AFPS, Protocollum Provincia Bosnae Argentinae, V, 1891-1897, str. 171. 

337 Na istom mjestu. 

338 Vidi: AFPS, Ur. z., g. 1893., br. 54. 

339 Vidi: AFPS, Protocollum, V, str. 171, 

340 Vidi. AFPS, Ur. z„ g. 1893., br. 111-128. 

341 Vidi: AFPS, Ur. z„ g. 1893., br. 132. 

342 Vidi: AFPS, Ur. z„ g. 1893, br. 189. 

Kad je nadbiskup Stadler doznao za provincijalovo pismo franjevcima od 29. 
siječnja 1893., i za priopćenje da oni nisu dužni polagati računa o misama i o 
milostinji, ovako je 16. veljače 1893. pisao provincijalu: “I ne govoreći o tom da ovaj 
Ordinarijat od podčinjenih si župnika traži samo ono, što ima pravo tražiti, primjećuje 
se, da bi mnogo bolje bilo, ako bi se to Predčastno redodržavništvo prije nego je 
odnosne dopise na župnike razaslalo, s ovim Ordinarijatom se ustmeno ili pismeno 
sporazumilo”. 343 

Uskoro poslije toga, 23. veljače 1893., Ordinarijat je zatražio da mu 
Redodržavništvo javi na temelju čega je župnicima franjevcima zabranilo da podnose 
Ordinarijatu izvješća o misnoj “lemujzini”. 344 Oslanjajući se svakako na odgovore i 
mišljenja dobivena iz generalne kurije franjevačkog reda, od 24. siječnja i 7. veljače 
1893., provincijal je Ordinarijatu odgovorio 6. ožujka i. g.: da redovnici snagom 
egzempcije nisu dužni izvješćivati Ordinarijat ni polagati mu račune o misama i o 
milostinji. A što se tiče međusobnog sporazumijevanja, napomenuo je da se ni 
Ordinarijat nije savjetovao s Redodržavništvom prije nego što je u pogledu misa i 
milostinje uputio župnicima svoju naredbu. 345 

Nadbiskup Stadler nije prihvatio takvo tumačenje, pa se 24. travnja 1893. obratio 
Kongregaciji za biskupe i redovnike, i zatražio mjerodavno rješenje pitanja. A prije 
nego što je stvar uzeta u pretresanje, iz spomenute Kongregacije je zatraženo mišljenje 
generalnog prokuratora Reda, fra Rafaela ab Aurelaico. On je, da bi mogao 
Kongregaciji dati svoj odgovor, pisao 12. listopada 1893. provincijalu, da mu dostavi 
izvješće o cijelom problemu. 346 Provincijal je 9. studenoga 1893. poslao iscrpno 
izvješće o pitanju oltarske i mrtvačke milostinje i misnih stipendija, te naznačio na 

čemu se temelji praksa koja u toj stvari vlada u Provinciji. 

To provincijalovo izvješće, ili barem njegov sažetak, generalni prokurator Reda 
je vjerojatno proslijedio Kongregaciji za biskupe i redovnike. Kakvu je, nakon toga, ta 
Kongregacija donijela odluku i kakav je odgovor poslala na Stadlerov upit od 24. 
travnja 1893., nije mi poznato. Može se pretpostaviti da odgovor nije išao u prilog 
nadbiskupu, jer je dotadašnja praksa nastavljena, i to pitanje više nije pokretano. 

Nadbiskup Stadler je svojim dopisom od 6. studenoga 1882., upućenim 
dekanima, zatražio da mu se odgovori jesu li župnici franjevci do tada slobodno 
raspolagali novcem koji im je pretjecao iza kako su određeni iznos podmirivali 
samostanu kojemu su pripadali, i isto tako jesu li slobodno raspolagali novcem koji su 
polagali kod gvardijana za svoje potrebe nakon premještaja u samostan. Nisam 
mogao doći do podataka o odgovorima na ta pitanja, ali neke od njih Stadler je iznio 
Svetoj Stolici u svom pismu od 30. studenoga 1882., i iz njih je izvodio zaključak kako 
novac kojim su franjevci raspolagali nije pripadao samostanima, pa stoga i kad je 
ulagan u kupovinu zemljišta ili gradnju crkava i župnih kuća na župama, te nekretnine 
nisu mogle postati samostanske. 349 


343 Vidi: AFPS, Vrhbosanski ordinarijat, 1, 18801-1918., br. 211. 

344 Vidi: AFPS, Vrhbosanski ordinarijat, 1, 1880-1918., br. 221. 

345 Vidi: AFPS, Vrhbosanski ordinarijat, 1, 1880-1918., br. 211, na poleđini. 

346 Vidi: AFPS, Protocollum, V, str. 172. 

347 Vidi: AFPS, Protocollum, V, str. 172-175. 

348 Vidi: AFPS, Protocollum, IVb, str. 344. 

349 Vatikanski Arhiv, AES, Austria-Ungheria, pos. 526, fas. 240, Bosnia 1881-1883, TM: Sacra 
congregazione degli affari eccleiastici straordinarri. Maržo 1883, Sommario, Num. XI. Deduzioni di 
Monsignor Arcivescovo di Serajevo sulla questione delle Parrocchie della Bosnia, str. 70-71. 

4. Razmimoilaženja oko zavođenja “kongrue” 

Nadbiskup Stadler, osim što je tražio da dozna koje sve nekretnine posjeduju 
pojedine župe i tko je njihov vlasnik, želio je također saznati i čime se župnici i 
kapelani uzdržavaju. Provincijal fra Nikola Krilić u pismu upućenom članovima 
Provincije 28. siječnja 1882. navodi kako je Stadler zatražio da mu se podnesu izvješća 
o tome koje prihode i koliko svaka župa dobiva od vjernika, da bi mogao o tome 
izvijestiti Zemaljsku vladu, a također i izdati potrebne odredbe. Stadler je naredio da 
mu svi župnici franjevci u vrhbosanskoj nadbiskupiji što prije dostave podatke o tome 
koji su im stalni i nestalni župski prihodi i kolika je približno njihova godišnja visina, a 
u mjestima u kojima nije ništa sigurno zajamčeno, nego zavisi od volje i darežljivosti 
župljana, da se to naznači, a isto tako i ako negdje u svezi s tim postoji kakav poseban 
običaj. 150 

Izgleda da Stadler u toj stvari ipak nije došao do željenih podataka i spoznaja, i 
zato je 30. siječnja 1883. uputio svim dekanima naredbu i naputak kako da za sve župe 
dostave podatke o različitim izvorima župnih prihoda. To je potrebno, kako je 
istaknuto u dopisu, radi rješavanja problema doličnog uzdržavanja klera i dušobrižnika 
(congrua cleri sustentatio - odatle: congrua), a i da se vjernici ne bi mogli tužiti “da 
svećenstvo traži ono što ga po pravu ne ide, a niti da se svećenstvo ne tuži, da mu se ne 

351 

daje dovoljno za pristojno uzdržavanje”. 

Župnici su preko dekana trebali odgovoriti na ova konkretna pitanja: Sto župnik 
dobiva od župljana u naravi? Dobiva li, i koliko u novcu? Dobiva li od nekoga drugog 
kakvu godišnju potporu: od koga, koliko, preko koga? Ima li župa kakvo zemljište s 
kojega župnik ubire prihode za svoje uzdržavanje? Kolike su što Ine pristojbe ili 
štolarina (za krštenje, vjenčanje, ukop)? Ima li još neki poseban izvor prihoda? 
Zatražio je također da se navede pravna osnova svih vrsta prihoda: daju li ih vjernici 
temeljem nekog formalnog pismenog ugovora, i gdje se taj nalazi; ili na temelju danog 
obećanja; ili dugotrajnog i neprekidnog običaja? Jesu li štolne pristojbe uređene sa 
znanjem bivšeg apostolskog vikara i apostolskog vizitatora? Je li zemljište župi 
darovano, postoji li darovnica i gdje se čuva; ili je kupljeno i postoji li kupo-prodajni 
ugovor, i je li tapijom ubilježeno na župu? Ovo posljednje pitanje o zemljištu je 
svakako išlo za tim da se točno utvrdi komu zemljište pripada, da li franjevcima, 
odnosno samostanu, ili dotičnoj župi, o čemu su se franjevci i Stadler sporili, i o čemu 
je naprijed već bilo riječi. 

Je li Stadler poslije došao do željenih podataka, ne znam, ali je sasvim sigurno da 
prihodi župnika nisu bili takvi i toliki da se njima moglo osigurati uzdržavanje svih 
koji su djelovali u dušobrižništvu na župama, kao i u drugim službama, i on je smatrao 
svojom dužnošću da se pobrine i to pitanje uredi i povoljno riješi. 

Rješenje toga pitanja Stadler je prvotno vidio u tome da se odredi koliko bi sami 
župljani trebali pridonositi župniku za njegovo uzdržavanje. Zato on 18. rujna 1885. u 
pismu dekanima poziva sve župnike da preko Nadbiskupskog ordinarijata upute molbu 
Zemaljskoj vladi u Sarajevu, da zatraži od Carske i Kraljevske vlade da ona propiše 
bir koji bi svaki vjernik trebao doprinositi godišnje svome župniku. 353 Provincijal fra 
Anto Ćurić je svojim dopisom dekanima i župnicima 1. studenoga 1885. načelno 
pozdravio dobru namjeru nadbiskupa Stadlera i Ordinarijata da se osigura pristojno 
uzdržavanje dušobrižnika, ali je upozorio da dekani i župnici, kao redovnici, ne mogu 

350 Vidi: AFPS, Protocollum, IV, str. 227-228. 

351 Vidi: AFPS, Protocollum , IVb, str. 353. 

352 Vidi: AFPS, Protocollum , IVb, str. 333. 

353 Vidi: AFPS, Protocollum, IV, str. 318. 

bez pitanja i ovlaštenja svojih redovničkih poglavara raspravljati o načinu svoga 
uzdržavanja, nego je dužnost uprave Provincije da se brine za to, i da u dogovoru s 
mjerodavnom crkvenom vlašću nađe rješenje. Osim toga, provincijal je izrazio i svoje 
neslaganje s tim da se vjernicima nameće koliko će davati župniku, držeći da bi se 
zbog toga kod vjernika umanjila čast, poštovanje i povjerenje koje oni imaju prema 
franjevcima. Naglasio je kako i u slučaju da Ordinarijat ili državna vlast odrede 
zakonom koliko župljani trebaju doprinositi za uzdržavanje župnika, da se bosanski 
franjevci neće služiti pogodnostima takva zakona, niti će uprava Provincije ikada to 
dopustiti. 354 O toj istoj stvari provincijal je pisao 3. studenoga 1885. i svim 
samostanskim diskretorijima u Vrhbosanskoj nadbiskupiji. Izrazio je nezadovoljstvo 
što su neki dekani i župnici o tome već raspravljali na koronama. I u tom je dopisu 
istaknuo kako nije za zakonsko nametanje godižbine, te uz ostalo piše: “kako smo kroz 
pet vjekova u ovoj zemlji živili i uzdržavali se, na isti način i u buduće, dokle se god 
bude dalo, hoćemo da živimo i uzdražajemo se”. 

Nadbiskup Stadler je bio nezadovoljan stavom provincijske uprave pa se 13. 
studenoga 1885. obratio Kongregaciji Propagande. Izvijestio je kako mnogi župnici od 
njega traže da riješi pitanje njihova uzdržavanja, te daje on zbog toga odlučio odrediti 
iznos koji bi vjernici bih dužni godišnje davati župniku, a također od Vlade zatražiti 
pomoć, ako bi bila potrebna, za provedbu te odluke. Također je istaknuo kako je 
provincijal zabranio franjevcima da o tome s njim raspravljaju, što smatra nezakonitim, 
te od Propagande zatražio da mu odgovori ima li biskup isključivo pravo da rješava 
pitanje uzdržavanja svećenika i je li provincijal bosanskih franjevaca prekoračio svoje 
kompetencije. 356 Je li na taj upit nadbiskup Stadler dobio ikakav odgovor, nije mi 
poznato. 

O novonastalom sporu između franjevaca i Stadlera provincijal je 18. prosinca 

1885. izvijestio generala Reda. Izložio je svoj čvrst stav da je zavođenje obve z nih 
davanja župniku od strane vjernika nespojivo s franjevačkim načinom života. Takva 
je mišljenja bio i general, koji je 19. siječnja 1886. odgovorio provincijalu da franjevci 
koji su na župama trebaju biti zadovoljni dobrovoljnim prilozima vjernika i da se 
vjernicima ne stavljaju nikakvi nameti, te da ostane kako je i dosad bilo, a nadbiskup 
će moći raditi kako mu se svidi kada župama bude upravljao dijecezanski kler. 
Međutim, general je stvar iznio Kongregaciji za biskupe i redovnike. Ona je 14. srpnja 

1886. dala svoje mišljenje, a ono je glasilo: da u postojećim okolnostima nije uputno u 
toj stvari nešto mijenjati, i da se to pitanje može pokrenuti tek kad na župama bude 
svjetovi kler. 359 


354 Zanimljivo je Provincijalovo razmišljanje, pa evo dijela iz njegova dopisa: “Vi i toga dekanata 
župnici, počem ste svi redovnici imate svoje vlastito starješinstvo komu ste u svemu, izuzev samo curam 
animarum, bezuvjetno podložni, brez pitanja i ovlašćenja svoga starješinstva spomenutom pozivu 
odazvat se ne možete, niti viećanje činit o načinu vašeg uzdržavanja. Kad se redovnici na župi ne bi 
mogli uzdržavat, onda bi starješinstva samo njihovog bila dužnost kod crkvene vlasti za njih se zauzeti, 
te samo starješinstvo u zdogovor sa dotičnim biskupom ima stupit, ne pako pojedini redovnici. /..../. Taj 
pokret da se puku zakonom pripišežupnička pristojbina te silom utjeruje, to ne bi samo čast, poštenje i 
povjerenje kod puka prema redovnicima umanjilo, nego iste posve oborilo, dapače samoj vjeri prištetno 
bilo. /..../. Virni puk kroz pet vikova nas je svojom ljubavlju hranio te i nadalje spravan je da nas istom 
hrani i uzdržaje; pa zar odbit ljubav, a sile se proti njemu primiti? Toga griha franjevac bosanski ne 
smije i neće u svoj život na svoju svajest primit”. - Vidi: AFPS, Protocollum , IV, str. 318-319. 

355 Vidi: AFPS, Protocollum, IV, str. 319. 

356 Povijesni arhiv Propagande - Rim, SC di Bosnia, vol. 17, f. 537r-539r. Vidi: M. Karamatić, o. 
c., str. 168. 

357 Vidi: AFPS, Ur. z„ g. 1885, br. 724. 

358 Vidi: AFPS, Dopisi Generalne kurije, 1, 1628-1900., br. 332. 

359 Vidi: AFPS, Dopisi Svete Stololice, 1575-1940., 513; Protocollum, V, str. 70-71. 

Nakon toga pitanje uzdržavanja svećenstva u vrhbosanskoj nadbiskupiji kroz 
neko vrijeme je mirovalo, a ponovno je pokrenuto 1891. Nadbiskup Stadler 9. travnja 

1891. u svome pismu provincijalu fra Boni Milišiću napominje da su oni o kongrui već 
razgovarali i kako bi bilo najbolje da se od svih župnika zatraži da podnesu izvještaj o 
tome što dobivaju od naroda. 360 Nadbiskupski ordinarijat je poslije toga izdao naredbu 
da župnici pošalju izvješće o prihodima koje dobivaju i koliko bi trebalo da dobivaju 
na svojoj župi. 361 A Stadlerovo pismo provincijalu od 9. travnja 1891. pročitano je na 
provincijskom kapitulu, te je, obazirući se i na maloprije navedeni odgovor 
Kongregacije za biskupe i redovnike, zaključeno da se o zavođenju obvezatnih 
doprinosa vjernika ne može s nadbiskupom pregovarati bez pristanka generala Reda. 362 

U svezi sa zavođenjem kongrue provincijal fra Andrija Buzuk je 20. siječnja 

1892. pisao dekanima, i ponovio im već ranije zauzet stav da župnici franjevci ne 
mogu davati prijedloga za uvođenje kongrue, nego jedino mogu poslati izvješće o 
svojim prihodima. U pismu stoji: “Sveti naš Red temelji se na zavjetu strogog 
siromaštva. Po pravilima s. reda našega, mi niti smijemo, niti možemo na silu 
zahtijevati od puka našega, da nam što donese, nego moramo samo živjeti ‘de 
eleemosynis libere oblatis non vero de oblatis vi extortis’”. 363 A zatim upozorava: “Ta 
je odluka i danas u kreposti; a glede nas redovnika kao takva će uviek ostati. Ako bi se 
župna kongrua od preuzv. Gosp. Nadbiskupa i svela na stalnu kolotečinu i ustanovilo 
koliko župljani moraju davati svome župniku, naša braća franjevci neće se tim 
zakonom nikada smjeti poslužiti, niti ikada župni pobir silom od puka svog tražiti”. 364 

Kroz neko se vrijeme o tome problemu opet prestalo govoriti. Međutim, zbog 
siromaštva a i nehaja vjernika da doprinose za uzdržavanje duhovnih pastira, nakon 
desetak godina među župnicima i dekanima rasprava o uvođenju kongrue iznova je 
pokrenuta. 

Stadler je 10. listopada 1905. uputio Provincijalatu dopis u kojemu je naznačio 
različite materijalne potrebe mjesne crkve, tako: gradnju crkava i župnih stanova, 
uzdržavanje franjevačkih samostana i ženskih redovničkih kongregacija, osnivanje 
konfesionalnih škola i pomaganje đaka, osnivanje posebnog fonda i podizanje 
ubožnica za pomoć siromasima, povećanje plaća katehetima i kanonicima, te podizanje 
katedrale u Sarajevu, a također u Mostaru i Banjoj Luci. Istaknuo je i potrebu 
poboljšanja materijalnog položaja svećenika na župama, i u tu svrhu nužnost zavođenja 
kongrue. Nadbiskup je zatražio da uprava Provincije iznese svoje mišljenje kako bi o 
navedenom problemu i potrebama mogao raspravljati na sastanku s dekanima, te 
potom donijeti odgovarajuće zaključke koji bi se proslijedili Zemaljskoj vladi. 365 
Potaknut tim dopisom, provincijal je 17. listopada i. g. pisao svim gvardijanima i naveo 
točke iz nadbiskupova pisma, da se o njima raspravlja po samostanima i da se dostave 
pismeni zaključci. Istoga je dana uputio pismo slična sadržaja i de fin i to rima Provincije 
na razmišljanje, najavljujući da će se o navedenim pitanjima raspravljati na narednoj 
definitorijalnoj sjednici. 366 

Nakon što su dostavljena mišljenja i zaključci pojedinih samostana, definitorij je 
o zavođenju kongrue raspravljao na sjednici 14. prosinca 1905. Za razliku od 


" Vidi: AFPS, Vrhbosanski ordinarijat, 1,1880-1918., br. 197. 

361 Vidi: AFPS, Protocollum, V, str. 70. 

362 Vidi: AFPS, Protocollum, V, str. 11. 

363 Vidi: AFPS, Protocollum, V, str. 70-71. 

364 Vidi: AFPS, Protocollum, V, str. 71. 

365 Vidi: AFPS, Vrhbosanski ordinarijat, 1, 1880-1918., br. 500; Protocollum Provinciae Bosnae 
Argentinae, VII, 1904-1920., str. 60. 

366 Vidi: AFPS, Protocollum, VII, str. 61. 

prijašnjega stava, kada je Redodržavništvo bilo protiv zavođenja kongrue, raspoloženje 
se sada počelo mijenjati. Za uvođenje kongrue, u načelu, izjasnili su se na 
de H n i to rij a 1 n oj sjednici provincijal fra Danijel Ban i de fin i tori fra Ilija Oršolić, fra 
Rafo Babić i fra Rudolf Jablanović, dok su protiv bili fra Alojzije Mišić, kustos 
Provincije, i fra Karlo Šumanović, deflnitor. 367 Većinom glasova je donesen zaključak 
da se može ući u razgovor sa Stadlerom o kongrui, uz ove uvjete: da biskupi 
metropolije prihvate načelan prijedlog da se franjevačka mladež, koja se priprema za 
dušobrižništvo, uzdržaje sredstvima koja su na raspolaganju i kandidatima svjetovnog 
dušobrižničkog klera; da u pregovorima o kongrui sa Zemaljskom vladom sudjeluje i 
provincijal; da u uređenju i provođenju kongrue Redodržavništvo sudjeluje brojem 
članova ravnopravno s predstavnicima Ordinarijata. Pismo Redodržavništva s tim 
prijedlozima i s odgovorima i na druge točke Stadlerova dopisa od 10. listopada 1905. 
upućeni su nadbiskupu 13. prosinca 1905. 369 Čini se da Nadbiskupski ordinarijat nije 
prihvatio prijedloge i zaključke uprave Provincije, pa je na predkapitulskoj sjednici 2. 
travnja 1906. definitorij odlučio da se pitanje zavođenja kongrue ni ne stavlja na 
dnevni red kapitula. 370 

Nadbiskupski ordinarijat nije nastavio pregovaranje s upravom Provincije o 
kongrui, ali je 1907. nastupio kod Zemaljske vlade samostalno i s modificiranim 
prijedlogom, koji se u jednom svome dijelu približio onome što su zagovarali 
franjevci. U dopisu Ordinarijata se kaže: “Najbolje je da se zadrži bir, uobičajen 
prošlošću i narodnim običajem, jer je bolje da pastiri opće sa svojim ovcama, nego li se 
od njih otuđe. U tu je svrhu potrebno da svi župnici svjesno izjave što od naroda 
primaju, da se tako točno ustanovi, je li bir dostatan za uzdržavanje župnika na 
dotičnoj župi. Kad se sve fasije /prihodi/ župnika pregledaju, te se bir ustali, onda bi ta 
visoka vlada putem svojih organa bila dužna župnicima ići na ruku, da se taj tako 
ustaljeni bir i silom utjera, ako ga narod ne bi dao milom”. 371 Ipak je Nadbiskupski 
ordinarijat 18. lipnja 1908. uputio Zajedničkom ministarstvu u Beč izmijenjeni 

^79 

prijedlog za rješenje pitanja kongrueć 

Istoga je dana poslan i dopis Redodržavništvu Bosne Srebrene i novi prijedlog za 
zavođenje kongrue. U dopisu se ističe kako nastaju teža vremena i da duhovni pastiri 
na župama od vjernika dobivaju jedva toliko da se mogu s mukom prehraniti. 
Naglašeno je kako je želja Ordinarijata da se, zavođenjem kongrue na način kako je 
učinjeno u Austriji, Ugarskoj i Hrvatskoj, u kojima država plaća crkvene djelatnike, 
pomogne svećenicima svjetovnim i redovničkim. Time bi se ukinuo bir, i više nitko od 
župljana ne bi morao davati župniku ništa. Za traženje kongrue od Vlade, kaže se dalje 
u dopisu, trebalo bi da svaki župnik prikaže sve svoje prihode od zemlje i od bira koji 
je dotad dobivao od župljana, a prema visini godišnjih prihoda sve bi se župe 

373 

razdijelile u 4 razreda. Prema tome bi se onda određivala i visina kongrue. 

U svezi s tim nadbiskupovim prijedlogom provincijal je 3. srpnja 1909. poslao 
generalu Reda upit: da li da Nadbiskup uvede kongruu za župe liberae collationis, a na 
franjevačkim da ostane kako je i dotad bilo? A svojim pismom od 12. srpnja i. g. 


367 Vidi: AFPS, Protocollum, VII, str. 61. 

368 Vidi: AFPS, Protocollum , VII, str. 61-62. 

369 Vidi: AFPS, Protocollum , VII, str. 62. 

370 Vidi: AFPS, Protocollum , VII, str. 71. 

371 Vidi: L. ĐAKOVIĆ, Nastojanje nadbiskupa Stadlera oko stjecanja crkvene autonomije u Bosni i 
Hercegovini, u: Prilozi instituta za historiju, XVII/1981, 18, 235. - Preuzeto od M. KaramatiĆ, o. c., 
str. 171-172. 

372 Vidi: L Đaković, o. c„ str. 236; M. KaramatiĆ, o. c„ str. 172. 

373 Vidi: AFPS, Vrhbosanski ordinarijat, 1, 1880-1918., br. 550; Protocollum, VII, str. 194-197. 

374 Vidi: AFPS, Ur. z„ g. 1909, br. 808. 

izvijestio je Stadlera da ne može sam odlučivati o kongrui, nego da će se o tome 
raspravljati na provincijskom kapitulu u mjesecu kolovozu te godine, a isto tako i da je 
o toj stvari zatražen savjet od generala Reda. 

General Reda, fra Dionizije Schuler, odgovorio je provincijalu 12. srpnja 1909. 
da je protiv zavođenja kongrue na franjevačkim župama, i neka ostane stari običaj 
uzdržavanja župnika dobrovoljnim doprinosom vjernika. 376 U međuvremenu je, 
međutim, provincijal fra Alojzije Mišić izdao naredbu župnicima na franjevačkim 
župama da ne dostavljaju Ordinarijatu podataka o godišnjim prihodima, koje je on od 
njih bio zatražio /kako bi na temelju toga mogao pregovarati sa Zemaljskom vladom o 
njezinim subvencijama za kongruu/. A nadbiskup Stadler, doznavši za tu zabranu, 
pisao je provincijalu 23. srpnja 1909. i izrazio svoje negodovanje, te zatražio da se 
zabrana opozove, kako se on ne bi morao poslužiti svojom vlašću i pozvati župnike da 

377 

“sub poena suspensionis” dostave traženu “fasiju”. 

Razmatranje o zavođenju kongrue stavljeno je na dnevni red predkapitulskog 
zasjedanja provincijske uprave 9. kolovoza 1909. Nakon što je pročitano generalovo 

r y~j o 

pismo od 12. srpnja i. g., većina se sudionika zasjedanja izjasnila protiv kongrue. 
Sukladno tome, provincijal je 19. kolovoza 1909. uputio Ordinarijatu dopis i u njemu 
odgovorio na pismo od 18. lipnja i. g. U tom je dopisu preneseno mišljenje generala 
Reda i zaključak predkapitulskog zasjedanja protiv zavođenja kongrue na franjevačkim 
župama. Izneseni su i razlozi za takvo stajalište bosanskih franjevaca, odnosno njihove 
uprave, a bili su ovi: 1) Papa Pio X. je u sličnoj situaciji preporučio francuskim 
biskupima da bi bilo bolje da svećenici žive od milostinje i od “piis oblatis fidelium”; 

2) Ako vjernici neposredno pridonose za uzdržavanje svećenika, time se za njih 
najbolje osigurava sloboda djelovanja; 3) način na koji su vjernici dotad doprinosili za 
uzdržavanje svećenika pogoduje trajnoj povezanosti vjernika i pastira, i tjera svećenike 
da nastoje živjeti s vjernicima u skladu i biti im na uslugu, jer što budu bolji svećenici 
tim će više dobivati od vjernika za svoje uzdržavanje. Naprotiv, zavođenje kongrue bi 
svećenike učinilo činovnicima zatvorenim u sakristije i kancelarije, što bi protivnici 
Crkve i vjere koristili da bune narod, govoreći kako on plaća porez za “popove i 
fratre”, a ne za opće dobro. 

Uz navedene razloge protiv zavođenja kongrue, provincijal je dao i neke 
prijedloge za poboljšanje postojećeg stanja glede doprinosa vjernika i uzdržavanja 
svećenika u dušobrižništvu. Prijedlozi su bili ovi: 1) da svi župnici popišu što svaka 
kuća i obitelj trebaju davati od davnine, i da Ordinarijat to osnaži, a dogovoriti se s 
Vladom da i ona to potvrdi i da uputi niže vlasti neka budu na uslugu župnicima u 
slučajevima da joj se uteknu protiv onoga tko ne htjedne davati što je dužan; 2) da se 
dogovorom između Ordinarijata i Vlade utvrdi da župnici koji žive oskudno i u 
siromašnim župama dobiju iz državnih sredstava potporu potrebnu za pristojan život; 

3) da se pridošlim naseljenicima i njima sličnim, koji ne daju svećenicima ništa a od 
njih traže usluge kao i ostali vjernici, odredi porez od 10% u ime kongrue, čime oni ne 
bi bili previše opterećeni jer stoje bolje nego drugi katolici/ 

Je li Ordinarijat išta odgovorio na Provincijalovo pismo od 19. kolovoza 1909., 
nije mi poznato. Međutim, provincijal je u svezi s problemom kongrue uputio 12. 


30 Vidi: AFPS, Protocollum, VII, str. 197. 

376 U svom pismu general piše: “Quum ejusmodi Congrua minime conformis sit spiritui nostrae regulae, 
ornnino expedit, ut Pat. Tua omnem lapidem apud Rmum. D. Archiepiscopum moveat, ut in franciscanis 
nostris parochiis antiqua consuetudo e liberis oblationibus fidelium vivendi retineatur” - Vidi: AFPS, 
Protocollum, VII, str. 197; Dopisi Generalne kurije, 1, 1628-1900, br. 901. 

377 Vidi: AFPS, Vrhbosanski ordinarijat, 1, 1880-1918., br. 553. 

378 Vidi: AFPS, Protocollum, VII, str. 211. 

379 Vidi: AFPS, Protocollum, VII, str. 221-222. 

studenoga 1909. pismo članovima Provincije te ih upoznao kako su svjetovni svećenici 
i vjernici u njihovim župama za ukidanje bira i za uvođenje poreza od 10%, iz kojega 
bi država svima plaćala kongruu. Upitao je: što braća misle ako bi se silom pokušalo 
uvesti kongruu i na franjevačke župe? Također je upozorio na poteškoće koje bi u tom 
slučaju nastupile u pogledu uzdržavanja odgojnih ustanova kao i doprinosa koje su 
župe dotad davale samostanima, te tražio da odgovore kako bi se uvođenje kongrue na 
to odrazilo. Velika većina franjevaca se u svojim odgovorima i taj put izjasnila 
protiv zavođenja kongrue.' Nadbiskupski ordinarijat je postavio upit Vladi: bi li 
htjela uvesti porez od 10% i odatle davati kongruu svjetovnim svećenicima, a da se na 
franjevačkim župama i dalje ostavi bir? 382 

Pitanjem zavođenja kongrue pozabavio se i papin delegat u Bosni, Pierre 
Bastien, kojega smo već ranije spominjali u svezi sa župama. On je 17. lipnja 1912. 
uputio dopis provincijalu fra Lovri Mihačeviću i zatražio da mu se dostave podaci o 
primanjima svakoga župnika kroz posljednjih pet godina, i to prema slijedećim 
pitanjima: 1) Koliki su prihodi sa zemljišta koje župnik uživa? 2) Koliko župnik dobiva 
od župljana u ime desetine? 3) Koliko iznose prihodi od štolarine? 4) Imaju li župnik i 
kapelan kakvu potporu od vlade? Bastien u tom dopisu napominje kako ima već dulje 
vremena da se pokrenulo pitanje župne kongrue i da se o njoj raspravljalo a da se nije 
uvijek pazilo na granice staloženosti i obazrivosti. Također je istaknuo da Sveti Otac 
sada, kad su se duhovi malo smirili i kad se može više razgovarati o tome kako, a ne bi 
li, i zašto, smatra potrebnim da se to pitanje napokon riješi i tako bolje providi 
doličnom uzdržavanju dušobrižničkoga klera. 3 3 

Provincijal je 4. srpnja 1912. zatražio od župnika da u roku od 15 dana izvijeste 
koliko koji dobiva od pobira, koliko od štolarine, te dobivaju li kakve subvencije od 
Vlade. 384 

O pismu i potraživanju Pierra Bastiena raspravljalo se na izvanrednoj sjednici 
deflnitorija Provincije 18. srpnja 1912., nakon čega je župnicima dan naputak kako će 
odgovoriti na postavljena pitanja. 385 A pitanjem kongrue se pozabavio ponovno i 
posebni provincijski kongres, održan 12. studenoga 1912. Na njemu su sudjelovali 
članovi provincijske uprave: provincijal, kustos i četiri definitora, te sedmorica 
gvardijana i jedan predsjednik rezidencije. Gvardijani su sa sobom donijeli na kongres 
i mišljenja samostanskih diskretorija. Nakon provedene rasprave, na kongresu su 
usvojeni ovi zaključci: 1) Zavođenje kongrue se odbija zbog razloga koji su već 
izneseni u dopisu provincijala fra Alojzija Mišića 19. kolovoza 1909.; 2) Bir koji je 
uobičajen od davnine u pojedinim mjestima treba urediti i ozakoniti, a vlast neka bude 
pri ruci dušobrižničkome svećenstvu kod njegova ubiranja, ukoliko bi netko bio 
nemaran, a imućan je i godižbinu može dati. 386 Razmišljalo se, međutim, i o mogućoj 
odluci da se kongrua zavede, pa je zauzeto stajalište da se u tom slučaju dotacije 
trebaju određivati ili utvrđivati prema broju vjernika u župama, a župe da se razvrstaju 
u 3 kategorije, i to ovako: I. - iznad 3.000 vjernika, i subvencije bi trebale iznositi 
4.000 kruna; II. - iznad 2.000 vjernika, i subvencije bi bile 3.000 kruna; i III. - ispod 
2.000 vjernika, sa subvencijama od 2.200 kruna. Svećenici koji nisu aktivni u službi 


380 Vidi: AFPS, Protocollum, VII, str. 223-224. 

381 Vidi: AFPS, Protocollum , VII, str. 224. 

382 Vidi: Provincija lovo pismo članovima Provincije od 12. studenoga 1909, u: AFPS, Protocollum, VII, 
str. 223. 

383 Vidi: AFPS, Dopisi Generalne kurije, 2, 1901-1942., br. 988; Protocollum, VII, str. 276-277. 

384 Vidi: M. Karamatić, o. c„ str. 173. 

385 Vidi: AFPS, Protocollum, VII, str. 282-283. 

386 Vidi: AFPS, Protocollum, VII, str. 286. 

trebali bi dobivati po 730 kruna, kapelani 1.200 kruna, te predavači u odgojno- 
obrazovnim provincijskim zavodima po 1.000 kruna. Kod raspoređivanja kongrue 

387 

sudjelovao bi provincijal s defmitorijem, a novac bi isplaćivao porezni ured. 

Poslije Bastienove misije u Bosni, pitanjem zavođenja kongrue bavila se 
Kongregacija za izvanredne crkvene poslove pri Svetoj Stolici. Njezino stajalište je 
bilo da postoje razlozi za uvođenje kongrue, osobito za svećenike koji zbog bolesti ili 
starosti nisu više sposobni za dušobrižničku službu. Ipak je zaključila da u postojećim 
okolnostima ne bi bilo uputno da se zavede kongrua umjesto uobičajene godišnje 
desetine, i zato je preporučila da se odluka o tome odloži za bolja vremena, kad stvar 
bude zrelija i potkrijepljena novim argumentima. Mjesnim ordinarijima u Bosni i 
Hercegovini je naređeno da spriječe svaku daljnju raspravu o tome, a da župnicima 
skrenu pozornost na pojave zloupotreba u pogledu desetine, jer neki uskraćuju 
sakramente ne samo onima koji odbijaju da dadnu desetinu, nego i članovima njihovih 
obitelji. Ako netko ne daje desetine, neka se javi ordinariju, a ne da župnici presuđuju 
sami svojom vlašću. 388 

Pitanje zavođenja kongrue kasnije se više uopće nije ni pokretalo, niti je ona u 
Bosni i Hercegovini ikada zavedena. 


5. Ustanovljenje zaklade za pomoć bolesnim 
i nemoćnim svjetovnim svećenicima i franjevcima 

Osim brige za dolično uzdržavanje dušobrižnika na župama i svećenika u drugim 
crkvenim službama, razmišljao je nadbiskup Stadler i kako bolje pomoći bolesnim i 
nemoćnim svećenicima. S provincijalom fra Augustinom Čengićem se dogovorio o 
osnutku zaklade za pomoć bolesnim i nemoćnim svećenicima, dijecezanskim i 
franjevačkim. S tim se bio složio i definitorij Provincije, ali je generalni vikar Reda, 
fra David Fleming, izdao zabranu da franjevci sudjeluju u osnivanju takve zaklade. 
Zato je provincijal 25. srpnja 1903. zamolio generala da se ta zabrana povuče. 390 
General je donekle izmijenio odluku generalnog vikara i 31. srpnja 1903. je priopćeno 
da se za bolesne i nemoćne može primati pomoć kao čista milostinja, a da se braća 
trebaju liječiti u vlastitim samostanima/ Nakon toga je na sjednici 3. rujna 1903. 
provincijski definitorij izviješten o generalovom odgovoru, te je većinom glasova 
odlučeno da se Stadlerova ponuda o osnivanju zajedničke zaklade može prihvatiti, ali 
da prije treba točno utvrditi pod kojim uvjetima. 392 I o generalovom odgovoru i o 
zaključku provincijskog dcfinitorija poslana je Stadleru obavijest, na što je on iskazao 
svoju spremnost da se pitanje zaklade s provincijskom upravom formalno uredi. On 
je svoj prijedlog s tim u svezi dostavio 4. listopada 1903. 394 Neke od njegovih 
odredaba iz nacrta sporazuma nisu za franjevce bile povoljne, i provincijal je na njih 
skrenuo pozornost u svom odgovoru od 22. studenoga i. g. Provincijal na početku 
svoga pisma ističe kako je prijedlog Ordinarijata “pobudio u srcima svih franjevaca 


' Vidi: M. Karamatić, o. c., str. 179, bilj. 53. 

388 Vidi: AFPS, Protocollum, VII, str. 299-300. 

389 Vidi: AFPS, Protocollum , VII, str. 8. 

390 Vidi: AFPS, Protocollum, VI, str. 518. 

391 Vidi: AFPS, Protocollum Provinciae Bosnae Argentinae, VI, 1898-1903, str. 518-519. 

392 Vidi: AFPS, Protocollum , VI, str. 521. 

393 Vidi: AFPS, Protocollum , VII, str. 8. 

394 Isto. 

395 

najugodnije čuvstvo zahvalnosti za taj plemeniti i čovjekoljubivi pothvat”, a zatim je 
stavio primjedbe koje su se odnosile na raspodjelu prihoda od buduće zaklade i na broj 
članova franjevaca u posebnom Odboru za bolesne i nemoćne svećenike redovnike. 396 
Nadbiskup Stadler je na to odgovorio 3. prosinca 1903. privatnim pismom, te je 
predložio da se on i provincijal o planiranoj zakladi slože najprije na ovaj način, a da 
će poslije biti lako sastaviti službeni sporazum. Stadler je prihvatio provincijalove 
primjedbe i pristao na to da se imetak zaklade koji pripada franjevačkim i 
dijecezanskim župama vodi odvojeno, a broj članova u Odboru da bude podjednak. 
Glede upravljanja i raspolaganja navedenim imetkom Stadlerovo je mišljenje bilo da bi 
to vršio Ordinarijat, uz pomoć zajedničkog Odbora koji bi davao prijedloge i za 
svjetovne svećenike i za franjevce, s tim da bi im se pomoć dijelila iz odgovarajućeg 
vlastitog fonda. Stadler nije bio ni protiv toga da Provincija ima svoje posebno vijeće 

397 

koje bi davalo prijedloge za franjevce. 

Na taj Stadlerov dopis provincijal je odgovorio 11. prosinca 1903. Iznio je svoj 
prijedlog kako da se razdijeli fond zaklade i kako da se vrši upravljanje njegovim 
imetkom. 198 1 ti su provincijalovi prijedlozi bili prihvaćeni te uneseni u nacrt službenog 
akta od 6. siječnja 1904., u kojemu je, po kategorijama imovinskog stanja župa, 
određeno koliko koja svjetovna i franjevačka župa treba doprinositi u fond zaklade. 399 

Je li zaklada za bolesne i nemoćne svećenike i franjevce uopće zaživjela, kako i 
koliko dugo je dogovor o njezinu ustanovljenju trajao i kako je ona funkcionirala, 
nisam posebno istraživao. 


395 Vidi: AFPS, Protocollum, VII, str. 8-9. 

396 Vidi: AFPS, Protocollum, VII, str. 8-9. 

397 Vidi: AFPS, Vrhbosanski ordinarijat, 1, 1880-1918., br. 467; Protocollum, VII, str. 9-10. 

398 Vidi: AFPS, Protocollum, VII, str. 11. 

399 Vidi: AFPS, Protocollum, VII, str. 12-14. Taj je akt objavljen i u: Vrhbosna, XVIII/1904, br. 2, str. 
21-23. 

Poglavlje IV. 


SEKULARIZACIJA FRANJEVACA 
U VRIJEME NADBISKUPA STADLERA 


Nakon uvođenja redovite hijerarhije u Bosni i Hercegovini jedna od njezinih 
posljedica i bolnijih pojava za franjevačku provinciju Bosnu Srebrenu bila je 
sekularizacija ili napuštanje redovničkog staleža i prelazak u svjetovne svećenike 
većeg broja bosanskih franjevaca. Istina, oslobađanje od svečanih (doživotnih) 
redovničkih zavjeta i sekularizaciju svaki je franjevac morao osobno zatražiti od Svete 
Stolice, i ona je, kad su postojali opravdani i teški razlozi, traženu milost podjeljivala. 
Ipak, za stupanje u svjetovne svećenike redovnici su morali naći biskupa koji je bio 
voljan primiti ih među kler svoje biskupije. Zato je sekularizacija bosanskih franjevaca 
postala kamen spoticanja i dodatni razlog napetosti i sukobljavanja. Franjevci su, 
naime, sekularizaciju vezali uz dolazak u Bosnu i djelovanje nadbiskupa Stadlera, i 
njemu su pripisivali glavnu i gotovo isključivu ulogu, dakako negativnu, u provedbi 
sekularizacije. To ipak nije točno, barem ne u onoj mjeri u kojoj se često prikazuje. 
Opravdano je stoga, a to i istinoljubivost traži, da se tom pitanju pokloni veća 
pozornost i u ovom prikazu da malo više prostora. 


1. Prvi nagovještaji sekularizacije franjevaca u Bosni 

Još u travnju 1881., dakle prije nego li je ponovno zavedena redovita crkvena 
hijerarhija u Bosni i Hercegovini, jedan je franjevac u zadarskim novinama Narodni 
list (II Nazionale), u članku pod naslovom: "O uređenju crkvenog pitanja u Bosni", 
pisao o nezdravom stanju u bosanskoj franjevačkoj provinciji Bosni Srebrenoj i najavio 
sekularizaciju mnogih franjevaca. 400 

Već se početkom 1881. naziralo da će do uspostave redovite crkvene hijerarhije 
u Bosni i Hercegovini uskoro doći i da će se samim tim u dušobrižništvo u Bosni 
uključiti i svjetovni svećenici. Možda su se već tada mnogi bosanski franjevci pobojali 
da će biti potpuno isključeni ili potisnuti iz dušobrižništva koje su dotada u Bosni i 
Hercegovini isključivo oni vršili. Zato pisac naprijed spomenutog članka, koji se 
potpisao kao "jedan u ime mnogih", 401 piše: "Nu želja je te većine Franjevaca 
bosanskih da se sekulariziramo /dakle i sam člankopisac - op. m./, buduć znamo iz 
iskustva, da bi u ovom stanju /tj. sekulariziranosti - op. m./ mnogo više mogli raditi za 
obće dobro te hasnu duhovnu i vremenitu našeg naroda i domovine./..../. Neka sveta 


400 Članak je izlazio u nastavcima: 6., 9., 16. i 20. travnja 1881., br. 27, 28, 30 i 31. 

401 Sumnjalo se da je članak napisao fra Grga Martić ili fra Jakov Baltić, odnosno neki franjevac iz 
livanjskog kraja, ali se nije otkrilo tko je taj doista bio. Vidi: B. GAVRANOVIĆ, Uspostava redovite 
katoličke hijerarhije u Bosni i Hercegovini 1881. godine. (Prilog političkoj historiji Austro-ugarske 
monarhije na Balkanu), Beograd 1935., str. 229-232. 

stolica izašalje svoga poslanika, te nek razvidi našu stvar, pak će se uvjeriti, da ćemo 
svi s malom iznimkom glasovati za sekularizaciju, a oni koji ne budu htjeli nek idu u 
samostane i živu kako znadu". 402 Istina, kasnije će velik broj franjevaca i zatražiti, a 
dosta njih i dobiti sekularizaciju, ali je tvrdnja člankopisca o tome ipak bila pretjerana. 
Njegove sam riječi naveo da se vidi kako je bilo onih koji su razmišljali o sekularizaciji 
franjevaca i prije Stadlerova dolaska u Bosnu. 


2. Tijek procesa sekularizacije i sukobljavanje oko toga 
s nadbiskupom Stadlerom 

Provincijal fra Nikola Krilić je 1. listopada 1881. uputio okružnicu članovima 
Provincije, u kojoj govori o uspostavljanju redovite crkvene hijerarhije u Bosni i 
Hercegovini. Svakako svjestan opasnosti da neki članovi provincije Bosne Srebrene 
tim povodom napuste redovnički stalež, on u tom kontekstu sve franjevce u Provinciji 
uvjerava da Sveta Stolica ne samo da ne želi da oni napuste redovnički stalež i mnoge 
službe te prijeđu u svjetovne svećenike, nego želi da Provincija dobije novo lice, da 
procvjeta i da se poveća obilnijim plodovima 403 . 

Kad je 10. prosinca 1881. bio donijet dekret Svete Stolice prema kojemu se sve 
župe, osim onih povezanih sa samostanima, predaju biskupu kao liberae collationis - 
na slobodno podjeljivanje, mnogi su se franjevci uznemirili i pobojali da će izgubiti 
župničke službe te su pomišljali na sekularizaciju, da bi tako i dalje ostali u 
dušobrižništvu svoga naroda. Na dan Stadlerova svečanog ustoličenja za nadbiskupa 
vrhbosanskoga, 15. siječnja 1882. uvečer, provincijal i svi članovi dcfinitorija su otišli 
u njegovu rezidenciju da ga pozdrave. Već kod toga prvog susreta bilo je govora i o 
župama i o sekularizaciji. Stadler je tom prigodom kazao kako je čuo da se neki 
franjevci namjeravaju sekularizirati, ali da on ne misli nijednoga primiti kao 
svjetovnoga svećenika, nego neka svi ostanu u svom redovničkom stanju. 404 U 
okružnici od 28. siječnja 1882. provincijal navodi kako je Stadler, obraćajući se na 
početku svoje službe kleru i vjernom narodu, istaknuo da će se zalagati da bosanska 
franjevačka provincija raste i cvjeta na dobro vrhbosanske Crkve i da pod njegovim 
sigurnim okriljem donosi obilne plodove u vinogradu Gospodnjem. Provincijal, 
nadalje, ističe da nadbiskupova želja ili nakana neće nikada biti, kako je izjavio 
provincijskom definitoriju, da se samostani napuštaju i da nestane redovničkog života i 
da franjevci postanu nevjerni zavjetima koje su Bogu položili, a još manje da će on 
obećanjima ili poticajima na tome raditi. Dapače, oni koji navedu dovoljne razloge za 
napuštanje redovničkih samostana i za traženje sekularizacije, iz nadbiskupije će 
trebati otići. 405 

Vjerojatno su se ipak nazirali slučajevi traženja sekularizacije, pa provincijal 19. 
veljače 1882. piše vrhovnoj upravi franjevačkog reda i kardinalu Iaccobiniju, 
državnom tajniku Svete Stolice, te iznosi kakve bi posljedice sekularizacija imala za 
vjernike, a posebno za duh ili raspoloženje franjevaca u provinciji Bosni Srebrenoj. 


“ Narodni list, br. 31, 20. travnja 1881, str. 1. 

403 On piše: “Omnes persuasum perspectumque habeant S. Sedem nedum non optare, ut Vos regulari 
militia relicta et multa ministeria deposita saecularium Sacerdotum coetui nomen detis, verum 
admittendam /!/ esse, ut haec meritissima Provincia novum induat faciem, refloreat et uberioribus 
incrementis augeatur”. - Arhiv franjevačke provincije Bosne Srebrene - Sarajevo (dalje: AFPS), 
Protocollum Provinciae Bosnae Argentinae (dalje: Protocollum ), IV, 1870-1891., str. 223. 

404 AFPS, Protocollum Provinciae Bosnae Argentinae, IVb (Acta Ćavarović), 1882-1885., str. 5 i 369. 

405 Vidi: AFPS, Protocollum, IV, str. 227. 

Između ostaloga, u navedenom pismu se kaže: "Sva bi se provincija iz dna srca 
radovala kad bi se riješila trulih članova putem sekularizacije. Ali, s obzirom na ono 
što odatle slijedi, moramo joj se svim silama oprijeti, zbog učinka što će ga 
sekularizacija ostaviti". 406 

Stadler je ipak odstupio od svoga obećanja, da neće primati franjevce u svjetovni 
kler. Veći broj franjevaca je tijekom 1883. zatražio sekularizaciju i Stadler je bio 
spreman primiti ih u vrhbosansku nadbiskupiju. Međutim, Sveta Stolica je uglavnom te 
molbe odbijala. 

Među franjevcima je vladalo uvjerenje da Stadler franjevce čak potiče na 
sekularizaciju, bilo osobno bilo preko svojih bližih suradnika, osobito preko tajnika I. 
Goszla i J. Pušeka. 407 Takve su informacije stizale i do generala franjevačkog reda, fra 
Bemardina a Portu Romatino, i on 6. kolovoza 1882. piše Stadleru: “Ne znam hoće li 
svi redovnici ustrajati u redu. Govori mi se, i to vjerujem, da neki, barem ponetko ima 
namjeru sekularizirati se. A ako neće da budu pravi fratri, neka samo idu; ah hoće li 
Vaša ekscelencija nešto dobiti ako ih primi kao svećenike? U to veoma sumnjam 

j i•>•> 408 

U pismu Svetoj Stolici, od 30. studenoga 1882., u kojemu iznosi svoje mišljenje 
u svezi s problemom župa, Stadler piše kako je velik dio franjevaca očekivao od njega 
da se sekulariziraju, i da se on u početku tome snažno suprotstavljao, ah sada vidi da 
time stvar ne biva boljom, jer toliki franjevci i dalje žele sekularizaciju, a prisiljava ih 
se, protiv njihove volje i na njihovu duhovnu štetu i nezadovoljstvo, da ostanu u Redu. 
On nastavlja, ako se u Redu nađu mnogi takvi elementi, obnova redovničkog života 
neće nikada imati uspjeha, a ako se takvi elementi odstrane iz Reda sekularizacijom, 
postoji neka nada u dobar uspjeh. 409 Nadbiskup zatim ističe kako ima franjevaca koji 
su zbog dugotrajnog boravka na župama potpuno izgubili redovnički duh, i koji ga 
nikada više neće steći, ah su u dušobrižništvu veoma gorljivi svećenici. On smatra da 
bi bilo poželjno i bolje da se takvi franjevci sekulariziraju i postanu dobri svjetovni 
svećenici, nego da ih se pošalje u samostan i da ostanu loši franjevci. 410 Takvo 
razmišljanje, načelno gledano, moglo je biti ocijenjeno ispravnim. Međutim, na njega 
baca sjenu Stadlerov sljedeći zaključak: da bi se u slučaju sekularizacije mnogih 
franjevaca vrlo lako riješilo i pitanje župa. Ne može se oteti dojmu daje Stadler gledao 
na sekularizaciju upravo u svjetlu toga pitanja, tj. oduzimanja župa od franjevaca i 
njihova povjeravanja svjetovnim svećenicima. Nadalje, Stadler je u tom pismu 
predlagao da se vrhbosanskom nadbiskupu s kaptolom, kao apostolskom delegatu, da 
pravo da u vrhbosanskoj nadbiskupiji i banjolučkoj biskupiji može primati franjevce u 
svjetovni kler. On izjavljuje da neće franjevce pozivati na sekularizaciju, a neka ne 
bude dopušteno ni provincijalu ni drugim franjevcima da priječe da to ostvare oni koji 
sami budu htjeli. 411 


406 Preuzeto od: I. Gavran, Lucerna lucensl Odnos vrhbosanskog ordinarijata prema bosanskim 
franjevcima (1881-1975), Visoko 1978, str. 33. Gotovo doslovce, uz samo neke umetke, isti tekst se 
nalazi zapisan u pismu provincijala fra Ilije Cavarovića, od 23. studenoga 1883., što ga je uputio 
vrhovnoj upravi franjevačkog reda u svezi s molbom za sekularizaciju fra Filipa Ljubasa. Vidi: AFPS, 
Protocollum, IVb, str. 370-374; navedeni tekst, str. 373. 

407 Vidi: AFPS, Protocollum, IVb, str. 369; Protocollum Provinciae Bosnae Argentinae, VI, 1897-1904., 
str. 191; I. Gavran, o. c., str. 32. 

408 AFPS, Protocollum, IVb, str. 304. 

409 Vidi: Vatikanski arhiv, AES, Austria-Ungheria, pos. 523, fasc. 243, 1883., tiskani materijal (dalje: 
TM): Sacra congregazione degli affari ecclesiastici straordinarii. Maržo 1883, Sommario, Num XI. 
Deduzioni di Monsignor Arcivescovo di Serajevo sulla questione delle Parrocchie della Bosnia, str. 77. 

410 Isto, str. 77-78. 

411 Vidi: Isto, str. 77-80. 

Dok je boravio u Rimu radi rješavanja problema župa provincijal fra Ilija 
Ćavarović je, nakon što doznao da nadbiskupov tajnik Goszl vrši u Provinciji agitaciju 
za sekularizaciju, napisao 19. prosinca 1882. pismo državnom tajniku, kardinalu 
Iaccobiniju, i izvijestio ga o tome. Od Svete Stolice je zatražio da tu agitaciju spriječi, 
jer će biti na propast Provincije i na štetu općeg dobra kršćanskih vjernika. 4 

Uza sve nastojanje provincijala i provincijalne uprave da ne dođe do 
nagovještavanih sekularizacija, one ipak nisu bile spriječene, posebno ne u vremenu 
poslije 1898., kad se u franjevačkom redu pristupilo značajnim unutarnjim reformama. 


1) Sekulariziranje franjevaca u razdoblju 1883-1896. 

Tijekom 1883. čak je 11 franjevaca zatražilo preko nadbiskupa Stadlera da se 
sekulariziraju. 413 Njihova će imena biti navedena malo kasnije. 

Većina njih je kao razlog navela da su u franjevački red stupili u želji da djeluju 
u dušobrižništvu i da budu na župama. Sada kad su se prilike promijenile i kad bi 
trebalo zavesti i provoditi stroži redovnički život, njihova je želja da i dalje ostanu na 
župama, a to im neće biti moguće ako ostanu redovnici, a bit će im osigurano ako 
postanu svjetovni svećenici. 414 Više njih je navelo kako imaju grižnju savjesti jer ne 
mogu vjerno opsluživati redovničke zavjete, osobito siromaštva, pa traže prelazak u 
svjetovne svećenike, da bi tako lakše postigli vječni život. 415 Neki su iznosili kako ih 
muči tjeskoba zbog nereda u redovničkom staležu, zbog manjka nedostatka i različitih 
mana u Provinciji, kao što su: mržnja, ogovaranje, mrmljanje, strančarenje, lokalizam, 
nepravedni postupci poglavara, zapostavljanje pri postavljanju župnika i često 
premještanje sa župa. 416 Nekolicina je navela kako su im stari ili siromašni roditelji, 
majka, sestra, te da se moraju za njih brinuti i pomagati im, a to kao redovnici ne 

417 

mogu. 

Molbe devetorice franjevaca upućene su Svetoj Stolici preko nadbiskupa 
Stadlera. S tim njihovim molbama Stadler je 29. srpnja 1883. poslao i svoje popratno 
pismo. U tom pismu on kaže kako veći broj franjevaca želi stupiti u svjetovni kler, ali 
se neki iz straha ne usuđuju tu želju izreći, a drugi su to učinili. Preporučuje da se 
molbe za sekularizaciju uslišaju, a on obećava da će sekulariziranim franjevcima dati 
župe. Govoreći o razlozima za sekularizaciju, on navodi kao glavni taj što franjevci od 
davnine ulaze u Red s mišlju da budu na župama i da raspolažu novcem, te da ne bi ni 
ušli u Red da su mogli predvidjeti da će doći vrijeme kada više neće biti župnici i da će 
im biti zabranjena upotreba novca kako oni hoće. Stadler napominje kako među 
franjevcima ima onih koji se ističu gorljivošću i odlikuju drugim krepostima, te im se 
ne bi moglo što drugo predbaciti osim da ne obdržavaju zavjeta siromaštva, a kad ih se 
razriješi zavjeta siromaštva, neće ništa priječiti da oni koji su, zbog kršenja toga 
zavjeta, bili loši redovnici, postanu dobri svjetovni svećenici. 418 


41 - Protocollum, IVb, str. 337-338. 

413 Njihove molbe se nalaze u: VATIKANSKI ARHIV, AES, Austria-Ungheria, pos. 530-533, fasc. 246, 
1883-1886., listovi (dalje: 11. ili 1.) 71-94. 

414 To su u svojim molbama naveli, npr.: fra Ilija Đebić, fra Pavao Pavlović, fra Jakov Marić, fra Franjo 
Knežević, fra Filip Ljubas, fra Blaž Ikić. - Vidi: Isto, 11. 71, 77, 81, 85, 91, 94. 

415 To su naveli, npr.: fra Ilija Đebić, fra Pavao Pranjić, fra Pavao Pavlović, fra Jakov Marić, fra Ivan 
Vujičić, fra Ilija Lacić, fra Blaž lkić. - Vidi: Isto , 11. 71, 73, 75, 77, 81, 83, 94. 

416 To navode u molbama, npr.: fra Pavao Pranjić, fra Pavao Pavlović, fra Mato Živković, fra Franjo 
Knežević, fra Filip Ljubas, fra Blaž Ikić. - Vidi: Isto, 11. 73, 77, 79, 85, 91, 94. 

417 Tako npr.: fra Ilija Đebić, fra Jakov Marić, fra Ivan Đebić-Marušić. - Vidi: Isto, 11. 71, 81, 87. 

418 Isto, 11. 68-69. 

Doznalo se za to Stadlerovo pismo Svetoj Stolici i za njegovo zauzimanje da se 
odobri sekularizacija onima koji su je zatražili. Provincijal fra Ilija Cavarović je 18. 
rujna 1883. pisao generalu Reda, fra Bernardinu a Portu Romatino, i izvijestio ga kako 
nije siguran, ali da ne sumnja u vjerojatnost da su neki fratri zatražili sekularizaciju, 
dapače daje za neke siguran, i naveo je njih četvoricu. Svoje gledanje na to izrazio je 
ovako: “Štogod bilo, ako se obistini, sigurno će se truli pojedinci odsjeći od zdravih, ali 
jao onome koji takve primi!". 419 U svom pismu provincijal također nagovještava kako 
je odlučio, čim stvar bude očevidna, da će napustiti onoliko najlošijih župa koje su 
franjevci držali i nakon što su 14. ožujka 1883. proglašene liberae collationis i 
prepuštene svjetovnim svećenicima, koliko franjevaca istupi iz Reda. Učinio bi to već 
ranije, kaže, ali se od toga suzdržao da ne bi dao povoda nadbiskupu Stadleru za 
pritužbe i možda ispriku kako je bio prisiljen podržati sekularizirame franjevaca da bi 
popunio župe koje su ispražnjene. 

Molbe još dvojice franjevaca za sekularizaciju: fra Ivana Vujičića i fra Filipa 
Ljubasa, sa svojim popratnim pismima i preporukom da im se udovolji, Stadler je 
poslao u Rim 23. rujna 1883., odnosno 14. studenoga i. g. “ Posebno je razmatran 
slučaj fra Filipa Ljubasa. Sveta Stolica je o njemu izvijestila generala Reda, a ovaj je o 
tome 5. listopada 1883. poslao obavijest provincijalu. Provincijalu su izneseni razlozi 
koje je fra Filip Ljubas u svojoj molbi naveo, i zatraženo da dostavi svoje mišljenje. 
Također se u generalovu pismu navodi kako je Stadler u popratnom pismu i preporuci 
spomenuo i druge franjevce (one koji su već ranije zatražili sekularizaciju) i kako im 
je, ako budu sekularizirani, obećao dati u vrhbosanskoj nadbiskupiji i banjolučkoj 
biskupiji one župe koje su proglašene liberae collationis. “ Na to je provincijal 23. 
studenoga 1883. pisao generalu i poslao mu opširan odgovor s osvrtom i pobijanjem 
razloga što ih je fra Filip Ljubas u svojoj molbi naveo. " Kao svoje stajalište o molbi 
fra Filipa Ljubasa, provincijal pri kraju piše: "Sva bi provincija, ako bi gledala samo na 
svoje dobro, iz dna srca izrazila preuzv. gosp. nadbiskupu najvruću zahvalnost što ju je 
oslobodio tako trulih članova sekularizacijom o. Filipa Ljubasa i onih za koje je dosad 
poznato da su je zatražili; ali s druge strane, odvagnuvši sve što bi iz toga slijedilo, 
svim silama treba osuditi ovaj njegov korak, i to zbog učinka kojega će sekularizacija 
o. Filipa Ljubasa i možda drugih proizvesti". 424 

Sveta Stolica nije bila sklona masovnim sekularizacijama bosanskih franjevaca, a 
na to je, vjerojatno, utjecalo i držanje u toj stvari vrhovne uprave Reda. Prefekt 
Kongregacije za raširenje vjere (Propagande), kardinal Simeoni, 30. studenoga 1883. je 
izjavio kako mu je kardinal Luigi Pallotti, tajnik za izvanredne crkvene poslove, dao do 
znanja daje Sveti Otac, sve zrelo ispitavši, odlučio da se ne podjeljuje tražena milost 
sekularizacije koju je Stadler preporučio, te odredio da se budući takvi zahtjevi 
franjevaca iz Bosne ni ne uzimaju u razmatranje. 425 

Stadler sigurno još nije bio obaviješten o toj odluci Svete Stolice pa je 15. 
prosinca 1883. ponovno pisao u Rim i urgirao da se što prije pozitivno riješe molbe 
koje su bile podastrte. U tom svom pismu on ističe kako je u početku bio protivan 
sekularizaciji franjevaca, ali je potom, bolje poučen iskustvom, morao prestati s 
protivljenjem i čak dati punu podršku onima koji se žele sekularizirati. Time se 


419 AFPS, Protocollum, IVb, str. 76. 

420 Na istom mjestu. 

421 Vatikanski arhiv, AES, Austria-Ungheria, pos. 530-533, fasc. 246, 1883-1886., 11. 89 i 93. 

422 Vidi: AFPS, Protocollum , IVb, str. 483. 

423 Vidi: Vatikanski arhiv, AES, Austria-Ungheria, pos. 530-533, fasc. 246, 1883-1886., 11. 102-106. 

pomaže, veli, spasenju mnogih, inače dobrih redovnika, koji nemaju druge zapreke 
osim zavjeta siromaštva, a pomaže se na neki način i onima koji su nezadovoljni, te se 
u sadašnjim prilikama također osigurava Vrhbosanskoj nadbiskupiji makar jedan mali 
broj svećenika s kojima će moći slobodno raspolagati. Također piše da je vijest o 
zatraženim sekularizacijama dobila već široke razmjere i unutar i izvan franjevačke 
provincije, a oni koji su je zatražili ostaju čvrsti u nakani, ali se boje da bi zbog toga 
mogli imati neugodnosti. Na kraju naglašava kako ima neprilika i kako bi mogle 
nastati i nove ako se stvar ne riješi, zato moli da se, ako je moguće, ona riješi pozitivno 
za molitelje 426 

General Reda fra Bernardin a Portu Romatino je 11. siječnja 1884. poslao tajniku 
za izvanredne crkvene poslove, kard. Luigiju Pallottiju, svoj odgovor u svezi sa 
slučajem fra Filipa Ljubasa, a priložio je i naprijed spomenuto pismo što ga je bio 
dobio od provincijala fra Ilije Cavarovića. General u svom pismu ističe da podržava 
mišljenje provincijalovo da tu molbu ne treba uslišati, a zatim moli da Kongregacija 
uputi Stadleru upozorenje, da ne podupire one redovnike koji iz lažnih razloga ili pod 
sitnim izgovorima traže da se sekulariziraju. Pritom naglašava kako bi uzajamni mir i 
sloga između nadbiskupa Stadlera i franjevaca bosanske provincije, koje je Sveti Otac 
tako snažno preporučio, bili teško uzdrmani ako bi nadbiskup pogoršavao stanje, već 
po sebi dosta teško, podupirući svojim preporukama ili na drugi način one franjevce 

427 

koji nastoje da se sekulariziraju. 

Svoje molbe za sekularizaciju kasnije su fra Filip Ljubas i fra Ivan Vujičić ipak 
opozvali. Fra Filip je o tome napisao provincijalu pismo 16. siječnja 1884., a isto tako i 
generalu Reda 31. siječnja i. g. Vjerojatno je u to vrijeme pisao i fra Ivan Vujičić. 
General je o tome poslao obavijest tajniku Kongregacije za izvanredne poslove 7. 
veljače 18 84. 429 

Kako Sveta Stolica nije udovoljila molbama onih koji su 1883. zatražili 
sekularizaciju, neki od njih su svoje molbe ponovili. 430 

Skupini od jedanaest franjevaca koji su tražili sekularizaciju 1883. kasnije su se 
pridružili još neki. Tako je molbu za sekularizaciju uputio 27. ožujkal886. fra Lovro 
Senjak, student - doktorand u Beču. On navodi kako je studirao u različitim 
biskupijskim ustanovama: Đakovu, Ostrogonu i Beču, pa kad bi ga se sada prisiljavalo 
da se vrati u samostanski život, osjetio bi se pritisnut obvezama za koje nije sposoban. 
Ističe kako gori žarom za djelovanje u vinogradu Gospodnjem i smatra da će biti 
mnogo revniji i radiniji za svoj spas i spas drugih u svijetu kao svjetovni svećenik nego 
kao redovnik u samostanu. 431 A dvojica lektora u Livnu, fra Franjo Nedić i fra Danijel 
Ban, uputili su 17. veljače 1889. pismo provincijalu i zatražili otpust/!/ iz Reda te 
najavili kako će biti primljeni u vrhbosansku nadbiskupiju. Svoju odluku su 
opravdavali ovako: sve su sile uložili u vlastitu izobrazbu, da bi postali što korisniji 
članovi Provincije, ali priznanje koje su postigli na bečkom sveučilištu nema nikakve 
vrijednosti ni u Provinciji ni u franjevačkom redu, a njihov lektorski trud ne samo da se 
ne nagrađuje, nego se prati više s nekim prezirom i neprestanim zlostavljanjem zbog 
čega su prisiljeni tražiti sebi mjesto izvan bosanske provincije i franjevačkoga reda. 
Priopćili su kako istoga momenta prestaju držati predavanja i zatražili da im se dadne 


426 Vidi: Isto, 11. 98-99. 

427 Vidi: Isto, 11. 100-101. 

428 Vidi: AFPS, Protocollum, IVb, str. 376. 

429 Vidi: Vatikanski arhiv, AES, Austria-Ungheria, pos. 530-533, fasc. 246, 1883-1886., 1. 109. 

430 To su učinili: fra Pavao Pavlović, fra Jakov Marić i fra Blaž lkić. - Vidi: Isto, 11. 111, 112 i 115. 

431 Vidi: Isto, 11. 118-119. 


72 



432 

otpusnica iz Provincije . Provincijal je na međukapitulskoj kongregaciji 22. travnja 
1890. pročitao njihovo pismo i izvijestio što je u svezi s tim poduzeto: kako je o tome 
upoznao generala Reda i zamolio ga da učini sve da se spriječi njihova sekularizacija, 
jer u slučaju da im se ona dadne, slijedit će ih više drugih franjevaca. Također je 
priopćio da mu je na to, preko generalnog definitora fra Augustina Zubca, odgovoreno 
“da se ne treba bojati sekularizacije, koju će dobiti samo oni na čiju sekularizaciju 
pristane provincijal”. 433 

Sekularizaciju je g. 1893. zatražio fra Marijan Bišćan, koji je bio prešao u 
bosansku provinciju iz kapistranske. Kad je generalni prokurator Reda upitao 
provincijala ima li što protiv te sekularizacije, pa da spomenuti prijeđe u svjetovne 
svećenike zagrebačke nadbiskupije, odgovoreno mu je da nema ništa. 434 Sljedeće 
godine sekularizaciju je zatražio fra Bono (Dobroslav) Božić. Dobio je od Svete 
Stolice otpis da mu se daje dopuštenje za boravak izvan redovničke zajednice kroz 
godinu dana, da pronađe biskupa koji će ga primiti, a zatim da se ponovno molbom 
obrati na Svetu Stolicu. 435 On je zatražio od nadbiskupa Stadlera da ga primi u 
vrhbosansku nadbiskupiju, a na upit Ordinarijata za mišljenje o njemu, iz 
Provineijalata je odgovoreno 8. rujna 1894. da je svojeglav, radi po svojoj volji i 
pameti, i da se zanima i bavi manje onim što traži redovnički poziv i redovnički stalež 
nego onim što spada na njegovu službu i svećeničku dužnost. 436 

Optuživan i ozloglašen zbog sumnjivih veza s jednom djevojkom, s kojom se 
upoznao kao student u Grazu, fra Anđeo Krajinović je 20. travnja 1896. zatražio 

A'in ATfi 

sekularizaciju. ~ Provincijal fra Stjepan Čičak je dao svoju preporuku, i njegovoj 
molbi je udovoljeno 22. lipnja 1896. Primljen je kao svjetovni svećenik u porečku 
biskupiju 439 

Iz ovoga što je dosad rečeno, vidljivo je daje u razdoblju od 1883. do 1896. čak 
17 franjevaca zatražilo sekularizaciju. Njima treba pribrojiti još i fra Stjepana 
Zlatunića, za koga je provincijal tražio prinudnu sekularizaciju. Budući da zahtjevima 
za sekularizaciju u većini slučajeva nije bilo udovoljeno, neki od njih su molbe 
upućivali i po više puta. Sekularizaciju su dobila samo četvorica (Bišćan, Božić, 
Krajinović i Zlatunić)), i to oni za koje je pristanak dao provincijal. 

Čini se da je 1896. pitanje sekularizacije bilo nešto jače aktualizirano, jer 
provincijal u pismu Svetoj Stolici 30. kolovoza 1896., a u svezi s cijepanjem 
franjevačkih župa, navodi kako nadbiskup Stadler često običava poticati da se svim 
franjevcima koji žele sekularizaciju, ona i da, a koji ne žele sekularizaciju, da ih se 
pošalje u samostan i da ondje žive “iščekujući smrt”. 440 Istoga dana provincijal je o 
tome pisao i generalnom prokuratoru Reda. 441 A kad se generalni prokurator 8. rujna 
1896. obratio pismom Svetom Ocu u svezi s cijepanjem franjevačkih župa u Bosni, 
osvrnuo se i na sekularizaciju, ističući kako je čudna i pretjerana sloboda kojom 


432 Vidi: AFPS, Protocollum, IV, str. 426. 

433 Vidi: Isto, str. 427. 

434 Vidi: AFPS, Protocollum Provinciae Bosnae Argentinae, V, 1891-1897., str. 264-265. 

435 Vidi: Isto, str. 237. 

436 Vidi: Isto, str. 247-248. 

437 Molba se nalazi u: Arhiv generalne kurije franjevačkog reda - Rim (dalje: AGKFR-Rim): 
Bosna 1883-1922., P. 17, 1896. 

438 AGKFR-Rim: Bosna 1883-1922., P. 17, 1896. 

439 Vidi: AFPS, Protocollum, V, str. 345-346. 

440 Vidi: Isto, str. 261-262. 

441 Vidi: Isto, str. 364. 

nadbiskup Stadler govori o sekularizaciji ne samo s provincijskim poglavarima nego i 
sa samim redovnicima. 442 

Radi jasnijeg pregleda, evo cjelovitog popisa franjevaca, članova provincije 
Bosne Srebrene, koji su zatražili, a nekolicina i dobila sekularizaciju u razdoblju 1883- 
1896. 


a) Franjevci koji su tražili sekularizaciju, ali je nisu dobili-. 


1. Fra Mato (Ilija) Živković - sekularizaciju je zatražio 20. veljače 1883., ali je 
molba odbijena. 443 

2. Fra Pavao (Mijo) Pranjić - zatražio je sekularizaciju 22. veljače 1883., a 
molba je odbijena. 444 

3. Fra Pavao (Marko) Pavlović - molio je sekularizaciju 23. travnja 1883., zatim 
ponovno 16. srpnja 1884., i po treći put 12. ožujka 1886, ali su sve molbe odbijene. 445 

4. Fra Jakov (Ivan) Marić - zatražio je sekularizaciju 5. lipnja 1883., ponovno 
17. srpnja 1884., i po treći put 12. ožujka 1886, ali su sve molbe odbijene. 446 

5. Fra Ilija (Ivan) Đebić - zatražio je sekularizaciju 23. lipnja 1883., a molba je 
odbijena. 447 

6. Fra Ivan (Nikola) Vujičić - sekularizaciju je zatražio 1. srpnja 1883., a kasnije 
molbu povukao. 448 

7. Fra Ivan (Marko) Đebić-Marusić - sekularizaciju je zatražio 10. srpnja 1883., 
a molba je odbijena. 449 

8. Fra Franjo (Marijan) Knežević - sekularizaciju je zatražio 10. srpnja 1883., a 
molba je odbijena. 450 

9. Fra Ilija (Franjo) Lacić - zatražio je sekularizaciju vjerojatno sredinom 1883., 
a molba je odbijena. 451 

4.S9 

10. Fra Filip (Nikola) Ljubas - zatražio je sekularizaciju 20. kolovoza 1883, 
ali je molbu kasnije povukao. 453 

11. Fra Blaž (Mijo) Ikić - uputio je molbu za sekularizaciju sredinom 1883., a 
molba je odbijena. 454 

12. Fra Lovro (Luka) Senjak/ović! - zatražio je sekularizaciju 27. ožujka 1886., 455 
a molba je odbijena. 

13. Fra Franjo-Florijan (Ivan) Nedić - o svojoj namjeri da napusti franjevački 
red obavijestio je provincijala 17. veljače 1889. Je li uputio formalni zahtjev za 
sekularizaciju, i kada, nisam mogao utvrditi. 456 


442 Vidi: Vatikanski Arhiv, AES., Austria-Ungheria, pos. 523, fasc. 660, n. 744, Bosnia, Sarajevo 

Vatikanski Arhiv, AES, Austria-Ungheria, pos. 530-533, fasc. 246, bez vidljive oznake listova. 
Isto , bez vidljive oznake listova. 

Isto, oznaka lista prve molbe nevidljiva, a za drugu i treću molbu 11. 111. i 115. 

Isto, oznaka prve molbe 1. 81, druge oznaka nevidljiva, a treće 1. 115. 

Isto, oznaka lista nevidljiva. 

Isto, 1. 83. 

Isto , 1. 87. 

Isto, oznaka lista nevidljiva. 

Isto, oznaka 1. 75. 

Isto , 1. 91. 

Vidi: AFPS, Protocollum, IVb, str. 376. 

Vatikanski Arhiv, AES, Austria-Ungheria, pos. 530-533, fasc. 246,1. 94. 

Isto, 11. 118-119. 

Vidi: AFPS, Protocollum, IV, str. 426. 

14. Fra Danijel (Jakov) Ban - obavijestio je provincijala 17. veljače 1889. o 
svome naumu da napusti franjevački red. Nisam mogao utvrditi je li uputio formalni 
zahtjev za sekularizaciju, i kada je to moglo biti. 457 


b) Franjevci koji su zatražili i dobili sekularizaciju : 

1. Fra Marijan ( ) Bisćan - sekularizaciju je zatražio 1893., i dobio ju je za 
zagrebačku nadbiskupiju, ali nisam utvrdio kad je to bilo. 

2. Fra Bono (Dobroslav) Božić - zatražio je sekularizaciju 1894., i dobio je 10. 
srpnja i. g. otpis s dopuštenjem za boravak izvan redovničke zajednice kroz godinu 
dana, a da kroz to vrijeme nađe biskupa koji bi ga htio primiti. Godine 1895. je otišao u 
Sjedinjene Američke Države i odande zatražio sekularizaciju, koju je i dobio 25. 
siječnja 1896. za biskupiju Pittsburgh. 459 

3. Fra Anđeo ( ) Krajinović - zatražio je sekularizaciju 20. travnja 1896., 460 a 
dobio ju je 22. lipnja 1896., za porečku biskupiju. 461 

4. Fra Stjepan (Ivan) Zlatunić - provincijal fra Stjepan Čičak je 25. listopada 
1896. pisao generalu Reda o fra Stjepanu Zlatuniću i njegovim postupcima i životu. U 
pismu se navodi daje odmah iza ređenja počeo podržavati sumnjive veze sa ženskim 
osobama, praviti dugove, misne stipendije i milostinju potajno uzimati ili u toj stvari 
varati i trošiti u tajne i zle svrhe, češće noću potajno izlaziti iz župne kuće i nečasne 
kuće posjećivati, svećenička zaduženja zanemarivati ili nevoljko vršiti, da bi, na koncu, 
napustio župnu kuću u Zenici i s jednom djevojkom pobjegao u Sarajevo, odrekao se 
katoličke vjere i prihvatio šizmu. Kasnije je došao provincijalu i molio da se vrati u 
Red. Kad je provincijal izložio slučaj pred deflnitorij, zaključeno je da ga treba istjerati 
iz Reda “tamquam membrum putridum et pecus morbidum”, i da se od Svete Stolice 
zatraži njegov izgon, a ako se to ne bi provelo, da mu se barem onemogući povratak u 
zajednicu Bosne Srebrene. 462 Fra Stjepan Zlatunić je sekulariziran, 463 ali drugih 
preciznih podataka o tome nisam našao. 

Zbog odluke i pokušaja dosta velikog broja bosanskih franjevaca da se 
sekulariziraju, i zbog blagonaklonog držanja i potpore koju im je u tome pružao 
nadbiskup Stadler, došlo je između bosanskih franjevaca, odnosno njihove 
provincijalne uprave, i nadbiskupa Stadlera do zaoštravanja odnosa. Ali, usprkos 
takvoj situaciji, počelo se razgovarati i razmišljati o mogućnosti da klerici provincije 
Bosne Srebrene studiraju filozofiju i teologiju skupa s kandidatima svjetovnih 
svećenika u Nadbiskupskoj bogosloviji. Na tome je, zapravo, insistirala austrougarska 
vlada, radi smanjivanja izdataka koje je ona u tu svrhu izdvajala. Ponudu u tom smislu 
Stadler je franjevcima dao još 22. kolovoza 1890., kad je otvorena Bogoslovija u 
Travniku. 464 Franjevci su se kolebali da na to pristanu, najviše iz straha da bi njihovi 
klerici mogli napustiti Red i prijeći među kandidate svjetovnih svećenika. Nakon 
izvjesnog vremena uprava Provincije je bila spremna pristati na to, ali je odlučeno da 
se još zatraži i mišljenje najuglednijih članova Provincije. Među onima koji su bili 


457 Na istom mjestu. 

458 Vidi: AFPS, Protocollum, V. str. 264-265. 

459 Vidi: AFPS, Protocollum, VI, str. 222-223. 

460 Vidi: AGKFR-Rim, Bosna 1883-1922., P. 17, 1896. 

461 Vidi: AFPS, Protocollum, V, str. 345-346. 

462 Vidi pismo u: AGKFR-Rim: Bosna 1883-1922., P. 17, 1896. 

463 Vidi: Protocollum, V, str. 369-371. 

464 Vidi: AFPS, XII, 170. 


75 




pitani neki su se toj namjeri protivili, ali je većina ipak podržala stav provincijske 
uprave. 465 O tome je izviješten general Reda i zatraženo je njegovo mišljenje, na što je 
on izrazio svoje nezadovoljstvo jer nije bio upitan prije donošenja odluke. 466 

Kad je nadbiskupu Stadleru priopćena odluka provincijske uprave da i 
franjevački klerici provincije Bosne Srebrene studiraju zajedno s dijecezanskim, on je 
u pismu 23. rujna 1897. i z razio svoje zadovoljstvo. Napisao je provincijalu kako se 
Ordinarijat raduje što je došlo do toga da će franjevački bogoslovi studirati bogoslovne 
nauke u Nadbiskupskom centralnom sjemeništu i što će se time ne samo “tješnje 
sbližiti u međusobnoj ljubavi regularni i sekularni kler bosanski, nego će se tako 
postići i neka confonnitas u teološkoj naobrazbi obojeg klera, što sve može veoma 
koristiti za proširenje Božje slave i spasa povjerenog nam stada”. 467 A da odstrani strah 
koji je postojao kod franjevaca, da bi njihovi kandidati mogli napustiti Red, Stadler u 
pismu ističe: “Ujedno ovime /ovaj Ordinarijat - dop. m./ svečano izjavljuje, da u svrhu 
zapriečenja bezkoristnoga prozelitizma pod nikoji način neće primiti u broj 
svjetovnoga klera ove nadbiskupije nijednoga klerika Vaše provincije, makar to koji i 
drage volje molio” 468 

U ak. godini 1897/98., prvoj a i jedinoj zajedničkoga studiranja dijecezanskih i 
franjevačkih bogoslova, bilo je upisano 11 franjevačkih kandidata, i to 8 u prvu godinu 
studija, a 3 u četvrtu. Oni u prvoj godini su bili s jednostavnim ili privremenim 
zavjetima, a u četvrtoj godini već su imali doživotne (svečane) zavjete. 469 Većina njih 
će kasnije zatražiti prelazak među kandidate za svjetovne svećenike, odnosno prelazak 
u svjetovni kler, ali o tome će još biti govora poslije. 


2) Sekulariziranje franjevaca u razdoblju 1898-1918. 

Godine 1897. donijete su za franjevački red nove Generalne konstitucije koje su 
posebno imale za cilj uređenje i obnovu zajedničkoga života. A to je bio i glavni cilj i 
predmet isto tako i apostolske konstitucije pape Leona XIII: Felicitate quadam, od 4. 
listopada 1897. 470 Reforma koju su zahtijevale ili nametale nove Konstitucije i 
spomenuta apost. konstitucija predstavljala je naročit problem za franjevačku 
provinciju Bosnu Srebrenu. Predviđajući poteškoće u tom pogledu, provincijal je 31. 
prosinca 1897. pisao generalu Reda i tražio razjašnjenje, odnosno neko prihvatljivo 

465 Vidi: AFPS, Protocollum Provinciae Bosnae Argentinae, VI, str. 67-70. 

466 Vidi: Isto, str. 78. 

467 Vidi: AFPS, Vrhbosanski ordinarijat, 1, 1880-1918., br. 324; Protocollum, VI, str. 79. 

468 Isto. 

469 U prvoj godini su bili upisani ovi franjevački studenti: fra Anto Mandić, fra Petar Franjić, fra Bono 
Ivandić, fra Marijan Kaurinović, fra Franjo Franković, fra Ilija Filipović, fra Vjekoslav Cvitanović i fra 
Anđeo Pelivanović, svi s jednostavnim ili privremenim zavjetima, a u četvrtu godinu, sa svečanim ili 
doživotnim zavjetima: fra Franjo Mikić, fra Mato Gašparović i fra Marko Trogrančić. - Vidi: AFPS, 
Protocollum, VI, str. 73. 

Ak. godine 1897/98. u Pečuhu je bilo na studiju 12 bosanskih franjevačkih bogoslova, a od toga s 
jednostavnim ili privremenim zavjetima bilo ih je 7, upisanih u drugu godinu studija. Od ovih posljednji 
njih šestorica: fra Ivan Matišić, fra Anđeo Jurić, fra Jako Dujić, fra Nikola Krakić, fra Alojzije Hrga i fra 
Anto Kovačević su 16. prosinca 1897. uputili molbu đakovačkom biskupu J. Strossmayeru, da ih primi u 
svoje Sjemenište, zato što na “pooštrene regule’’ ne mogu položiti svečanih zavjeta. Strossmayer je o 
tome 30. prosinca 1897. zatražio mišljenje provincijala, a provincijal je dao svoju suglasnost. Kasnije su, 
i ne čekajući oprost od privremenih zavjeta, sva šestorica, kojima se pridružio i sedmi privremeno 
zavjetovani student, fra Ivan Džaić, napustili red i trojica su otišla u đakovačku biskupiju, a četvorica u 
senjsku.. - Vidi: AFPS, Protocollum, VI, str. 99-101, 109, 114-115. Na drugom mjestu stoji da su 
dvojica otišla u đakovačku biskupiju a petorica u senjsku. Vidi: Isto, str. 356-357. 

47H Vidi: Acta Ordinis Fratrum Minorum, listopada 1897, str. 164-168. 

rješenje. Provincijal je istaknuo kako je teško provesti traženu reformu i kako bi mnogi 
mogli zbog toga napustiti Red i Provinciju, jer predviđaju i boje se da neće imati sve 
što je potrebno kad se uvede potpuni zajednički život, te kako mnogi namjeravaju 
prijeći u stalež svjetovnih svećenika radije nego opterećivati savjest novim odredbama 
koje teško mogu obdržavati, a da su mogli predvidjeti donošenje takvih odredaba, 
mnogi nikada ne bi ni prigrlili redovničkoga života. Provincijal je, na kraju, zamolio da 
u Bosni ostane zasad stanje kakvo je dotad bilo. 471 Na to je general Reda odgovorio 8. 
siječnja 1898. i izrazio svoje čuđenje što se dobri redovnici boje zajedničkoga života, 
jer je on temelj redovništva. General je odlučno zatražio da se u roku od godinu dana 
od promulgiranja novih Konstitucija mora posvuda provesti zajednički život i da on od 
toga zakona neće nikada dispenzirati. 472 

Urgiranje provedbe novih Konstitucija franjevačkog reda i odredaba apost. 
konstitucije Felicitate quadam, kojima se uz reformu u pogledu zajedničkog života 
osobito željelo uvesti obdržavanje zavjeta siromaštva, učinili su da je pitanje 
sekularizacije franjevaca u Bosni postalo vrlo aktualno. Nadbiskup Stadler, koji je 23. 
siječnja 1898. uputio pismo Svetom Ocu i molio, kako smo naprijed vidjeli, da se 
franjevcima oduzmu barem one župe koje nisu spojene sa samostanima i da se proglase 
liberae collationis, podržao je i zauzeo se za provedbu spomenute franjevačke refonne, 
ali je izrazio i svoju sumnju da će se to u Bosni moći sprovesti. Istaknuo je kako ima 
dosta franjevaca koji neće prihvatiti zajednički život, nego će radije zatražiti prelazak u 
svjetovni kler. Na taj će način mnoge franjevačke župe, zbog nedostatka svećenika 
franjevaca, ostati ispražnjene. Zato bi trebalo oduzeti župe franjevcima, i ako one 
postanu liberae collationis, na njih će se moći postaviti oni franjevci koji zatraže i 
dobiju sekularizaciju. Inače nadbiskup neće imati gdje staviti te sekularizirane 
franjevce, budući da je svjetovnih župa malo. Na to Stadlerovo pismo odgovorio je 
14. ožujka 1898. državni tajnik, kard. M. Rampolla, i izvijestio ga da neće biti nikakvih 
promjena u pogledu župa. A što se tiče sekularizacije franjevaca, napomenuo je kako 
će vjerojatno biti redovnika koji će odbiti da se prilagode disciplini koju utvrđuje 
apost. konstitucija Felicitate quadam, i da će stoga tražiti sekularizaciju, ali da će taj 
broj biti mnogo niži od onoga koji nadbiskup predviđa. 474 

Nažalost, kasnije se pokazalo da je ipak bilo bliže istini ono što je Stadler 
najavljivao. Velik broj franjevaca će u vremenu od 1898. do 1902. uputiti Svetoj 
Stolici molbe za sekularizaciju, ali neće sve biti pozitivno riješene. 

Predviđajući da će više franjevaca zatražiti sekularizaciju provincijal fra Anđeo 
Ćurić piše 2. veljače 1898. generalu Reda da sekularizacije ne treba dati svima 
nezadovoljnicima, bez razlike, a onima kojima je treba dati, da se ne daje privremeno 
(na godinu dana) nego trajno, da ne bi, ako se kasnije vrate, "kao gubave ovce zarazile 
serafinski red". 475 

Objavljivanje apost. konstitucije Felicitate quadam i glasovi da ima franjevaca 
koji bi se željeli sekularizirati poslužili su Stadleru kao povod da se 25. ožujka 1898. 
obrati franjevcima, preko župnih ureda, jednim pismom i proglasom. U tom pismu, uz 
ostalo, on piše: “Budući da su /..../ mnogi franjevci izjavili i ovomu se ordinarijatu 
prijavili, da hoće radije stupiti u svjetovni kler, to se svim tim i onim, koji se još kane 
prijaviti, stavlja na znanje, da se imaju od današnjega dana najkasnije do konca svibnja 
ove godine prijaviti i ujedno svoje želje izraziti, na što koji reflektira. Na kašnje 


4/1 Vidi: AFPS, Protocollum, VI, str. 94-95. 

472 Vidi: AFPS, Protocollum, VI, str. 98-99. 

473 Arhiv nadbiskupije vrhbosanske-Sarajevo (dalje: ANVS), br. 75, 23/1, 1898. 

474 ANVS, br. 345, 30/III, 1898. 

475 Vidi: AFPS, Protocollum, VI, str. 111. 

molbenice neće se obzir uzeti, osim da se molitelj iskaže, da nije za ovu izjavu 
znao”. 476 Stadler u tom proglasu također napominje kako je Vrhbosanski ordinarijat 
uvijek bio protivan sekularizaciji i da do tada nije primio nijednog franjevca u 
svjetovni kler, ali sada mora učiniti iznimku jer je Sveti Otac dopustio da mogu 
pristupiti u svjetovni kler oni koji se ne smatraju pozvanima i koji ne prihvate strožu 
stegu i zajednički život. 477 

O svom proglasu Stadler je 24. ožujka 1898. izvijestio provincijala. U pismu 
podsjeća kako je bio dao obećanje 122. rujna 1897.- op. m./ da neće primiti nijednog 
franjevačkog klerika među svjetovni kler, ali budući da je nastupila nova situacija 
(donijete nove Konstitucije za franjevački red i apost. konstitucija Felicitate cjuadam ) i 
potreba provođenja reforme, Ordinarijat je iznimno izdao gornji proglas na sve 
franjevce, da bi mogli istupiti iz franjevačkog reda i stupiti u svjetovni kler oni koji 
reforme ne žele prihvatiti. Na kraju Stadler izjavljuje da će se Ordinarijat držati i 
ubuduće svoga ranije danog obećanja, i kad se reforma provede da više neće primiti 

478 

nijednoga od reformiranih franjevaca. 

Nakon spomenutog proglasa i potom pisma provincijalu, Stadler je 27. ožujka 
1898. pisao i prefektu Kongregacije za izvanredne crkvene poslove, kard. Rampolli. 
Svrha toga pisma je bila da izmoli da se od franjevaca oduzmu župe, ali se i u njemu 
govori također o sekularizaciji franjevaca. U pismu su protiv bosanskih franjevaca i 
njihova načina života i djelovanja iznesene teške optužbe, a onda izveden zaključak: da 
je malo franjevaca u Bosni koji bi mogli postati dobri redovnici u smislu kako traži 
nova reforma, ali da ih ima mnogo koji imaju dobre osobine da postanu dobri 
svećenici, ako se sekulariziraju, a ako se ne sekulariziraju, ostat će loši redovnici. 479 

Na Stadlerov spomenuti proglas i na pismo što ga je 24. ožujka 1898. uputio 
provincijalu, odgovorio je 1. travnja 1898. fra Anđeo Ćurić. Izrazio je svoje čuđenje i 
nezadovoljstvo franjevaca takvim postupkom Ordinarijata, te je protiv toga 
prosvjedovao. 480 O svemu je provincijal poslao izvješće i generalnom prokuratoru 

481 

Reda, a uz svoje pismo također i Stadlerov proglas. 

Donošenje apost. konstitucije Felicitate cjuadam, o uvođenju zajedničkog života 
u franjevačkom redu, a zatim i Stadlerov proglas o sekularizaciji, unijeli su ne malu 
pomutnju među bosanske franjevce. Zato provincijal fra Anđeo Ćurić u okružnici od 
13. travnja 1898. glede uvođenja zajedničkog života, pozivajući se na 8. tč. iz 
spomenute apost. konstitucije, piše kako je Sveti Otac dozvolio redovničkim 
starješinama da malodušna braća “mogu ostati pri starim konstitucijama”. “ Zatim se 
osvrće i na razloge što ih iznose oni koji traže sekularizaciju, ukazujući na njihovu 
neopravdanost. ' Onima koji žele i koji su se odlučili za sekularizaciju priopćuje kako, 
prema naputku dobivenom iz Rima, svoje molbe na latinskom jeziku i potkrijepljene 
kanonskim razlozima, moraju poslati na generalnog prokuratora Reda, a on će ih 
proslijediti Kongregaciji biskupa i redovnika. Također upozorava da će se 
sekularizacija davati samo “in perpetuum et per modum expulsionis”, uz najstroži 
nalog, da sve što je koji u Redu stekao, mora ostaviti svojoj redodržavi. 484 

Vidi: Vrhbosna, XII/1898, br. 7, str. 116-117; AFPS, Protocollum, VI, str. 195-196. 
Isto. 

AFPS, Vrhbosanski ordinarijat, 1, 1880-1918., br. 341. 

Vidi: AFPS, Protocollum, VI, str. 229-230. 

Vidi: AFPS, Protocollum, VI, str. 202-204. 

Vidi: AFPS, Protocollum, VI, str. 204-205. 

Vidi: AFPS, Protocollum, VI, str. 213. 

Vidi: Isto, str. 213-214. 

Vidi: Isto, str. 214. 

Budući da se javno govorilo, a rečeno je i u Stadlerovu proglasu, da mnogi 
franjevci žele sekularizaciju, provincijal je zatražio od Ordinarijata da priopći njihova 
imena. Traženi popis je poslan Povincijalatu 21. travnja 1898., a na njemu se nalazilo 
31 ime, s napomenom da ima i bogoslova za sekularizaciju: 4 iz Pečuha, 5 iz Kreševa, i 

485 

8 iz Nadbiskupskog sjemeništa u Sarajevu, o kojima je naprijed već bilo riječi. 
Nakon toga je na provincijskom kongresu zaključeno da se otpuste iz Reda svi 
privremeno zavj eto vani klerici koji su se odlučili za sekularizaciju, odnosno za 
prelazak među kandidate za svjetovne svećenike. 486 Provedena je odmah istraga među 
klericima koji su se nalazili u Nadbiskupskoj centralnoj bogosloviji u Sarajevu, i 
petorica s privremenim zavjetima su izjavili da ne žele ostati u Redu. Ne čekajući da 
oni podnesu molbe za oprost od zavjeta i zakonito istupanje iz Reda, na kongresu je 23. 
travnja 1898. zaključeno da ih treba smjesta otpustiti. 488 Dekret o njihovu otpuštanju 
donijet je već istoga dana, 489 a oni su napustili samostan sv. Ante u Sarajevu, u kojemu 
su boravili, i prešli u Nadbiskupsko sjemenište 24. travnja i. g. 490 Definitor fra Danijel 
Banje bio zadužen da se raspita za klerike u Kreševu: žele li oni napustit Red. 491 On je 
proveo istragu i u prvi mah svih 8 klerika s jednostavnim zavjetima je izjavilo da neće 
ostati u Redu. Šestorica su rekli da će preći među kandidate za svjetovne svećenike, a 
dvojica su odlučila poći u svijet. 492 Ipak, sedmorica su ubrzo opozvala svoju izjavu i 
obećala da će ostati u Redu, a osmi je rekao da će još razmisliti i da će kasnije saopćiti 
svoju odluku. O svoj istrazi fra Danijel Banje izvijestio Provincijalat 2. svibnja 1898, a 
također poslao i pismenu izjavu klerika. 493 

Generalni prokurator Reda je 4. travnja 1898. poslao Kongregaciji za biskupe i 
redovnike svoj prosvjed protiv Stadlerova postupka. Priložio je Stadlerov proglas 
franjevcima o sekularizaciji i izvješće što gaje o tome dobio od provincijala. 494 Prema 
obavijesti što ju je generalni prokurator 20. travnja 1898. uputio provincijalu, 
Kongregacija za redovnike i biskupe je 9. travnja i. g. pisala nadbiskupu Stadleru i 
upozorila ga na nepravilnost njegova postupka i na pogrešno shvaćanje i tumačenje 
apost. konstitucije Felicitate guadam, te osudila proglas o sekularizaciji što ga je on 
uputio župnim uredima. 495 Također je provincijalu priopćio odluku generala Reda, da 
franjevci koji se sekulariziraju, bilo privremeno ili trajno, ne mogu sa sobom nositi niti 
prodati ili bilo kako otuđiti pokretna i nepokretna dobra koja pripadaju Provinciji, 
samostanu ili župi, i da mogu sa sobom odnijeti samo svoje osobne stvari. 


485 AFPS, Vrhbosanski ordinarijat, 1, 1880-1918., br. 361. 

486 AFPS, Protocollum, VI, str. 215. 

487 To su bili: fra Anto Mandić, fra Marijan Kaurinović, fra Franjo Franković, fra Ilija Filipović i fra 
Anđeo Pelivanović. - Vidi: AFPS, Protocollum, VI, str. 141 i 215. 

488 Vidi: Na istom mjestu. 

489 Vidi: AFPS, Protocollum, VI, str. 152. 

490 Vidi: AFPS, Protocollum, VI, 215. 

491 Vidi: AFPS: Protocollum, VI, str. 141; Samostan Kreševo, 2, 1892-1899, br. 1157. 

492 Radilo se o slijedećih osam klerika: Fra Bono (Ilija) Zrakić (kod polaganja svečanih zavjeta 
promijenio ime u Teofil), fra Franjo (Andrija) Ćosić, fra Marko (Franjo) Malbašić, fra Ćiril (Anto) Brkić 
(kod polaganja svečanih zavjeta promijenio ime u Bono), fra Marijan (Marko) Marić, fra Metod (Ilija) 
Brkić, fra lozo (Sitno) Loparević, fra Anto (Bruno) Vernazza. 

493 Sedmorica klerika su 2. svibnja 1898., a ponovno i 20. srpnja 1898., napisah izjavu i uputili je 
Redodržavništvu, da nisu imah namjeru napustiti red. - Vidi: AFPS, Samostan Kreševo, br. 1114. i br. 
1158. Kasnije, kao svećenici, red ipak napustili i sekularizirah se: fra Franjo Ćosić i fra Bruno Vernazza, 
dok je iz reda istupio s jednostavnim zavjetima fra Metod Brkić. Vidi također: AFPS, Protocollum, VI, 
str. 216. 

494 Vidi: AFPS, Protocollum, VI, str. 206-207. 

495 Vidi: AGKFR-Rim: Bosna 1883-1922., P. 17, 1898.; AFPS, Protocollum, VI, str. 207. 

Nakon intervencije iz Rima Stadler je 24. travnja i. g. svima koji su se bili 
prijavili za sekularizaciju uputio pismo na latinskom jeziku, a kopiju je dostavio i 
Provincijalatu. U tom je pismu svakome pojedinačno priopćio kako je primio njegovu 
molbu za sekularizaciju. Naveo je zatim riječi iz odgovora što ga je o toj stvari dobio 
od Kongregacije za biskupe i redovnike, a koje su glasile: “mišljenje je i želja Njegove 
Svetosti, da svi skupa i svaki pojedini član Serafskog Reda ultro atque alacriter prihvati 
obnovu koja je određena za opće dobro”, te dotičnoga pozvao i opomenuo da razmisli 
o tim riječima. A onima koji ostaju pri odluci da prijeđu u svjetovne svećenike dao je 
naputak da trebaju napisati molbu za sekularizaciju i u njoj navesti kanonske razloge, 
te preko Provincij alata molbu poslati prokuratoru Reda, a on će je proslijediti 
Kongregaciji za biskupe i redovnike. Komu Kongregacija udijeli dopuštenje za 
prelazak u svjetovni kler, nadbiskup je obećao da će ga primiti i upisati u popis 
biskupijskog klera. 496 

Poduzeti koraci od strane provincijske uprave Bosne Srebrene i vrhovne uprave 
franjevačkoga reda, da se sekularizacije spriječe ih svedu na što manju mjeru, kao i 
stajalište Svete Stolice koja nije bila naklonjena masovnim sekularizacijama 
franjevaca, nisu urodili nekim vidljivijim rezultatom. Bilo je puno članova provincije 
Bosne Srebrene koji su se odlučili za sekularizaciju i svoje su molbe uputili Svetoj 
Stolici. 

Budući da su neki iz Rima dobivali otpis za sekularizaciju direktno, bez 
posredovanja redovničkih poglavara (fra Ivan Kozinović, fra Mijo Šandrk, fra 
Ambrozije Mijić, fra Franjo Jurić i fra Ivan Martinović), otkrilo se da sekularizacije 
daju izvjesni Michele Pepe i Andreas Cremaschi za novčanu naknadu od 50 forinti. 
Provincijal je o tome 1. svibnja 1901. izvijestio Kongregaciju Propagande. 497 

Da bi se kako-tako zaustavio ili smanjio broj onih koji su se odlučili za 
sekularizaciju, na provincijskom međukapitulskom kongresu 20. travnja 1902. je 
zaključeno da se uputi molba nadbiskupu Stadleru, da odbije one koji se budu njemu 
obraćah radi sekularizacije. 498 A u pismu upućenom nadbiskupu 17. srpnja 1902. 
provincijal navodi da je do tada sekularizirano 40 franjevaca, i da je time Provinciji 
nanesena i velika materijalna šteta, jer je puno uloženo u njihovo školovanje. 499 Poslije 
toga bilo je nešto manje sekularizacija, 500 a je li to bio plod spomenute zamolbe 
nadbiskupu Stadleru, ili nešto drugo, teško je reći. 

Ovdje ću donijeti i popis svečano zavjetovanih bosanskih franjevaca za koje sam 
mogao utvrditi da su u vremenu od 1898. do 1918. uputili molbe za sekularizaciju, ali 
je nisu dobili, kao i onih koji su se u tom razdoblju sekularizirali. 


a) Franjevci koji su tražili sekularizaciju, a nisu je dobili : 

1. Fra Marko (Anto) Trogrančić - bio je student 4. godine u Nadbiskupskoj 
bogosloviji u Sarajevu. Zatražio je sekularizaciju, ali je 26. travnja 1898. dobio 


496 AFPS, Vrhbosanski ordinarijat, 1, 1880-1918., br. 342; Protocollum, VI, str. 217. 

497 Vidi: AFPS, Protocollum, VI, str. 436-438. 

498 Vidi: AFPS, Protocollum, VI, str. 450. 

499 Vidi: AFPS, Protocollum, VI, str. 467-468. 

500 U pismu od 28. travnja 1908. , upućenom nadbiskupu Stadleru, spominje se kako je dotad 
sekularizirano preko 40 franjevaca. - Vidi: AFPS, Protocollum Provinciae Bosnae Argentina, VII, 1904- 
1920., str. 157. 

negativan odgovor. 501 Nalazi se na popisu članova provincije u Šematizmu g. 1906., s 
boravkom u samostanu u Gučoj Gori, što znači daje ostao u Redu. 

2. Fra Anto (Jakov) Sakić - zatražio je sekularizaciju 15. svibnja 1898., te kao 
razlog naveo da ne može obdržavati odredaba novih Konstitucija franjevačkog reda, a 
da je mogao predvidjeti promjene do kojih je došlo ne bi nikada stupio u franjevački 
red; također je naveo da ima starog i slijepog oca i bolesnu majku, za koje se mora 
brinuti. 504 Na upit iz generalne kurije u Rimu o istinitosti navedenih razloga, 
provincijal fra Anđeo Ćurić je 5. lipnja 1898. odgovorio da oni ne stoje, 505 i molba je 
21. lipnja 1898. odbijena. 506 Fra Anto se nalazi na popisu članova Provincije u 
Šematizmu g. 1906, sa službom magistra novaka u Fojnici, što znači da je ostao u 
Redu. 

3. Fra Anto (Mijo) Mačinković - zatražio je sekularizaciju iz razloga što mora 
brata uzdržavati, ali je molba odbijena 23. kolovoza 1898.; molio je sekularizaciju 
ponovno, ali je i po drugi put odbijen, pošto je generalnom prokuratoru javljeno da 
navedeni razlog nije istinit. 509 Nalazimo ga među članovima Provincije u Šematizmu iz 
1906., na službi župnika u Sanskom Mostu, a to znači daje ostao u Redu. 510 

4. Fra Franjo (Ilija) Lujić - sekularizaciju je zatražio 13. srpnjal899. U pismu 
upućenom generalnom prokuratoru ističe kako je poslije zavođenja i proglašavanja 
reforme u franjevačkom redu zapao u tjeskobu i duševni nemir zato što, promatrajući 
aktualno stanje u Provinciji, ne nalazi načina kako formirati savjest glede obdržavanja 
spomenute reforme. Navodi kako predviđa da u okolnostima kakve su u Provinciji 
neće moći ispravno obdržavati reforme niti će se, zbog popustljivosti u odgoju, moći 
uvesti i provoditi stroža disciplina, a on ne želi, poput drugih, reformu olako prihvatiti 
a potom živjeti kao i prije. Također navodi da je kao klerik boravio 4 godine u Italiji, 
gdje je vidio i iskusio što je pravi redovnički život, te da ne nalazi nikakav prikladan 
način da svoju savjest formira i prilagodi lošim pojavama, kao što su: mržnja, svađe, 
nesloga, koje kidaju veze savršenstva i bratske ljubavi i odnose spokoj i mir. Od 
generalnog prokuratora je zatražio da mu izmoli od Kongregacije za biskupe i 
redovnike otpusno pismo iz Reda jer želi kao svjetovni svećenik služiti u 
dušobrižništvu u Vrhbosanskoj nadbiskupiji. 511 Uz to službeno pismo, fra Franjo Lujić 
je prokuratoru uputio i drugo, privatno, u kojemu pobliže opisuje stanje u Provinciji. 
Generalni prokurator Reda je zatražio mišljenje od provincijala, a fra Anđeo Ćurić je 3. 
kolovoza 1899. odgovorio kratko kako smatra da fra Franjo Lujić treba ostati i dalje u 
Redu. Sekularizacija mu nije podijeljena i nalazimo ga navedenoga u Šematizmu iz 
g. 1906. među članovima Provincije, i to kao župnika u Sivši. 514 

5. Fra Pavao (Anto) A/aupović - zatražio je sekularizaciju od Kongregacije za 
biskupe i redovnike 26. srpnja 1899. Nisam mogao doći do te molbe i ne znam koje je 


501 

502 


Vidi: AFPS, Protocollum, VI, str. 223-224. 


Vidi: Schematismus almae missionariae provinciae Bosnae Argentinae Ordinis Fratrum Minorum S. 
P. Francisci dispositus anno MCMVI, Sarajevii 1906, str. 47. 

514 


Vidi: AGKFR-Rim: Bosna 1883-1922., P. 17, 1898. 

Isto. 

Vidi: AGKFR-Rim: Bosna 1883-1922., P. 17, 1898. 

Vidi: AFPS, Protocollum, VI, str. 224-225. 

Vidi: Schematismus .... dispositus anno MCMVI, p. 35. 

Vidi: AFPS, Protocollum, VI, str. 227; Ur. z... g. 1899., br. 446 i 511. 
Vidi: AGKFR-Rim: Bosna 1883-1922., P. 17, 1899. 

Vidi: Schematismus ....dispositus anno MCMVI, str. 60. 

Vidi: AGKFR-Rim: Bosna 1883-1922., P. 17, 1899. 

Isto. 

Isto. 

Vidi: Schematismus .... dispositus anno MCMVI, str. 53. 

razloge naveo za sekularizaciju. Uputio je 28. listopada 1899. i pismo generalnom 
prokuratoru te obnovio molbu da mu Sveti Otac udijeli indult sekularizacije. 515 
Generalni prokurator je upitao za mišljenje provincijala, a što je odgovoreno, nisam 
mogao ustanoviti. 516 Fra Pavla nema navedenoga u Šematizmu g. 1906., što bi moglo 
navesti na zaključak daje sekularizaciju dobio. To, međutim, ne stoji, jer je on zatražio 
sekularizaciju ponovno 1910., kao gotovo sedamdesetogodišnjak. Zapitan za mišljenje 
o tome, provincijal fra Alojzije Mišić je 22. listopada 1910. pisao generalnom 
prokuratoru u Rim da fra Pavla muči skrupuloznost, kako je istina da on u vrijeme 
reforme i ujedinjenja Reda nije prihvatio reforme i novi život, ali da nije ništa smetalo 
da i dalje živi kako je činio ranije, služeći se privilegijem za nereformirane. Na kraju 
provincijal iznosi svoje mišljenje da je nadbiskup Stadler poticao Alaupovića na 
sekularizaciju kako bi se povećao broj njegova klera i da bi mogao reći: gle koliko 
klera imam, potrebne su mi i franjevačke župe. Provincijal je bio protiv toga da se 
starcu sedamdesetogodišnjaku dadne sekularizacija jer bi to moglo biti kao poticaj i loš 
primjer drugima. 517 

6. Fra Filip (Mijo) Pašalić - bio je lektor u Visokom. Sekularizaciju je zatražio 
od Kongregacije za biskupe i redovnike 9. siječnja 1902. U molbi piše da su ga na to 
naveli ovi razlozi: prije devet godina je primio veći broj misnih stipendija i novac 
utrošio za vlastite potrebe, a poslije toga mu nije bilo moguće zadovoljiti obvezi 
slavljenja misa; redovnički odgoj koji je primio veoma odudara od načina života u 
franjevačkom redu, uvedenog najnovijom reformom; veliko siromaštvo oca i majke, 
koji su u poodmakloj dobi, te dvojice braće i sestre, kojima po naravnom pravu treba 
biti na pomoći. Na upit generalnog prokuratora o navedenim razlozima, provincijal 
fra Augustin Čengić je odgovorio kako nijedan od njih ne stoji, te da je pravi razlog 
traženja sekularizacije želja fra Filipa da se otme ispod poslušnosti poglavarima. 
Provincijalovo mišljenje je bilo da fra Filipovoj molbi ne treba udovoljiti, jer ako mu 
se dadne sekularizacija, to bi utjecalo na slabljenje discipline i na druge da učine 
isto. 519 Generalni prokurator Reda je molbu odbio. Fra Filip je ponovno zatražio 
sekularizaciju od nadležne Kongregacije, ali je i ona 10. ožujka 1902. molbu odbila. 
Ostao je u franjevačkom redu, a Šematizam iz g. 1906. navodi da se nalazi u Sarajevu, 

S91 

sa službom tajnika i kroničara Provincije. 

7. Fra Stipo (Matija) Nevistić - obraćao se više puta Kongregaciji za biskupe i 
redovnike i molio sekularizaciju. Tako ju je zatražio 26. lipnja 1902., a kao razlog 
naveo kako “injustissime persecutioni suorum superiorum expositus, in summa ac 
totali dishamionia jam plures annos cum ipsis vivit”. O tome je iz Generalne kurije 
reda zatraženo od provincijala da dadne svoje mišljenje. 522 Nakon toga je Kongregacija 
12. kolovoza 1902. na molbu fra Stipe Nevistića odgovorila negativno. Fra Stipo 22. 
studenoga 1902. piše vrhovnoj upravi Reda da nije dobio sekularizacije jer se tome 
protive njegovi poglavari, pa kaže kako mu je odveć teško ostati u Provinciji u kojoj 
vlada užasno strančarenje i pristranost, mržnja, svađe, zavisti, mrmljanja, klevetanje, i 
osobito da je njemu učinjena najveća nepravda, te da u Provinciji ne postoji niti će se 
moći uvesti zajednički život kakvog želi sv. Franjo. Stoga moli da mu se od Svete 


313 Vidi: AGKFR-Rim: Bosna 1883-1922 ., P. 17, 1899. 

516 Vidi: AFPS, Ur. z., 1899., br. 410. 

517 Vidi: AGKFR-Rim: Bosna 1883-1922., P. 17, 1910. 

518 Molba u: AGKFR-Rim: Bosna 1883-1922 ., P. 17, 1902. 

519 Na istom mjestu. 

520 Vidi: AFPS, Ur. z., 1902., br. 138. 

521 Vidi: Schematismus ....dispositus anno MCMVI, str. 69. 

522 Vidi: AFPS, Ur. z.., 1902., br. 501. 

523 

Stolice čim prije isprosi indult sekularizacije, kako bi imao spokoj i mir u savjesti. 
Fra Stipo ni poslije toga nije dobio sekularizacije, 524 i navodi se među članovima 
Provincije u Sematizmu g. 1906., na službi generalnog lektora filozofije u samostanu u 
Livnu. 525 

8. Fra Rafo (Jako) Ća/eta - sekularizaciju je zatražio od Svetog Oca 11. 
studenoga 1903. U molbi kaže da ga na to tjeraju dvije stvari: spas duše i dobar glas 
njegove obitelji, a zatim kao razlog za sekularizaciju navodi potrebu da se brine za 
četvero djece (3 kćeri i 1 sin) svoga brata, koji je umro prije 12 godina, a bio je 
siromašan i iza sebe nije ništa ostavio, a njegova se žena ponovno udala, također za 
siromašnog čovjeka, i k tomu pijanca. Fra Rafo im je pomagao u hrani i odjeći dok je 
mogao, a nakon prihvaćanja reforme u franjevačkom redu to mu više nije moguće. 
Zato se odlučio za sekularizaciju, i to privremenu, dok postoji potreba da se brine za 
djecu svoga brata. 526 Od provincijala je zatraženo da izvidi istinitost razloga koje je 
Caleta naveo i dostavi svoje mišljenje generalnoj prokuri reda. Na to je provincijal fra 
Danijel Ban odgovorio 2. prosinca 1903., da molba fra Rafe Calete počiva na istinitim 
razlozima i da se ne protivi da mu se sekularizacija dadne ako pronađe biskupa koji će 
ga primiti. “ Fra Rafo je molbu Svetom Ocu obnovio 10. ožujka 1904. i također 30. 
ožujka i. g. U ovom posljednjem pismu ističe kako mu je generalni prokurator Reda 
javio 21. ožujka da će dobiti od Svete Stolice traženu milost ako nađe biskupa koji će 
ga primiti među svoj svjetovni kler. Stoga navodi da mu je 27. listopada prethodne 
godine splitski biskup Filip Nakić obećao da će mu dozvoliti da boravi u biskupiji pod 
njegovom vlašću kao svjetovni svećenik, i ako vidi daje dostojan, da će ga postaviti na 

kakvu službu. “ Je li dobio privremenu sekularizaciju, nisam mogao utvrditi. Ako ju je 
i dobio, ubrzo se povratio u Red, jer se navodi u Šematizmu iz 1906. među članovima 
Provincije, i to kao župnik u Glamoču. 

9. Fra Ivo (Josip) Božić - molbu za sekularizaciju je uputio koncem 1904., a 31. 
siječnja 1905. iz generalne kurije franjevačkog reda je zatraženo mišljenje provincijala. 
Na to je fra Danijel Ban odgovorio vjerojatno 14. veljače /iako na pismu stoji siječnja/ 
i. g., istaknuvši kako je Božić prihvatio zajednički život, ali izgleda da to nije učinio 
iskreno i po savjesti. Poglavari su ga često opominjali i uklonjen je sa župe, ali stvari 
kojima se služio nije odnio sa sobom, nego ih je ostavio negdje drugdje. On bi želio 
trajno biti na župi, ali bi se izvrglo pogibelji njegovo spasenje jer se običaje baviti 
trgovinom, zanemarujući pastoralne dužnosti. Provincijalov zaključak je bio da nema 
utemeljenoga razloga za njegovu sekularizaciju, a da bi teško našao i biskupa koji bi 
bio voljan primiti ga među svjetovni kler. Iz Rima je 3. travnja i. g. javljeno da je 

531 v 

molba odbijena. ^ Nema ga navedenoga u Sematizmu iz g. 1906., pa ne znam što se s 
njim dalje događalo. 

10. Fra Teofil (Ilija) Zrakić - uputio je Svetom Ocu molbu za sekularizaciju 1. 
listopada 1910., a potom i 23. studenoga i. g. U molbi navodi više razloga, i to: 
uvedeni zajednički život niti je do tada opsluživao niti ga može obdržavati ubuduće; 
Regulu sv. Franje je nastojao obdržavati, ali u okolnostima kakve su nastale, osobito 
što se tiče siromaštva i upotrebe novca, to više nije u stanju činiti; ne može pomagati 

523 Pismo u: AGKFR-Rim: Bosna 1883-1922., P. 17, 1902. 

524 Vidi: AFPS, Ur. z„ 1902., br. 501, 668 i 860. 

525 Vidi: Schematismus ... dispositus anno MCMVI, str. 43 

526 Molba se nalazi u: AGKFR-Rim, Bosna 1883-1922.. P. 17, 1903. 

527 Na istom mjestu. 

528 Na istom mjestu. 

529 Vidi: Schematismus .... dispositus anno MCMVI, str. 46. 

530 Vidi: AGKFR-Rim: Bosna 1883-1922., P. 17, 1905. 

531 Vidi: AFPS, Ur. z„ 1905., br. 99 i 220. 

najbližu siromašnu rodbinu; ako bi ostao franjevac, ne bi se, zbog neslaganja između 
franjevaca i nadbiskupa Stadlera, mogao pokoravati nadbiskupu i njegovim 
okružnicama, a ako bi mu se pokoravao ne bi bio u milosti franjevaca; zbog mnogih 
premještaja i progonstava izgubio je posve volju da ostane u Redu; u Provinciji ne 
može ubuduće ništa očekivati, nikakav titul i nikakvu počast. 532 Napisao je pismo 25. 
studenoga i. g. i generalu Reda, u kojemu navodi kako je kroz više godina pokušavao 
izvršiti dekret /sic!/ Felicitate cjuadam o refonni i zajedničkom životu, ali daje uvidio 
da to sve ne može obdržavati, te zamolio da mu se udijeli milost izlaska iz Reda. 533 
Kad je o tome zatraženo mišljenje provincijala, fra Alojzije Mišić je 22. listopada 
1910. odgovorio opširno, pobijajući razloge koje je fra Teofd iznio, ali i prikazujući 
kakvog je ponašanja on do tada bio, te da je već odavno zaslužio da ga se istjera iz 
Reda. Ipak, zbog okolnosti koje postoje u Provinciji, i jer nadbiskup Stadler preko 
osoba koje su mu povjerljive potiče franjevce da istupe iz Reda, iako bi fra Teofila 
trebalo otpustiti, dapače istjerati, predlaže da mu se sekularizacija ne dadne. 534 Na 
temelju toga izvještaja generalni prokurator Reda je 3. studenoga 1910. pisao 
Kongregaciji i prikazao fra Teofilovo redovničko i moralno ponašanje, te predložio da 
se njegova molba za sekularizaciju odbije. 535 Fra Teofil Zrakić je i dalje insistirao na 
sekularizaciji, pa je od provincijala iznova zatraženo mišljenje. Provincijal fra Lovro 
Mihačević je 23. rujna 1912. poslao o njemu infonnacije, uglavnom iste koje su 
poslane i dvije godine ranije, ali je na koncu predložio da se fra Teofilu Zrakiću da 
indult sekularizacije, jer da je bolje da na takav način napusti Red nego putem 
izgona. 536 Provincijal je pisao generalu Reda 16. studenoga 1912. i javio kako je 
de fin i to rij Provincije na kongresu održanom 12. studenoga odlučio da bi zbog novih 
fra Teofilovih opačina, koje su na moralnu i materijalnu štetu Provincije, trebalo 
proslijediti s njegovim kanonskim izgonom iz Reda, te da se pokuša što prije isprositi 
njegovu sekularizaciju, a ako se to u kratkom roku ne bi uspjelo, da se poduzme što je 
nužno za njegov izgon. 537 Ipak je i dalje ostao u Redu. 538 

11. Fra Anto-Stanko (Aleksandar) Antunović - pisao je 9. prosinca 1911. 
generalu Reda i molio da može privremeno preći iz franjevačkog reda u stanje 
svjetovnog klera, i da general taj prelazak preporuči kod kardinala prefekta 
Kongregacije. Kao razlog toj molbi naveo je da mu otac više nije sposoban raditi, a bio 
je dotad zaposlen u pilani, da mu je i majka oboljela, a i da su dvije sestre prikovane za 
krevet, i da im u krajnjoj neimaštini nema tko pomoći, pa traže pomoć od njega. 539 Od 
provincijala je zatraženo da dadne svoje mišljenje, i on je javio generalnom 
prokuratoru da su posve lažni razlozi koje je fra Stanko Antunović naveo u svojoj 
molbi. 540 Generalni prokurator je zatim informirao Kongregaciju redovnika 20. veljače 
1912. i upozorio na neistinitost razloga koje je fra Stanko naveo u molbi za 
sekularizaciju, a pravi razlog zbog kojega toliki iz bosanske provincije, poticani od 
nadbiskupa, traže da napuste samostan, jest težnja za slobodom u svijetu. Zato je 
mišljenje generalnog prokuratora da molbu fra Stanka Antunovića ne treba uzeti u 
razmatranje, i da ne zaslužuje drugo nego da se odbaci. Kongregacija je 4. ožujka 


532 Vidi obje molbe u: AGKFR-Rim, Bosna 1883-1922., P. 17, 1910. 

533 

Na istom mjestu. 

534 Vidi: AGKFR-Rim, Bosna 1883-1922.. P. 17, 1910. 

535 

Na istom mjestu. 

536 Na istom mjestu. 

537 Vidi pismo od 16. studenoga 1912., u: AGKFR-Rim, Bosna 1883-1922., P. 17, 1912. 

538 Vidi: Conspectus historicus, topographicus et statisticus provinciae Ordinis fratrum minorum 
Bosnae Argentinae anno 1935, Beograd 1936, str. 158. 

539 AGKFR-Rim: Bosna 1883-1922., P. 17, 1911. 

540 Na istom mjestu. 

1912. donijela odluku: “Non expedire et orator pareat mandatis suorum 
Superiorum”. 541 


b) Franjevci koji su zatražili i dobili sekularizaciju : 


1. Fra Matija (Stjepan) Gašparević - kao student 4. godine bio je među onih 11 
franjevačkih klerika koji su u ak. god. 1897/98. studirali u Nadbiskupskoj bogosloviji u 
Sarajevu. Zatražio je sekularizaciju i dobio je na godinu dana, uz napomenu da traži 
biskupa koji će ga primiti u svoju biskupiju, i kad ga nađe da ponovno uputi molbu za 
konačnu sekularizaciju. 542 Nisam ustanovio kad je zatražio konačnu sekularizaciju, ali 
ju je dobio, jer se g. 1910. vodi među klerom Vrhbosanske nadbiskupije, 543 kao 
kapelan u Modriči. 

2. Fra Franjo (Petar) Mikić - bio je student 4. godine u Nadbiskupskoj 
bogosloviji. Zatražio je sekularizaciju, ali je 26. travnja 1898. dobio iz Rima negativan 
odgovor. 544 Uputio je molbu ponovno, i 21. veljače 1899. je dobio sekularizaciju za 
vrhbosansku nadbiskupiju, 545 a g. 1910. se vodi kao upravitelj župe Rastičevo. 546 

3. Fra Nikola (Jakov) Krilić - zatražio je sekularizaciju početkom 1898., a kao 
razlog za nju naveo je siromaštvo majke i potrebu da joj pomogne. Molba je 26. travnja 
1898. odbijena. 547 Uputio je molbu ponovno, i dobio je 21. lipnja 1898. sekularizaciju 
na godinu dana, a kad nađe biskupa koji će ga za stalno primiti u svoju biskupiju, da 
tada uputi novu molbu. 548 Ne navodi se među članovima provincije Bosne Srebrene u 
Šematizmu g. 1906., što znači daje kasnije dobio trajnu sekularizaciju. Godine 1910. 
navodi se među klerom vrhbosanske nadbiskupije, na službi duhovnika u Zemaljskoj 
kaznionici u Zenici. 549 

4. Fra Anđeo (Auto) Šunjić - Bilo je predloženo vrhovnoj upravi da ga se otpusti 
iz franjevačkog reda. 550 On je i sam zatražio sekularizaciju, ali je molbu odbio 
generalni prokurator Reda. Uputio je molbu ponovno, i dobio je sekularizaciju 23. 
rujna 1898. za nadbiskupiju vrhbosansku. 551 Godine 1910. se vodi kao župnik u 
Bežlji, 552 ali ga kasnije nalazimo kao župnog upravitelja župe Dubočac, u zagrebačkoj 
nadbiskupiji. 553 

5. Fra Bono (Juraj) Vese/ičić - Mišljenje provincijala je bilo da bi ga trebalo 
otpustiti iz Reda. 554 Fra Bono je uputio molbu za sekularizaciju, ali je dobio 21. lipnja 
1898. negativan odgovor. Provincijal je prethodno izložio generalnom prokuratoru 
svoje mišljenje, da ga treba otpustiti iz Reda. 555 Sekularizaciju je zatražio ponovno, i 


541 AGKFR-Rim: Bosna 1883-1922., P. 17, 1912; Vidi također: AFPS, Ur. z„ 1912., br. 33, 46, 59 i 65. 

542 Vidi: AFPS, Protocollum, VI, str. 226-227. 

543 Vidi: Imenik klera i župa nadbiskupije vrhbosanske za godinu 1910. (dalje: Imenik klera), Sarajevo 
1910, str. 87. 

544 Vidi: AFPS, Protocollum, VI, str. 223. 

545 Vidi: AFPS, Protocollum, VI, str. 299; Ur. z„ 1899., br. 174. 

546 Vidi: Imenik klera ..., str. 55. 

547 Vidi: AFPS, Protocollum, VI, str. 222-223. 

548 Vidi: AFPS, Protocollum, VI, str. 225. 

549 Vidi: Imenik klera ...., str. 122. 

550 Vidi pismo provincijala fra Anđela Ćurića, od 19. prosinca 1898., generalnom prokuratoru: AGKFR- 
Rim: Bosna 1883-1922., P. 17, 1898. 

551 Vidi: AFPS, Protocollum, VI, str. 227 i 298; AGKFR-Rim, Bosna 1883-1922., P. 17, 1898. 

552 Vidi: Imenik klera ...., str. 60. 

553 Vidi: K. DRAGANOVIĆ, Opći šematizam Katoličke crkve u Jugoslaviji, Sarajevo 1939., str. 44. 

554 Vidi: AGKFR-Rim, Bosna 1883-1922., P. 17, 1898. 

555 Vidi: AGKFR-Rim, Bosna 1883-1922., P. 17, 1898. 

dobio ju je 10. siječnja 1899. 556 Nakon sekularizacije primljen je među kler 
vrhbosanske nadbiskupije i 1910. ga nalazima na službi župnog upravitelja u 
Otinovcima. 557 

6. Fra Jozo (Auto) Milorad - molio je sekularizaciju triput. 558 Na prvu i drugu 
zamolbu dobio je negativan odgovor, a na ponovno traženje sekularizacija mu je 
podijeljena 24. siječnja 1899., i to za banjolučku biskupiju. 559 

7. Fra Andrija (Marko) Vincetić - Provincijal fra Anđeo Ćurić je u pismu 
generalnom prokuratoru 18. prosinca 1898. iznio mišljenje da ga treba otpustiti iz 
Reda. 560 Fra Andrija je upućivao više puta molbu za sekularizaciju. Dva puta je dobio 
negativan odgovor, a na treću molbu sekularizacija mu je dana 10. siječnja 1899., za 
nadbiskupiju vrhbosansku. 561 Godine 1910. je na službi župnika u Goricama. 562 

8. Fra Franjo (Juro) Jurić - Prvi put je molba odbijena 19. srpnja 1898., a na 
ponovljenu molbu dobio je sekularizaciju, i to izravno, mimo Provincijalata. 563 
Primljen je među kler vrhbosanske nadbiskupije, i g. 1910. je na službi župnika u 
Modriči. 564 

9. Fra Mirko (Josip) Kajić - Studirao je i bio doktorand u Beču. Prva njegova 
molba za sekularizaciju je odbijena 19. srpnja 1898., a na ponovljenu molbu dobio je 
sekularizaciju 10. siječnja 1899., i to za banjolučku biskupiju. 565 Prethodno je 
provincijal fra Anđeo Ćurić pisao generalnom prokuratoru da bi ga trebalo otpustiti iz 
Reda jer prezire svaki autoritet i prijeti otpadom od vjere ako mu se ne dadne 
sekularizacija. 566 

10. Fra Ilija (Pavao) Karlić - Njegovu molbu za sekularizaciju odbio je već 
generalni prokurator Reda, ali je uputio novu molbu i sekularizaciju je dobio 10. 
siječnja 1899., za vrhbosansku nadbiskupiju. 567 Provincijal je o njemu 19. prosinca 
1898. pisao generalnom prokuratoru da je “malae famae quoad častitatem” i da ga 
treba otpustiti. 568 Zbog sablažnjiva života nakon sekularizacije u župama Korićani i 
Travnik, nadbiskup Stadler gaje suspendirao “tum a functionibus tum a iuribus officio 
annexis”. Nadbiskup Stadler je priželjkivao da se on vrati u redovničku zajednicu pa je 
24. srpnja 1900. pisao o njemu Provincij alatu, između ostaloga, sljedeće: “Pošto 
sekularizacije nije dobio in perpetuum već samo ad tempus, to će se u prvom redu 
obratiti na svoje bivše zakonito starješinstvo, koje je lakoumno i nesmotreno ostavio”. 
U dopisu se dalje kaže kako se očekuje da će ga starješinstvo dobrostivo natrag primiti, 
“jerbo tako može se popraviti i spasiti pod nadzorom vrlih otaca i pod redovničkom 
disciplinom”. 569 Ako se zna kakve su optužbe protiv bosanskih franjevaca iznesene u 
Rimu nekoliko godina ranije (g. 1898.), onda uistinu začuđuje pozitivno gledanje na 
“vrle oce” i “redovničku disciplinu”, razumije se, ako nije po srijedi bila ironija. Ipak, 
provincijal je na to odgovorio 4. kolovoza 1900.: “da ga ni mi primiti nećemo, pošto je 


556 Vidi: AFPS, Protocollum, VI, str. 224-225 i 298; Ur. z„ 1899., br. 67. 

557 

Vidi: Imenik klera ...., str. 54. 

558 Vidi: Isto. 

559 Vidi: AFPS, Protocollum, VI, str. 227 i 299; Ur. z„ 1899., br. 108. 

560 Vidi: AGKFR-Rim, Bosna 1883-1922.. P. 17, 1898. 

561 Vidi: AFPS, Protocollum , VI, str. 227 i 229.; Ur. z„ 1899., br. 70. 

562 Vidi: Imenik klera ..... str. 95. 

563 Vidi: AFPS, Protocollum, VI, str. 227 i 229; Ur. z„ 1899., br. 572. 

564 Vidi: Imenik klera ..... str. 87. 

565 Vidi: AFPS, Protocollum, VI, str. 227 i 229; Ur. z„ 1899, br. 65. 

566 Vidi: AGKFR-Rim, Bosna 1883-1922., P. 17, 1898. 

567 Vidi: AFPS, Protocollum, VI, str. 227 i 299; Ur. z„ 1899., br. 69. 

568 Vidi: AGKFR-Rim: Bosna 1883-1922 ., P. 17, 1898. 

569 Vidi: AFPS, Vrhbosanski ordinarijat, 1, 1880-1918., br. 395. 

on i svi drugi otišli, da in saeculo spase dušu svoju”. 570 Izgleda da je kasnije prešao u 
apost. administraturu Sjeverne Slavonije i Baranje. 571 

11. Fra Bernardin (Ilija) Bat\nć - uputio je 1. srpnja 1898. generalnom 
prokuratoru molbu da mu se dadne sekularizacija. U molbi je naveo sljedeće razloge: 
prije doživotnog zavjetovanja bolovao je od epilepsije; zavjete je položio pod uvjetom 
(“si in ordine usque ad mortem mansero/!/”); nemoguće mu je obdržavati sve što traže 
nove Konstitucije Reda; treba se brinuti za maćehu koja živi u krajnjem siromaštvu. 
Također je napisao da će, ako ne dobije sekularizaciju, sam sebe dispenzirati - makar 
kao apostata. ~ Upitan za mišljenje, provincijal fra Anđeo Curić je 17. srpnja 1898. 
odgovorio generalnom prokuratoru da je Batvić u posljednje vrijeme postao tako 
goropadan, da bi ga trebalo otpustiti i dati mu sekularizaciju, ali ipak smatra daje bolje 
sekularizaciju za neko vrijeme odgoditi. A što se tiče razloga koje je Batvić naveo u 
molbi, provincijal je odgovorio da stvari ne stoje onako kako su prikazane. Molba za 
sekularizaciju je odbijena 2. kolovoza 1898., ali je kasnije više puta obnavljana. 
Provincijal u pismu generalnom prokuratoru od 19. prosinca 1898. navodi daje Batvić 
ranije bolovao od padavice, a u novije vrijeme, kako se čuje, i da se odao alkoholu, te 
da ga treba otpustit iz Reda. 574 Batvić je 8. kolovoza 1900. napisao generalnom 
prokuratoru da čvrsto ostaje i da će ostati kod svoje odluke o sekularizaciji. 
Sekularizaciju je konačno i dobio 6. ožujka 1900., 576 i primljen je među kler 

577 

vrhbosanske nadbiskupije. 

12. Fra Petar (Josip) Čančarević - zatražio je sekularizaciju ah je molba 
odbijena 13. rujna 1898. Uputio je novu molbu i sekularizaciju je dobio 29. kolovoza 
1899., za nadbiskupiju vrhbosansku. Ne navodi se, međutim, g. 1910. u popisu klera 
vrhbosanske nadbiskupije, pa nisam mogao utvrditi kamo je zapravo otišao. 

13. Fra Bosiljko (Paskal) Bekavac - uputio je molbu za sekularizaciju, ali ju je 
odbio već generalni prokurator Reda. Ponovno je zatražio sekularizaciju i dobio je 6. 
lipnja 1899., za nadbiskupiju vrhbosansku. Kasnije je otišao u Sjedinjene Američke 
Države. 

14. Fra Ferdinand (Anto) Radošević - triput je upućivao molbe za 
sekularizaciju. 580 Prvu je odbio već generalni prokurator Reda, a provincijal fra Anđeo 
Ćurić je u svom pismu generalnom prokuratoru o njemu napisao da je svojeglav i 
svjetovnoga duha, i da ga treba otpustiti iz Reda. Na ponovljenu molbu ipak je 10. 
siječnja 1899. dobio sekularizaciju na godinu dana, dok ne pronađe biskup koji će ga 
primiti, a zatim da podnese molbu iznova. Kasnije je to i učinio i dobio trajnu 
sekularizaciju, ali nisam moga utvrditi u koju je biskupiju primljen. 

15. Fra Bono (Nikola) Begčević - Nema ga među članovima Provincije u 
Šemtizmu iz g. 1895., pa je vjerojatno da se već bio sekularizirao, a svakako je to 


570 Vidi: AFPS, Ur. z„ 1900., br. 555. 

571 , 

Vidi: K. Draganovic, Opći šematizam str. 100. 

572 Molba se nalazi u: AGKFR-Rim, Bosna 1883-1922 ., P. 17, 1898. 

573 Vidi provincijalovo pismo u: AGKFR-Rim, Bosna 1883-1922., P. 17, 1898. 

574 Vidi: AGKFR-Rim, Bosna 1883-1922., P. 17, 1898. 

575 Pismo u: AGKFR-Rim, Bosna 1883-1922., P. 17, 1900. 

576 Vidi: AFPS, Protocollum, VI, srr. 227 i 229; Ur. z„ 1900., br. 47, 112 i 193. 

577 Godine 1910. bio je župni upravitelj u Deževicama. Vidi: Imenik klera ...., str. 109.. 

578 Vidi: AFPS, Protocollum, VI, str. 227 i 229; Ur. z„ 1899., br. 577. 

579 Vidi: AFPS, Protocollum, VI, str. 227 i 229; Ur. z„ 1899., br. 417. 

580 Vidi pismo provincijala fra Anđela Ćurića generalnom prokuratoru reda, od 19. prosinca 1898., u: 
AGKFR-Rim, Bosna 1883-1922., P. 17, 1898. 

581 Isto. 

582 Vidi: AFPS, Protocollum, VI, str. 227 i 298; Ur. z„ 1899., br. 68 i 494. 

583 

moralo biti prije 1900, i to za banjolučku biskupiju jer se te godine navodi kao 
župnik u Varcaru. 584 

16. Fra Andrija (Ilija) Gusić - zatražio je sekularizaciju radi staranja za 
siromašne roditelje, osobito za bolesnoga oca. Generalni prokurator se raspitao jesu li 
ti razlozi istiniti, a zatim je 17. siječnja 1899. sekularizacija podijeljena privremeno, a 
27. kolovoza 1901. produžena za godinu dana. 585 Otišao je u splitsku biskupiju, 586 a 
kasnije je dospio u trapistički samostan “Marija Zvijezda”, kod Banje Luke, da bi 15. 
srpnja 1903. uputio molbu da se opet vrati u Provinciju. Provincijalni definitorij je 
molbu odbio 3. rujna 1903. Poslije toga je bio u nadbiskupiji vrhbosanskoj, a 1906. 
je otišao u Sjedinjene Američke Države, Pittsburgh, te je 9. lipnja i. g. uputio molbu 
Svetom Ocu da mu se opet produlji sekularizacija koja je posljednji put bila produljena 

coo 

27. kolovoza 1901. Vjerojatno je dobio produljenje sekularizacije opet privremeno, 

COQ 

jer 1. lipnja 1911. traži novo produljenje, bilo privremeno bilo trajno. 

17. Fra Alfonzo (Auto) Barisić - sekularizaciju je dobio 24. siječnja 1899., za 
vrhbosansku nadbiskupiju. 590 Nema ga među članovima Provincije u Šematizmu g. 
1906., što znači daje mogao dobiti trajnu sekularizaciju. U Imeniku klera vrhbosanske 
nadbiskupije iz g.1910. navodi se kao duhovnik čč. ss. “Služavki Mloga Isusa” u Polju 
sv Filomene. 591 

18. Fra Ljudevit (Stjepan) Vrdoljaković-Lauš - O njemu provincijal fra Anđeo 
Ćurić piše generalnom prokuratoru 19. prosinca 1898. daje, kako se čini, predvodnik 
svih nereda među onima koje treba sekularizirati. " On je zatražio sekularizaciju u 
travnju 1899. zbog “progonstva i nebrige starijih”, a dobio ju je 16. svibnja 1899. 593 
Nema ni njega u Šematizmu g. 1906., pa izlazi da je dobio trajnu sekularizaciju, ali 
nisam mogao ustanoviti u koju je biskupiju primljen među svjetovni kler, pošto se ne 
navodi među klerom onoga vremena ni u vrhbosanskoj nadbiskupiji ni u banjolučkoj 
biskupiji. 

19. Fra Juro (Marko) Ćosić - zatražio je sekularizaciju u ožujku 1899. Generalni 
prokurator je upitao provincijala za mišljenje, a nakon toga je 14. kolovoza 1899. 
sekularizacija podijeljena za vrhbosansku nadbiskupiju. 594 Nisam mogao ustanoviti da 
li je dobio privemenu ili trajnu sekularizaciju, ali kako ga nema među članovima 
Provincije u Šematizmu g. 1906., a navodi se u Imeniku klera vrhbosanske 
nadbiskupije g. 1910. kao upravitelj župe Bosanski Šamac, 595 treba zaključiti da je 
sekularizacija bila trajna. 

20. Fra Ilija (Petar) Dominović - piše 28. listopada 1899. generalnom 
prokuratoru Reda da je više puta slao molbe Kongregaciji za biskupe i redovnike i 
molio sekularizaciju, ali je nije dobio jer se generalni prokurator tome protivio. 596 U 
spomenutom pismu ističe da neće odstupiti od svoje nakane da se sekularizira i da je 


583 AFPS, Matica provincije Bosne Srebrene, sv. I, god. 1833-1910., pod br. 548. 

584 Vidi: Schematismus eteri dioecesis Banjalucensis in Bosna pro anno Domini 1900., Banja Luka 
/1900/. str. 51. 

585 Vidi odgovarajući otpis u: AGKFR-Rim, Bosna 1883-1922., P. 17, 1901. 

586 Vidi: AFPS, Protocollum, VI, str. 299; Ur. z,, 1899., br. 12 i 86. 

587 Vidi: AFPS, Protocollum, VII, str. 33; Ur. z., 1903, br. 594. 

588 Pismo vidi u; AGKFR- Rim, Bosna 1883-1922., P. 17, 1906. 

589 Vidi: AGKFR-Rim, Bosna 1883-1922, P. 17, 1911. 

590 Vidi: AFPS, Protocollum, VI, str. 299 i 411; Ur. z„ 1899., br. 109. 

591 Vidi: Imenik klera ...., str. 121. 

592 Vidi: AGKFR-Rim, Bosna 1883-1922., P. 17, 1898. 

593 Vidi: AFPS, Protocollum, VI, str. 299; Ur. z,, 1899., br. 310 i 367. 

594 Vidi: AFPS, Protocollum, VI, str. 299; Ur. z„ 1899., br. 228 i 554. 

595 Vidi: Imenik klera ...., str. 84. 

596 Vidi pismo u: AGKFR-Rim, Bosna 1883-1922., P. 17, 1899. 

čvrsto odlučio napustiti Red, te moli generalnog prokuratora da preporuči 
Kongregaciji, da mu se dadne indult trajne sekularizacije. Naveo je više razloga zbog 
kojih se želi sekularizirati, a među ostalima i sljedeće: da ne može prihvatiti refonne u 
Redu, jer za nju nije odgojen niti za nju ima zvanje, a u Redu ne želi ostati kao 
nereformiran, jer je do tada iskusio kako poglavari postupaju s onima koji nisu 
prihvatili reforme; već je među narodom razglašeno kako je odlučio napustiti Red; 
osjeća grižnju savjesti jer vidi da nema zvanja za refonnirani način života i da će kao 
franjevac uvijek živjeti u grijehu i biti nezadovoljan. Sekularizciju je ipak dobio, i to 

598 

izravno, i primljen je u vrhbosansku nadbiskupiju, a g. 1910. se navodi kao 
upravitelj župe u Žabljaku. 599 

21. Fra Ivan (Malija) Martinović-Šuhak - molio je sekularizaciju više puta, 
navodeći kao razloge: siromaštvo roditelja i svoju bolest te nebrigu poglavara. 
Generalni prokurator Reda je pitao provincijala jesu li navedeni razlozi istiniti, na što 
je provncijal fra Anđeo Ćurić 11. lipnja 1899. odgovorio da nisu. 600 Molba je dva puta 
bila odbijena, a 17. siječnja 1900. fra Ivan Martinović piše generalnom prokuratoru 
Reda da ne može obdržavati Regulu i da nema zvanja za franjevački red, te da je 
uzaludno zadržavati ga i dušu mu izlagati propasti. 601 Privremena sekularizacija mu je 
dana izravno, i bio je primljen u splitsku biskupiju. 602 Kad je zatražio produljenje 
sekularizacije, generalni prokurator Reda je 5. srpnja 1906. upitao provincijala postoje 
li još uvijek razlozi. 603 Fra Ivan Martinović je 13. svibnja 1911. zatražio trajnu 
sekularizaciju budući da, kako je naveo, ne osjeća nikakvo zvanje za redovnički stalež i 
jer čvrsto želi ostati u svijetu, a našao je biskupa, banjolučkog, koji ga je voljan 
primiti. 604 Prije nego što je molbi udovoljeno, generalni prokurator je 20. lipnja 1911. 
ponovno pitao provincijala o statusu fra Ive Martinovića, na što je provincijal fra 
Alojzije Mišić odgovorio 25. srpnja i. g., da je on napustio Provinciju još prije 13 
godina, što znači 1898., 605 i da ne zna je li dobio indult sekularizacije privremene ili 
trajne. 606 Bio je dobio trajnu sekularizaciju i primljen među svjetovni kler banjolučke 
biskupije. 607 

22. Fra Jakov (Ivan) Jurisić - dobio je 26. ožujka 1900. najprije privremenu 
sekularizaciju na dvije godine. Provincijal fra Anđeo Ćurić je 17. ožujka 1900. pisao 
generalnom prokuratoru Reda da se fra Jakovu, kao nepopravljivom i nepodnošljivom, 
dadne sekularizacija, jer već 10 godina, otkako je postao svećenik, provodi neuredan 
život, ne prihvaća nikakve opomene i sve prezire, triput je napuštao samostan kao 
apostat i odao se alkoholu, te zadaje mnogo neprilika poglavarima. 608 Fra Jakov je 
zatražio trajnu sekularizaciju 16. svibnja 1905., 09 i dobio ju je 25. srpnja 1905. 610 
Nisam mogao utvrditi je li kao svjetovni svećenik otišao u vrhbosansku ili banjolučku 


597 Vidi: AGKFR-Rim, Bosna 1883-1922., P. 17, 1899. 

598 Vidi: AFPS, Protocllum, VI, str. 299; Ur. z„ 1899., br. 497 i 534. 

599 Vidi: Imenik klera ...., str. 78. 

600 Vidi: AGKFR-Rim, Bosna 1883-1922 ., P. 17, 1999. 

601 Vidi pismo u: AGKFR-Rim, Bosna 1883-1922., P. 17, 1900; AFPS, Protocollum, VI, str. 299; Ur. z... 
1899, br. 384, 533, 618; 1900, br. 112. 

602 Vidi: AFPS, Protocollum, VI, str. 299. 

603 Vidi: AFPS, Ur. z„ 1906., br. 498. 

604 Vidi: AGKFR-Rim, Bosna 1883-1922., P. 17, 1911. 

605 Vidi: AFPS, Ur. z„ 1906., br. 498. 

606 Vidi: AGKFR-Rim, Bosna 1883-1922., P. 17, 1911. 

607 U: Schematismus deri dioecesis Banjalucensis in Bosna, pro anno Domini 1935, Banja Luka /1935/, 
str. 70, navodi se kao župnik u Kuno vi. 

608 AGKFR-Rim, Bosna 1883-1922., P. 17, 1900.; AFPS, Ur. z„ 1900., br. 261. 

609 AGKFR-Rim, Bosna 1883-1922 ., P. 17, 1905.; AFPS, Ur. z„ 1905., br. 237. 

610 Vidi: AFPS, Protocollum, VI, str. 299. 


89 




biskupiju budući da se ne navodi ni u Imeniku klera nadbiskupije vrhbosanske iz g. 
1910. ni u Sematizmu banjolučke biskupije iz g. 1935. 

23. Fra Ivo (Martin) Kozinović - prijavio se g. 1898. nadbiskupu Stadleru da želi 
stupiti u svjetovni kler, a molbu za sekularizaciju uputio je Svetoj Stolici 1899. Toj 
njegovoj namjeri dugo se vremena suprotstavljao generalni prokurator Reda. Njemu je 
fra Ivo Kozinović napisao 15. travnja 1900. da u Redu ne može i neće ostati, 611 a 
zatim ponovno i 30. svibnja 1900., i očitovao da čvrsto ostaje pri odluci da istupi iz 
Reda. Zamolio gaje da poradi na tome da mu se čim prije pošalje indult sekularizacije, 
radi kojega se više puta obraćao Svetoj Stolici, inače će poslije 15. srpnja t. g. otkazati 
poslušnost. 612 Nisam mogao doći do molbe kojom je od Svete Stolice tražio 
sekularizaciju, i ne znam za razloge koji su ga na to potakli, ali u pismu generalnom 
prokuratoru od 14. srpnja 1900. on navodi daje nakon ozbiljnoga razmišljanja uvidio 
da nije u stanju provoditi redovnički život kakav bi nakon reforme trebalo provoditi, i 
daje zbog toga od Svetoga Oca zatražio indult sekularizacije, a kad se za to saznalo, da 
je sa župe premješten u samostan, i da je sada izložen izrugivanju subraće, a zbog 
premještaja u samostan da je također ozloglašen kod vjernika jer oni smatraju da je 
morao učiniti nešto teško kad je tako kažnjen. 613 Pisao je generalu Reda, odnosno 
generalnom prokuratoru također 12. i 20. srpnja 1900., ponavljajući kako je 
nesposoban ostati u Redu i prihvatiti zajednički život. 614 U pismu što ga je 21. srpnja 
1900. pisao izravno kardinalu prefektu Kongregacije navodi kako se dotad deset puta 
obraćao i tražio da može istupiti iz Reda, u kojemu ne može ostati zbog novonastalih 
okolnosti, ali da mu je ta milost bila uskraćena jer su se tome suprotstavljali njegovi 
poglavari, i da je čak zbog toga bio kažnjen i javno ozloglašen, te zapao u očaj. 
Zamolio je da mu se udijeli traženi indult sekularizacije. 615 Upitan za mišljenje o 
cijelom slučaju, provincijal fra Augustin Čengić je 31. srpnja 1900. odgovorio 
generalnom prokuratoru kako je fra Ivo Kozinović od početka bio kolebljiv u pogledu 
prihvaćanja zajedničkog života, a kasnije je izjavio da se takvome životu protivi, te je 
osobno razglasio među župljanima da će uskoro postati svjetovnim svećenikom i na taj 
se način sam ozloglasio. Mišljenje provincijalovo je bilo da su razlozi njegova traženja 
sekularizacije sloboda življenja izvan samostana i samovoljno ponašanje, i da molbi ne 
bi trebalo udovoljiti. 616 Fra Ivo Kozinović se obratio na generalnog prokuratora 
pismom i u kolovozu 1900., u kojemu prikazuje svoju situaciju u zajednici i kako je 
pao u očaj zato što njegovoj molbi još nije udovoljeno, a mnogi drugi, koji su imali iste 
razloge ili još i manje, sekularizaciju su dobili. Također je pitao zašto se generalni 
prokurator toliko protivi njegovoj sekularizaciji i sili ga da na svoju ruku napusti Red, 
kao što su neki drugi učinili, ili da izvrši kakvo nedjelo, kao nedavno fra Jakov 
/Jurišić/, pa da u najkraćem roku bude otpušten iz Reda. 617 Na kraju je sekularizaciju 
ipak dobio, i to izravno od Kongregacije, u rujnu 1900. 618 Primljen je među svjetovni 
kler vrhbosanske nadbiskupuije, i 1910. se navodi kao župnik u Vidovicama. 619 

24. Fra Ambroz (Josip) Mijić - prijavio se 1898. nadbiskupu Stadleru za 
sekularizaciju. Uputio je potom molbu u Rim, ali je ona bila odbijena. Mijić je 4. 
kolovoza 1900. poslao prokuratoru pismo u kojemu navodi da se više puta obraćao 

611 Vidi: AGKFR-Rim, Bosna 1883-1922 ., P. 17, 1900. 

612 Vidi pismo u: AGKFR-Rim, Bosna 1883-1922., P. 17, 1900. 

613 Pismo u: AGKFR-Rim, Bosna 1883-1922., P. 17., 1900. 

614 Vidi: AGKFR-Rim, Bosna 1883-1922 ., P. 17, 1900. 

615 Pismo u: AGKFR-Rim, Bosna 1883-1922 ., P. 17, 1900. 

616 AGKFR-Rim, Bosna 1833-1922 ., P. 17, 1900. 

617 Pismo u: AGKFR-Rim, Bosna 1883-1922 ., P. 17, 1900. 

618 Vidi: AFPS, Protocollum, VI, str. 411. 

619 Vidi: Imenik klera ...., str. 92. 

Kongregaciji za biskupe i redovnike kako bi dobio sekularizaciju, ali da se tome 
protivio generalni prokurator Reda. U pismu prikazuje loše stanje i navodi nezdrave 
pojave u Provinciji, i moli da ga se otpusti iz Reda, a kao razloge navodi: da nema 
čvrste odluke ostati u Redu; ne može obdržavati reforme jer je to nemoguće u 
postojećim okolnostima. 620 Čini se da je u nekoj drugoj molbi Mijić kao razlog 
sekularizacije naveo i siromaštvo svojih sestara, za koje bi se on morao brinuti. 
Generalni prokurator je upitao za mišljenje provincijala, a fra Augustin Čengić je 12. 
rujna 1900. odgovorio da nije istinita tvrdnja da su mu sestre krajnje siromašne, nego 
da je pravi razlog njegovu traženju to što se želi istrgnuti ispod poslušnosti 
poglavarima i slobodnije živjeti. 621 Sekularizaciju je fra Ambroz ijrak dobio iz Rima 
izravno u siječnju 1901., i primljen je u vrhbosansku nadbiskupiju, 622 a 1910. se navodi 
kao župnik u Oštroj Luci. 623 

25. Fra Ivo (Petar) Turbić - zatražio je od Kongregacije za biskupe i redovnike 
sekularizaciju 1898. ali zbog protivljenja vrhovne uprave Reda molbi nije udovoljeno, i 
14. kolovoza 1900. je dobio negativan odgovor. Ponovno se obratio Kongregaciji 1. 
studenoga 1900., te je kao razlog za sekularizaciju naveo nemogućnost da prihvati 
reformu, a podsjetio je da postoje i drugi razlozi koje je iznio u prvoj molbi. 624 Istoga 
dana je pisao i generalnom prokuratoru i zamolio da on i general Reda više ne stavljaju 
zapreku njegovoj sekularizaciji, nego da ga se otpusti na miran i ljubazan način. 625 
Generalnom prokuratoru je pisao i 10. studenoga 1900., moleći ponovno da mu se 
omogući prelazak u svjetovni kler, jer u okolnostima kakve su vladale nije u stanju 
obdržavati Regulu i život manje braće. Također je naveo kako sumnja je li uopće imao 
pravo zvanje za redovnički stalež, a i da je stupio u Red potaknut molbama i 
prijetnjama roditelja, zatim da je u vrijeme jednostavnih zavjeta tražio prigodu da 
prijeđe u svjetovni kler, te da ni pri polaganju svečanih zavjeta nije osjećao da ima 
zvanje. 626 Pisao je prokuratoru Reda i 5. veljače 1901., javljajući mu da ne može dalje 
ostati u redovničkom staležu i da će ponovno uputiti molbu Kongregaciji za indult 

/'Ao 

sekularizacije. To je i učinio 12. ožujka 1901., kad mu je molba već bila pozitivno 
riješena, jer mu je sekularizacija bila udijeljena 5. ožujka 1901. 629 Primljen je kao 
svjetovni svećenik u vrhbosansku nadbiskupiju, i g. 1910. se navodi kao župni 
upravitelj u Golom Brdu. 630 

26. Fra Mijo (Nikola) Šandrk - više puta se obraćao nadbiskupu Stadleru da ga 
primi u svjetovni kler, ali je bio odbijen. Zatražio je sekularizaciju izravno od Svete 
Stolice i dobio je 1901., ali nisam utvrdio za koju biskupiju. 631 Nema ga među 


b ’ u Vidi: AGKFR-Rim, Bosna 1883-1922., P. 17, 1900. 

621 Isto. 

622 Vidi: AFPS, Protocollum, VI, str. 411 i 419; Ur. z., 1900., br. 671. U svezi sa sekularizacijom fra 
Ambroza Mijića, Stadler u pismu od 2. srpnja 1902. piše provincijalu: “Kad se je prije dvije godine 
prijavio za sekularizaciju, mi ga nijesmo htjeli nipošto da primimo, jer je redovnik, a mi redovnike iz 
principa nikada ne primamo, izim onoga kratkoga termina prigodom proglašenja reforme. /..../. Nu kada 
je on dokazao, da se je u onom opredjeljenom tada roku prijavio (1898. - moja op.) moradosmo ga 
primiti; nu i to tek za kušnju”. - Vidi: AFPS, Vrhbosanski ordinarijat, 1, 1880-1918., br. 441. 

623 

624 

625 

626 

627 

628 

629 

630 

631 Vidi: AFPS, Vrhbosanski ordinarijat, 1,1880-1918., br. 396; Protocollum, VI, str. 413-414; Ur. z,, 
1900., br. 833 


Vidi: Imenik klera ...., str. 88. 

Vidi: AGKFR-Rim, Bosna 1883-1922., P. 17, 1900. 

Isto. 

Vidi: AGKFR-Rim, Bosna 1883-1922., P. 17, 1900. 

Isto. 

Vidi: Isto 

Vidi: AFPS, Protocollum, VI, str. 419; Ur. z.., 1900., br. 612; 1901., br. 103. 
Vidi: Imenik klera ...., str. 52. 

svjetovnim svećenicima u Imeniku klera Vrhbosanske nadbiskupije iz g. 1910., a ni u 
Šematizmu Banjolučke biskupije iz g. 1935. 

27. Fra Nikola (Andrija) Franješ - Za njega je provincijalna uprava tražila izgon 
iz Reda. 632 Vjerojatno je on i sam tražio sekularizaciju, jer mu je 21. listopada 1902. 
dana privremena sekularizacija, ali da mora pronaći biskupa koji će ga primiti. 633 Želio 
se kasnije povratiti u franjevački red, ali je kapitulska kongregacija 19. travnja 1904. 
odbila njegovu molbu. 634 Budući da je nadbiskup Stadler zamolio za sebe od 
Kongregacije za biskupe i redovnike neke ovlasti s obzirom na Jakova Jurišića i Nikolu 
Franješa, spomenuta Kongregacija je 18. veljače 1905. zatražila od generalnog 
prokuratora informacije o tome zašto su oni istjerani iz Reda. 635 Nakon toga se 
generalni prokurator Reda 23. veljače i. g. obratio za odgovarajuće informacije 
provincijalu, a fra Danijel Banje 27. veljače 1905. za Franješa javio daje više puta 
kažnjavan zbog opijanja i sablazni koju je u pijanstvu činio, te daje kao nepopravljiv 
otpušten, dobivši indult sekularizacije. 636 Primljen je u svjetovni kler vrhbosanske 
nadbiskupije i u Imeniku klera g. 1910. ga nalazimo kao upravitelja župe u Rastovu. 637 

28. Fra Borio (Ivan) Popović - zatražio je od generala Reda 2. kolovoza 1901. 
sekularizaciju na godinu dana, da se kroz to vrijeme pobrine glede svog budućeg 
života, a kao glavni razlog je naveo da ne može prihvatiti i obdražavati reformu koja je 
zavedena novim Konstitucijama Reda i apost. konstitucijom Felicitate quadam, te da 
ga nitko ne može prisiliti na obdržavanje onoga na što se nije zavjetovao. 638 Generalni 
prokurator Reda je 12. kolovoza i. g. upitao provincijala je li ta molba utemeljena i 
razlozi istiniti, 639 na što je fra Augustin Čengić odgovorio 15. kolovoza 1901. U svom 
odgovoru navodi daje fra Bono tvrdoglav i daje odbio da prihvati reformu, zbog čega 
je stavljen u samostan Plehan, koji je bio određen za one koji ne prihvaćaju reforme. 
Bez ičijega znanja je išao na međunarodnu izložbu u Pariz, i zbog toga je bio kažnjen. 
Kasnije je tražio premještaj u Livno, i udovoljeno mu je. Kako je u tom samostanu 
život bio uređen prema novim Konstitucijama, a u njemu su boravili i klerici, i budući 
da fra Bono nije prihvaćao reformu, trebalo gaje odatle premjestiti. Međutim, on na to 
nije pristajao, nego je zamolio splitskog biskupa Filipa Nakića da ga primi u svoju 
biskupiju. Provincijal je izjavio da nisu nikakvi razlozi koje je fra Bono Popović naveo 
za sekularizaciju, nego da se radi o neposlušnosti i njegovoj devizi: ili ostati u Livnu ili 
nigdje, zatim da se ne može pohvaliti ni njegov moralni život. Na kraju toga 
provincijalova pisma se kaže: neka fra Bono ide iz Reda, jer ni Red ni Provincija 
nemaju od njega nikakve koristi. 640 Fra Bono je sekularizaciju i dobio, da li najprije 
privremenu ili odmah trajnu, to nisam mogao utvrditi, a isto tako ni za koju biskupiju, 
odnosno nadbiskupiju. 

29. Fra Ivo (Anto) Ćosić - Kako piše provincijal fra Augustin Čengić 5. ožujka 
1901. vrhovnoj upravi Reda u Rim, fra Ivo Ćosić je provodio neuredan život, najviše 
zbog pretjerane sklonosti prema alkoholu i ženskom spolu, čime je uzrokovao mnoge 
neprilike poglavarima i teško sablažnjavao narod. Zbog toga su ga poglavari morali 
često premještati iz jednoga mjesta u drugo. Kao kapelan u Sanskom Mostu pobjegao 
je 8. veljače 1901. od kuće i otišao u Stari Majdan k jednom pravoslavnom svećeniku, 


w - Vidi: AFPS, Protocollum, VI, str. 475. 

633 Vidi: AFPS, Protocollum, VI, str. 484. 

634 Vidi: AFPS, Protocollum, VII, str. 33. 

635 Vidi: AGKFR-Rim, Bosna 1883-1922., P. 17, 1905. 

636 Vidi: Isto. 

637 Vidi: Imenik klera ...., str. 105. 

638 Vidi: AGKFR-Rim, Bosna 1883-1922., P. 17, 1901. 

639 Vidi: AFPS, Ur. z„ 1901., br. 519. 

640 Vidi: AGKFR-Rim, Bosna 1883-1922., P. 17, 1901. 

a potom zajedno s njim k načelniku mjesne civilne vlasti te pismeno i usmeno izjavio 
da želi prijeći na pravoslavlje. Kasnije je priveden biskupu u Banju Luku i priznao je 
svoje zlodjelo, izjavivši da je sve učinio u nenormalnom stanju i da zbog toga veoma 
žali, ali da više ne želi ostati u franjevačkom redu nego da želi stupiti u Red trapista. 
Budući daje apostatirao iz franjevačkog reda, a bio je spreman i na apostaziju od vjere, 
te tako bio na porugu Reda i prouzrokovao veliku sablazan kod naroda, provincijal je 
zamolio generala da se od Kongregacije najkraćim putem isprosi dekret o njegovu 
izgonu, odnosno dekret trajne sekularizacije. 641 Provincijal je pisao vrhovnoj upravi 
Reda i 2. svibnja 1901., tražeći ponovno da se donese dekret o trajnoj sekularizaciji fra 
Ive Ćosića, jer to očekuje i biskup. 642 Nema ga među članovima Provincije u 
Šematizmu iz g. 1906., a ne navodi se ni među klerom vrhbosanske nadbiskupije niti 
banjolučke biskupije, i nisam mogao utvrditi što se s njim dalje događalo. 

30. Fra Franjo (Mijo) Pavlak - zatražio je početkom svibnja 1902. sekularizaciju 
izravno od Kongregacije. Naveo je u molbi kako su mu roditelji bolesni i siromašni i 
da im treba pomoći, a i sam je bolestan, pa da se može liječiti. Upitan za mišljenje, 
provincijal fra Augustin Čengić je 19. svibnja 1902. privatnim pismom odgovorio 
generalnom prokuratoru da ti razlozi ne stoje, nego da Pavlak traži sekularizaciju zato 
što je premješten sa župe u samostan. 643 Isti je odgovor spomenuti provincijal dao i u 
službenom dopisu koji je poslao 10. lipnja i. g. 644 Fra Franjo Pavlak je 24. lipnja 1902. 
uputio pismo generalu Reda i molio da mu se od Kongregacije isprosi sekularizacija, te 
je naveo, uz već spomenute, i još neke druge razloge. 645 Provincijal fra Augustin 
Čengić je pisao upravi Reda u Rim također 6. rujna 1902., odgovarajući na pismo koje 
mu je poslano 1. rujna i. g. Ponovno je osporio istinitost tvrdnje da su fra Franjini 
roditelji siromašni, a za njega je napisao kako je prošle godine tražio dozvolu da iz 
zdravstvenih razloga može ići na morsko banjanje, i da mu je dozvola dana, ali je more 
jedva vidio. Bio je u Splitu kod biskupa Filipa Nakića radi dogovora da prijeđe u 
njegovu biskupiju. Ove je godine tražio dozvolu da ide u Šibenik nekom liječniku, ali 
mu je dozvola bila uskraćena budući daje on zapravo želio otići biskupu da vidi bi li 
ga on htio primiti u svoju biskupiju. Poslije je otišao u Dalmaciju i bez dozvole, te tako 
počinio apostaziju. 646 Kongregacija je 7. srpnja 1902. Pavlakovu molbu odbila, pa je 
on, vjerojatno u kolovozu ili rujnu iste. godine, uputio Kongregaciji novu. On 1. 
studenoga 1902. piše generalu Reda i moli ponovno da mu se izmoli sekularizacija, a 
uz prijašnje razloge navodi još i ravnodušnost koja ga je zahvatila prije dvije godine, a 
sada je prerasla u očaj. 647 Slična je pisma pisao vrhovnoj upravi Reda također 19., 21. i 
22. studenoga 1902., a 24. studenoga i. g., uz ostalo, piše da se nije zavjetovao na novi 
- zajednički život, i da ga stoga ne može i neće prihvatiti i da u Redu ne može ostati, te 
moli da se njegova molba preporuči kod Kongregacije i da mu se isprosi 
sekularizacija. 648 Novu molbu Svetom Ocu za sekularizaciju uputio je i 25. studenoga 
1902., a 6. prosinca i. g. je pisao generalu Reda i priopćio mu da neće odustati od 
traženja sekularizacije, i opet zamolio za posredovanje, da mu se traženi indult 
dadne. 649 Obratio se vrhovnoj upravi Reda i 31. prosinca 1902., a 19. veljače 1903. iz 
Splita je javio da je, natjeran nuždom, pobjegao iz Provincije i postao apostat, te 

Pismo se čuva u: AGKFR-Rim, Bosna 1883-1922 ., P. 
Na istom mjestu. 

Pismo vidi u: AGKFR-Rim, Bosna 1883-1922., P. 17, 
Na istom mjestu. 

zamolio da ga se što prije oslobodi od apostazije i da mu se dadne sekularizacija, inače 
će se morati baviti svjetovnim poslom ili umrijeti od gladi. 650 Za fra Franjinu su se 
sekularizaciju obratili izravno na Svetu Stolicu i njegovi roditelji, o čemu je 
provincijala izvijestio generalni prokurator, i naveli su kako su odveć siromašni te im 
treba njegova pomoć. 651 Kako ipak nije dobio sekularizaciju, čini se da se fra Franjo 
primirio i vratio u zajednicu, tako da je naveden u Šematizmu iz g. 1906. među 
članovima Provincije, i to kao župnik u Suhopolju (Kupres). 652 Kasnije je, krajem g. 
1919., opet zatražio sekularizaciju, 653 te je provincijal fra Bonifac Vidović, na upit 
generalnog prokuratora, 23. srpnja 1920. pisao kako se iz postupanja fra Franje 
Pavlaka vidi da on nije posve umno zdrav, ili da ima neki cilj pred sobom, inače je 
teško shvatiti njegovo držanje. Zato mu se, radi sprečavanja većeg zla, treba dati 
sekularizacija. 654 Nju je nakon toga konačno i dobio, pa ga nalazimo u apost. 
administraturi Sjeverne Slavonije i Baranje. 655 

31. Fra Anto (Jakov) Budimirović - zatražio je od generalnog vikara Reda 2. 
studenoga 1902. izlazak iz samostana i sekularizaciju na godinu dana, naznačivši da će 
ga primit splitski biskup Filip Nakić, a da je o svojoj nakani obavijestio provincijala, 
koji će se, bez sumnje, tome radovati. U molbi navodi kako je prihvatio zajednički 
život, ali je nakon ozbiljna razmišljanja i molitve uvidio da ne može živjeti prema 
Reguli i Konstitucijama Reda. Također je kao razlog spomenuo starost i siromaštvo 
roditelja i više njihove ženske djece, kojima nema tko pomoći. 656 Tada fra Anto 
traženu sekularizaciju nije dobio, ali je u rujnu 1906. uputio novu molbu Svetom Ocu, i 
o tome izvijestio generala Reda 22. listopada i. g. U tom pismu ponavlja kako je poslije 
objavljivanja novih Konstitucija uvidio da je zbog slabe snage i naravnih okolnosti i 
temperamenta nesposoban da savjesno obdržava te Konstitucije. Ističe da nije htio 
nepromišljeno i brzopleto napustiti Red, nego je kroz više godina razmišljao, i da se 
1902. obratio generalnoj kuriji i zatražio indult sekularizacije, a da mu je tadašnji 
generalni prokurator pisao 26. studenoga 1902. kako ne preostaje drugo nego da se 
smiri u sebi i da živi u Redu, prema obećanjima datim kod zavjetovanja. Poslušavši taj 
savjet, piše dalje, ostao je u Redu protiv svoje volje. Međutim, i dalje je ozbiljno 
razmišljao o svojoj situaciji i pitao za mišljenje ozbiljne oce u Provinciji, koji su ga 
dobro poznavali, i oni su mu savjetovali da ponovno zamoli za sekularizaciju, što je i 
učinio. 657 Generalni prokurator Reda je 28. listopada 1906. zatražio provincijalovo 
mišljenje, a fra Franjo Komadanović je na to odgovorio kako smatra da fra Anto 
Budimirović nema nikakva zvanja za redovnički život, ili ako je imao da ga je posve 
izgubio, te da bi bilo najbolje da mu se dadne sekularizacija i otpusti u svijet. 658 Fra 
Anto je pisao u Rim vrhovnoj upravi Reda također 24. siječnja 1907. i poslao 
dokumente koji su od njega zatraženi, a među njima i izjavu splitskog biskupa Filipa 
Nakića da će ga primiti u svoju biskupiju. 659 Nakon toga mu je sekularizacija dana, u 
veljači 1907. 660 

Isto. 

Vidi: AFPS, Ur. z.., 1902, br. 322, 507 i 719. 

Vidi: Schematismus ... dispositus anno MCMVI, str. 46. 

Vidi Pavlakovo pismo generalu reda od 11. srpnja 1920., u: AGKFR-Rim, Bosna 1883-1922., P. 17, 


1920. 

654 Vidi pismo u: AGKFR-Rim, Bosna 1883-1922., P. 17, 1920. 

655 Vidi: K. Draganović, Opći šematizam ..., str. 101. 

656 Pismo u: AGKFR-Rim, Bosna 1883-1922., P. 17, 1902. 

657 Na istom mjestu. 

658 Isto. 

659 Isto. 

660 Vidi: AFPS, Protocollum, VII, str. 107; Ur. z,, 1902., br. 887; 1907., br. 182. 

32. Fra Blaž (Marko) Čengić - Početkom 1902. je iz generalne kurije javljeno 
provincijalu da je zatražio sekularizaciju, i da je ocrnjivao provincijala. Na to je 
provincijal odgovorio 16. veljače i. g., osporivši istinitost razloga koje je Čengić u 
svojoj molbi naveo. Svjestan, valjda, da neće dobiti sekularizaciju ako njegovu molbu 
ne podrži vrhovna uprava Reda, pisao je generalu 1. svibnja 1902. i prikazao svoje 
stanje, kako je, naime, teško oklevetan kod biskupa i provincijala, i pošto se tim 
klevetama povjeravalo i nanesena mu nepravda, zatražio je od Kongregacije 
sekularizaciju, nakon čega je bio izložen još većim uvredama subraće. Uz to je na 
nedavno održanom kapitulskom kongresu lišen svih počasti, titula i dobroga glasa, i ne 
preostaje mu drugo nego se pozdraviti s fratrima i isprositi sekularizaciju od Svete 
Stolice. Kao razlog za sekularizaciju naveo je i to što je primio mnogo misnih 
stipendija i novac potrošio a da nije obvezama zadovoljio, nadajući se da će ostati na 
župi i moći ih lako zadovoljiti. 661 Fra Blaž Čengić je pisao upravi Reda i 15. svibnja 
1902., moleći da njegovu molbu preporuči kod Kongregacije, kako joj se on ne bi 
izravno obraćao. Izrazio je nadu da će mu Sveta Stolica uslišati molbu, a ako se to ne 
bi dogodilo, da postoji opasnost da on otpadne ne samo od Reda nego i od katoličke 
vjere. 66 “ Generalni prokurator je 20. svibnja i. g. zatražio od provincijala izvještaj i 
mišljenje o fra Blažu. Na to je fra Augustin Čengić odgovorio daje fra Blaž tvrdoglav i 
uvijek želi svoju nakanu provesti u djelo, te da smatra kako mu apsolutno treba 
odgovoriti negativno. 663 Generalni prokurator je ponovno tražio mišljenje od 
provincijala i 20. srpnja 1902., a provincijal je odgovorio 25. srpnja i. g. Njegovo 
mišljenje je bilo da fra Blažu Čengiću ne treba dati sekularizaciju, jer ako se popusti 
njegovim prijetnjama (da će otpasti od vjere) i drugi će slično činiti i time će se rušiti 
disciplina. 664 Nadležna kongregacija za podjeljivanje sekularizacije odgovorila je na 
Čengićevuje molbu 7. srpnja 1902. negativno, a jednak je bio i odgovor 12. kolovoza 
i. g. na ponovljenu molbu. 665 Kasnije se Čengić obratio banjolučkom biskupu i tražio 
da ga primi u svoju biskupiju, prikazavši mu da ima sekularizaciju. Biskup je 14. rujna 
1905. pisao provincijalu i upitao ga zna li provincijalna uprava što o tome, na što mu je 
odgovoreno da ne zna 666 . Kako ga je banjolučki biskup odbio, fra Blaž je otišao u 
Sjedinjene Američke Države i živio među hrvatskim doseljenicima. On je 1905. uspio 
dobiti sekularizaciju izravno, posredstvom nekog prijatelja i ugledne osobe, ali mu je 
koncem 1906. ta osoba javila da je njegova sekularizacija nevaljana, i da je mora 
ponovno tražiti. Nakon toga on je napustio Ameriku i otišao u Srbiju, te je od 
Ministarstva bio postavljen za profesora gimnazije u Jagodini. Međutim, uskoro mu je 
stavljeno do znanja da se, ako želi ostati u službi profesora, mora odreći katoličke vjere 
i prijeći u Pravoslavnu crkvu. Našao se tako u situaciji da bira: ili se odreći katoličke 
vjere i ostati u službi, ili ostati u katoličkoj vjeri a izgubiti posao. On je odlučio 
ponovno uputiti molbu za sekularizaciju, i ostati u svećeničkom staležu. Zato 8. travnja 
1907. piše generalu Reda i moli da mu se od Svete Stolice isprosi sekularizacija, inače 
će biti izložen duhovnoj propasti, jer će biti prisiljen odreći se katoličke vjere. 667 Je li 
poslije toga dobio sekularizaciju ili je doista otpao od vjere, nisam istraživao. 

33. Fra Vinko (Bruno) Vernazza - zatražio je sekularizaciju preko vrhovne 
uprave Reda 10. studenoga 1904. U molbi navodi daje rođen u Stonu kod Dubrovnika 

Pismo vidi u: AGKFR-Rim, Bosna 1883-1922., P. 17, 1902. 

Na istom mjestu. 

Isto. 

Isto. 

Vidi: AFPS, Ur. z.., 1902., br. 88, 100, 128, 508 i 667. 

Vidi: AFPS, Ur. z.., 1905., br. 706. 

Pismo u kojem fra Blaž Čengić opisuje svoje prošlo stanje nalazi se u: AGKFR-Rim, Bosna 1883- 


1922., P. 17, 1907. 

i da je kao siroče došao u sirotište kod trapista u Banjoj Luci, a da je odande kasnije 
poslan u franjevačku gimnaziju u Guču Goru, zatim i u novicijat u Fojnicu, te da je 
položio jednostavne zavjete ne zbog toga što je imao želju za redovničkom 
savršenošću, nego jer je znao da su franjevci u Bosni dobro opskrbljeni vremenitim 
dobrima i da ni u čemu ne oskudijevaju. Također navodi da je i prije odlaska u 
franjevačku gimnaziju, a i poslije jednostavnog zavjetovanja, želio otići u neke druge 
škole, pa je tako tražio od vrhbosanskog nadbiskupa Stadlera da ga primi u Sjemenište 
među svjetovne bogoslove, ali da je svagdje bio odbijen, te je tako “necessitate 
compulsus” stupio u franjevački red i položio svečane zavjete. Poslije svećeničkog 
ređenja bio je lektor u gimnaziji u Visokom, a zahvalio se na toj službi 1904., videći 
kako je teško i svakim danom biva teže živjeti u Redu. 668 Od provincijala su zatražene 
informacije i mišljenje, na što je on 25. studenoga 1904. otpisao generalnom 
prokuratoru, da ne postoji nikakav temelj za sekularizaciju i da molbu svakako treba 
odbaciti. Vjerojatno je generalni prokurator javio fra Vinku Vernazziju da se njegova 
molba odbacuje i da neće biti proslijeđena Svetoj Stolici, pa se on stoga 21. siječnja 
1905. obratio izravno Kongregaciji za biskupe i redovnike. U molbi je iznio sve što je 
ranije pisao vrhovnoj upravi Reda, te zamolio od Kongregacije da mu se udijeli 
sekularizacija. 669 Generalni prokurator Reda je 13. veljače 1905. iznio Kongregaciji 
mišljenje da molbi ne treba udovoljiti, te je ona 31. ožujka 1905. i odbijena, a 1. 
svibnja i. g. provincijal je javio fra Vinku da je Kongregacija za biskupe i redovnike na 
njegovu molbu odgovorila “Negative”. 670 Nakon toga fra Vinko 3. svibnja i. g. šalje 
Kongregaciji novu molbu, ali je generalni prokurator opet bio mišljenja da ne postoji 
razlog za sekularizaciju, i da treba potvrditi negativnu odluku koja je ranije donijeta. 671 
Fra Vinko je 2. siječnja 1906. uputio molbu za sekularizaciju Svetom Ocu, navodeći 
kako u Red nije ušao slobodnom voljom nego zato što nije bio primljen u druge 
svjetovne ustanove ni u sjemenište svjetovnog klera, te da je svečane zavjete položio 
natjeran nuždom. 672 Istoga dana je uputio i novo pismo i molbu za sekularizaciju 
Kongregaciji za biskupe i redovnike. 673 Fra Vinko nije sekularizacije dobio ni nakon 
toga, pa 24. siječnja 1908. piše generalnom prokuratoru Reda kako je bio apostatirao iz 
Reda, ali opomenut od poglavara, da se vratio u redovničku kuću, i odlučio posljednji 
put zamoliti da mu se dadne sekularizacija, te želi da se ta njegova molba kod 
Kongregacije preporuči. 674 Nakon toga je nezakonito napustio Red, ali se opet povratio 
i bio kod provincijala na razgovoru, te mu kazao: kad ne može dobit sekularizaciju, da 
ubuduće neće slušati tako dugo dok ne bude iz Reda otpušten zbog neposlušnosti, te da 
će, ako do 20. veljače t. g. ne bude imao dekreta o sekularizaciji, opet apostatirati i 
nikoga neće slušati. Isto je to provincijalu i napisao 1. veljače 1908., nadodavši 
prijetnju da će u svijetu praviti škandale i otići među šizmatike. Zbog svega toga 
provincijal fra Franjo Komadanović, iako po mišljenju nisu postojali kanonski razlozi 
za sekularizaciju, u svom pismu vrhovnoj upravi Reda 2. veljače 1908., na kraju, kaže 
da fra Vinka Vernazzu treba otpustit iz Reda “per modum expulsionis”. 675 
Kongregacija za biskupe i redovnike je konačno bila voljna dati traženu sekularizaciju, 
ali je 6. ožujka 1908. saopćila generalnom prokuratoru da fra Vinko Vemazza mora 


Vidi pismo u: AGKFR-Rim, Bosna 1883-1922., P. 17, 1904. 

669 Pismo je u: AGKFR-Rim, Bosna 1883-1922., P. 17, 1905. 

670 Na istom mjestu. 

671 Na istom mjestu. 

672 AGKFR-Rim, Bosna 1883-1922 ., P. 17, 1906. 

673 Na istom mjestu. 

674 Vidi: AGKFR-Rim, Bosna 1883-1922., P. 17, 1908. 

675 r„ 

najprije naći biskupa koji ga je voljan primiti. 676 Nakon toga on je našao banjolučkog 
biskupa fra Marijana Markovića, koji je izrazio spremnost da ga primi u svoju 
biskupiju. O tome je 20. lipnja 1908. fra Vinko obavijestio generalnog prokuratora 
Reda, 677 i dobio je 1908. sekularizaciju na godinu dana za banjolučku biskupiju, s 
napomenom da po isteku toga vremena može zatražiti produžetak. To je i učinio, pa 
je sljedeće godine, 15. lipnja, dobio trajnu sekularizaciju. Nisam utvrdio je li trajnu 
sekularizaciju dobio za banjolučku biskupiju jer se ne navodi u Šematizmu te biskupije 
za g. 1935., a u Draganovićevom Općem šematizmu iz g. 1939. stoji da je on župnik u 
Gornjem Kosinju, u senjskoj biskupiji. 679 

34. Fra Stjepan (Anto) Krešić - uputio je Svetom Ocu molbu za sekularizaciju 1. 
rujna 1904. Kao razloge za sekularizaciju navodi: da je nakon objavljivanja novih 
franjevačkih Konstitucija vidio da zbog slabosti i naravnih sklonosti i temperamenta 
neće biti u stanju te Konstitucije obdržavati, ali je smatrao nu ž nim da to najprije 
ozbiljno ispita i sa svih strana utvrdi, te daje nakon šest godina postao svjestan daje to 
za njega nemoguće; od strane svojih poglavara pretrpio je mnoge nepravde, osobito 
zbog čestih i suvišnih premještaja, tako da ne može bez duševne uznemirenosti ostati u 
Redu, i prisiljen je spas duše osigurati izvan Reda; ima 70-godišnju majku i neudanu 
sestru, umno poremećenu, i brata koji ne može priskrbiti što je potrebno ni majci i 
sestri, niti sebi. 680 Upitan o slučaju, provincijal fra Danijel Banje 18. rujna 1904. javio 
generalnom prokuratoru Reda da fra Stjepan nije prihvatio reformu, pa ako nađe 
biskupa koji bi ga primio, neka mu se da sekularizacija. 681 Od fra Stjepana je zatraženo 
22. rujna i 10. prosinca 1904. da pošalje dokument da je našao biskupa koji bi ga 
primio. Fra Stjepan je nove molbe Svetom Ocu uputio 10. prosinca 1904. i 1. ožujka 
1905. Također je 1. ožujka pisao i generalnom prokuratoru i zamolio da njegovu molbu 
za sekularizaciju preporuči. Dobio je sekularizaciju 1905. za banjolučku biskupiju. 

35. Fra Lovro (Luka) Senjaković - Kako smo ranije već vidjeli, tražio je 
sekularizaciju još 1886., ali je nije dobio. Sekulariziran je ipak prije 1910., možda i 
prije 1906., jer ga nema u Šematizmu iz g. 1906., ali drugih podataka nisam našao. 

36. Fra Anđeo (Jure) Pelivanović - bio je među franjevačkim klericima 1. godine 
studija 1897/98. u Nadbiskupskoj centralnoj bogosloviji. Tada nije napustio Red, ali je 
to sigurno učinio kasnije budući da ga nema navedena među članovima Provincije u 
Šematizmu iz g. 1906. 684 Ne navodi se ni u Imeniku klera vrhbosanske nadbiskupije 
niti u Šematizmu banjolučke biskupije iz toga razdoblja, pa je posve moguće da je 
napustio Red prije svečanog zavjetovanja ili prije svećeničkog ređenja. 

37. Fra Franjo (Andrija) Ćosić - sekularizirao se poslije 1906., jer je naveden u 
Šematizmu iz te godine kao lektor u gimnaziji u Visokom, 685 a svakako prije 1910. 686 
U Draganovićevu Općem šematizmu navodi se da je upravitelj župe u Novoj Rači, u 


9,8 Vidi: AFPS, Protocollum, VII, str. 139-144; Ur. z„ 1904., br. 915; 1905., br. 220, 328 i 588; 1908., 
br. 187, 227, 238, 330 i 392. 

679 Vidi: K. Draganović, Opći šematizam ...., str. 123. 

680 Molba u: AGKFR-Rim, Bosna 1883-1922., P. 17, 1904. 

681 Na istom mjestu. Vidi također AFPS, Ur. z.., 1904., br. 765. 

682 Vidi: AFPS, Protocllum, VII, str. 55-56; Ur. z... 1905., br. 127. 

683 Vidi: AFPS, Matica provincije ..., sv. I, god. 1833-1910., pod br. 412. 

684 Isto, pod br. 605. 

685 Vidi: Schematismus .... dispositus anno MCMVI, str. 71. 

686 AFPS, Matica provincije ..., sv. I, god. 1833-1910., pod br. 607. 

zagrebačkoj nadbiskupiji. Je li se odmah sekularizirao za tu nadbiskupiju, nisam 
mogao utvrditi. 

38. Fra Franjo (Josip) Franković - bio je među franjevačkim klericima na 1. 
godini studija 1897/98. u Nadbiskupskoj centralnoj bogosloviji. Sekularizirao se 
vjerojatno prije 1906. jer se ne navodi među članovima Provincije u Šematizmu iz te 
godine. 688 Moguće je da je Red napustio i prije svečanog zavjetovanja i svećeničkog 
ređenja jer nisam pronašao da bi pripadao dijecezanskom kleru neke nadbiskupije ili 
biskupije kod nas. 

39. Fra Vladimir (Stjepan) Matijašević - Provincijal fra Lovro Mihačević je 16. 
studenoga 1912. pisao generalu Reda kako misli daje njemu poznato daje već odavno 
fra Vladimir Matijašević više puta tražio sekularizaciju, a i tih posljednjih dana je 
poslao molbu izravno Svetom Ocu. Za Matijaševića piše da, između ostaloga, otvoreno 
radi protiv zavjeta poslušnosti. Navodi kako je prije dvije godine određen za samostan 
Kraljevu Sutjesku, ali je odbio onamo otići, nego je skinuo habit i više mjeseci lutao 
izvan samostana i drugih redovničkih kuća. Da bi spriječio sablazan, i s nadom da bi se 
mogao popraviti, tadašnji provincijal gaje ponovno primio u Red. Ali Matijašević nije 
postao bolji, nego je iz dana u dan bivao gori, tako da je mišljenje definitorija da ga 
izgonom treba udaljiti iz Reda. Provincijal je zamolio da se pokuša za njega isprositi 
sekularizaciju, a ako to ne bi uspjelo, da se poduzme što je potrebno za izgon iz 
Reda. 689 Nisam pronašao fra Vladimirove ranije molbe, a u pismu koje je 10. siječnja 
1913. uputio Svetom Ocu on navodi da je to šesnaesti put kako traži sekularizaciju, pa 
kaže: ako opet bude odbijen, da mu ne preostaje drugo nego “da ostavi učiteljstvo 
katoličke Crkve i okrene leđa Rimskim biskupima”. U tom pismu navodi više razloga 
za svoju molbu, tako: da mu se 7 godina u banjolučkoj biskupiji nepravedno uskraćuje 
jurisdikcija; daje banjolučki biskupski ordinarijat dao civilnom sudu protiv njega lažno 
svjedočanstvo; da ga poglavari muče na različite načine i uskraćuju mu odjeću te da se 
mora u svojim potrebama utjecati svjetovnim dobročiniteljima. Navodi da je triput 
zbog toga tražio sekularizaciju, ali iz Rima nije bilo odgovora, i zato je napustio Red, 
da bi izbjegao gnjev poglavara i da bi pomogao dvojici mlađe braće. Nakon tri mjeseca 
proboravljena u roditeljskoj kući, na savjet nadbiskupa Stadlera, vratio se u samostan 
(Petrićevac), ali je iz njega potjeran jer nije htio odustati od traženja sekularizacije. Na 
kraju kaže daje dobio pismo od provincijala fra Lovre Mihačevića, iz kojega se vidi da 
je i on triput pisao u Rim za njegovu sekularizaciju, te da je dobio odgovor da treba 
poslati svjedočanstvo biskupa koji je voljan primiti ga u svoju biskupiju. Kongregacija 
redovnika je na kongresu održanom 27. svibnja 1913. odredila da redovnički poglavari 
trebaju fra Vladimiru Matijaševiću nametnuti odgovarajuću pokoru zbog načina 
njegovog ponašanja i pisanja, a nakon toga, ako je Vrhbosanski ordinarij voljan 
dopustiti mu barem slavljenje mise, da mu se dadne indult da ostane izvan samostana 
“ad nutum S. Sedis”. A ako ne prihvati pokoru ili ne nađe biskupa koji će mu dozvoliti 
barem slavljenje mise, neka se molitelju dadne sekularizacija “per modum 
expulsionis”. 69<) Provincijalu nije bilo jasno tko bi trebao dati Matijaševiću 
sekularizaciju, pa 23. srpnja 1913. pita generalnog prokuratora: da li Kongregacija ili 
Vrhbosanski ordinarij, a istodobno javlja da je Matijašević svojom voljom napustio 
samostan i boravi kod Vrhbosanskog ordinarija. 691 Budući da je nadbiskup Stadler 

Vidi: K. DRAGANOVIĆ, Opći šematizam ...., str. 58. 

Isto. 

Pismo u: AGKFR-Rim, Bosna 1883-1922., P. 17, 1912. 

Reskript Kongregacije u: AGKFR-Rim, Bosna 1883-1922., P. 17, 1913. 
AGKFR-Rim, Bosna 1883-1922., P. 17, 1913. 

pristao da ga primi u svjetovni kler, dobio je sekularizaciju od Svete Stolice 24. 
studenoga 1913. 692 

U razdoblju od 1898. do 1918. zatražilo je sekularizaciju oko 50 franjevaca 
Bosne Srebrene, a njih oko 40 je sekularizaciju od Svete Stolice i dobilo. 693 

Ako se uzme sve zajedno, u vremenu nabiskupa Stadlera (1882-1918) 
sekularizaciju je zatražilo oko 70 bosanskih franjevaca, a dobilo ju je od Svete Stolice 
njih oko 45. Brojke su aproksimativne, jer o svima sekulariziranima nisam uspio 
pronaći potrebne i pouzdane podatke. Od sveukupnog broja sekulariziranih, za njih oko 
20 se zna da su primljeni među kler vrhbosanske nadbiskupije (da ih je bilo više, 
sigurno bi se nalazili na popisu u Imeniku klera iz g. 1910.), s tim da su kasnije 
četvorica otišla u druge biskupije, zatim 6 u banjolučku biskupiju, 2 u splitsku 
biskupiju, 2 u Zagrebačku nadbiskupiju, 1 u biskupiju porečku, 3 ili 4 su otišli u 
Sjedinjene Američke Države, dok za 15-ak njih nisam mogao doznati u koju su 
biskupiju bili primljeni, ukoliko su uopće ostali u kleričkom staležu. 

Gubitak tolikog mnoštva članova, preko 20% od sveukupnog broja franjevaca 
svećenika koncem 19. i početkom 20. st. (g. 1895. bilo ih je u Provinciji 220, a g. 1905 
svega 165), morao je teško pogoditi provinciju Bosnu Srebrenu. Stoga se može 
razumjeti golemo nezadovoljstvo i reagiranje bosanskih franjevaca i njihove 
provincijske uprave na, bilo otvoreno ili prikriveno, podržavanje ili poticanje na 
sekularizaciju izvana. No, ne treba razlog tomu tražiti isključivo, pa ni prvenstveno, u 
nadbiskupu Stadleru. On je postupao onako kako je postupao - a ranije je to prikazano 
- i s njegovim držanjem i postupcima franjevci nisu mogli nikako biti zadovoljni. Ipak, 
ne bi bilo korektno ni ispravno sekularizaciju bosanskih franjevaca tumačiti samo 
njegovim držanjem i postupcima. Da se Stadler i pridržavao vlastitoga obećanja, danog 
odmah u početku svoje nadbiskupske službe u Sarajevu, a i kasnije ponovljenoga, tj. da 
neće primiti nijednog franjevca u svjetovni kler vrhbosanske nadbiskupije, to ne bi 
spriječilo sekularizaciju brojnih franjevaca, jer je i tako više od polovice 
sekulariziranih otišlo u druge biskupije. 

Ne bi trebalo biti nikakve dvojbe da su se na sekularizaciju odlučivali najviše oni 
franjevci koji su bili nezadovoljni svojim položajem u vlastitoj redovničkoj zajednici, 
koji su imali poteškoća u odnosima sa svojim redovničkim poglavarima i koji nisu bili 
spremni prihvatiti stroži redovnički život i stegu, te koji su željeli sebi trajno osigurati 
veću slobodu i ostanak u dušobrižničkoj službi na župama. Uostalom, daje doista tako, 
potvrđuju vlastoručne molbe onih koji su se obraćali na Svetu Stolicu ili vrhovnu 
upravu Reda, kako se moglo vidjeti iz naprijed opisanih slučajeva traženja 
sekularizacije. 


692 Vidi: AFPS, Protocollum, VII, str. 302; Vrhbosanski ordinarijat, 1, 1880-1918., br. 634. 

693 Vidi: AFPS, Protocollum, VI, str. 223-225 i 227; Ur. z„ g. 1903., br. 783; g. 1905, brr. 99 i 220. 

Poglavlje V. 


SUPROTSTAVLJANJA U TISKU 
I RAZMIMOILAŽENJA NA POLITIČKOM PLANU 


1. Uzajamna optuživanja i napadi putem tiska 

Neslaganja i sporovi, do kojih je dolazilo i koji su postojali osobito u pitanju 
župa, postavljanju i uklanjanju župnika i sekularizaciji franjevaca, nisu ostala samo u 
unutarcrkvenim okvirima. Ona su bila iznošena u javnost i putem tiska, kako crkvenog 
tako i svjetovnog. To je još više povećavalo razdor i nepovjerenje između franjevaca i 
nadbiskupa Stadlera. 

U glasilu Vrhbosanske nadbiskupije Srce Isusovo objavljena je okružnica koju je 
general reda, fra Bernardin a Portu Romatino, uputio članovima provincije Bosne 
Srebrene 10. kolovoza 1882., nakon kapitula održanog u Fojnici. U toj su okružnici 
navedeni i određeni nedostatci, zloporabe i zastranjivanja u redovničkom životu i 
disciplini bosanskih franjevaca te ih se potiče da to isprave. 694 Franjevcima to nije bilo 
po volji, jer su u tome vidjeli namjeru da ih se ozloglasi i u javnosti osramoti. 695 

Kad je neki franjevac kasnije objavio u jednim novinama dopis što ga je 
Ordinarijat 6. studenoga 1882. bio uputio dekanima da odgovore na više pitanja u svezi 
s imovinom na župama i vlasničkim pravima nad njom, i drugi od 30. siječnja 1883. o 
zavođenju kongrue, nadbiskup Stadler je na to reagirao tako što je 22. lipnja 1883. 
uputio provincijalu dopis u kojemu je podcrtao kako crkveni zakoni zabranjuju 
izdavanje knjiga određenog sadržaja bez biskupova dopuštenja, a pogotovo da je 
zabranjeno izdavanje službenih spisa. U nadbiskupovu je dopisu izražena i sumnja da 
je spomenute dopise mogao objaviti fra Antun Knežević, i zatraženo je da ga se 
kazni. 696 Provincijal je ispitao fra Antuna Kneževića, ali nije mogao utvrditi daje on 
autor objavljivanja inkriminiranih tekstova. Na Stadlerovo pismo nije iz Provincijalata 
ništa odgovoreno, a kako se nije otkrilo tko je objavio spomenute dopise, nitko nije 
mogao biti ukoren ni kažnjen. 

Nešto kasnije je kanonik dr. Anton Jeglič objavio u njemačkom časopisu Archiv 
fiir katholisches Kirchenrecht jedan članak protiv bosanskih franjevaca, u kojemu, uz 
ostalo, tvrdi da su oni pomoć dobivenu od dobrotvora za misije usmjeravali u 
bogaćenje svojih samostana, te da nisu imali nikakvih troškova u podizanju župa. 697 
Neki je franjevac potom objavio u listu Srijemski Hrvat prilog u kojemu je odgovorio 
na Jegličevo pisanje i pobijao njegove tvrdnje. Zbog objavljivanja toga priloga Stadler 
je 26. travnja 1884. uputio Redodržavništvu oštar prigovor. U svom dopisu navodi 
kako je zamolio kanonika Jegliča da ništa ne odgovara na pisanje u Srijemskom 
Hn’atu, jer to nije moguće a da ne uvrijedi kojega franjevca. Također ističe da Jeglič 


694 Srce Isusovo, 1/1882, br.10, str 145-151. 

695 Vidi: Arhiv franjevačke provincije Bosne Srebrene - Sarajevo (dalje: AFPS), Protocollum 
Provinciae Bosnae Argentinae, IVb (Acta Cavarović), 1882-1885., str. 61. 

696 Stadlerov dopis vidi u: AFPS, Protocollum, IVb, str. 396-397. 

697 J. JEGLIČ, Die Pfarrfrage in Bosnien, u: Archiv fiir katolisches Kirchenrecht, 1883, str. 447-455. 

ne bi ni objavio onaj članak u navedenom njemačkom časopisu da prije toga u njemu 
neki franjevac nije lažno prikazao stvar o kojoj je pisao. 698 A u svom odgovoru 
Stadleru provincijal 8. svibnja 1884. piše daje protiv onakvih pisanja po novinama, ali 
da se moralo odgovoriti na Jegličev članak koji sadrži očite izmišljotine i laži. 699 

Ozloglašavajućeg i uvredljivog pisanja po raznim novinama, listovima i 
časopisima bilo je u to vrijeme s obiju strana još, a i u kasnijem vremenu. Neslaganja i 
rasprave između nadbiskupa Stadlera ili Nadbiskupskog ordinarijata i bosanskih 
franjevaca naročito su podgrijavali napisi u glasilima: Hrvatski dnevnik, Vrhbosna, 
Pokret, Obzor, Radnička obrana, Serafinski perivoj, Riječki Novi list, Hrvatska 
zajednica, Glas slobode i Slobodna riječ. U jednima su franjevci optuživani zbog 
neposlušnosti crkvenim vlastima i zbog njihovih političkih stavova, a u drugima su oni 
opet hvaljeni za svoj rad i uzimani u obranu, dok su optuživani i napadani Stadler i 
svjetovni svećenici. 

Osobito je snažnu reakciju kod Stadlera izazvalo objavljivanje u Obzoru 24. 
siječnja 1909. njegova pisma koje je uputio Svetoj Stolici 1898., a koje se ticalo 
problema župa i u kojemu su iznesene brojne i teške optužbe na život i djelovanje 
bosanskih franjevaca. On piše provincijalu 4. veljače 1909. i izražava negodovanje 
zbog toga objavljivanja, smatrajući da je spomenuto njegovo pismo Svetoj Stolici 
moglo izaći u javnost samo iz arhiva Provincijalata u Sarajevu. Zatražio je da se javi 
Ordinarijatu je li tajnik Provincije dao pismo da se objavi, a ako je to učinio netko 
drugi, da se o tome provede istraga. 700 

Objavljivanjem navedenog Stadlerova pisma u vrijeme političkih razmirica i 
propagande, o čemu će biti riječi malo kasnije, vjerojatno se u javnosti htjela pobuditi 
simpatija prema franjevcima, a izazvati neraspoloženje prema Stadleru i svjetovnim 
svećenicima. A na objavljivanje njegova pisma Svetoj Stolici Stadler je reagirao i tako 
što je u okružnici od 25. veljače 1909., objavljenoj u Vrhbosni, 701 uputio franjevcima 

709 

kritiku da se udaljavaju od Duha Božjeg i redovničkog. 

U javnost se izlazilo s različitim napisima, tvrdnjama i uzajamnim optuživanjima 
naročito kad su se franjevci, s jedne strane, i Stadler sa svjetovnim svećenicima, s 
druge, našli na različitim političkim pozicijama. 

O tome kakvi su bili pogledi ili držanje bosanskih franjevaca i Stadlera, i koliko 
su se oni međusobno podudarali ili razlikovali u odnosu na austrougarsku vlast u Bosni 
i Hercegovini u prvim godinama, a zatim kroz prva dva desetljeća njezina upravljanja, 
ovdje neću govoriti, jer u tom pogledu između franjevaca i Stadlera i nije bilo 
otvorenih neslaganja i javnih sučeljavanja. Do oštrih je suprotstavljanja došlo 
početkom 20. stoljeća, pod konac prvog desetljeća. 

U mjesecu studenome god. 1908. išlo je u Beč brojno katoličko izaslanstvo da 
izrazi zahvalnost za priključenje Bosne i Hercegovine Austrougarskoj monarhiji. U 
proglasu o organiziranju izaslanstva nije bio ni spomenut provincijal fra Franjo 
Komadanović, koji je bio među inicijatorima te akcije. Franjevci su na to negodovali, a 
Stadler je obećao da će franjevci biti dostojno predstavljeni u Beču pred carem 

703 

Franjom Josipom I. Ali se ni to nije dogodilo. Franjevci su takve postupke doživjeli 


698 Vidi: AFPS, Protocollum, IVb, str. 415-416. 

699 Vidi: AFPS, Protocollum, IVb, str. 122-123. 

700 Vidi: AFPS, Vrhbosanski ordinarijat, 1, 1880-1918., br. 567. 

701 Vrhbosna , XXIII/1909., br. 5, str. 67-73. 

702 Vidi: Vrhbosna, XXIII/1909, br. 5., str. 72. 

703 Vidi: AFPS, Protocollum Provinciae Bosnae Argentnae, VII, 1904-1920., str. 163; I. Gavran, o. c., 
str. 83-84. 

kao omalovažavanje i zapostavljanje, te kao nastojanje da ih se potisne iz javnog života 
i smanji njihov utjecaj u narodu. 


2. Neslaganja na političkom planu i nadmetanje za javni prestiž 

Nadbiskup Stadler je svakako želio imati vodeću ulogu u hrvatskom narodu u 
Bosni i Hercegovini i u kultumo-prosvjetnom, gospodarskom i političkom pogledu. Da 
bi mogao ostvariti svoje planove, osnovao je 1906. organizaciju Hrvatsku narodnu 
zajednicu (HNZ), koja je u početku bila zamišljena prvenstveno kao kulturno- 
prosvjetno i gospodarsko društvo, ali je s vremenom poprimila i politička obilježja. 
Vlada je pred kraj 1907. odobrila pravila i statut HNZ-e, tako da su u siječnju 1908. 
održavane najprije kotarske osnivačke skupštine, a u veljači okružne skupštine. 
Svojom okružnicom od 2. veljače 1908. Stadler je preporučio učlanjivanje u HNZ, a 
župnici su pozvani da na to potiču vjernike. 704 Kao i drugi, tako su i franjevci većinom 
podržavali HNZ i vršili su na nju značajan utjecaj, a i njezine vođe su pokazivale 
naklonost franjevcima i uzimali ih u obranu protiv pokušaja da ih se marginalizira kako 
u crkvenom tako i u političkom životu u Bosni i Hercegovini. 

Stadlerov utjecaj na HNZ ipak je s vremenom sve više slabio, a franjevački 
jačao. Nadbiskup se pobojao da koji franjevac preko HNZ ne uđe u 
bosanskohercegovački sabor, pa da bi to spriječio, obratio se Svetoj Stolici upitom: 
mogu li franjevci u Bosni imati pravo glasa na izborima zastupnika za sabor? 
Apostolski nuncij u Beču, Granito di Belmonte, odgovorio je 21. siječnja 1909. daje 
odluka Svete Stolice da redovnici ne mogu biti birani u budući sabor. Također je i 
državni tajnik Svete Stolice, kard. R. Merrry del Val, uputio 28. siječnja 1909. pismo 
generalu franjevačkog reda, fra Dioniziju Schuleru, i priopćio mu da franjevci u Bosni 
i Hercegovini ni na koji način ne mogu konkurirati za budući bosanskohercegovački 
sabor. General je istodobno zamoljen da redovničkim poglavarima u franjevačkim 
provincijama u Bosni i Hercegovini dadne odgovarajuće naputke. 706 Uz kopiju toga 
pisma general Reda je poslao 31.siječnja 1909. i svoje popratno pismo. U njemu od 
provincijala zahtijeva da franjevcima stave na znanje odredbu Svete Stolice i da se 

707 

skrupulozno drže naloga Svetog Oca. 

Poslije toga se u Vrhbosni pojavio članak: “Nadbiskup Stadler, franjevci i 
sabor”, u kojemu se franjevcima predbacuje da se protive odluci Svete Stolice. To je 
pisanje naročito izazvalo profesore visočke Franjevačke gimnazije. Oni su 10. ožujka 
1909. napisali “otvoreno pismo” uredniku Vrhbosne, dr. Ivi Dujmušiću, koje je 
objavljeno u Radničkoj obrani (Mostar) 13. ožujka i. g. To je pismo, opet, izazvalo 
snažnu reakciju Nadbiskupskog ordinarijata u Sarajevu, pa je 18. ožujka 1909. 
upućeno pismo Provincij alatu i zatraženo da visočki profesori opozovu sve što su 


/U4 Vidi: Vrhbosna, XXII/1908., br. 5 i 6, str. 84. 

705 Vidi: M. Karamatić, o. c., str. 298-299. 

706 U pismu državnog tajnika franjevačkom generalu se kaže: “D’ordine del Santo Padre, mi affretto a 
comunicare esser volere della medesima Santita Sua, per ragioni le quali non possono certamente 
sfuggire alla penetrazione della P. V., che i Regolari non concorrano innessun caso come deputati del 
futuro Parlamento. La prego quindi a volersi compiacere di fare ai Mmi Superiori di quelle Provincie 
analoghe istruzioni in proposito”. - Kopija se nalazi u: AFPS, Dopisi Svete Stolice, 1575-1940., br. 198. 

707 General je napisao: “La Paternita V. R. ne prenda conoscenza, e faccia scrupulosamnte eseguire dai 
Suoi religiosi gli ordini di Sua Santita espressi in qulla lettera”. - Vidi: AFPS, Dopisi Svete Stolice, 
1575-1940., br 198. 

708 Vidi: Vrhbosna, XXIII/1909, br. 5, str. 82-83. 

napisali, i to u istim novinama. Radničkoj obrani, inače će biti suspendirani i pozvani 
na jurisdikcijski ispit, i svaki od njih će morati položiti vjeroispovijest. 709 

Iz Nadbiskupskog ordinarijata je 19. ožujka 1909. dana i posebna izjava o ulozi i 
ugledu Vrhbosne, za koju su visočki profesori ustvrdili da se “smatrati mora gorjom od 
najgorjih hrv. listova, koji najviše napadaju na Crkvu i vjeru, priljubnicom “Pokretu” i 
listom framazonskim”. U izjavi Ordinarijata se kaže da je ta tvrdnja “temeraria, 
scandalosa et suspecta de haeresi”, i stoga se visočki profesori pozivaju daje opozovu, 
“jer će u protivnom crkvena vlast na drugi način zadovoljštinu pribaviti”. 710 Na to je 
28. ožujka 1909. svoju izjavu dala i uprava provincije Bosne Srebrene, u kojoj su 
visočki profesori uzeti u zaštitu i odgovoreno je na stav Ordinarijata. 711 Od visočkih 
profesora je dopisom Ordinarijata od 5. travnja 1909. zatraženo da do 15. travnja i. g. 
potpišu izjavu koja im se dostavlja i time opozovu svoje tvrdnje iz "otvorenog pisma”, 
a ako to ne budu htjeli učiniti, past će u kaznu suspenzije, kojom im se zabranjuje 
daljnje ispovijedanje, propovijedanje i katehiziranje. 712 

Na dekret o kažnjavanju visočkih profesora i na navedeni članak, objavljen u 
Vrhbosni, reagirao je provincijal fra Franjo Komadanović pismom Ordinarijatu 14. 
travnja 1909. Na početku pisma provincijal piše: “Podpisani provincijalat pri nastupu 
svoje službe uzeo sije za voditeljicu misao sloge i ljubavi prema preč. Ordinarijatu i 
svjetovnom kleru s jedne te redovnom s druge strane. A na to se je obvezanim držao ne 
samo riječju Evanđelja i duhom redovništva, već i žalosnim iskustvom: da međusobna 
trvenja i neprijateljstva urađaju samo padom ugleda obih stranaka, a to na štetu vjere i 
vjernika”. 713 Nadbiskupski ordinarijat je uzvratio 16. travnja 1909. tako što je pobijao 
neke provincijalove stavove i tvrdnje i opravdavao postupak Ordinarijata o osudi i 
prijetnji kažnjavanjem visočkih profesora, te pozvao na posluh i pokornost, inače da će 
o svemu biti izviještena Sveta Stolica. 714 

Spor između Ordinarijata i visočkih profesora ipak je na koncu kompromisno 
riješen i izglađen tako što su profesori pristali da potpišu izjavu kojom opozivaju neke 
svoje tvrdnje iz “otvorenog pisma”. Nakon toga je Stadler svojim dopisom od 3. 
svibnja 1909. javio Provincijalatu da se diže kazna koja je nametnuta visočkim 
profesorima, te im se svima opet podjeljuje aprobacija da mogu ispovijedati, 
propovijedati i katehizirati i da na jesen ne moraju polagati ispita za jurisdikciju niti 
polagati vjeroispovijest. 

Kako je Stadlerov autoritet i utjecaj na HNZ sve više slabio i ta stranka posve 
izašla ispod njegove kontrole, on je odlučio osnovati novu stranku. O toj svojoj namisli 
on je izvijestio 12. kolovoza 1909. uglednije osobe i zatražio njihovo mišljenje i 
sugestije. ~ Do osnivanja nove stranke je došlo početkom 1910., a nazvana je Hrvatska 
katolička udruga (HKU). Stadler je 11. veljače i. g. izdao okružnicu svećenstvu 
vrhbosanske nadbiskupije u kojoj je iznio svoje gledište i ocjene HNZ te ocrtao kakav 
treba biti model crkvenoga života koji bi bio primjeren katolicima. Istom tom 
okružnicom zabranio je svećenicima i redovnicima da se učlanjuju i da agitiraju za 
HNZ, a preporučio im je ulazak u HKU. 716 Iz Ordinarijata je 2. travnja 1910. generalni 
vikar Stjepan Hadrović uputio dopis provincijalu fra Alojziju Mišiću, i u njemu naveo 


Vidi: AFPS, Vrhbosanski ordinarijat, 1, 1880-1918., br. 557; Protocollum, VII, str. 174. 

710 AFPS, Protocollum, VII, str. 175. 

711 Vidi: AFPS, Protocollum, VII, str. 176-177. 

712 Vidi: AFPS, Protocollum, VII, str. 178-179. 

713 Vidi: AFPS, Protocollum, VII, str. 180-182. 

714 Vidi: AFPS, Vrhbosanski ordinarijat, 1, 1880-1918., br. 570; Protocollum, VII, str. 182-185. 

715 Vidi: AFPS, Vrhbosanski ordinarijat, 1, 1880-1918., br. 548. 

716 Vidi: Vrhbosna, XXIV/1910, str. 49-54. 

kako se među franjevcima sve više širi neki oporbeni duh protiv nadbiskupa, a posebno 
je apostrofirao Bugojno, Kreševo, Zenicu i Fojnicu, te skrenuo provincijskoj upravi 
pozornost na takvo držanje prije nego se stvar iznese pred Svetu Stolicu. Neki se 
franjevci, čini se, nisu na to obazirali, nego su i dalje agitirali za HNZ. Stoga je 
Ordinarijat 7. travnja 1910. poslao Provincijalatu novi dopis u kojemu ističe kako ima 
više franjevaca koji “kao uz inad toj zabrani, strastveno agitiraju za tu po svom radu i 
po svojim izjavama protuvjersku zajednicu”. Najavljeno je također da će Ordinarijat 
postupiti “protiv tim neposlušnim svećenicima onako kako su zaslužili”, ali kako ima i 
onih koji nisu na župama i ne potpadaju izravno pod nadbiskupovu jurisdikciju, da 
Provincijalat prema njima izvrši svoju dužnost. 718 Potaknut tim dopisom, provincijal je 
8. travnja 1910. poslao odgovarajuće upozorenje onima kojih se ticalo i strogo 
zabranio svaki rad za HNZ. U Nadbiskupskom su ordinarijatu bili zadovoljni tim 
provincijalovim istupom i obraćanjem članovima Provincije, te je Stadler 16. travnja 
1910. zahvalio provincijalu fra Alojziju Mišiću što je pozvao franjevce da postupaju u 
skladu s njegovom okružnicom od 11. veljače i. g. “ Ipak su franjevci i dalje 
podržavali i propagirali HNZ, i ta je stranka na izborima dobila 11 zastupnika, a 
Stadlerova HKU svega 5. " Makar da oni, kao ni svjetovni svećenici, nisu mogli biti 
birani za saborske zastupnike, u saboru su se ipak našli, uz predstavnike triju 
Ordinarijata Vrhbosanske metropolije, i dvojica franjevačkih provincijala u Bosni i 
Hercegovini. Ministar Burian je, naime, u travnju 1909. zatražio, preko apostolskog 
nuncija u Beču, da Sveta Stolica dopusti da predstavnici Katoličke crkve mogu od 
Vlade biti imenovani kao tzv. “virilisti”. To je dopuštenje od Svete Stolice dobiveno, i 
Nuncijatura iz Beča je o tome izvijestila nadbiskupa Stadlera 26. siječnja 1910., “ a 
Ordinarijat je 12. veljače i. g. poslao obavijest provincijalu. 

Budući da su se u novinama i dalje pojavljivali napisi protiv crkvenih poglavara, 
provincijal fra Alojzije Mišić se na to osvrnuo u svojoj okružnici od 6. ožujka 1910. 
Iako se autor spomenutih napisa potpisivao s «franjevac», provincijal je izrazio sumnju 
da ih piše uistinu neki od franjevaca, ali je ipak izdao, pod prijetnjom teške kazne, 
zabranu da članovi Provincije pišu u javnim listovima nešto protiv crkvenih poglavara 
i da napadaju njihov autoritet, da pogrešno tumače odluke i crkvenu disciplinu, da 

724 

njihovu osobu vrijeđaju i nepoštivanjem blate. 

I dalje je nastavljeno pisanje po novinama, s uzajamnim optuživanjem franjevaca 
i svjetovnih svećenika. Na provincijskom kongresu se raspravljalo o zaustavljanju 
daljnjih sukoba između franjevaca i svjetovnih svećenika pa je 7. rujna 1910. upućeno 
pismo Nadbiskupskom ordinarijatu, u kojemu se kritički osvrće na pisanje Hrvatskog 


Vidi: AFPS, Vrhbosanski ordinarijat, 1, 1880-1918., br. 584. 

718 Vidi: AFPS, Vrhbosanski ordinarijat, 1, 1880-1918., br. 586. 

719 Vidi: AFPS, Vrhbosanski ordinarijat, 1, 1880-1918., br. 586, na poleđini. 

720 Vidi: AFPS, Vrhbosanski ordinarijat, 1, 1880-1918., br. 585. 

721 Vidi: M. KaramatiĆ, o. c., str. 298. U dopisu što gaje provincijal 18. studenoga 1911. poslao 
generalu reda. Prilog A: Provincia Bosnae Argentinae et Archiepiscopus Vrhbosnensis dr. Joseph 
Stadler, str. 12, navodi se daje HKU dobila samo 4 zastupnika. 

722 Vidi: AFPS, Protocollum, VII, str. 251. 

723 Vidi: AFPS, Vrhbosanski ordinarijat, 1, 1880-1918., br. 574. 

724 Evo kako je glasila ta provincijalova odredba: “Ast ne dicatur nobis haerere aliquid, aerem verberari, 
ne videamur scandalis connivere, malo non opponi, ex Statutis revocemus illud aub Nro 96. ‘In foliis 
publicis nemo praesumat aliquid scribere sine venia Ministri Prov.lis’ Invocato Dei auxilio, lumine 
Spiritus Sancti, habito consilio gravissimorum et maxime auctoritatis virorum franc. Ordinis, prudenti 
ratione dueti edicimus: merito s, obedientiae sub poenis maximis certo infligendis cuique Fratrum 
nostrae Provinciae prohibetur vel quidquam scribere in publicis foliis, quibus Praesules ecclesiastici, 
eorum auctoritas, decisiones, res disciplinae in diversa impetuntur, sinistra mente interpretantur, eorum 
persona impetitur et luto irreverentiae maculatur”. - Vidi: AFPS, Protocollum, VII, str. 234. 

dnevnika. Na to je Ordinarijat odgovorio dopisom Provincijalatu 13. rujna i. g., u 
kojemu se najprije ističe kako se Ordinarijat obradovao kad je čuo da su se početkom 
rujna sastali odličniji franjevci bosanske Provincije na vijećanje o tome da se zaustave 
postojeći sukobi franjevaca i svjetovnih svećenika, ali se potom i veoma razočarao kad 
je “razabrao, da mnogopoštovani oci ne shvaćaju ili neće da shvate istinit položaj i 
prave razloge naše toli sablažnjive nesloge i razdora”. “ U dopisu se dalje navode 
brojni primjeri i područja neposlušnosti franjevaca crkvenoj vlasti, pa i od strane 
samoga provincijala, i opravdava se pisanje Hn’atskog dnevnika protiv franjevaca time 
što su oni u Obzoru i drugim protukatoličkim listovima dosad neprestance pisali protiv 
crkvene vlasti, protiv nadbiskupa i svjetovnih svećenika, što su objavljivali službene 
akte po novinama, izdavali pamflete protiv nadbiskupa u obliku brošura, itd., i što s tim 
pisanjem ne prestaju. 726 Na kraju se kaže: “Ako je preč. Starješinstvu u istinu stalo do 
toga, da se dogje do sporazuma i da se sablazan ukine, onda neka poradi oko toga, da 
se megju našim franjevcima naseli duh Božji i duh crkveni, da u njima oživi duh 

727 

redovnički, pravi duh svetoga Franje”. 

Ni poslije toga se strasti nisu stišavale. Posredstvom papinskog izaslanika Pierra 
Bastiena, koji je u Bosni trebao pomoći u rješavanju pitanja župa i zavođenja kongrue, 
o čemu je ranije već bilo riječi, morala je intervenirati i sama Sveta Stolica. 

Kad je došao u Bosnu, papin izaslanik Pierre Bastien je 11. lipnja 1911. uputio 
franjevcima i svjetovnom kleru pismo u kojemu je naglasio kako Sveti Otac veoma želi 
jedinstvo, mir i slogu među klerom i katoličkim vjernicima u Bosni i Hercegovini, i u 
tu svrhu želi da se postojeće stranke HNZ i HKU spoje u jednu, a ako to ne bi bilo 
moguće, da se osnuje nova, treća stranka. Napomenuo je kako će se u svoje vrijeme o 
tome zatražiti stav od prvaka obiju postojećih spomenutih stranaka, ali da najprije 
svoje mišljenje iznesu svjetovni i redovnički kler. Na kraju su, u tom pismu, i jedni i 
drugi pozvani da u pitanjima vjere i crkvene discipline spremno i rado prijanjaju uz 
odluke svojih pastira, s kojima su skupa podložni Svetoj Stolici, koju trebaju slušati u 

’~l r \ o \/ 

savjesti. “ Čini se da su to pismo i Bastienova misija postigli određeni cilj. HKU je 
bila raspuštena, a njezini članovi su mogli slobodno pristupiti HNZ-i. Nadbiskup 
Stadler je 5. studenoga 1911. ukinuo svoju prijašnju zabranu da svjetovni svećenici i 

79Q 

franjevci ne smiju biti članovi HNZ-e, i taje odluka objavljena u Vrhbosni. 

O lošim odnosima između franjevaca i nadbiskupa Stadlera izvijestio je državni 
tajnik, kard. Merry del Val, 3. studenoga 1911. franjevačkog generala. General reda, 
fra Pacifik Monza je 10. studenoga i. g. poslao provincijalu fra Alojziju Mišiću pismo 
u kojemu izvještava kako je Svetoj Stolici poznato da među franjevcima postoji 
animoznost prema nadbiskupu Stadleru, i kako ga oni napadaju često neprimjerenim 
riječima koje teško vrijeđaju njegov autoritet i dostojanstvo, i sablažnjavaju vjernike, 
pa čak i nekatolike. 730 Stoga je general zatražio da provincijal naloži svim svojim 
podložnicima da prekinu s takvim govorom prema nadbiskupu, posebno sad kada Sveti 
Otac preko svoga izaslanika upućuje snažan i topao poziv na uzajamno 

725 Vidi: AFPS, Vrhbosanski ordinarijat, 1, 1880-1918., br. 579. 

726 Vidi: Na istom mjestu. 

727 Vidi: Na istom mjestu. 

72!< Vidi: AFPS, Vrhbosanski ordinarijat, 1, 1880-1918., br. 601. 

729 Vidi: Vrhbosna, XXVI/1912, br. 4, str. 61 

730 Evo što je general napisao: “Consta alla S. Sede che i Padri Francescani gia da tempo esistenti nella 
Bosnia Erzegovina pur cosi benemeriti della religione in quelle provincie, nella persistente loro 
animosita verso ii Metropolita Monsignor Stadler, non desistono dalPattacarlo con un linguaggio spesso 
intemperante ed irreverente, che offende gravamente la necessaria autorita e dignita del medesimo e 
scandalizza i fedeli e persino gli acattolici, senza giovare agli intenti che gli stessi Religiosi sostengono e 
caldeggiano”. - Vidi: AFPS, Dopisi Generalne kurije, 2, br. 968. 

sporazumijevanje i potpuno i srdačno pomirenje. ~ Nakon toga je provincijal 19. 
studenoga 1911. uputio upozorenje na sve župe i sve samostane da se fratri čuvaju svih 
iskaza protiv nadbiskupa. 732 

Intervencije Svete Stolice i vrhovne uprave franjevačkog reda, te posredničko 
zalaganje papinskog izaslanika Bastiena i odlučno zauzimanje provincijala fra Alojzija 
Mišića, doveli su do postupnog smirivanja napetosti između franjevaca i nadbiskupa 
Stadlera i do prestanka međusobnih napada u tisku. 

Da bi se uspostavio potpuni mir, međusobno uvažavanje i sloga, državni tajnik, 
kard. R. Merry del Val, je 15 kolovoza 1912. poslao zajedničko pismo biskupima i 
provincijalima u Bosni i Hercegovini. Osvrćući se na nesuglasice i sukobe koji su 
vladali proteklih godina, on je naglasio potrebu povezanosti i sloge među svjetovnim 
klerom i franjevcima te poštivanja i poslušnosti crkvenim poglavarima. Svoje opširno 
pismo, na više od 7 tiskanih stranica, završio je željom da se sa sadržajem pisma 
upozna sav kler i da se teško uspostavljeni mir i sloga očuvaju i da donesu obilje 
dobra. 733 


731 Generalova nareba je glasila: Voglia la P. V. R. da parte mia imporre a tutti i Suoi dipendenti che 
cessino senz’altro da tale linguaggio verso quel Revmo Arcivescovo, tanto piu in questo momento in cui 
pili attivo e l’appello che la S. Sede rivolge per opera del Suo speciale Inviato affine di devenire ad una 
mutua intesa e ad una piena e cordiale pacificazione”. - AFPS, Dopisi Generalne kurije , 2, br. 968. 

732 AFPS, Ur. z., 1909-1919, g. 1911, br. 446. 

733 Više primjeraka pisma se nalazi u: AFPS, Dopis Svete Stolice, 1575-1940., br. 215. 


106 



Poglavlje VI. 


MEĐUSOBNO UVAŽAVANJE, SPORAZUMIJEVANJE I SURADNJA 
NADBISKUPA STADLERA I FRANJEVACA 
- DRUGO LICE NJIHOVIH ODNOSA 


Bosanski su franjevci priželjkivali da prvim vrhbosanskim nadbiskupom postane 
netko iz njihovih redova. Stoga su bili nezadovoljni imenovanjem na to mjesto dr. 
Josipa Stadlera, profesora bogoslovlja iz Zagreba. Ne bi oni bili zadovoljni ni da je 
imenovan bilo tko drugi izvan Bosne, a sigurno je da ne bi svi bili zadovoljni ni da je 
nadbiskupom postao dotadašnji apostolski vikar fra Paškal Vujičić, što su mnogi 
očekivali i priželjkivali, ili da je imenovan neki od franjevaca koje je predlagao 
đakovački biskup Strossmayer. ~ Međutim, nepovjerenje i nezadovoljstvo sa 
Stadlerom bili su uzrokovani i nekim vijestima ili glasinama iz Zagreba, koje su 
govorile 0 Stadlerovom neraspoloženju i nesklonosti prema bosanskim franjevcima. 
Na žalost po bosanske franjevce, njihove slutnje i nezadovoljstvo su se kasnije 
pokazali utemeljenim, što se moglo vidjeti iz dosadašnjeg izlaganja i brojnih sporova i 
neslaganja do kojih je dolazilo između njih i nadbiskupa Stadlera. 


1. Kako je prihvaćen, i kako su franjevci 
u početku gledali na Stadlera 

Provincijska je uprava, na čelu s provincijalom fra Nikolom Krilićem i zatim fra 
Ilijom Ćavarovićem, nastojala da se postojeće nezadovoljstvo i nepovjerenje prema 
Stadlera ne iskažu javno i odmah po njegovu dolasku u Bosnu i na početku njegove 
službe. Dapače, nastojalo ga se svečano i lijepo dočekati u svakom mjestu kroz koje je 
do Sarajeva prolazio, i o njemu su provincijal i drugi franjevci davali pozitivne izjave i 
ocjene. Tako je kroničar Provincije 0 njemu zapisao: “D.nus Dr. Joseph Stadler 
presbyter Archidioecesis Zagrabiensis, et professor S. Theologiae fundamentalis in R. 
Universitate Zagrabiensi, vir profecto pius et doctus, qui inter alia opera, de nobis 
quoque franciscalibus non modicum meruit, traducendo opusculum D.nis Balan, cui 
titulus: Katolička crkva i Slaveni (....)”. 736 

Bilo je razumljivo da s uvođenjem redovite crkvene hijerarhije u Bosnu dolaze i 
svjetovni svećenici kao dušobrižnici, i provincijal fra Nikola Krilić u okružnici od 1. 
listopada 1881. piše kako će oni i franjevci tijesnom vezom ljubavi i sloge sijati i 
sabirati u žitnicu, vodeći računa 0 našim zaslugama. Isto tako, on u okružnici od 28. 
siječnja 1882., u kojoj govori 0 značenju zavođenja redovite crkvene hijerarhije, 


734 Vidi: B. Gavranović, o. c„ str. 210. 

735 Vidi: Arhiv franjevačke provincije Bosne Srebrene - Sarajevo (dalje: AFPS), Protocollum 
Provinciae Bosnae Argentinae, IVb (Acta Cavarović), 1882-1885., str. 4. 

736 AFPS, Protocollum, IV, str. 227. 

737 Vidi: AFPS, Protocollum, IV, str. 223. 

poziva i potiče franjevce na ispravan odnos prema crkvenoj vlasti i svjetovnim 
svećenicima, te upozorava da nitko ne bi trebao misliti ni govoriti kako nam je 
slobodno prisvajati sebi tuđa prava, uplitati se u službu crkvenih poglavara i držati da 
su drugi svećenici suvišni. O Stadleru se izražava pozitivno, pa kaže da je upravu 
nove crkvene pokrajine preuzeo prelat čije su se ime i pohvale proširile mnogo ranije 
ovim krajevima. Provincijal u okružnici također naglašava i kako se Stadler 
pohvalno izražava o bosanskim franjevcima, o njihovim djelima, ustrajnosti i vjeri, te 
kako će učiniti sve da Provincija raste i cvjeta. 740 

O tadašnjem raspoloženju franjevaca prema nadbiskupu Stadleru imamo i 
svjedočanstvo generala reda, fra Bemardina a Portu Romatino, koji nakon sudjelovanja 
na provincijskom kapitulu u Fojnici, u svom pismu od 6. kolovoza 1882. piše Stadleru: 
“Utješno je za mene da mogu potvrditi Vašoj poštovanoj Preuzvišenosti da nisam 
mogao ni kod koga (od bosanskih franjevaca - op. m.) primijetiti neprijateljski duh 
prema Vašoj osobi niti prema Vašem dostojanstvu”. 741 A u pismu što ga je nakon 
završetka provincijskog kapitula uputio Provinciji 10. kolovoza 1882., general navodi 
nedostatke koje je zapazio i daje preporuke za obnovu redovničke discipline i 
provođenje istinskog franjevačkog života, a na koncu skreće pozornost kako se trebaju 
odnositi prema nadbiskupu Stadleru, čiju pobožnost i učenost posebno ističe. On piše: 
“Preuzvišenom i poštovanom nadbiskupu vrhbosanskom, kojega veoma odlikuju 
pobožnost i učenost, iskazujte puno poštovanje, kako dolikuje, a u onome što se odnosi 
na dušobrižništvo potpunu poslušnost”. ~ Isto tako napominje kako treba iskazivati 

HA'l 

ljubav i surađivati sa svjetovnim svećenicima. 

Kakav je Stadler bio u očima provincijala fra Ante Ćurića i kakav bi trebao biti 
odnos franjevaca prema njemu vidi se i iz provincijalove okružnice od 1. studenoga 
1885., u kojoj kaže: “Kako Vam je dobro poznato, brižljivi i pridobri pastir naš 
Nadbiskup izdao je poziv na Dekane (radilo se o dopisu od 18. rujna 1885., da župnici 
preko Ordinarijata upute Zemaljskoj vladi molbu da se odredi koliko bi svaki vjernik 
trebao godišnje doprinositi svome župniku za uzdržavanje - op. m.). Taj poziv Našega 
Nadpastira iz najbolje i najplemenitije namjere proizašao je, te je jasni dokaz njegove 
otčinske brižljivosti za svoje svećenstvo”. 744 A u okružnici upućenoj Provinciji 10. 
travnja 1886. provincijal potiče braću na istinski redovnički život i poziva ih da se 
zdušno predaju dušobrižničkom radu i da s puno poštovanja izvršavaju zapovijedi i 
odredbe o dušobrižništvu veoma gorljivog i presvijetlog (zelosissimi et praeclarissimi) 
nadbiskupa Stadlera i predobrog i dičnog (optimi et egregii) biskupa (banjolučkog, op. 
m.) Markovića, te da također poučavaju narod kako treba poštivati, cijeniti i ljubiti 
svoje biskupe, pristajati uz njih, ispunjavati njihove odluke i za njih se Bogu moliti. 745 

O Stadlerovim pozitivnim obilježjima i odlikama govore također atributi koji su 
mu pridavani u okružnicama provincijala, u kojima su redovito, na koncu, pozivali 
braću da mole za aktualne crkvene i državne poglavare. Provincijal fra Ilija Cavarović 


738 Vidi: AFPS, Protocollum, IV, str. 227. 

739 Vidi: AFPS, Protocollum , IV, str. 226. 

740 Provincijal o Stadlerovu držanju prema franjevcima piše: “Summa facundia collaudando nostra 
Majoruque nostrorum egregia facinora, admirando constantiam et ftdem et nos ad majora pro Dei gloria 
sustinenda fastigia impense stimulanod /..../ totus certo in eo erit omnemque dabit operam, ut crescat et 
floreat haec provincia in spem atque subsidium Vrhbosnensis Ecclesiae, utque sub umbra illius secura 
delitescat, quo proferat uberrimos fructus in vinea Domini”. - Vidi: AFPS, Protcollum, IV, str. 227. 

741 AFPS, Protocollum, IVb, str. 303. 

742 AFPS, Protocollum, IV, str. 258. 

743 Isto. 

744 AFPS, Protocollum, IV, str. 318. 

745 Vidi: AFPS, Protcollum, IV, str. 323. 

u okružnici od 16. svibnja 1885. piše: “Pozivam vas braćo punim srcem /..../ da 
i z molimo obilje nebeskih darova /..../ veoma gorljivim predstojnicima u našoj 
domovini nadbiskupu vrhbosanskom Josipu i biskupu banjalučkom Marijanu”. 746 Fra 
Bonaventura Milišić u više svojih okružnica naređuje da se braća mole “za veoma 
časne naše poglavare Josipa i Marijana”. Fra Anđeo Curić, a isto tako i fra Alojzije 
Mišić, jednostavno potiču na molitvu “za naše poglavare Josipa i Marijana”, a fra 
Augustin Čengić, još uopćenije, potiče na molitvu “za sve skupa i pojedinačno za koje 
smo obvezani moliti ili iz pravednosti, ili iz dužnosti ili iz bilo kojeg drugog 
razloga”. 749 

U pozivima na molitvu za nadbiskupa Stadlera i banjolučkog biskupa fra 
Marijana Markovića, provincijali fra Andrija Buzuk i fra Lovro Mihačević u svojim 
okru ž ni čama ističu posve istim riječima kako oni apostolskim žarom i vjerno čuvaju 
poklad vjere i ćudoređa, i kako se snažno odupiru poplavama mana te potiču na 
krepostan život. A fra Lovro Mihačević u jednoj svojoj okružnici poziva na molitvu 
“za naše veoma gorljive poglavare, našega nadbiskupa dr. Josipa Stadlera, i biskupa 
gosp. Josipa Garića (naslijedio fra Marijana Markovića na biskupskoj stolici u Banjoj 

751 

Luci - op. m.) da Gospodin učini da vjerno ustraju u njegovom svetom služenju”. 
Ugledni član Provincije, fra Jeronim Vladić, koji je 1910. sastavio jedan opširan spis 
za Kongregaciju biskupa i redovnika, u kojemu posebno pobija brojne Stadlerove 
optužbe što ih je 1898. iznio Svetoj Stolici protiv bosanskih franjevaca, o Stadlera 
izriče dosta negativnih ocjena, ali ipak na početku ističe kako on ima mnogo dobrih 
osobina i kreposti. 752 Mislim kako se može držati da su provincijali iskreno mislili, da 
odgovara stvarnosti ono što su kratko izricali o nadbiskupu Stadlera kad su pozivali 
braću na molitvu za njega. 

Nije nedostajalo pozitivnih ocjena i izričaja o nadbiskupu Stadlera ni u drugim 
prigodama. Tako je, da spomenem samo jedan primjer, provincijal fra Franjo 
Komadano vić u govora što gaje izrekao u povodu dvadesetpetgodišnjice nadbiskupske 
službe, 24. lipnja 1906., istaknuo Stadlerova "zamjerna djela /.../ uma i napornog 
nastojanja" te "kolosalne plodove /.../ pothvata za vjera, crkvu i domovinu", 
napomenuvši kako su oni ostvareni uz poteškoće i zapreke na koje je nailazio i s malim 

7C0 

i neznatnim sredstvima. 


746 Vidi: AFPS, Protocollum, IV, str. 307. Slično ponavlja i u okružnici 14. listopada 1885. i 12. svibnja 
1886. - Vidi: AFPS, Protocollum, IV, str. 316 i 334. 

747 Vidi: okružnice od 21. rujna 1888., 8. svibnja 1889., 7. kolovoza 1889., 12. ožujka 1890. - AFPS, 
Protocollum, IV, str. 391, 411, 415 i 424. 

748 Vidi: Ćurićeve okružnice od 24. svibna 1897., 10. ožujka 1898., 25. travnja 1898., 28. ožujka 1899. - 
AFPS, Protocollum Provinciae Bosnae Argentinae, VI, 1898-1903., str. 39, 138, 150, 312.; Mišićeva 
okružnica od 30. travnja 1911. - Protocollum Provinciae Bosnae Argentinae, VII, 1904-1920., str. 262. 

749 Vidi: okružnica od 28. kolovoza 1900. - AFPS, Protocollum, VII, 1904-1920., str. 262. 

750 U okružnici od 11. svibnja 1891. fra Andrija Buzuk piše: “Orate etiam pro Nostris Apostolico zelo 
vigilantibus Pastoribus Archiepiscopo Josepho, et Episcopo Mariano, qui /..../ depositum fidei, ac 
morum fideliter custodiunt, pectore plusquam spartano innumdationibus vitiorum obsistunt, virtutes 
seminant Nosque paterno prosequuntur amore”. - Protocollum Provinciae Bosnea Argentinae, V, 1891- 
1897., str. 25. Okružnica fra Lovre Mihačevića, g. 1912., tiskana, str. 14. 

751 Okružnica iz g. 1913, tiskana, str. 28. 

752 Vidi: 1. Vladić, Memorandum S. Congregationi Episcoporum et Regularium exhibitum a Patribus 
Franciscanae Provinciae Bosnae Argentinae in causa Archiepiscopi D. Josephi Stadler accusantis 
eamdem Provinciam eiusque membra in multis, Ms., str. 1, u: AFPS, Provincijalat, 2, 1900-1910., br. 
1104. 

753 Vidi: Hrvatski dnevnik, 25. lipnja 1906, str. 5. 

Između Stadlera i franjevaca, kako se naprijed moglo vidjeti, bilo je puno 
neslaganja i sporilo se oko dosta pitanja. Ali su obje strane, u dosta slučajeva, 
pokazivale i dobru volju da se neki problemi razriješe sporazumno i miroljubivo. 


2. Želja da se sporovi rješavaju međusobnim dogovaranjem 

Poslije provincijskog kapitula u Fojnici 1882., Stadler je imao određenih 
primjedbi na neke njegove odluke, ali u privatnom pismu provincijalu fra Iliji 
Cavaroviću, 29. rujna 1882., na koncu kaže: “Budite uvjereni prijatelju, da imam 
najbolju volju učiniti ono što je Bogu na veću slavu, a nam svim na spas. Ako 
nepogodim molim Vas liepo budite tako dobri te me opreznim učinite. Ja sam se koji 
put već prevario na iste relacije naše braće na župa. Pomozimo jedan drugomu”. 754 

U najvažnijem pitanju i najtežem sporu oko raspodjele župa, Stadler u svom 
pismu provincijalu fra Iliji Ćavaroviću, 22. veljače 1882., podsjeća da su njih dvojica u 
međusobnom razgovoru pokušavali naći sporazumno rješenje, te ponovno predlaže da 
ne vode spora pred Svetom Stolicom, nego da se pokušaju sami dogovoriti koliko će 
župa franjevci ustupiti nadbiskupu. 755 Isto tako je Stadler i u svom pismu generalu 
reda 29. rujna 1882. izrazio želju i spremnost da se taj problem ne rješava pred Svetom 
Stolicom, nego da ga oni sami riješe dogovorom. 756 

Kako se naprijed moglo vidjeti, kod razmještaja i postavljanja župnika i župnih 
pomoćnika, kapelana, uglavnom su pronalažena sporazumna lješenja. S tim u svezi 
Stadler piše provincijalu fra Boni Milišiću 24. svibnja 1888. ovako: “S velikim upravo 
veseljem primi Vaš velecienjeni dopis od 22. svibnja t. g., kojim mi poslaste 
razmještanje svećenika po nadbiskupiji vrhbosanskoj te u kojem prekrasno istakoste, 

757 

da ćemo samo u suglasju moći postići svrhu, za koju nas je Gospodin Isus pozvao”. 

I kod evidentiranja nekretnina na župama i utvrđivanja tko je njihov vlasnik, kao 
i kod izrade imovnika svih dobara na župama, o čemu je isto tako bilo neslaganja 
između franjevaca i Nadbiskupskog ordinarijata, Stadler je 3. siječnja 1884. pisao 
Provineijalatu kako Ordinarijat ne namjerava presizati u prava Redodržavništva, te drži 

nca 

da će se “međusobnim sporazumkom riešit i ovo pitanje”, a 3. travnja i. g. predlaže 
da se “obostranim sporazumom označi i točno popiše koja su dobra strogo župska, a 
koja strogo redovnička”. I o pitanju polaganja računa o misnim stipendijima i o 
ukupljenoj milostinji, a o čemu je provincijal izdao naputak župnicima, Stadler u svom 
pismu od 16. veljače 1893. napominje “da bi mnogo bolje bilo, ako bi se to 
Redodržavništvo prije nego je odnosne dopise na župnike razaslalo, s ovim 
Ordinarijatom se prije ustmeno ili pismeno sporazumilo”. 760 

Prema navodu provincijala fra Ilije Cavarovića, nadbiskup Stadler mu je 
polovicom travnja 1883. kazao: “Dobro bi bilo da se mi dogovorimo jedan put o 
sekularizaciji franjevaca”. Možda je to Stadler predložio u najboljoj nakani, ne 
uživljavajući se u ulogu provincijalovu, ali je to provincijala veoma začudilo i odlučno 


754 AFPS, Protocollum, IVb, str. 383. 

755 Vidi: AFPS, Vrhbosanski ordinarijat, 1, 1881-1918., br. 35. 

756 Vidi: AFPS, Protocollum, IVb, str. 305-306. 

757 AFPS, Vrhbosanski ordinarijat, 1, 1881-1918., br. 123. 

75!< Vidi: AFPS, Protocollum, IVb, str. 409-410. 

759 Vidi: AFPS, Protocollum, IVb, str. 413. 

760 AFPS, Vrhbosanski ordinarijat, 1, 1881-1918., br. 211. 

je reagirao, kazavši kako je neshvatljivo da bi jedan redovnički poglavar pregovarao s 
nekim o tome da njegova braća mogu nesmetano i jednostavno napustiti svoj Red. 761 

I uprava bosanskih franjevaca je isticala kako je željela sklad i suradnju s 
nadbiskupom Stadlerom. Provincijal fra Franjo Komadanović u pismu od 15. prosinca 
1907. piše Stadleru: “Željeli smo da ne dođemo i mislili, da nećemo ni doći u sukob sa 
preč. Ordinarijatom, te smo odlučili izbjegavati svaku i najneznatniju priliku, koja bi i 
najosjetniji i najsićušniji povod dala nesporazumku, da tako u skladu i ljubavi 
zajedničkoj što više poradimo na slavu Božju i spas nam povjerenih duša”. 762 Isti 
provincijal, u vrijeme oštrih rasprava između franjevaca i svjetovnih svećenika oko 
političkih pitanja, piše 14. travnja 1909. Nadbiskupskom ordinarijatu: “Potpisani 
provincijalat pri nastupu svoje službe uzeo si je za voditeljicu misao sloge i ljubavi 
prema preč. Ordinarijatu i svjetovnom kleru s jedne te redovnom s druge strane. A na 
to se je obvezanim držao ne samo riječju Evangjelja i duhom redovništva, već i 
žalosnim iskustvom: da međusobna trvenja i neprijateljstvo urađaju samo padom 
ugleda obih stranaka, a to na štetu vjere i vjernika”. 763 A u svom odgovoru na to pismo, 
16. travnja i. g., Stadler o uspostavljanju sloge između franjevaca i svjetovnih 
svećenika kaže: “Ovo sigurno ne leži nikomu toliko na srcu, koliko ovom 
nadbiskupskom Ordinarijatu”. 764 Treba svakako spomenuti i pismo što su ga u jeku 
političkih trvenja i međusobnih optužbi između franjevaca i svjetovnog klera jednima i 
drugima zajednički uputili 10. lipnja 1911. papinski izaslanik u Bosni, Pierre Bastien, 
nadbiskup Stadler, biskup banjolučki fra Marijan Marković i apost. administrator 
biskupije mostarsko-duvanjske i trebinjske. U tom se pismu, uz ostalo, kaže: “Snažno 
vas potičemo na mir, slogu i uspostavljanje, učvršćivanje i očuvanje uzajamne ljubavi 
koju je N. G. Isusu Krist često i najviše preporučivao svojim učenicima. Stoga 
potaknuti ljubavlju božanskog Spasitelja ponovno i ponovno vas potičemo da se 
predaju zaboravu i opraštanju clamores, vituperationes i uvrede koje su dosad oba klera 
uzajamno discerpabant”. 765 

Nakon što su se u dugotrajnim sporenjima oko različitih pitanja strasti smirile, 
provincijal fra Lovro Mihačević u okružnici od 1. siječnja 1915. poziva braću na 
poslušnost poglavarima - provincijalu u stvarima koje se tiču redovničkog života i 
stege, a biskupima, od kojih dobivaju kanonsku misiju za dušobrižničku službu, u 
onome što spada na dušobrižništvo. Posebno je tom prigodom naglasio potrebu mira i 
jedinstva između dijecezanskih svećenika i franjevaca, pa kaže: “Kako je žalosno i 
samim svjetovnjacima sablažnjivo, ako vide i čuju da među njihovim pastirima postoje 
razdori. /..../. Neka stoga nastoje klerici jednoga i drugoga klera da se barem čuvaju 
nanošenja sablazni, na što su uostalom obvezani već i snagom ljubavi prema 
bližnjemu; neka se ljube, podupiru, brane te znakovima uzajamnog štovanja i 
dobrohotnosti pretječu i uzvraćaju. /..../. Isti mir i duh jedinstva imajte sa svima 
svećenicima, i neka nikad među svetim Kristovim slušateljima ne bude pukotina i 
razdora”. 766 Između franjevaca i nadbiskupa Stadlera nisu bili sve sami nesporazumi, 
razmimoilaženja, sporovi i sukobi. Evo, vidjeli smo i primjere međusobnog uvažavanja 
i iskazane želje za sporazumijevanjem i slogom. A bilo je i slučajeva suradnje i 
uzajamne pomoći. Neke od njih vrijedi navesti. 


761 Vidi: AFPS, Protocollum, IVb, str. 369. 

762 AFPS, Protocollum Provinciae Bosnae Argentinae, VII, 1904-1920., str. 147. 

763 AFPS, Protocollum , VII, str. 180. 

764 Vidi: AFPS, Protocollum , VII, str. 185. 

765 AFPS, Vrhbosanski ordinarijat, 1, 1881-1918., br. 604. 

766 Mihačevićeva okružnica, tiskana, str. 43-44. 

3. Uzajamno povezivanje i suradnja Stadlera i franjevaca 
i Stadlerovo pomaganje franjevcima 


Govorio sam ranije o zajedničkom projektu pomoći iznemoglim i bolesnim 
svećenicima, a vidjeli smo i brojne slučajeve dogovaranja i sporazumijevanja kod 
postavljanja i premještanja župnika i kapelana. Želim navesti još neke primjere koji 
pokazuju dobronamjernost, uvažavanje i uzajamno pomaganje. 

Ranije je bilo spominjano i kako su neki franjevci bili tuženi, izvođeni pred 
civilni sud i osuđivani. Stadler je to želio spriječiti pa je 25. siječnja 1894. zatražio od 
provincijala da mu se priopće povlastice koje su franjevci imali od sultana, a koje 
zajamčuju privilegium immunitatis personalis et fori, kako bi na temelju tih povlastica 
pokušao isposlovati kod Visoke zemaljske vlade da ne progoni svećenike kada što 
skrive, ili ako skrive pa ih ona osudi, da kaznu izdržavaju u samostanu. 767 

Kad je početkom 1887. izašao iz tiska prvi broj Glasnika jugoslavenskih 
franjevaca, provincijal fra Anto Jurić je u okružnici od 25. ožujka 1887. zatražio 
podršku i materijalnu pomoć za taj časopis, ali se pozitivno izrazio i o Vrhbosni, 
glasilu Nadbiskupije, te i njega preporučio i označio kao glasilo koje zauzima prvo 
mjesto među crkvenim glasilima na našem jeziku. 

Kad je Stadler osnovao u Sarajevu ubožnicu za osamljene i nezbrinute starice, 
izvijestio je 24. listopada 1890. provincijala fra Bonu Milišića kako je odlučio sačuvati 
dva slobodna mjesta za starice majke onih franjevaca koji su zaslužni za Crkvu u 
Bosni. Zamolio je provincijala da odredi dvije takve starice i odmah im javi da dođu u 
Sarajevo, a u ubožnici će imati besplatan stan, hranu, odjeću i podvorbu, i moći će u 
njoj ostati do smrti. 769 Je li to provedeno u djelo, nisam se time dalje bavio. 

Zalažući se za uvođenje kongrue, Stadler je želio osigurati pristojno uzdržavanje 
za svjetovne svećenike, ali i za franjevce na župama. Franjevci se nisu složili s 
predloženim načinom osiguravanja sredstava za uzdržavanje, ah to ne dovodi u pitanje 
Nadbiskupovu dobru namjeru. Nadbiskup Stadler je također želio osigurati pomoć za 
bolesne i nemoćne svećenike, uključujući i franjevce. Provincijska uprava je prihvatila 
ponudu i odlučila sudjelovati u ostvarenju projekta - osnivanju zaklade iz koje bi se 
potrebna pomoć dijelila. Odgovarajući Stadlera 22. studenoga 1903. u svezi s 
iznesenom idejom, provincijal fra Danijel Ban mu je napisao kako je prijedlog 
“pobudio u srcima svih franjevaca najugodnije čuvstvo zahvalnosti za taj plemeniti i 

770 

čovjekoljubivi pothvat”. 

Nadbiskup Stadler i kanonici su predložili upravi Provincije da se dogovore o 
tome da franjevci namjenjuju svetu misu za nadbiskupa i kanonike kada koji umre, a 
oni će namjenjivati mise za pokojne franjevce. Dcfinitorij Provincije se složio da 
franjevci slave svečanu pjevanu misu u samostanima i rezidencijama za umrlog 
nadbiskupa, a da svaki franjevac svećenik slavi za njega po dvije obične mise, a za 

771 

kanonike po jednu, a odluka je trebala vrijediti za tadašnjeg nadbiskupa i kanonike. 

To odluku definitorija potvrdio je i provincijski kapitul 5. svibnja 1885., i o njoj je 

772 

provincijal izvijestio braću u okružnici od 16. svibnja 1885., " a zatim i Nadbiskupski 


767 Vidi: AFPS, Vrhbosanski ordinarijat, 1, 1881-1918., br. 233. 

768 Vidi: AFPS, Protocollum, IV, str. 341. 

769 Vidi: AFPS, Vrhbosanski ordinarijat, 1, 1881-1918., br. 179. 

770 Vidi: AFPS, Protocollum, VII, str. 8. 

771 Vidi: AFPS, Protocollum, IV, str. 297. 

772 Vidi: AFPS, Protocollum, IV, str. 307. 

773 

ordinarijat 11. lipnja i. g. Nadbiskup je u dopisu od 25. lipnja 1885. izrazio 
zahvalnost zbog donesene odluke, ali je predložio da se odluka o uzajamnom slavljenju 
misa protegne i na sve pokojne svjetovne svećenike koji se sada nalaze u nadbiskupiji i 
koji će kasnije nadoći. 774 Kako je provincijal 8. siječnja 1886. odgovorio da se ne može 
prihvatiti taj prijedlog, Ordinarijat je 14. siječnja i. g. saopćio da se odustaje i od 
onoga stoje već ranije bilo dogovoreno. 776 Makar da se nije postigao konačni dogovor, 
ovo sam naveo zbog toga da se vidi kako je postojalo dobre volje i pokušaja 
povezivanja i u stvarima u kojima se to i ne bi očekivalo. 

Sa strane franjevaca govori se o Stadlerovoj nesnošljivosti i neraspoloženju prema 
njima. Dakako daje bilo poteza i odluka koje su se mogle i tako doživljavati i tumačiti. 
Ali se ne može osporiti da je on pokazivao prema franjevcima i znakove 
blagonaklonosti i dobrohotnosti. Uz već navedene, evo još nekih primjera za to. 

Kad je bila završena izgradnja katedrale, nadbiskup Stadler je 12. ožujka 1888. 
ponudio franjevcima crkvu sv. Ante, koja je dotad služila kao katedralna i župna, a s 
crkvom zajedno i sav crkveni inventar i unutarnji namještaj. Nagovijestio je da je i 
Zemaljska vlada spremna dati zemljište uz crkvu, na kojem bi se podigao franjevački 
samostan. Na kapitulskoj kongregaciji 7. svibnja 1889. provincijal je izvijestio o toj 
nadbiskupovoj spremnosti i ponudi, te je zaključeno da treba prihvatiti crkvu i 
namještaj, a isto tako i zemljište od Vlade. Stadler je 25. rujna 1889. izvijestio 
Redodržavništvo da će na Miholjdan, 29. rujna i. g., vrhbosanski kaptol početi 
obavljati svoj oficij u novoj katedrali, te da tim danom crkva sv. Ante prestaje biti 
katedralnom i župnom, i da se ona i sve u njoj poklanja i predaje franjevcima. 779 

Iz Ordinarijata je 15. veljače 1890. javljeno da Stadler, zauzet za podizanje 
odgajališta za franjevački pomladak, koje će odgovarati redovničkoj stezi, stavlja 
Redodržavništvu na raspolaganje 1000 forinti. A kad je obznanjeno da će se u 
Visokom graditi zgrada sjemeništa za odgoj i izobrazbu franjevačkih kandidata, 
Nadbiskupski ordinarijat je 9. svibnja 1899. izrazio svoju radost zbog toga, a ujedno je 
zatraženo da Redodržavništvo predloži granice područja koje bi ubuduće pastorizirali 
franjevci iz Visokog. 781 Formalnu dozvolu za podizanje sjemeništa u Visokom zatražio 
je provincijal fra Anđeo Curić 28. travnja 1900., ~ a Stadler ju je dao 9. svibnja i. g. U 
dopisu iz Ordinarijata se kaže da se zamoljena dozvola rado podjeljuje, a potom se 
dodaje: “Potpisani nadbiskupski duhovni stol ne može a da ne dade ovom zgodom 
oduška svojoj radosti što je ipak sretno došlo vrijeme, gdje bosanski franjevci mogu 
nakon punih dvaju burnih i crnih stoljeća podići sebi dom u ubavom Visokom na 
ruševinama staroga samostana te time neprijateljskom silom oboreni barjak 

783 

kršćanskoga života i franjevačke slavne prošlosti opet uzpostaviti”. 

Vlada mišljenje da nadbiskup Stadler nije u jednakoj mjeri pomagao franjevačke 
župe i župe svjetovnog klera, i da državna vlast nije pružala jednaku materijalnu 
potporu franjevačkim odgojno-obrazovnim ustanovama (Sjemenište, Novicijat, 


773 Vidi: AFPS, Ur. Z „ g. 1885., br. 365. 

774 Vidi: AFPS, Vrhbosanski ordinarijat, 1, 1881-1918., br. 47. 

775 Vidi: AFPS, Ur. z., g. 1885., br. 726. 

776 Vidi: AFPS, Vrhbosanski ordinarijat, 1, 1881-1918., br. 84. 

777 Vidi: AFPS, Vrhbosanski ordinarijat, 1, 1881-1918., br. 62. 

778 Vidi: AFPS, Protocollum, IV, str. 402-403. 

779 Vidi: AFPS, Protocollum, IV, str. 454. 

780 Vidi: AFPS, Vrhbosanski ordinarijat, 1, 1881-1918., br. 174. 

781 Vidi: AFPS, Vrhbosanski ordinarijat, 1, 1881-1918., br. 379. 

782 Vidi: AFPS, Protocollum, VI, str. 337. 

783 AFPS, Protocollum, VI, str. 338. 

Bogoslovija) i ustanovama za odgoj i izobrazbu svjetovnih svećenika (Malo i Veliko 
sjemenište, Bogoslovija). U tome je, sasvim sigurno, bilo nejednakosti, ali nju ne bi 
trebalo pripisivati samo Stadleru, nego više ondašnjim državnim vlastima i politici, kao 
što nije bilo ispravno ni kad se franjevcima pripisivala krivica što je Bosanski sabor 
1910. odlučio da se umanje predviđene dotacije za dijecezanske odgojno-obrazovne 
ustanove u Bosni i Hercegovini, a da se povećaju odgovarajućim franjevačkim 

. 784 

ustanovama. 

Provincijal hercegovačke franjevačke provincije, fra Augustin Zubac, je u ime 
obiju franjevačkih provincija u Bosni i Hercegovini pisao 11. listopada 1903. 
biskupima Vrhbosanske metropolije. Izrazio je uvjerenje da bi odgoj no-obrazovne 
ustanove tih provincija trebale od Zemaljske vlade dobivati financijsku pomoć 
razmjernu broju župa koje franjevci opslužuju, te je zamolio biskupe da se zauzmu da 
franjevačke gimnazije i bogoslovije budu izjednačene s gimnazijom i bogoslovnim 
sjemeništem Vrhbosanske metropolije. Biskupi su obećali poduprijeti opravdane 
zahtjeve franjevaca. Poslije toga su fra Danijel Ban i fra Augustin Zubac, 
provincijali Bosne Srebrene i hercegovačke provincije Uznesenja BI. Dj. Marije, 
uputili 14. studenoga 1903. austrougarskom Ministarstvu zajedničkih financija molbu 
za pomoć, 787 a nadbiskup Stadler je, skupa s biskupima mostarskim i banjolučkim, fra 
Paškalom Buconjićem i fra Marijanom Markovićem, tu molbu preporučio. 1 Međutim, 
od toga nije bilo nikakve koristi. Biskupi Bosne i Hercegovine su zamoljeni i 1905. da 
podrže zahtjev koji su provincijali uputili Zemaljskoj vladi, da dadne izdašniju pomoć 
franjevačkim odgojno-obrazovnim zavodima. Biskupi su na to odgovorili 18. 
siječnja 1906. kako se slažu da je ta pomoć potrebna, ali da oni ne mogu o tome 
odlučivati, nego da se mora ići putem kojim se išlo kod rješavanja pitanja pomoći za 
istovjetne ustanove svjetovnog klera. 790 

Provincijalat je 10. siječnja 1917. zamolio nadbiskupa Stadlera za pomoć u 
otplaćivanju velikih dugova koji su nastali gradnjom nove crkve sv. Ante u Sarajevu. 
Odgovoreno je 15. siječnja i. g. kako Ordinarijat žali što trenutno nema na 
raspolaganju nikakvih sredstava kojima bi mogao priskočiti u pomoć, ali je odlučeno 
da se svim župnicima u Nadbiskupiji naredi da na blagdan sv. Antuna Padovanskog te 
godine pokupe milostinju u navedenu svrhu, a gdje toga dana nema pučke mise, da se 
milostinja pokupi naredne nedjelje. 791 


4. Stadlerove pozitivne ocjene o bosanskim franjevcima 

Već sam ranije naveo nekoliko kraćih naznaka i navoda o tome što su 
predstavnici franjevaca, barem u službenim i javnim prigodama, izjavljivali o osobi 
nadbiskupa Stadlera. Treba ovdje napomenuti i to daje u dopisima koje su provincijali 
slali vrhovnoj upravi reda ili Svetoj Stolici bilo i dosta sasvim drugačije intoniranih 
pisama. 


784 Vidi: M. Karamatić, o. c„ str. 112-113. 

785 Vidi: AFPS, Protocollum, VII, str. 2. 

786 Vidi: AFPS, Protocollum , VII, str. 3. 

787 Vidi: AFPS, Protocollum , VII, str. 3-7. 

788 Vidi: AFPS, Protocollum, VII, str. 7. 

789 Dopis je upućen Nadbiskupskom ordinarijatu 19. prosinca 1905. - Vidi: AFPS, Ur. z-, g. 1905., br. 
1082.; Protocollum, VII, str. 61. 

790 Vidi: AFPS, Vrhbosanski ordinarijat, 1, 1881-1918., br. 518. 

791 Vidi: AFPS, Vrhbosanski ordinarijat, 1, 1881-1918., br. 668. 


114 




I Stadler je u svojim dopisima Svetoj Stolici ili vrhovnoj upravi franjevačkog 
reda iznio protiv franjevaca u Bosni puno optužbi i izrekao o njima dosta veoma 
negativnih ocjena. Međutim, prema navodu provincijala fra Nikole Krilića u okružnici 
braći od 28. siječnja 1882., Stadler se u svom nastupnom pismu kleru i vjernicima 
veoma pohvalno izrazio o velikim djelima što su ih franjevci učinili, diveći se njihovoj 
postojanosti u vjeri i potičući ih na daljnje zalaganje na veću slavu Božju. Na dan 
Rana sv. Franje, 17. rujna 1893., Stadler je u propovijedi, prigodom blagoslova 
ugaonog kamena za novi franjevački samostan u Sarajevu, prema zapisu kroničara, 
ovako istaknuo zasluge franjevaca u Bosni: “Služeći i radeći za slavu Božju u Italiji, 
sv. je Franjo po svojim sinovima puno učinio u Bosni, gdje su, kako je poznato, 
franjevci uspješno i revno djelovali na slavu Božju, spas duša, koje su bile duhovnoj 
njihovoj brizi povjerene; što su franjevci toli znamenitih i požrtvovnih djela u Bosni 
proizveli i u ovim krajevima uzčuvali luč sv. Vjere, prije svega treba pripisati 
ustanovama njihova reda, naročito onim trima zavjetima: siromaštvu, čistoći i 
poslušnosti”. Zatim je, kako dalje piše kroničar, “nadbiskup vrlo zanosno 
propovijedao o tim trima zavjetima”, te također “na ta nk o razlagao, što su samostani, i 
kako velika dobra se izlievaju na sav rod ljudski iz samostana, o kojim kaza da su 
razsadnici svake krieposti i sigurna luka spasa”. 794 A prigodom slavlja 700-te 
obljetnice utemeljenja franjevačkog reda, 4. listopada 1909., u pismu koje je uputio 
provincijalu fra Alojziju Mišiću i u kojemu izriče prigodnu čestitku, o bosanskim 
franjevcima Stadler ovako piše: “Nema valjda u svijetu zemlje, koja bi imala toliko da 
zahvali franjevačkom redu, koliko Bosna i Hercegovina. Sinovi sv. Franje uzdržali su 
uz najveće muke, žrtve i progonstvo katoličku vjeru u Bosni, živjeli su za nju i umirali, 
dok nisu napokon takogjer njihovom zaslugom osvanuli bolji dani katoličkom narodu. 
Pa i danas još jednakom revnošću i požrtvovnošću vrše ovu svetu misiju, za koju ih je 
odabrao Bog, kada ih je pozvao u red sv. Franje”. Dakako da se te riječi mogu 
promatrati u svjetlu čestitarske kurtoazije i konvencionalne retorike, ah su one u osnovi 
istinite, i mislim da je Stadler toga bio svjestan, uz sve prigovore i optužbe koje je 
iznosio u sporovima i sukobima s franjevcima. 


792 Provincijal piše: “Quo animo in nops feratur idem Antistes satis superque declaravit encyclicis 
litteris, quas ad religiosu Clerum et fidelem populum extradedit, summa facundia collaudando nostra 
Majorumque nostrorum egregia facinora, admirando constantiam in fide et nos ad majora pro Dei glora 
sustinenda fastigia impensius stimulando /..../”. - Nisaam uspio pronaći te Stadlerove poslanice, pa se 
oslanjam na provincijalovu okružnicu. - Vidi: AFPS, Protocollum, IV, str. 227. 

793 Vidi: AFPS, Protocollum, V, str. 157. 

794 Isto, str. 157 i 158. 

795 AFPS, Vrhbosanski ordinarijat, 1, 1881-1918., br. 549. 

POGOVOR 


Daleko je od toga da su odnosi između franjevaca provincije Bosne Srebrene i 
provincijske uprave, s jedne strane, i vrhbosanskog nadbiskupa dr. Josipa Stadlera i 
svjetovnih svećenika, s druge, bili uvijek korektni, skladni i ljubazni, a pogotovo 
uzorni. 

Bilo je među njima puno neslaganja, uzajamnog optuživanja i sporova, kako u 
neposrednim kontaktima i korespondenciji, tako i pred vrhovnom upravom 
franjevačkog reda i pred najvišom crkvenom vlašću, Svetom Stolicom. 

Uzroci nezdravih odnosa nalazili su se, sasvim sigurno, i u nedovoljnom 
međusobnom poznavanju, u netočnim informacijama i glasinama bilo o franjevcima, 796 
bilo o nadbiskupu Stadleru, te u subjektivnim uvjerenjima, predrasudama i sebičnim 
interesima kako jedne tako i druge suprotstavljene strane. 

Međutim, treba znati i priznati da su prilike bile objektivno složene i teške, pa da 
ni uređenje odnosa između franjevaca, koji su dotad u Bosni imali na svim područjima 
isključivu i nezamjenjivu ulogu i mjesto, i crkvene mjesne hijerarhije i svjetovnih 
svećenika, koji su se za svoj položaj tek trebali izboriti, osigurati ga i urediti, nije 
mogao biti ni jednostavan, ni brz, ni lagan proces. 

Osim toga, slika koja se u prošlosti o tim odnosima stvarala i prikazivala u 
mnogim napisima, nije potpuna ni vjerodostojna ako se govori samo o negativnim 
aspektima tih odnosa. Bilo je, kao što sam i prikazao u ovoj studiji, i međusobnog 
uvažavanja, dobronamjernog dogovaranja i sporazumijevanja, međusobne suradnje i 
pomaganja. Bilo je želje i pozivanja na mir i međusobnu slogu, kao i izričitog 
uzajamnog priznavanja vrijednosti i zasluga koje dotična strana ima ili koje je kroz 
povijest imala. 

Nadam se da će ova knjiga poslužiti, a to mi je i bio osnovni cilj i želja, da se 
dobije potpuniji i objektivniji uvid u pitanje odnosa bosanskih franjevaca i nadbiskupa 
Stadlera. Ne smatram ni daje ovim sve rečeno o tim odnosima i o njihovim glavnim 
akterima, i da se samo na temelju onoga što je ovdje navedeno može donijeti potpun i 
objektivan sud ili ocjena tih odnosa i aktera. Bit će potrebno i daljnje, još temeljitije 
proučavanje pojedinih pitanja iz tih odnosa. Ali želim i ovo naglasiti: proučavanje i 
prezentiranje ovakvih tema, kako javnost ne bi bila šokirana i zavedena, uvijek traži 
puno dobre volje i istinoljubivosti - studium et amor veritatis - kod onih koji tome 
poslu pristupaju. 


796 Provincijal fra Ilija Ćavarović piše 2. listopada 1882. generalu franjevačkog reda, fra Bernardinu a 
Portu Romatino, kako je čudno koliko je nadbiskup Stadler krivo informiran o prošlom životu bosanskih 
franjevaca, te da mu je tih dana pisao kako je bio pogrešno obaviješten još u Zagrebu, a i da je od nekih 
franjevaca sa župa dobivao neistinite izvještaje. - Vidi. AFPS, Protocollum,YVb, str. 41. 

